
Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


O Vsebina revije je avtorsko zaščitena. Kazen za pretipkavanje člankov, 
povzemanje misli v pridobitniške namene, fotokopiranje ali skeniranje je sedenje 
z nago ritjo na mravljišču! Plus jurja evrov! Urok za doživljenjsko lijavico pa bomo 

takenako poslali nad vsakogar, ki bo Jokerja torrentiral, gor ali dol! 


Če si dec in tega ne moreš več prebrat na meter razdalje, imaš zelo verjetno težave s prostato. 


Listaj Joker 
tudi na ipadu 
ali na androidni 


Čeprav nekateri še zmerom romantično ozi- 
roma nepoznavalsko menijo, da je to obsku- 
ren, obzidan vrt za par čudakov, so videoi- 
gre resen in milijarden posel. V poslu pa šte- 
je predvsem denar. To postane prepozno ja- 
sno številnim indie ustvarjalcem, ki se lotijo 
uresničitve sanj, nakar ugotovijo, da je nji- 
hov špil v poplavi ostal neopažen, oni pa v 
dolgovih. Ljudje z vrečami zlatnikov so se 
namnožili takoj, ko so špili prerasli dojenč- 
kovo dobo. V tem ni nič nenavadnega in 
spornega. Nekdo se pač ubada z ustvarja- 
njem, drugi s proračunom. Težava je, ko se 
paraziti zamaskirajo, da jih ne spoznaš in mi- 
sliš, da so nekaj drugega. 

En tak primer je zdajle Atari. V sedemdese- 
tih letih minulega stoletja je bil to prodoren 
čezlužni izdelovalec videoigernih avtomatov 
(Pong!) in konzol (VCS!), kasneje so posel 
razširili na računalnike (ST!). Sčasoma jim 
je zmanjkalo sape, vendar je njihov zname- 
niti tričrtni logotip kulten in povezljiv z mno- 
gimi legendami med PC-igrami. S tem ime- 
nom na škatli se dičijo Neverwinter Nights, 
Alone in the Dark, Test Drive Unlimited in ce- 
lo prvi Witcher. Vendar zdajšnji Atari ni sen- 
ca tistega, ki je inoviral pod Jackom Tramie- 
lom, na trg spravil jaguarja in izdal najboljšo 
lunaparkovščino RollerCoaster Tycoon 3. V 
bistvu gre za nekdanji francoski Infogrames, 
ki je po več nakupih, odkupih, poplačilih in 


sličnih finančnih mahinacijah prevzel ame- 
riški nadimek. Zdaj se prgišče kravatnikov, 
katerih imena so slučajno na pogodbah, 
ukvarja s spletnimi igrami na srečo in cuza 
blagovne znamke, ki jih imajo v lasti. Zato je 
RollerCoaster Tycoon World tak drek, saj so 
ga dali delat naključnim hovdretom, zato je 
ancientniška zbirka Atari Vault polovičarska 
in zato je večigralski AitD krneki. 

Slično je z Epic Games. Tudi to ime smo sta- 
rejši igralci obdržali v krasnem spominu, saj 
so med drugim udejanjili Unreal Tourna- 
ment, Infinity Blade in Gears of War. Morda 
tega ne veš, toda zdajšnji Epic nima več do- 
sti zveze s tistim, ki smo ga imeli radi zaradi 
prodornosti in pobalinskosti. Razvpiti dizaj- 
ner Cliff 'CliffyB' Bleszinski je tvrdko z več 
ključnimi ljudmi zapustil pred leti, Microsoft 
pa si je omislil znamko Gears of War. Skoraj 
polovični lastniški delež v Epicu ima kitajski 
internetni velikan Tencent in nova smer je 
očitna. Iz firme že dolgo nismo dobili ničesar 
pametnega, kaj šele kultnega. Vzporedno pa- 
ckajo več brezplačnih projektov, kot sta gra- 
diteljska igra Fortnite in tretjeosebna moba 
Paragon, zdaj pa so za mobilije lansirali tak- 
tični špilčič Battle Breakers z animejsko este- 
tiko za azijski trg. Meh. Ustanovitelj Tim 
Sweeney si kupuje ferrarije, Jazz Jackrabbit 
pa se vrti na ražnju. Sneti 

Kdo je Veliki brat? 


dodelstva, katerega preiskava zahteva nepre- 

cedenčen vdor v digitalno zasebnost. Po te- 
roristovem iphonu, ki ga Apple ni hotel odkleniti 
(menda je to storila neka hekerska skupina oziro- 
ma izraelska firma), je tokrat na razpelu Amazo- 
nov echo. To je tisti omreženi stanovanjski mikro- 
fon-zvočniček, ki mu glasovno narekuješ opomni- 
ke, veliš rezervacijo letalske karte in ga pobaraš 
po vremenu, kinosporedu ali glavnem mestu Culu- 
kafrije. Razumevanje izgovorjenih ukazov se ne od- 
vija v napravi, marveč v oblaku, kar pomeni, da vse 
slišano šiba na strežnike na drug konec sveta. Tam 
se ali pa se ne hrani. Organi pregona, ki so echo 
odkrili na kraju umora, upajo na prvo in od Ama- 
zona terjajo predajo prisluhov, iz katerih bi se dalo 
razbrati dogajanje v hiši na usodno noč. Brez sod- 
nega naloga Bezosova ekipa zaenkrat odklanja so- 
delovanje. A slejkoprej se bodo morali pokoriti in 
razkriti morebitne podatke, saj se slučaj razlikuje 
od Applovega. Tam so policaji zahtevali ključ, ki 
ne obstaja, medtem ko je predaja obstoječih infor- 
macij po sodnem sklepu zavezujoča. 
Echo je lastovičji predstavnik interneta reči. Toda 
plastična škatla ni nikakršno čudo tehnike, marveč 
le vhodno-izhodna enota brez lastnega razuma. Par 
membranic rabi kot most do superračunalnikov, 
kjer biva umetna inteligenca Alexa. Njej slične en- 
titete so ravno tako Applova Siri, Microsoftova Cor- 
tana in Googlov Asistent. Telefoni, od koder te po- 
močnike poznamo, so samo posredniki do globoko 
učeče se strojne pameti na oddaljenih strežnikih. 
Vsi našteti in še kakšen povrhu bodo sčasoma po- 
stali redni spremljevalci in sostanovalci, vsaj na 
večjih jezikovnih področjih. V domove bosta kmalu 
dospela google home in nvidia spot, televizorji in 
konzole so že zdaj opremljeni s stalno sluhajočimi 
pomočniki, prihajajo pa le-ti takisto v avtomobile. 
In celo v igrače, kajti trendu, ki ga je pričela vohun- 
ska Hello Barbie pred dvema letoma, sledi mnogo 
lutk in pliškotov. Otrok se z njimi inteligentno po- 
govarja, saj dobiva nazaj razumne odgovore, vice 
in nasvete. Skupni imenovalec vseh teh onegajev 
je, da v stanovanje odkrito pripeljejo Velikega bra- 
ta, ki sliši in potencialno izvozi vse, kar se med šti- 
rimi stenami dogaja. Recimo moje jesiharsko dret- 
je We're not Gonna Take It. 
Čeprav se v ZDA uporabnik ob aktivaciji takega 
aparata strinjajoče odreče zasebnosti, so Američani 
ob omembi morebitnega sodnega vpogleda v čve- 
karije množično protestirali. Neka odvetnica se je 
javno pridušala, da "uporaba osebne priprave zo- 
per lastnika ne bi smela biti dovoljena." To je resda 
neumno, saj je sleherni kos osebnega inventarja s 
sodnim odlokom lahko uporabljen zoper osumljen- 
ca. Razgaljamo se dovolj že brez mikrofonov, zgolj 
s kliki in iskalnimi vnosi, včasih celo pasivno, ker 
naprave to delajo namesto nas. FBI je pri razisko- 
vanju zločinov in skrbi za državno varnost posegel 
že v marsikatero digitalno komponento, od telefo- 
nov in elektronske pošte prek računov družbenih 
omrežij do dogajanja v deželah Warcrafta. A kljub 
temu se prostovoljna prisluškovalna naprava v sle- 
hernem stanovanju sliši kot mana z neba za Gestapo, 


N edavno je v ZDA vnovič odmeval primer hu- 

Savak, Securitate in slična ovaduška telesa. Na sre- 
čo ne živimo v totalitarnih režimih, ki so ljudi zapi- 
rali zaradi pripovedovanja političnih vicev. Toda 
svet se lahko obrne v prav to smer. Misel na Orwel- 
lov roman 1984, ki je definiral besedno zvezo Veli- 
ki brat, pride sama od sebe. 

Le puščavnik, ki plačuje z gotovino, hodi peš, kliče 
iz telefonske govorilnice in pisma oddaja v rumene 
škatle, dandanes nima digitalnega odtisa. Vse osta- 
lo se namreč pamti, česar se malokdo dejansko za- 
veda, kajti tehnologija je prehitela izobraženost na- 
vadnega človeka. Ta najbrž iz filmov ve, da ljubice 
in kreditne kartice ne gredo skupaj, a naši dnevniki 
so mnogo izčrpnejši od očitnih kartičnih izpiskov in 
seznama sprejetih klicev. Nesmrtne so objave na 
mn3njalniku izpred desetih let ... pa geografsko, 
časovno in obrazno označene fotke ... menstrualni 
koledarček s spolovilno dejavnostjo vred ... prevozi 
s taksiji ... ter nenazadnje popoln zemljevid premi- 
kanja. Največji špijoni so kajpakda žepni terminali, 
ki neprestano motrijo naša življenja in z beležkami 
često polnijo več kot en sam oblak. Načeloma naj 
tega ne bi počeli brez odobritve, toda kdo bere vse 
tiste 'I agree' določbe? Poleg tega damo veliko po- 
datkov povsem prostovoljno, dočim naš spomin ne 
sledi poslednjemu pofočkanemu servisu. Pa še apli- 
kacije so hinavske, ko namesto brisanja sporočil ali 
računov privzeto ponudijo arhiviranje. 

Celo sam, ki se zavedam globine in širine binarne- 
ga dosjeja, sem često presenečen nad najdbami. 
Recimo starih, pri sebi davno pobrisanih SMSov, 
čudežno shranjenih na nekem disku v Seulu. Ali 
posnetkov v dolgo nerabljeni oblačni shrambi. V 
prejšnjem desetletju rezerviranih hotelov in naročil 
z Amazona. Komentarjev oštarij, za katere bi prise- 
gel, da jih nisem nikdar napisal. Lahko vpogledam 
svoj srčni utrip in število korakov na današnji dan 
pred tremi leti, ali do minute in metra natančno iz- 
vem, kje sem tedaj hodil. Na linijo po novem vsto- 
pajo avtomobili, tako z umetno inteligentnim pogo- 
varjanjem kot z veččutnim logiranjem početja. Ku- 
povanje in plačevanje se čedalje bolj selita na mo- 
bilnike. Pomočniški servisi stalno spremljajo naše 
obnašanje in preberejo vsa dobljena ter poslana 
sporočila. Digitalnemu kolažu se pridružujejo šols- 
ke in zdravstvene kartoteke. Tudi kamere, ki v ne- 
katerih mestih, kot je London, že nekaj let opazuje- 

m po- 
dobnih igrač, ki poslušajo, posredujejo in tolmačijo 
vse doma izrečene besede, ni navdušenih. V Nem- 
čiji so zaradi prikritosti celo prepovedali prodajo. 


UVODNJAK 


Tale črn valj je amazon echo, nič kaj zlovešča vele- 
bratovska priprava za sleherno domovanje. Ukaz 
moraš začeti z besedo "Alexa", vse izgovorjeno pa 
gre kdo ve kam, kjer ostane kdo ve koliko časa. Za- 
deva stane 180 evrov, a obstaja tudi verzija za 50. 


jo poslednji košček okolice, nam čedalje bolj inteli- 
gentno sledijo. Med šofiranjem beholderski sistem 
bere registrske tablice in na smučišču razpoznava 
obraze zoper zlorabo vozovnic. Ni daleč dan, ko bo- 
mo ob vstopu v trgovino dobili oseben pozdrav. 
Dodatno bo zasebnosti zavdal porajajoči se inter- 
net of things, kamor sodi sleherna povezana sen- 
zorična naprava, od nosljivih digitalij prek moder- 
nih igrač do elementov pametnega doma. Ob vsa- 
kem takem kosu tehnike se obkljukano strinjamo, 
da bodo podatki pretočeni, analizirani, hranjeni in 
posredovani tretji osebi. Digitalni profil sodobnega 
Zemljana je zatorej že danes nepredstavljivo zaje- 
ten. Zaenkrat pri različnih firmah, ki to izkoriščajo 
za ciljano trženje. To najbolj nazorno priča nabiral- 
nik spama in bolana zasmetenost s spletnim EPP- 
jem, ki nas neumorno zasleduje med deskanjem po 
internetu. Ker nam stalna vpisanost, vklopljena lo- 
kacija in raba pomočnikov prinašajo določene ko- 
risti, nadzor pač tiho dopuščamo. Spisek zapisov je 
neskončen, pa smo šele na začetku veka. Kam bo 
to šlo, si ne znamo predstavljati. S tem, da hazard 
sveta ničel in enic predstavljajo tudi varnostne lu- 
knje. Hekerji so na veselje občine že ukradli podo- 
be zvezdnih jošk iz Applove shrambe, vdrli v om- 
režene baby monitorje, shekali pametni sesalnik, 
da je napadel čivavo, sunili številke kartic ter akti- 
virali mikrofon v spletni kameri. 

Že res, da danes v zahodnem svetu bogaboječemu 
državljanu oblast ne predstavlja neposredne nevar- 
nosti, a zaradi nakopičenega znanja o nas se lahko 
ravnotežje moči prevesi v prid korporacij. S tem 
smo na dobri poti v orwellovsko ureditev. Vendar 
ne želim črnogledo bajati o distopični futuri, kakrš- 
no nam slika marsikatera fikcijska štorija. Kljub 
strašljivosti nam birokrati v resnici ne prisluškujejo 
in prej nas bodo okradli v živo kot nam zlorabili kre- 
ditno na netu. Velja pa biti pazljiv na lastnem kon- 
cu, tako pri obnašanju v matrici, ki za vekomaj hra- 
ni vsako zapisano ali grafično neumnost, kot pri 
zaščiti osebnih tehnikalij. Daleč največ zlorab digi- 
jateljev', sodelavcev. Recimo prek domačega ali 
službnega računalnika, ki omogočata dostop do do- 
bršnega dela osebnih kronik. Vključno s premika- 
njem, ki ga telefoni natančno ves čas cahnajo, ter 
fotografijami v oblaku. Dasi gresta digitalnost in za- 
sebnost sicer čedalje bolj vsaksebi, je dobro imeti 
vse zapisano vsaj na obronku zavesti. 


David Tomšič 


Prihaja nadgrajen Bulletstorm, z Dukom! 

Nič ne kaže, da bi legendarni strelec-gobec Duke Nu- 
kem dobil glavno vlogo v kakšni novi igri. Ga bomo 
pa lahko aprila na PCju, PS4 in xboxu one upravljali v 
nalepotičeni in izpopolnjeni verziji divje prvoosebne 
rešetalke Bulletstorm, podnaslovljeni Full Clip Edition. 
Zdaj že šest let stari naslov je temeljil na nebrzdanem 
masakru tolp postapokaliptičnih sovragov, ki smo jih 
med trosenjem pobalinskih enovrstičnic ugonabljali z 
mogočnim arzenalom, od rotirajočega topa do ener- 
gijskega biča in ŠKORNJA SMERTI. Z velikimi črkami 
pisano zato, ker je bil tako kul. Novodobozirana igra 
bo optimistično veljala polno ceno, za kar bomo de- 
ležni obstoječe kampanje, njene izvedenke, v kateri bo- 
do že spočetka odklenjena vsa krepelca in bodo horde 
barab še večje, točkovalnega modusa, dodelanega 
zvoka in grafike (4K na PS4 pro) ter, jasno, nadome- 
stitve junaka Greysona Hunta z Duketino. Temu bo 
glas tradicionalno posodil Jon St. John, vendar pa bo 
Duke prisoten samo v DLCju, ki ga bo treba kupiti po- 
sebej ali ga pri določenih razpečevalcih dobiti zraven 
prednaročila. Ne bo jih malo, ki se bodo nad tem po 
nukemovsko pridušali: "No way |'m eating this shit!" 


Playstation VR je resnični prvak 

Četudi je Sony lansiral navideznoresničnostno kacigo 
šele na jesen, je njena baza že dosegla milijon upo- 
rabnikov. Rift in vive, oba stara leto dni, imata skupaj 
precej manj lastnikov. Sonyju je ipak laže, saj imajo v 
obtoku skoraj 60 milijonov playstationov 4, mašine, 
najbolj primerne za simuliranje Stevieja Wonderja. 
Dodatek z vsemi pritiklinami košta 500 evrov, kar je 
bilo donedavna mnogo manj od 900-evrskih tekme- 
cev, ki za nameček nucajo PC mogote. Je pa na mes- 
tu vprašanje, kaj si kupci mislijo o izkušnji oziroma 
kolikokrat jo prakticirajo. Obilja dobrih iger pač ni, 
prav tako ne med napovedanimi. Resident Evil 7, eden 
redkih težkokategornih naslovov, pisanih na kožo 
VRU, pa je vsebinsko neprimeren za širšo javnost. Naš 
vizir se že lep čas praši. 

Facebook sicer ni izdal prodaje rifta, ki se po ocenah 
meri v nekaj sto tisočih. Se je pa zavedel enega od 
problemov, cene, in želi prodornost pospešiti. V ZDA 
je svoj komplet, ki zdaj vsebuje posrečene mahalne 
kontrolnike touch, pocenil za 200 dolarjev, tako da 
pride le 600 plus davek. V Evropi to s poštnino vred 
znese 708 evrov, vendar Zuckerberg ne mara za po- 
šiljanje v Slovenijo. HTC je po drugi plati ravno v za- 
četku meseca našo državico umestil na seznam bla- 
goslovljenih. Nakup viva do vrat stane 925 evrov. Po- 
cenitev bo morala priti. A tudi na PC-področju super- 
dobrih špilov ne mrgoli. Po naše se do nadaljnjega o 
VRu splača le brati. 


Sony spet ukinja 
gradnike ekosistema 


Ljudski spomin je kratek in odpustljiv, zato ima nas, 
pse čuvaje, da ga opominjamo na dvomljive poteze, 
ki si jih privoščijo nekateri proizvajalci. Recimo Sony, 
ki je gamerjem dal odlične konzole, po drugi strani pa 
jim nekam pogosto zavdaja. Prikličimo si v glave fias- 
ko, ko so playstationu 3 odvzeli združljivost s prejšnjo 
igralno postajo in sistem Linux. Izgovor: tega dvojega 
ne uporablja dosti ljudi, zato nam je dovoljeno nate- 
gniti tiste, ki ju. Ali pa, da so ubili hkratno izdajanje 
manjših iger za Android, televizorje in prenosno drka- 
lico vito, kar so nekoč tako smelo napovedovali. 


js 


PS TV je še ena slabo tržena in v dosti pogledih 
zgrešena mikrokonzola, ki smo ji v testisu napove- 
dali temno prihodnost. Nismo se zmotili. 


Zgodba se zdaj ponavlja, kajti japonski velikan je na- 
povedal, da bo v Evropi in ZDA nehal tržiti playsta- 
tion TV. To je tista mikrokonzola, s katero so špile za 
vito in PSP prinesli na televizor, a so zabluzili tako pri 
združljivosti kot dobrotah. S tem, da se je vita itak do- 
kaj hitro prelevila v nišen sistem, ki ga z velikimi igra- 
mi ne podpira niti sam proizvajalec. Skratka, v tu- 
kajšnje štacune komaj leto dni po splavitvi ne bodo 
več pošiljali novih PS TVjev. Ker zalogo marsikje pro- 
dajajo pod ceno, je morda čas, da si kolektorsko na- 
baviš svojega. Kmalu pa bo Sony omejil še eno svojo 
ponudbo. Pretočni servis Playstation Now, s katerim 
je moč streamersko igrati naslove za PS3 na drugih 
napravah, bo od avgusta dalje na razpolago le še sko- 
zi playstation 4 in okenskedo z sezn PCje. To pomeni, 
da bodo z seznama odpadli PS3, vita, televizorji in ta- 
blice, s katerimi so se ob splovitvi nazarensko hvalili 
in ustvarjali vtis nečesa vseobsegajočega. Ekosistem 
bo ožji, tisti očitno zanemarljivi procent uporabnikov, 
ki so na ta rovaš raje kupili Sonyjevo bravio kot kakšen 
drug televizor, pa bo imel v ustih trpek okus po glavi- 
ci. Prisotni v tej industriji smo ga že navajeni. (sn) 


el: PlayStation. Now 
PlayStation ka | 


s, 

Takole so pred dvema letoma napovedali vseobse- 
gajoč servis PS Now. Za letno naročnino je lahko 
uporabnik pretočno igral PS3-uspešnice na mno- 
gih napravah, recimo na Sonyjevem teveju. Po no- 
vem pa bo to lahko počel le še na PS4 in PCju. 

Še en pametni 
špecerijski voziček 


Robotska futura poraja mnoga sveža področja in sem 
sodi tudi dostava fizičnih dobrin. Nekje obljubljajo sa- 
movozeče kombije, drugod jato picodronov, Amazon 
in DHL tekmujeta v oznanjanju zračne pošte, pred ča- 
som smo predstavili robotski šestkolesni voziček fir- 
me Starship ... Zdaj se je z odmevno napovedjo cirku- 
su pridružil še italijanski Piaggio. Tovarna, ki je svoje 
ime pozlatila s prototipom skuterja, vespo, je namreč 
zazrta v prihodnost človeške mobilnosti, tej pa ne 
smejo zavdati cekarji živil in drug tovor. Zato so pred- 
stavili gito, okrogel motorizirani dvokolesni kovček, 
ki sprejme dvajset kil robe in daje pešcu proste roke 
ter celo namiguje 
na določeno mero 
samostojnosti. Gi- 
to snovalci vidijo 
tako v službi civili- 
stov kot raznašal- 
cev, pismonoš, re- 
ševalcev ... 


Tole je Piaggiova gita, samokotaleči se prtljažnik, 
ki z nakupljeno fasungo sledi lastniku. Vseh odgo- 
vorov niso podali, toda ne gre le za koncept. Izde- 
lek bo drugo leto naprodaj za trimestne evre. 


Prikazana raba je enostavna: voziček kot psiček sledi 
uporabniku. Ta je lahko na nogah, rolerjih ali biciklu, 
kajti gita šiba celo s 35 kilometri na uro. Pri tem so 
inženirji prišli na nenavadno idejo zavedanja okolice: 
oba, voz in pastirja so opremili s stereoskopskima ka- 
merama. Na tak način pamet neprestano zaznava in 
primerja prostor iz dveh virov ter uspešno krmari celo 
tedaj, ko gre človek za vogal. Globinsko karto si ko- 
leselj vtisne v spomin, kar mu omogoča ponovno pot 
v avtonomnem režimu. Gite naj bi si podatke celo de- 
lile med sabo. 

A tehnološke rešitve še niso dokončne, kajti prodajni 
produkt dospe šele čez poldrugo leto, s prototipom 
pa so demonstrirali samo prakso. Tipala se bodo dot- 
lej izboljšala in pocenila, zato ne izključujejo vdelave 
bolj zanesljivega laserskega senzorja oziroma lidarja. 
Prav tako mora biti tovrsten onegaj obvezno oprem- 
ljen z GPSom in podatkovnim modulom, česar zaen- 
krat niso omenili. Govora ni bilo niti, kako se bo gita 
obnašala v prometu, kako bo šla čez robnike in po 
stopnicah ter kako jo bo lastnik trogal v stanovanje. 
A napoved vseeno lepo prikazuje trend: poklic dosta- 
vljača bo kmalu na smetišču zgodovine. Čez nekaj let 
bodo taki in onaki roboti pričeli množično služiti člo- 
veški vrsti. Dokler ne bo obratno ... (lf) 


marec 2017 


Vigenjštajnove novosti 


Blizzard je po glasnem prigovarjanju javnosti napo- 
sled resneje posegel v načeloma brezplačno kvartaš- 
čino Hearthstone. Da je onesposobil dvoje problema- 
tičnih kart, Spirit Claws in Small-Time Buccaneerja, 
ki sta agresivnim in šamanovim kupčkom dajali pre- 
več moči, je bil zgolj prvi korak. Vzpenjanje po spletni 
lestvi je odslej lažje, saj v danem mesecu ni več moč 
pasti pod 15., 10. in 5. klin, ko jih enkrat dosežeš. Ap- 
rila pa bodo več mogočnih 'classic' podobic premak- 
nili iz standardnega formata v posebno kategorijo, 
'dvorano slavnih', ki bo uporabna le v formatu wild. 
To so Rangaros the Firelord, Sylvanas Windrunner, 
Azure Drake in še nekaj sličic, ki so se zaradi privzete 
nadmoči svaljkale po večini deckov in izrivale druge, 
bolj domišljijske izbire. V prijazni potezi bodo igralci 
zanje dobili protivrednost v prahu in jih obdržali! Tak- 
isto bo spremenjena arena, kjer bo več urokov in le še 
standardne karte, in povečala se bo količina nagrad, 
da bodo novi igralci laže postali kompetitivni. 


Glede na izvor Hearthstona se bodo kvesti v njem 
počutili čisto domače. Ko jih bomo opravili, bomo 
prejeli bonusno, v samostojni obliki neobstoječo 
karto. Nadejamo se novih arhetipov! 


Odmevna je bila tudi napoved naslednje razširitve, ki 
pride aprila. Tedaj se neha Leto krakena in se začne 
Leto mamuta, ki bo iz standardnega v format wild po- 
slalo več naborov kart: Blackrock Mountain, Grand 
Tournament in League of Explorers. Nova ekspanzija 
s 135 kartami se bo klicala Potovanje na Un'Goro. Saj 
veš, na Uno Goro! Journey to Un'Goro bo ovekovečila 
sloviti krater iz World of Warcrafta, kjer živijo dinoza- 
vri, elementne pošasti in drugo pošastje. Med pisani- 
mi podobicami izstopajo tiste z novima mehanikama, 
adapt in guest. Ključna beseda adapt na karti bo 
slično discoverju ponudila več elementnih učinkov s 
seznama desetih, od taunta do battlecrya; karta bo 
prejela tisto, ki jo bomo izbrali. Drugi sveži prijem, 
guest, pa bo na sliko heroja postavil karto, ki bo ter- 
jala izpolnitev nekega pogoja, na primer priklic sed- 
mih bitij z deathrattlom. Ko se bo to zgodilo, bo igra- 
lec dobil legendo, ki bo junakovo zdravje nastavila na 
40. Obdobje piratskih paketov v napadalnih deckih 
proti kupčkom z Renom Jacksonom se torej nepre- 
klicno izteka. Malokdo ni vesel. (sn) 


rogovil 2017 


Hiša strahu z VR-očali 


Škripav pod, bleski rezila in predirna glasba - kar nam 
je nekdaj ježilo kožo, veterane srhljivk dandanes pri- 
pravi kvečjemu do naveličanega vzdihovanja. Zaradi 
obilja slasherjev in eksploatacijskih filmov imajo de- 
formirani ljubitelji strahu problem najti izdelek, ob ka- 
terem bi jim znova padlo srce v hlače. Za kaj takega 
se morajo zato ozreti k navidezni resničnosti, kjer je 
občutek groze vsekakor pristnejši kot pri Jasonu, ki 
lomasti na oddaljenem platnu. Ni čudno, da strahci in 
zahrbtno strašenje predstavljajo znaten del današnje 
VR-vsebine, saj skuša z njimi industrija ljudi na trdo 
prepričati, kako kul je ta tehnološka noviteta. Kaj pa, 
če bi navidezno grozo združili z otipljivo, so razmišljali 
lastniki prve slovenske Virtualne hiše strahov. Njiho- 
va ustanova za karseda močan infarkt, eee, doživetje 
kombinira VR-naočnike z živimi igralci ... 


Temne globine hiše skrivajo fikcijsko vsebino, ki 
se zgleduje po novejših grozljivkah. A razločno je 
vidna le, dokler se ne pokvari baterija! 


Seveda nočemo izdati, kako natančno okrog uro tra- 
jajoč beg skozi Hišo poteka. Naj zadostuje nastavek, 
da obiskovalca skozi sistem gear VR iz 360-stopinj- 
skih videov naskakuje groza v polnem krogu, neizrek- 
ljivosti pa se okoli njega dogajajo še resnično. Pa s 
tem ne mislimo le vzdušne glasbe, marveč se ga s 
kakšno rečjo tudi potipa. Ker so preprosti kriki in ma- 
hanja z noži ceneni, so v izkušnjo med drugim vdelani 
elementi sob pobega, ki obiskovalca prisilijo v nekaj 
tuhtanja. Zato gre v osnovi za družabno pustolovšči- 
no, kamor za rojstni dan povabiš prijatelje. Nakar jim 
nenehno tapkaš po rami in jim v uho šepečeš temne 
kletve. Gornja omejitev je sedem prestrašencev, a po 
naših izkušnjah je najbolje, če se trese pet parov hlač. 
Mlajši od dvanajst let morajo priti v spremstvu staršev 
in se jim vsebina malo prilagodi, da se ne podelajo. 
Toda desetletniki imajo more že po gledanju filma na 
televizorju, tale vsečutna, stereoskopska groza pa se 
jim bo še bolj vtisnila v spomin. Če te groza zanima, 
pokukaj na Hisastrahov.si; cena je 15 evrov. (ag) 


Ob VR-očalih na glavi je človek slep in gluh za oko- 


lico, kar lahko vzbudi neprijeten občutek, da se 'zu- 
naj' nekaj dogaja. V tem primeru je upravičen! 


Z 


Apokalipsa ne zdaj, marveč 2020 

Mnogo je filmov o vietnamski vojni, a le eden je Apo- 
calypse Now, epska pripoved o razkrajanju človeškega 
uma pod bremenom boja. Zdaj si je režiser Francis 
Ford Coppola zgodbo stotnika Willarda, ki po džungli 
lovi poblaznelega Marlona Branda, zaželel prenesti v 
igro. In sicer kot zmes frpjke ter preživetvenega ho- 
rorja iz prve osebe. Ali, kakor pravijo pri studiju Ere- 
bus, ki reč počne — nekaj takega kot Fallout: New Ve- 
gas na drogah. Primerjava ni naključna, saj so v hiši 
nekdanji Obsidianovci. Razvoj je v začetni fazi in ja- 
nuarja so sprožili Kickstarterjevo kampanjo, ki pa ni 
šla po načrtih. Zato so jo prejšnji mesec ustavili in 
množicanje prenesli na stran Apocalypsenow.com. 
Cilj je v poldrugem letu zbrati pet milijonov zelencev, 
nakar je izid predviden za 2020 na PCju in konzolah. 


Obelodanili so nadaljevanje Mordorja 


Govora je kakopak o solidni igri Shadow of Mordor, s 
katero je hiša Monolith jeseni pred tremi leti presene- 
tila ljubitelje Gospodarja prstanov. V novi zgodbi smo 
kot od mrtvih vstali ranger Talion širom Srednjega sve- 
ta zavdajali Sauronovim slugam, ki so imeli lastne 
značaje in spomine. Ta element bo prednosten tudi v 
nadaljevanju Shadow of War, ki 25. avgusta izide za 
PS4, XBO in PC. Nakup za slednji platformi bo skupen 
in igra bo delovala le na Windows 10. Početje se bo 
razširilo, saj si bomo kot Talion, v katerem bo vnovič 
bival duh vilinskega kralja in kovača Celebrimborja, 
nadeli nov prstan mogote in se spopadli z orenk ar- 
madami. Tvorili jih bodo vsakovrstni monstrumi, med 
njimi krilati nazguli, dočim se bo na bojnem polju po- 
javil celo sam Sauron. Naša dejanja bodo tokrat obli- 
kovala svet, podrejati si bo treba sovražne utrdbe in 
skrbeti za pribočnike. 


Nvidia pokazala naspidirano GTX 1080 ti 

Nvidia je dala na svetlo še zadnjo inačico trenutne ge- 
neracije geforcev: GTX 1080 z oznako titanium. Ne gre 
je mešati s titani! Slednji so puvaške kartice za tiste, ki 
zmorejo pljuniti dobrega jurja za grafikuljo, dočim so 
titanlUMi za malo manj bogate, ki sicer hočejo pet 
zvezdic, a brez pozlačenega toaletnega papirja. Tale 
GTX 1080 premore enako število jeder CUDA v grafič- 
nem čipu — 3584, ima pa samo enajst giga pomnilni- 
ka, torej enega manj. Kljub temu trdijo, da naj bi se z 
večjim bratom dostojno ravsal, saj gre za tehnološko 
najbolj izpiljenega člana druščine. Namenjen je VR- in 
4K-vsebini ter je pri ceni okrog 800 evrov v času izida 
revije ravno prispel na police. 


VAMPYR Pri francoski hiši Dontnod znajo izbirati 
zamisli, kajti po srce parajoči avanturi Life is Stran- 
ge so se lotili vampirske frpjke. V vlogi krvosesa bo 
zdravnik Jonathan Reid, ki bo skušal v Londonu 
reševati ljudi med izbruhom španske gripe leta 
1918. Hkrati ga bo vampirska nrav silila v pobijanje 
zavoljo lakote, kajti zgolj s človeško krvjo bo lahko 
obnavljal zdravje in razvijal bojne veščine! Odloča- 
nje, koga izsesati, bo zaznamovalo naše prihuljeno 
potikanje po ulicah in tlakovalo pot do enega od šti- 
rih koncev. Treba se bo pozanimati o ozadju poten- 
cialnih žrtev, da bodo umori imeli čimmanj negati- 
ven učinek, in se izogibati vrsti sovragov, kot bodo 
zobati tekmeci ter lovci na krvosese. Če bo treba 
pokazati zobe, bomo lahko sukali krepela in čarali. 
Nasprotniku bomo denimo zavreli kri v žilah! (ag) 


FINAL FANTASY XII: THE ZODIAC AGE 
Sguare pridno modernizira FFjevo zapuščino, zato ne 
preseneča, da kmalu dobimo manjkajoči člen, odlično 
dvanajstko s PS2 izpred enajstih let. Ta je niz japonske- 
ga igranja vlog nadalje potisnila v smer akcije, saj je od- 
pravila naključne spopade in boj na ločenem zaslonu. 
Trem junakom v ekipi smo še vedno dajali povelja sko- 
zi meni, a je bil občutek bolj dinamičen. Obenem je bil 
svet prostran in raziskovanje nepremočrtno, fabula pa 
šekspirjansko epska. Vse kaže, da ne bodo le spihali 
prahu s škatle, posodobili par tekstur in zvišali razloč- 
ljivosti, saj so napovedali kompleksnejši sistem služb, 
ki je doslej bival le v japonski različici in je nudil dosti 
več možnosti pri razvoju likov v druščini. Obenem se 
bodo znebili potrebe po tlačanjenju, ki je zakisala origi- 
nal. Tudi nadležno tekanje naokoli bo olajšano, saj bo 
ze S moč pohitriti dogajanje. PC-različica bo najbrž za peta- 

- Se cjici mi tisti za PSA. (kv) 

i Penelo 


SYBERIA 3 Ob prelomu tisočletja so bile avanture 
domala mrtve. Nakar se je rodila Syberia, steam- 
punkovsko pravljična dogodivščina. Junakinja Kate 
je vandrala po Evropi in posrkalo jo je v misterij, po- 
vezan s čudnim otokom in poslednjim mamutom. 
Tretji del ne bo neposredno nadaljevanje, marveč 
čisto sveža štorija o nomadskem plemenu in snež- 
nih nojih. Avtor niza, Belgijec Benoit Sokal, je zami- 
sel dobil že dolgo nazaj, a doslej ni bilo denarja za 
izvedbo. Dogajanje bo po novem v treh dimenzijah, 
toda igralnost in privlačnost zavoljo tega ne bosta 
trpeli. Pričakujemo lahko obilo pogovarjanja, razi- 
skovanja zimskih pokrajin, neverjetnih avtomato- 
nov, starodavnih bitij in reševanja ugank. Razvojna 

| ekipa obljublja podrobno in nenavadno deželo ter 
močno glasbeno podlago, za katero skrbi poznani 
sladatelj Inon Zur. Največji poudarek naj bi bil na 
zgodbi, mi pa le upamo, da ne bo zopet obskurnih 
rešitev pazlov. (kv) 


MY MEMORY OF US Vajeni smo, da od slovanskih bratov dobivamo nekoliko nedodelane, a dostikrat poglobljene in izvirne igre, ki zastavljajo neprijetna vprašanja. | 
My Memory of Us jih gotovo bo, saj se bo odvijal na okupiranem Poljskem med drugo svetovno vojno. Kot veš, so državo zasedli Nemci, ki niso bili prijazni do Judov, 
teh pa je bilo na Poljskem obilo. Strpali so jih v gete in v enem takih se bo dogajala ta pustolovščina v stripovski grafiki. Pripoved bo podana skrivenčeno in v temačnih, 
črnobelih tonih, prerezanih z rdečino po zgledu Schindlerjevega seznama. Okolica bo deloma realistična in deloma pravljična, saj bodo naokrog lomastili robotsko-bio- 
loški naciji, dočim bo zgodba obravnavala zlobnega kralja, ki se je odločil ljudi deliti na slabe in dobre. Tako bodo holokavst videle otroške oči, saj bosta v središču do- 
gajanja punčka in fantek. Vodili bomo oba, vsak bo imel sebi lastne sposobnosti in lahko bosta sodelovala. Tako bosta premagovala miselne uganke, se ogibala 
stražarjem in se potom sličic pogovarjala z ostalim ujetniškim življem. Streljanja ne bo, zato pa toliko več razglabljanja in občutenja. (sn) 

Ad 

g INJUSTICE 2 Stripovski junaki so že od ranih dni del igral- 

; ske krajine in na pomlad bodo vnovič terjali čas, spretnost 

ter novce. V pretepačini Injustice 2 se bo vrnila posadka hiše 

DC, kar bo pomenilo tako najbolj znane like in številne neiz- 

postavljence. Med prvimi bodo Sups, Bats, Wonder Woman, 

Bane in Poison Ivy. Med tistimi, s katerimi je splošna publika 

komajda seznanjena, če sploh, pa bodo salutirali superinte- 

ligentni primat Gorilla Grodd, barjanska nakaza Swamp 

Thing, z vitamini nafutrani Blue Beetle, nadhitra in nad- 

močna ženska Cheetah (ker mačkobab ni nikdar preveč!) 

ter v leder odeta Black Canary. Prišel bo tudi Ra's Al Ghul in 

šušlja se celo o od mrtvih vsalem Jokerju, ki ga je pobesne- 

A 4. li Superman po Lojzkini smrti v prvem delu prebodel in vzpo- 

y stavil totalitarni režim. Štorija se bo odvijala po tistem, ko so 

ga partizanski superjunaki obvladali, po novem pa se bodo 

karte premešale, saj nad opustošeno Zemljo prihaja zbiralec 

svetov, vesoljski osvajač Brainiac ... Do njega bo vodila boj- 

da obsežna enoigralska kampanja. 

. Akcijo bomo spremljali iz klasičnega pogleda od strani, pri 

oizša čemer bodo imeli vpleteni posebne sposobnosti ('traite'), od 

OVE, Deadshotovih puščic in Wonderčinega lasa do Swampove 

| NR p megašape iz tal, ter superpoteze ob napolnjenem merilniku. 

z Bane na steroidih zna biti res nevaren, ne bo pa usmrtitev, 

ker to ni taka igrica. Sleherni lik bo mogel kakor v enici iz- 

koriščati okolico, kar pomeni ruvanje objektov in obmetava- 

te E nje z njimi, in nasprotnika poslati na prej nedostopen del pri- 

y- zorišča, recimo iz krčme na ulico. Seveda z glavo naprej sko- 

v a M4 zi zid ali ritjo skozi tla! To so znani elementi in v interakciji 

' med vojskovalci ni zaznati bistvenih novosti. Bodo pa ustvar- 

jalci NetherRealm (taisti, ki kujejo Mortal Kombat, zato si 

špila delita malce okoren tepež) za raznolikost poskrbeli dru- 
god. Z bojevanjem bomo namreč nabirali opremo, ki jo bo- | 

mo nadevali likom in tako določali številne njihove vidike, 

od zunanjosti do posebnih gibov. Na liniji se bo moč spopa- 

sti s spimpanimi ali nespimpanimi liki, v obeh primerih pa 

bo dogajanje kinetično in kinematografično, z veliko gibanja 

kamere, hitrih rezov ter eksplozivnih preštevanj reber. (sn) 


Sa DNA ». Š 
v bie 


CALL OF CTHULHU Največji je strah pred nezna- 
nim, je pred devetdesetimi leti zapisal ameriški pisatelj 
> na Howard Philips Lovercraft. Tako je otvoril Klic Cthul- 


huja, prvo štorijo v kasneje slovitem mitosu, katerega 


V ČJA|.JE VVO TI nM tema sta čaščenje in prihod starodavnih božanstev. 


Najbolj znamenito med njimi je Cthulhu, gromozanska 
zmajelična pojava s tentaklasto glavo, katere prisot- 
nost smo čutili že v mnogo igrah, tako uradnih kot na- 
| vdihnjenih, na primer Darkest Dungeonu ter Blood- 
bornu. In celo v zadnji sezoni South Parka! Toda po 
besedah francoskega studia Cyanide to ni bilo nič v 
primerjavi z njihovim projektom, ki bo menda najbolj 
kocine dvigajoča in razum mešajoča lovecraftovska 
interaktivna izkušnja doslej. Šlo bo za prvoosebno pu- 
stolovščino, v kateri bomo kot preiskovalec družinske 
tragedije odpotovali na odmaknjen otok Darkwater. 
Tam se se po sencah plazijo nenavadne pošasti, voda 
nosi lastne skrivnosti, sinjega neba kraj ne pozna in 
prebivalci živijo v zaprti skupnosti, ki ne mara za tiste 
s celine. Tema in tujskost bosta vseprisotna in globlje 
kot bomo šli v neznano, bolj se bo liku pričelo mešati. 
Vsako nenavadno videnje bo namreč dvignilo merilnik 
blaznosti, proti čemur se bo moč boriti le z znanjem, 
torej pazljivim raziskovanjem, branjem in spraševa- 
njem. Primerjava s Sherlockovimi primeri je ustrezna, 
ui kajti pri razvoju je sprva sodelovala skupina Frogwa- 
res. Detektiv se bo ob napredovanju kalil v različnih 

veščinah, od prepričevanja prek forenzike do psiholo- 

gije. To razvojno drevo, katerega temelj je istoimenska 

namizna frpjka, ne bo edini odmik od navadne avan- 

| ture, saj kani biti špil odprt in docela nepremočrten, z 


| | različnimi poteki ter štirimi konci. Avtorji pri označe- 

j SE vanju omenjajo kar Mass Effect. Cthulhujsko vzdušje, 

4 ki domala ne pozna akcije, zato pa toliko več psihološ- 
kr ne kega srha, bo kajpakda samoumevno. (lf) 


m 

2DARK Kaj storiš, ko ti na taborjenju ubijejo ženo in ti ugrabijo otroka? Lahko se ti omrači um, lahko pa ostaneš priseben in se zakolneš, da boš potomca našel. Še 
zlasti, ker si po poklicu detektiv, v tvojem mestu pa deca izgineva še naprej. Tak scenarij si je za grozoto 2Dark namislil Francoz Frederick Raynal, slovit po avtorstvu 
preživetvene prahororščine Alone in the Dark iz leta 1992. Skozi pikslasto grafiko bomo reševali otročad po razdejanih, mračnjaških lokacijah, od zapuščenega luna- 
parka do skladišč, bolnišnic in rudnika. Ugrabiteljsko zalego bomo sicer lahko od zadaj treskali po glavah in občasno koga ustrelili, toda številčna premoč bo absolutno 
na njihovi strani. Zato se bomo morali pretežno skrivati in paziti na snop luči ter škripanje desk v tleh, ki bodo maskirale mnoge pasti. Po takem okolju bo treba do iz- 
hoda pripeljati prestrašene otroke, in če bomo na katerikoli točki umrli, bomo šli od začetka nivoja. No, to je prava groza! (sn) 


WARHAMMER 40.000: INOUISITOR - MARTYR 
A Končno se obeta warhammerjevska diablovščina! V In- 
guisitor - Martyrju bomo s herojem Imperija v podobi 
inkvizitorja, lovca na čarovnice in drugih nasprotnikov 
nevere z ognjem deratizirali heretično golazen. Špil ka- 
ni nadgraditi diablove recepte, saj bo moč z merjenimi 
zamahi žage polšefe razkosavati ud za udom in s plaz- 
matskimi snopi kultistom demolirati kritje, ker bo oko- 
lica porušljiva. Stopnje bodo kakopak ustvarjene na- 
ključno, pri čemer bo igra dogajanje vpela v stalen 
svet. Potikali se bomo po odmaknjenem sektorju Cali- 
gari, koder nevihte warpa pošiljajo peklenščke nad člo- 
veške kolonije in jih pehajo v izprijenost. Obljubljajo 
vrsto kampanj, ki naj bi spreminjale sektor, pa sodelo- 
vanje v četvero in celo neke sorte PvP z gradnjo lastne 
postojanke! Na voljo je že plačljiva alfa inačica. (ag) 


SNAKE PASS Trirazsežne nivoje, naphane s prepre- ta 
kami, nevarnostmi in darilci, smo preigravali že z mar- 
sikakšno živalco. A povečini so vse kreature tekale in A? 
skakale na podoben način, saj je celo deževnik Jim na- UW 
stopal v humanoidni formi. Zato Snake Pass deluje to- 
likanj bolj sveže in privlačno, kajti v tej 'platformski ar- | 
kadi' se bo plazilec Noodle vedel svoji naravi primerno. | 

Ne bo dvojno skakal, letal in šical z laserji, marveč se | 
bo čez ovire plazil. Čaka ga petnajsterica poligonov s | 
premikajočimi se elementi, pastmi in fizikalnimi ugan- 
kami, za prečenje katerih bo moral igralec misliti kot 
kača. Z vretenci, ne udi, to pomeni. Noodle se bo ovijal 
okoli stebrov, se stegoval za navidez nedosegljivimi ve- 
jami, premikal objekte in celo plaval, na poti skozi ri- 
sankasto deželo pa mu bo pomagal kolibri Doodle. Gle- 

de na doslejšnje izkaze angleških avtorjev, ki so med 
drugim izdelali Sonicovo dirkanje in serijo LittleBigPla- 

net, se upravičeno nadejamo res finega doživetja. (1f) 


DARK SOULS III: THE RINGED CITY Proslavljena se- 
rija najtemačnejših frpjev Dark Souls se s tole drugo DLC- 
epizodo za trojko zaključuje. Bržda ne za vekomaj, vseka- 
kor pa do nadaljnjega, saj hoče glavni avtor Hidetaka Miya- 
zaki delati še na čem drugem. Ljubitelji kajpak od sklepne- 
ga poglavja pričakujemo nekaj posebnega in videti je, da 
bomo to dobili. Korak po korak se bomo namreč spuščali v 
brezno, med izkrivljene pošasti in oživljene mrtvece, v temo 
in turobo, iščoč zblaznelega kraljeviča. Do dna, kjer leži ba- 
jeslovno Prstanovo, nas bo pot vodila skozi mnogotere 

% ostanke raznoraznih krajev in civilizacij, pri čemer bodo v 

M prepad viseči stolpi, zvoniki in prsobrani nametani v vse 
smeri. Zaradi tega bomo dostikrat padli kar skozi stransko 
okno ali celo streho, pri čemer se ne glede na višino omaha 
v brezdan prvič v seriji ne bomo mogli poškodovati. Čuden 
kraj bo tale Ringed City, in na čudnih krajih ostrmi še sama 
smrt. (sn) 


FELIC uri HI. 


SET IHE RULES. 


PREVERITE IZJEMNO 
PONUDBONA ac Ji EIGRE.SI 


"PONUDBA VELJA DO ODPRODAJE ZALOG 


e"Žnamka streljank Prey s prihaja jočim 


hin delom po vrsti povsem menja ploščo 


in nas sooča z drugačnim protagonistom, nasprotniki ter okolico. 
poizve, kdo bo plenilec in kdo plen na krovu retro vesoljske postaje. 


tehnološkem podjetju, luštno stanovanjce s 

pogledom na bleščeče strehe moderne met- 
ropole in še dosti mladostne kondicije na zalogi. 
Idila, a? Nakar se nekega dne okno na balkon 
zdrobi in z njim vred se vsa ta iluzija sesuje kot 
hišica iz kart, kajti tam zunaj v resnici ni sveža 
mestna panorama, marveč hladne stene labora- 
torija. Dejansko ždiš zaprt na gromozanski ve- 
soljski postaji v Mesečevi orbiti, po katere mrač- 
nih hodnikih se potikajo temni monstrumi. Ti pa 
si se brez spomina, pametnega orožja v rokah in 
njuhanca primoran znajti, kakor veš in znaš. Tak- 
šen bo novi Prey, ki se ga maja nadejamo na PC- 
ju, peesštirki in oneju. In ki v več kot enem ele- 
mentu spomni na oba System Shocka. 


POGLED NA ZEMLJO 


Prey izdelujejo v teksaški izpostavi studia Arkane, 
ki je napravila prvi Dishonored (dvojko je naredila 
druga polovica v francoskem Lyonu). Od izvirne- 
ga Plena izpred več kot desetletja so pobrali le os- 
rednji motiv: v tujski okolici nas preganjajo sov- 
ražni nezemljani, ki jih moramo preganjati nazaj. 
Toda svet tokrat ne bo isti kot v enici, takisto ne 
zlodejski alieni. Ali naš lik. Markantnega indijanca 
Tommyja bo zamenjal(a) Morgan Yu bolj pošev- 


Drmses. si, da imaš fejst službo v visoko- 


nookih obraznih potez in po izbiri moških ali žen- 
skih oblin, saj bo moč spol določiti pred začetkom. 
Predvsem pa Prey-iz-201'7tega ne bo več klasična 
streljanka, marveč križanec s frpjko. Podobno kot 
Dishonored. Ali Bioshock. Pa Deus Ex. In System 
Shock. Še zlasti slednji. Teksačani so menda že 
ob začetku produkcije povedali, da hočejo napra- 
viti dušnega naslednika System Shockov, pri ka- 
terih so mnogi od njih sodelovali, ko so bili še v le- 
gendarni hiši Looking Glass. Naj ponovim: Prey 
namerava biti naslednik System Shocka! 

To pomeni, da bomo imeli vrsto samosvojih mož- 
nosti, kako se soočiti s sovražno okolico vesoljske 
postaje Talos 1. Kot Morgan se bomo po uvodo- 
ma opisanem zapletu zbudili goli in bosi. Lik bo 
moč od tod razvijati na različne načine in v različne 
smeri. Veščine bomo pridobivali in krepili z nevro- 
modi: injekcijami nenavadne snovi, ki si jih bomo 


Ker se bodo črni monstrumi pojavljali iz vseh smeri, tudi s stropa, bo napetost otipljiva. 
Kaj hudiča se sploh dogaja, bo treba razbrati s prebiranjem pošte in ogledi posnetkov. 


KAKO 0 ALIENI POKADILI, PA NE PIPE MIRU 


Prey je izšel leta 2006 in bi bil v slovarju naveden pod 
definicijo izparine, če je ne bi že zasedel Zavedni Du- 
ke. Glej ga zlomka, oba so snovali pri isti hiši — 3D 
Realmsih! Plen so naznanili že leta '95 in je imel skraj- 
no važno vlogo, saj so zanj sestavljali grafični pogon, 
ki naj bi bil temelj vseh njihovih prihodnjih naslovov, 
podobno kot je bil Unrealov za Epic Games. A ravno ta 
tehnološka hrbtenica igre je povzročila grozljive 
težave. V motor so hoteli po vsej sili vgraditi portale, 
kar je bil tedaj trd programerski oreh. Tako trd, da ga 
niso strli in kljub neštetim predogledom na sejmih so 
razvoj igre samo do leta 2000 resetirali kar trikrat! Pro- 
jekt jim je uspelo speljati šele v novem tisočletju, ko 
se je tehnologija dovolj razvila. Na kodi Idjevega srčka 
za Doom 3 ga je dokončala hiša Human Head. 


RE 
"og A 
4 uš 


V oni štoriji so ameriškega indijanca plemena Čeroki- 
jev, Domasija Tawodija aka Tommyja, zli alieni lepega 
večera s svetlobnim curkom pocuzali iz lokalne oštari- 
je, da bi ga uporabili kot neprostovoljnega darovalca 
organov. Toda rdečekožec je imel dovolj že ene invazi- 
je, belske, zato je rekel "AUFBIKS'" in je kiborške tujce 
na gobec. Najraje s kopico plazemskih kanonov, kajti 
prvi Prey je bil dumačina, kot se zagre. Hkrati je kla- 
sično strelsko divjanje dodobra začinil. Najbolj s spre- 
minjanjem gravitacije, med drugim z neke vrste tež- 
nostnimi 'trakovi' (na sliki zgoraj), ki so omogočali te- 
kanje po stenah in stropih. Ter s famoznimi razpokami 
v prostoru, ki so bile leto pred Valvovim Portalom še 
frišno doživetje. Na več mestih je mogel Tommy celo 
skočiti v spiritualni svet in tako reševati preproste ugan- 
ke. Še vedno vzdušna izkušnja, ki smo jo ocenili s 84. 


marec 2017 


Bad oazah 


da. bo5. ;z raije! 
Eksoplazemska bitjeca bodo urna, zato bo GLOO gun za 
njihov lov stalno v obratovanju. Na stenah je moč videti ' 
njegovo strjeno snov, s katero bo moč takisto gasiti požare. 


zapičili v glavo in nas bodo napravile pametnejše 
ter močnejše. Z ojačanimi rokami bomo na silo od- 
pirali trdo zapahnjena vrata in odrivali težko kramo, 
z inženirskim znanjem popravljali pokvarjena dvi- 
gala, s tiholazniško spretnostjo pa se bodemo plazili 
malopridnežem za hrbti. To res na nekaj spomni, kaj- 
neda? Razen tega bo moč izropati vse predale in ko- 
tičke za deli naprav, ki jih bomo v priročnem avto- 
matu razdrli na sestavne dele za nove umotvore. 
Dotični bodo pomagali pri soočanju z nevarnostmi 
opustele postaje. 

Hecni mehanski onegaji in nasploh prizorišča bodo 
izdelani v baročnem, artdecojevskem slogu, ki smo 
ga uzrli v Bioshockih, Dishonoredih in Deusovem 
Human Revolutionu. Podoba bo nekakšna mešanica 
uglajene modernosti in steampunkovskih tonov s 
težko mašinerijo. Tako bo, ker se bo špil dogajal v 


PA MNA 


vzporednem svetu, kjer Johna F. Kennedyja lizard- 
meni ne uspejo ugonobiti. Namesto tega zelo živ 
ameriški prezident požene nebrzdano osvajanje 
Zemljine okolice in na začetku 21. stoletja je oson- 
čje že polno vesoljskih postaj. V letu 2032, ko naj bi 
se Prey dogajal (če ni tudi to zgolj iluzija!), pa na 
vrata že trkajo nezemeljska bitjeca. 


HODEČI KOZARCI 


Narava tujskih sovražnikov bo drugačna od vsega, 
česar smo bili doslej vajeni v streljačinah ali izvir- 
nem Preyju. Nasproti nam ne bodo stali stasiti ki- 
borgi, marveč zvita, zmuzljiva sodrga ektoplazem- 
skih organizmov, ki bo lahko navzela obliko poljub- 
nega predmeta, zato jim znanstveniki pravijo 'mimi- 
ci', oponaševalci. Doker se ne bodo razkrili, bodo 


Morgan bo imel v freemanovski maniri stalno nadet hud skafander. A luknjaste pasti, ki bodo grozile, da 
nas posesajo v mrzlo praznino, bodo smrtna nevarnost. Nadejati se gre takisto gravitacijskih ugankic. 


Zaenkrat so pokazali tri, štiri različne oblike sovragov, ki so ena bolj črna od druge. Povsem 
drugačnih nasprotnikov, denimo človeške oblike, pa še ne. Bo alienska svojat dovolj raznolika? 


PLEN KRAVATARJEV 


Uspeh prvega Preya je kmalu sprožil tuhtanje o na- 
daljevanju, kar je prekinil založnik ZeniMax, ki je 
leta 2009 pohrustal blagovno znamko. Human 
Head so pod novimi šefi dvojko začrtali malo dru- 
gače kot preprost sekvel. Zamislili so si ga kot am- 


biciozno razširitev univerzuma, kjer bi bili ljudje in 
nezemeljski negativci iz enice le dve od mnogih ras. 
Mi pa bi igrali človeškega nekdanjega policista Kil- 
ljana Samuelsa, ki so ga ugrabili ob istem času kot 
Tommyja, a je uspel pobegniti na svoj način in po- 
stal medzvezni lovec na glave. Navdušujoč dražil- 
nik je spomladi 2011 kazal Samuelsa, kako prega- 
nja zlikovce širom futurističnega mesta v mešanici 
parkourja in streljanja. Čeljusti so padale po tleh, 
kajti kazalo je, da bomo dobili nič manj kot simula- 
cijo Bobe Fetta! Toda kmalu je okoli igre vse potih- 
nilo. Šele kasneje je prišlo na dan, da sta se Hu- 
man Head in založnik Bethesda pošteno spričkala; 
bojda so se drugi hoteli v sovražnem prevzemu po- 
lastiti prvih. Kakorkoli, razvoj je vnovič popolnoma 
zastal, ZeniMax pa je igro vzel Human Headu in jo 
jel ponujati drugim hišam. Naposled so izziv spre- 
jeli pri Arkanu, a so hkrati povsem zavrgli prvotno 
zasnovo in prihajajoči Prey začeli zopet graditi z 
ničle kot naslednika System Shockov. 


lahko nočna lučka, stol ali steklenica mleka! Kaj- 
pak bo špil na tem gradil vzdušje in množico "BU!" 
trenutkov, ko bomo na primer pobrali lopato in nam 
bo oživela v rokah ter nas začela gristi po obrazu. 
Brrr. K sreči capini ne bodo imuni na udarce s kre- 
pelom po betici, namečkoma pa bomo prav zavoljo 
njih rokovali z vrsto zanimivih gizmov. Eden takšnih, 
ki se ga bomo polastili že zelo zgodaj, bo bljuvalo 
strjujoče se žolce, tako imenovani GLOO Gun. Z 
njim bo moč mimice imobilizirati in mirno pokon- 
čati. Hkrati bo ta puška omogočala inovativno gi- 
banje po lokacijah, saj bo moč po strjenih izbljuvkih 
odskakati na oddaljene police! 

Takšnih skritih področij, ki bodo včasih obsegala 
cele dvorane, bo širom Talosa 1 ogromno. Avtorji 
so postajo zastavili povsem metroidsko: v nekatere 
predele se bomo morali vračati, če bomo hoteli vse 
raziskati, saj bomo šele čez čas pridobili veščine in 
orodja, da bomo odprli določene duri ali dosegli od- 
daljen jašek. Takšnih prijemov dlje v igri zaenkrat 
še ne želijo razkrivati, kakor tudi ne nevarnejših so- 
vragov in orožij. Vemo, da se bo treba mikastiti v 
brezzračju in ob odsotnosti gravitacije. Ter da bomo 
slejkoprej sami prevzeli poglavitno lastnost mimi- 
cov in se preobrazili v kozarec! Brez heca. V kera- 
mični obliki bo moč celo poskakovati in se skotaliti 
skozi ozke reže. Samus že rdi od fovšije. Način, ka- 
ko bomo premagovali ovire, bo odločal o usodi po- 
staje in redkih preživelih na njej. Prey naj bi namreč 
vseboval dvoje glavnih pripovednih vej s po več 
podkonci, kar je vredno izročila naslovov, po katerih 
se zgleduje. Kristus, kako dolgo je še do 5. maja. 

KORAKI 


ame Developers Conference v San Francis- 
G cu je reden gost naših strani, saj gre za naj- 
poglavitnejše letno globalno srečanje tistih, 

ki igre snujejo. To pomeni, da tukaj ni kričeče rulje 
na ogromnih štantih, zato pa najdeš trezne debate 
mož, ki stojijo za kodo iger in megaherci hardvera. 
V njihovih besedah začutiš smer, kamor se indust- 
rija premika. Ali se izobraziš, če si sam dizajner, 
zato tja odidejo najbolj nadebudni razvijalci, kot je 
naš VR-guru Nejc Lešek, ki smo ga predstavili pred 
nekaj številkami. Lanska konferenca je bila močno 
v znamenju prihoda aktualne generacije izdelkov 
navidezne resničnosti, saj sta le nekaj tednov po 
tistem dospela rift in vive. Tokratna pa je minila v 
spraševanju, kako te naprave kar najbolje izkoris- 
titi, da bi pospešili njihov prodor. Čeprav je bilo lan- 
siranje osrednjih sistemov načeloma uspešno, 
imajo Oculusovi in HTCjevi naočniki skupaj precej 
pod obetanim milijonom uporabnikov. Njuna širitev 
je torej znatno počasnejša kot pri playstation VRu, 
ki je kljub poznejši splavitvi že dosegel sedem mest. 


Oprava z gibalnim nadzorom, nahrbtni računalnik 
in dobro odmerjen prostor za prekopicevanje — z 
vsem tem te obdarijo na demonstracijah na kon- 
venciji. Takole opremljen začutiš, da se približuje- 
mo holodeckom. A doma je tovrstna opremljenost 
za veliko večino zabave željnih še povsem nedose- 
gljiva. Tako zaradi cene kot prostora. 


Navidezna resničnost je dospela v 


drugo, a kako naj gre naprej, da je 
ne bo vnovič doletela zla usoda? 


se— O tem se je 


naposlušal 


| na-glavni razvijalski konferenci. 


Ni pa si čisto vsak prisotni natikal plastike na gla- 
vo. Svoje so zopet povedali skrbniki grafičnih pogo- 
nov in neodvisni razvijalci, ki imajo razstavni komp- 
leks Moscone Center tradicionalno za svojega. Zato 
je to pravi kraj za vse tiste, ki jih zanimajo indie špi- 
li. Nenazadnje v okviru GDCja poteka najvažnejši 
neodvisniški festival, na katerem so se to pot dome- 
nili, da je bila tanarbulša indie igrica lanskega leta 
Ouadrilateral Cowboy. Med 'ta navadnimi' pa so 
okronali Overwatch. Poglejmo si v manjših grižljajih 
najvažnejše poudarke s konvencije, ki je letos pote- 
kala med 27. februarjem in 3. marcem. 


Funkcije se vrstijo 


Pomembneži VR-področja se zavedajo, da so trenut- 
ni šlemi okej za tehnološke navdušence, medtem 
ko morajo za širši uspeh nujno postati cenejši in ele- 
gantnejši. To je, brez štrika in nerodnosti z omejit- 
vami sobe ter zunanjimi senzorji. Zato sta Microsoft 
in Intel tudi na GDCju v ospredje potiskala svojo ini- 
ciativo za dostopnejše naočnike za združeno res- 
ničnost. To pomeni naprave, ki prikazujejo tako di- 
gitalno kot resnično okolico. Slednjo prenašajo ka- 
mere, ki se jih izkoristi še za orientacijo v prostoru 
brez okoliških satelitov, kar zniža ceno. Prvi takšen 
prototip je januarja na CESu pokazal Lenovo, zdaj 
pa so predstavili Acer Windows Mixed Reality De- 
velopment Edition, ki ga je tajvanski velikan zgradil 
družno z Microsoftom. Žal je bil trdno zaprt v vitrini, 
toda do poletja naj bi sledili še sistemi Asusa, Della 
in HPja. Zato velja spremljati XR, kakor so pričeli 
združeno resničnost popularno imenovati. 

Frišnega brezžičnega predloga letošnji GDC žal ni 
videl, lahko pa obeležimo napredek v sledenju oče- 
sa. Firmi SMI in Tobii sta namreč vsaka zase uspeli 
takšno zmogljivost brezšivno vgraditi v vive. Okoli 


Acerjevi naočniki za združeno resničnost so zaen- 
krat namenjeni developerjem, saj bi rad Microsoft z 
njimi pošteno zagnal eksperimentiranje na področ- 
ju. Prvi jih bodo dobili aprila, medtem ko izdelki za 
navadne uporabnike ne dospejo prej kot za Božič. 


Sledenje očesu lahko že kupiš v obliki senzorske 
paličice za na prenosnik. Z zaznavanjem gibanja oči 
je moč ugotavljati počutje, očesno krmiliti kurzor, 
pogled prenesti v navidezno družabno okolje ali ga 
uporabiti za optimizacijo izrisa slike. 


igurice. Vse bliže je vsebina tistih demonstracij 
ubljale virtualne namizne igre s soigralci na 

Tudi LGjev prototip ima 1280 x 1440 pikami"na oko malce višjo od viva. 
Način pričvrstitve na glavo spominja na hololens, priročna pa je zmožnost 
dviga naočnikov navzgor na dveh vijakih, da ti jih ni treba v celoti snemati. 


okularjev so infrardeča svetila, katerih odboj ujame 
majhna kamerica in tako razbere usmerjenost očes- 
nega zrkla. To je na CESu počel sistem Fove, toda 
SMI in Tobii sta nakazala, da je reč razmeroma pre- 
prosta in bo nemara kmalu standard. Predvsem pa 
so na konferenci razmetavali z zanimivimi demon- 
stracijami, ki so na CESu manjkale. Tako si v Tobii- 
jevem demu usmerjal merek puške s pogledom in 
počel tekmovanja v strmenju iz oči v oči na virtual- 
nem družabnem srečanju. SMI pa je pokazal dina- 
mično nižanje kvalitete slike na delih, ki niso v upo- 
rabnikovem fokusu. Prijemu se reče foveated rende- 
ring in znatno pospeši izris, kar je za VR zelo važno. 
V finišu je za presenečenje poskrbel korejski LG, ki 
je predstavil lastne ta orenk navideznoresničnostne 
naočnike, torej take za PC, ne nadgradnje onih svo- 
jih mobilniških. Prototip še nima imena, po funkci- 
jah pa je podoben HTCjevemu vivu in uporablja Val- 
vovo platformo SteamVR. Zanj imajo posledično tu- 
di gibalne ročne krmilnike. Toda podvig je dodatno 
zanimiv, ker je Valve onegaj za LG v bistvu tudi zdi- 
zajniral, enako kot je vizir vive za izdelovalca HTC! 
To sproži vprašanja o tem, kako je pri sistemih in 
tvrdkah porazdeljena intelektualna lastnina, ker se 
na prvi pogled zdi, da Ventili spijo v dveh posteljah. 
A vsekakor na ta način zvito širijo krog naprav za 
svoje VR-okolje. O ceni in datumu izida ne dajejo 
izjav, saj dizajn še ni končen. 


Pomahajmo v odgovor 


Zabavnejše od hardverskih so bile za obiskovalce 
igričarske inovacije, s katerimi so se dizajnerji iger 
največ lotevali problema gibanja v navideznem. 
Spajanje gumbnih kontrol za premočrtno pomikanje 


Podoba. Sprint Vectorjaj je stripovska, kar ob silnem 
Me pome i veliko/takšnih črt za ponazoritev 


ku 

igralčevega lika in obračanja glave namreč neob- 
hodno povzroča slabost, ker človekova telesna za- 
znavala in možgani ne zmorejo dobro razločiti, kaj 
pride od kod. Zato skušajo snovalci uporabiti tele- 
sne gibe pri vse več ukazih, ki smo jih igram doslej 
nalagali z joypadom. To so razkazali na več konkre- 
tnih primerih sveže naznanjenih naslovov na Ocu- 
lusovem štantu. 

Strategijo Brass Tactics ekskluzivno za rift počnejo 
avtorji stolpaškega špila Defense Grid. A za razliko 
od slednjega bo to realnočasovka bolj klasične sor- 
te: na drugi strani karte bo sovražni grad, ki ga bo 
treba zdemolirati z vojsko, ki jo bomo neutrudno 


Tudi VR-streljačina Vindicta za vive bo izkoriščala 
podoben način gibanja kot Sprint Vector, torej z 
mahanjem rok. Le da v občutno počasnejši različici, 
saj bo srž namesto premikanja streljanje vsakovr- 
stne robotske svojati po vesoljskih postajah. 

štancali v svoji utrdbi. Špil se bo malce zgledoval 
po znanih namiznicah, kot je Warhammer. Soldatje 
bodo družno korakali v formacijah in važno bo, da s 
konjeniki ne bomo zagazili v sulice ali dopustili, da 
nas sovrag od daleč obstreljuje s katapulti. Samos- 
voj element bo način gibanja kamere po ozemlju, 
saj ga bo treba ročno zagrabiti in povleči. Zdi se ce- 
nen trik, ki bo obenem zahteval touch, a očitno de- 
luje. Brass Tactics pričakujemo oktobra. 

Še dlje gre parkourjevski tekaški špil Sprint Vector, 
v katerem bomo mahali nenehno, saj bo to poglavi- 
tni način premikanja! In sicer s posnemanjem giba- 
nja rok pri resničnem teku - hitreje kot bomo ma- 
hali, hitreje se bo lik gibal. Na poti bodo različne ovi- 
re in zidove bomo prečili s potegom, kot bi se za- 
vihteli čez pravega, dočim se bomo v luftu skušali 
za silo usmerjati kot superman. Le skakanje je bilo 
v demu za zdaj še vezano na knof. Cilj bo na pre- 
prek polni progi prehiteti sotekmovalce, kar pome- 
ni, da bo treba reees hitro mahati in bo zatorej Sprint 
Vector telesno naporen špil. Avtorji Survios, ki jih 
poznamo po Raw Dati, sicer pravijo, da ga pred kon- 
cem leta ni pričakovati. Za zdaj tudi ne povedo, ali 
bo večno ekskluziva za rift. 

Drugod so se izrabe mahalnega nadzora lotili kanec 
drugače. Januarja je vive predstavil vive trackerje, 
samostojna tipalca gibanja, ki jih namontiraš na puš- 
ko ali lopar. Zadeva se očitno prijemlje, kajti širom 
expo dela Moscone Centra je bilo najti več tozadev- 
nih demonstracij. Najzanimivejša je bila na štantu 
hiše CloudGate. Ta je svojo VR-igro Island 359, v 
kateri sicer po tropskem otoku streljaš dinozavre, 
modificirala za nožni nadzor. Vive Trackerje si si pri- 
pel na čevlje, nakar si dinozavre lovil s poskakova- 
njem na mestu in jih ugonabljal z brcanjem. 


JA 
Studio . >. igre, postavljene v 


svoj univerzum EVE. Šparc bo večplatformski VR- 
naslov, v katerem bomo z mahanjem rok lučali žogi- 
ce v tekmece in se skušali izmikati njihovim s sunki 
glave. Podobno kot pri Showdownu VR. 


BARCELONSKI MWG-1/ 


1456 se sprehaja po Rambli in se odloča med škrnicljem jamona na tržnici 
Bogueria ali obiskom Museu erotic. A dolžnost ga kliče na kongres svetovnega 
mobilništva, kjer se naposluša o hercih, pikslih in drugih silnih številkah. 


SG V ZRAKU 


Glavni trend oziroma brenčava beseda kongre- 
sa je bila 5G, novi rod mobilne komunikacije. 
Sicer bi marsikdo pomislil, da je aktualni LTE 
čisto dovolj, saj YT-video pretaka hitreje, kot 
ga lahko gledaš. Toda marsikod hitrosti sra- 
motno padejo in latenca je vse prerada desetin- 
ko sekunde in več. Prav tako je problem da- 
našnjih postaj število prijavljenih naprav. Teh- 
nologija torej ni pripravljena na desetletje oso- 
rej, ko bo vsaka 'stvar' povezana v internet, mi 
pa bomo hoteli kjerkoli predvajati 4K-HDR film. 
Zato je potrebna nova tehnologija. Seveda ne 
jutri, kajti kljub velikim besedam so komajda 
pričeli polagati temelje. Prva omrežja so napo- 
vedana šele za leto 2020. Zaenkrat so eksperi- 
menti, ki se jih gre tudi naš Telekom, še labora- 
torijski, saj ni ne opreme ne odjemalcev. Gual- 
comm je ravno izdelal prvi testni 5G-modem 
snapdragon X50, bazne postaje pa bodo mora- 
le biti nove, ne zgolj nadgrajene. 

Specifikacije bo konzorcij 3GPP sprejel konec 
leta in hitrosti se bodo merile z gigabiti na se- 
kundo ob milisekundni latenci. Glede na čeda- 
lje bolj robotsko / samovozno / dronsko bodoč- 
nost bo vse to ključnega pomena. 4G ne omo- 
goča avtonomnega prometa, saj si bodo taki 
avtomobili z infrastrukturo in drugimi udeležen- 
ci izmenjevali gigabajte podatkov ter morali od- 
reagirati v trenutku. Nokia je demonstrirala ra- 
zliko med tehnologijama pri vožnji avtomo- 
bilčka na daljinsko po mobilnem omrežju. Re- 
zultat je bil pričakovan: šele prek 5Gja je bilo 
šofiranje gladko. Še en tak izpostavljen primer 
so operacije na daljavo, dasi najbrž ne bomo 
navdušeni šli pod nož, s katerim bo uprav- 
ljal kirurg z drugega konca sveta. Vseka- 
kor nova generacija ne bo čez noč obrni- 

la na sveta na glavo, kajti hitrosti bodo 
rasle še pri LTEju in naslednik bo po- 
speševal postopoma. A vsi vpleteni se 
strinjajo, da je hitrejše, zanesljivejše in 
frekvenčno bolj učinkovito omrežje pred- 
pogoj za četrto industrijsko revolucijo. Zato bo- 
do morale biti zanj zainteresirane tudi vlade. 


ROBOTSKI BOLID NARED 


Lani smo najavili Roborace, ligo samovoznih dirkalnikov, 
ki bo obogatila Formulo E. Projekt je pod britansko firmo 
Kinetik spočel ruski milijonar Dennis Sverdlov, v Barcelo- 
ni pa so po letu dni zrendranih podob naposled dali na 
ogled resničen, končen bolid. Ker ta ne nuca kabine, je nič 
manj kot znanstvenofantastičnega videza. Kaj bi ne bil, ko 
pa ga je oblikoval stvarnik Tronovega mopeda in Oblivio- 
novega zrakoplova! Čutna oprema zajema pet lidarjev, dva 
radarja, osemnajst ultrazvočnih tipal in šest kamer, nadzi- 
ra in umetno pametuje pa Nvidijin avtomobilski super- 
računalnik drive PX2. Okoli 300-kilovaten motor naj bi to- 
no težko dirjalo čez štiri kolesa pognal prek 300 na uro. 
Osrednja zamisel je taka, da je flota strojno identična, 
medtem ko ekipe razvijajo le softver, ki vrednoti podatke 
in sprejema odločitve. Dirke se bodo odvijale znotraj cir- 
kusa električne formule, torej po mestnih stezah. 

Žal dodatnih podatkov predstavitev ni prinesla. Najavlje- 
no ni bilo niti eno od baje desetih moštev, dasi je verjetno, 
da bosta imela lastno formulo Nvidia in Michelin, uradni 
dobavitelj gum. Prav tako ni bilo datuma prve dirke, ki je 
najavljena "enkrat v sezoni Formule E 2016/ 17." Ta se 
zaključi julija v Montrealu. Avtoček sicer testirajo že lep 
čas, a zaenkrat je vse skupaj videti v zgodnji fazi. Rekord 
je ducat prepeljanih krogov pri največ polovični hitrosti in 
brez tekmecev, nesreči pa sta bili že dve. Enkrat sta med 
sabo trčila dva robota, drugič je eden pri izogibanju psu 
zapeljal s piste. Znabiti bodo uvodne dirke počasno-neum- 
ni debakli, slični prvemu Darpinemu samovoznemu izzivu. 


GALAKSIJA V OSMO 


Samsung bo novega prvaka razkril na lastnem do- 
godku konec meseca v Velikem jabolku. A na sej- 
mu je bil galaxy S8 vseprisoten, zlasti zadnje dni, 
ko so pricurljale nindža fotke. Te prikazujejo apa- 
rat z neverjetno velikim ekranom napram ohišju, 
kar je omogočila tudi odsotnost tradicionalnega 
Samsungovega domačega gumba. Trojček ko- 
mand bo odslej nazaslonski, branje kazalčnega 
vzorca pa na zadku, kar se je pri konkurenci izka- 
zalo za bolj elegantno. Nadalje padejo v oko zao- 
bljeni robovi displeja in nje- 
gova uvihanost čez rob. No- 
vi telefon menda prihaja le v 
izvedenki 'edge', a v dveh 
velikostih: 5,8" in 6,2". To je 
znatno več od predhodni- 
kov, a v približno enako ve- 
likem ohišju. Spredaj je vi- 
deti dodatno kamero za raz- 
poznavo očesnega vzorca in 
s tem nadgrajeno varovanje 
identitete. Še ena malenkost 
je dodaten gumb na desni, ki 
bo ekskluzivno prikliceval 
umetno inteligenco Bixby. 
To je Samsungova tekmica 
pomočnicam Siri, Cortani in 
Alexi, ki jo je Korejcem raz- 
vil lani kupljeni Al-štartnik 
Viv Labs. 
Telefona bo v ZDA poganjal najnovejši snapdra- 
gon 835, dočim Evropa kot vselej dobi njihov hiš- 
ni procesor exynos 9. Oba čipa sta izdelana v 
enakem 10-nanometrskem procesu in imata 
primerljivo kombinacijo štirih močnejših ter šti- 
rih varčevalnih jedrc. Korejska rešitev naj bi bi- 
la malce boljša pri videu, medtem ko ima snap- 
dragon hitrejši grafični del, a razlike v praksi bo- 
do zanemarljive. Terminal ohranja klasičen izhod 
za slušalke, elektropriključek pa bo USB-C. Proda- 
ja štarta aprila, sočasno z novim vizirjem gear VR, 
ki to pot zajema gibalni kontrolnik. S tem bo sis- 
tem enako zmogljiv kot Googlov pixeldream, o 
medsebojni združljivosti softvera pa ni bilo govora. 

LGJEVA NOVA 
ADMIRALSKA LADJA 


Čeprav tadrugi Korejec tega z besedami "še vedno 
smo ponosni" očitno ne prizna, je bil G5 z nesmisel- 
nimi hardverskimi dodatki v stilu fotografskega ali 
muzikaličnega čisti mimosunek. Zato se tega, glej 
no glej, pri novem vršacu svoje ponudbe ne gredo 
več. Posebnost G6 je LCD v edinstvenem razmerju 
9: 18 in razločljivosti 1440 x 2880. 5,7-palčen zas- 
lon ima zaobljene vogale, kar je očitno letošnji trend, 
tako kot res ozek rob, zaradi katerega je forma 
manjša od lanskoletneža. Aparat je v času pisanja 
ponekod že naprodaj, s čimer je prehitel konkuren- 
co. Cena za naglico pa je slabši procesor. Namesto 
snapdragona 835, ki očividno še ni na voljo, je notri 
821, nadgrajena lanska inačica. Adut predhodnika, 
dodatna širokokotna kamera, seveda ostaja. Ta se 
je izkazala za posrečeno pri slikanju panoram ali 
mestnem turizmu, kjer ti navadni zorni koti porežejo 
zvonike. Cena v Sloveniji bo sto manj od rojaka S8. 


P10, IFONOV KLON? 


Huawei je resda največji kitajski proizvajalec mobil- 
nikov in tretji na svetu, a dizajn jim ne gre. Po sred- 
njerazrednem modelu honor, ki je čista silhueta ak- 
tualnega iphona, je kopija prav tako njihov letošnji 
paradnež P10. Enaka je zaobljenost, enako široka 
sta vrhnji in spodnji rob, ohišje iz brušenega alumi- 
nija je nezgrešljiv posnetek in še dvojec kamer je na 
podobnem mestu. Le stranskega roba je srečoma 
manj. Kot iphone 7 plus bo tudi P10 omogočal ena- 
ko imenovani 'portretni način', ki bo s pomočjo dru- 
gega očesa pri fotografiranju obrazov zameglil ozad- 
je. Za razliko od appla in LGja pa tale kitajec nima 
samostojnih kamer z različnima lečama, marveč 
ena zajema le globino in podatek o svetlosti. Osno- 
vni model bo imel diagonalo 5,1" in FHD-mrežo, 
večji 'plus' pa 5,5" in 1440 x 2560. Ekran slednjega 
je zapognjen čez robova. Oba bo gnala ista hišna 
srčika kirin 960, ki smo jo videli že lani v telefonu 
mate 9. Spomladanski ceni bosta 600 in 800 evrov, 
kar je v redu. Palec gor takisto za osem barv. 

BUMERANG NOKIA 


Kot smo pisali že lani, je Microsoft, kupec Nokijine bla- 
govne znamke, po debaklu z Windows Phone obupal 
nad telefonijo, zato so se pravice vrnile v rodni Espoo. 
Po novem jih ima tamkaj nastanjena finsko-kitajska 
naveza HMD Global, ki je močno povezana z Nokio. V 
načrtu imajo pomladno splovitev treh aparatov s siste- 
mom Android in jasnimi imeni nokia 6, 5 in 3. Z njimi 
cikajo na široke množice, saj celo najdražja, 5,5-palčna 
šestica, ne bo dražja od 250 evrov. Toda cenen onegaj 
to ne bo, kajti lastnik bo dobil 5,5-palčen FHD-zaslon, 
osemjedrni snapdragon 430, kamero 16 mega, ste- 
reozvok s tehnologijo dolby atmos, 3 giga delovnega in 
32 giga trajnega pomnjenja. Razočaran ne bo niti ku- 
pec trojke. Njen displej bo velik 5 palcev in širok 720 
pik ter tudi vse ostale komponente bodo solidne, 
vključno s prstnim bralnikom - za vsega 140 evrov. Vsi 
trije aparati bodo aluminijasti in v štirih barvah. Oziraje 
na dejstvo, da za vsakdanje servise res ne nucaš naj- 
novejšega, najjačega mobilnika, šteje pa velik zaslon, 
bo trojček zagotovo uspešen. 


Nokia 5 


HMD so tako pametnjakoviče kot javnost presenetili z 
napovedjo vnovične proizvodnje mobilnika iz leta 2000, 
legendarne nokie 3310. Za časovno kalibracijo: aparat 
ni poznal barv, fotoaparata, lokacijskega zavedanja in 
sukanja glasbe, še e-pošte ni odjemal. Klici in SMSI, to 
je bilo to. In Snake 2, eden najbolj popularnih mobi- 
špilov tistega časa. Dotičneža se je prodalo več kot sto 
milijonov kosov in v anale se je zapisal po robustnosti 
in prijetnosti za uporabo. Ko je dotični terminalček pa- 
del na tla, je bila edina bolečina v kolenih, ko si se sklo- 
nil, kajti zadeva je dejansko preživela skoke iz tretjega 
nadstropja. Prav tako se vsak bivši lastnik spomni več 
kot tedenske električne vzdržljivosti. Novinec kljub ret- 
roporeklu ne bo enak izvirniku. Forma s fizičnimi tip- 
kami bo podobna samo od oka, zaslon bo barven in fon 
bo imel vdelan brskalnik, (nesmiselno) dvomegapik- 
selno kamero ter predvajalnik muzike. Priložene bodo 
takisto Kače, vendar sodobnejša različica, v kateri se 
plazilec - nezaslišano - premika tudi diagonalno. Finci 
so mnenja, da vsi hipsterji ne marajo za iphone, zato se 
nadejajo milijonskega uspeha. Za 50 evrov ta ne bi 
smel izostati, dasi česa več od nostalgije ne prodajajo. 


SONYJEVIH 960 FPS 


Sony zadnja leta nima sre- 
če z vrhunskimi mobilniki. 
Njihove xperie so kljub ve- 
liki samohvali v resnici pre- 
cej povprečne in preboj jim 
kar ne uspe. Japonci upa- 
jo, da bo letos drugače in 
da se bo njihov napoveda- 
ni paradnež XZ premium 
zavihtel nad konkurenco. 
Tehnični edinstvenosti ob- 
ljublja dve. Prva je kamera 
z vdelanim pomnilnikom, 
ki omogoča hitrejše zaje- 
manje videa, konkretno do 
kar 960 sličic na sekundo, 
kar je štirikrat do osemkrat 
več od drugih telefonov. 
Rezultat je tridesetkrat upo- 
časnjen filmček, kar daje 
zanimive izrazne možnosti. 
Recimo če slikaš kolibrija v 
letu. Ali ejakulacijo. Drugi adut je zaslon z mrežo 
4K in širokim barvnim razponom (HDR). Vpra- 
šanje je le, koliko bo to prišlo do izraza na 5,5 
palcih diagonale. Xperia XZ premium bo premijs- 
ka tudi po drugih tehnikalijah: najmočnejši snap- 
dragon 8335, štiri giga rama, HD-zvok in lična 
ploščična oblika. Škoda za Sony, da ponovno za- 
muja vlak, saj pride na police šele junija. 

NOVI BLACKBERRY 


Robidni mobiteli so bili svojčas zaradi varnosti, 
hitrosti prejemanja mailov in obče produktiv- 
nosti sila priljubljeni med poslovneži. Toda ka- 
nadska firma je po začetnem uspehu stagnirala, 
medtem ko sta Googlov in Applov sistem uspe- 
vala. Predlani je sicer prišel blackberry z Goog- 
lovim sistemom, vendar ni pustil odtisa. Podje- 
tje, ki se med drugim ukvarja s softverskimi re- 
šitvami, je zato decembra telefonični posel dalo 
v najem kitajski tovarni TCL. Ta je zdaj predsta- 
vila nov androidni onegaj keyone z otipljivo tip- 
kovnico. Na koga točno cikajo z njim, niso raz- 
krili, vendar po videnem aparatu ne moremo na- 
povedati dobre prodaje. Ni toliko težava v sred- 
njerazrednem hardveru (snapdragon 625) za re- 
lativno sprejemljivo ceno okoli 600 evrov, niti v 
fizično nižjem zaslonu 1080 x 1680. Prvi prob- 
lem je, da so fizične tipke dandanašnji nepotreb- 
ne, celo nerodne, druga hiba aparata pa je bed- 
na izdelava. Kazita ga tako dizajn kot plastičnost. 


na dobrih osemdeset milijard evroameriških 

enot. Vodilna sta kajpakda Lego in Mattel, četu- 
di se statistikom ne uspe dogovoriti, kateri je re- 
snični prvak. Vsekakor gre Dancem vse spoštova- 
nje, saj pravzaprav tržijo en sam izdelek. Na tret- 
jem mestu je Hasbro, pod vrhom lestvice pa se je 
znašel Nintendo, ki ga ta branža očitno jemlje za 
svojega. Menda se je največji porast minulega leta 
primeril na zbiralniškem področju, kamor sodijo 
tako karte Yu-Gi-Oh kot Disneyjevi Tsum Tsumi. 
Vmes pa še vse akcijske figurice in nebroj malih 
sijočih škrnicljev z naključnim lego stričkom, žep- 
nim ponijem ali kupčkom smeti (Trashpacki, d!). 
Videti je, da smo starši za tisto zvezdico v očeh 
dece vsakodnevno pripravljeni odšteti par evrov. 
Rezultat so kilogrami bedne plastike, ki se svaljka 
po otroških sobah. In tega bo po napovedih samo 
še več, saj na ta drobižkasti vlak skače sleherna 
blagovna znamka. 
Glede na širino področja je bilo smeri na največjem 
zahodnem sejmu igrač, februarskem njujorškem 
Toy Fairu, veliko. Izdelki naj bi čedalje bolj težili k 
spolni univerzalnosti, zato je vse manj stereotipne 
rožnate in svetlo modre barve. Licenčnost seveda 
ne jenja in svetlobni meči, Batmani ter Minioni blis- 
kajo od vsepovsod, kar je v mnogo primerih že na- 
ravnost umobolno. Vojnozvezdni avtočki, prosim le- 
po? Ker je zmogljiva tehnologija vse cenejša, obilu- 
jejo animatroni, vozila s kamero, povezave s telefo- 
ni in izobraževalni kompleti tipa STEM (Science, 
Technology, Engineering, Math). Celo 3D-printerji 
in osebni špijunski pomočniki vstopajo na to pod- 
ročje. A po drugi plati ni nič manj zanimanja za sta- 
rošolske zabavnice, kot so avtomobilčki, pliškoti in 
kocke. Najbolj prodajani izdelki pravzaprav nimajo 
prav nobene pameti in tipal, še škratov elektronov 
ne. In taki so takisto najbolj dolgoživi, saj tehno- 
loške igrače dogajajo par popoldnevov, nakar pra- 
viloma obležijo v rumplkamrah. Tega se velja kot 
starš v sodobnem preobilju zavedati. Raje par ka- 
kovostnih, ustvarjalnih zabavnic, s katerimi se mul- 
čad resnično igra, kot polna soba kramarije, med 
katero se razvajen otrok dolgočasi in ne ve, kaj bi 
sam s sabo. 


|e: igrač je lani zrasla za pet odstotkov 


V ŠKATLO UJETA BARBIKA 


Hello Barbie izpred dveh let je bil prvi odmeven po- 
skus otroške 'internetne reči'. To je lutka, s katero 
se deklica lahko pogovarja, saj je brezžično poveza- 
na v vsemrežje. Tam oddaljeni računalniki prepo- 
znavajo otroška vprašanja in iščejo odgovore. Del 
javnosti nad takim stanovanjskim mikrofonom, ki 
venomer prisluškuje, ni bil navdušen. Toda Mattel 
vztraja pri svoji viziji. Lani so predstavili slično om- 
reženo pametno Barbikino hišo, letos pa še bolj iz- 
popolnjenega dekliškega spletnega pomočnika, v 
šatuljo zaprto hologramsko Barbiko. To ni igrača, 
marveč rožnata varianta Amazonovega zvočnika 
echo ali Googlovega home, le da umetna inteligen- 
ca ni tako napredna. (Ume si zapomniti otrokove do- 
mislice in opomniti na rojstne dneve bližnjih, pred- 
vajati muziko in pravljice, povedati šalo ter deliti 
življenjske nasvete. Pri tem po škatli pleše Barbi- 
kina prikazen, ki ji je moč s telefonsko aplikacijo 
spreminjati videz. Seveda ne gre za resničen ho- 
logram, marveč za sistem displeja, stekel in zrcal, 
torej optični trik, med iluzionisti znan kot Pepper- 
jev duh. Kot pri vseh tovrstnih odjemalcih se bosta 
vsebina in pamet ves čas izboljševala, sostanujoči 
pa se morajo zavedati zasebnostnega hazarda. Uje- 
ta Barbie pride v drugi polovici leta za 300 evrov. 


Hologramska plesoča Barbika izpade kot v škatlo 
ujeta palčica. Obvlada pa 8000 vrstic štosov in nas- 
vetov. Seveda iz oblaka, kamor gredo vsi pogovori. 

Ponije, medvedke, vile, 
avtke, kocke, batmobile, 
robozavre, dinobote, 
glasne pišuke na note, 
žoge, zmaje, puške, frače, 
kaže sejem za igrače. 

Kaj LordFebo tam počne? 
Zijala pase, to se ve! 


NAJBOLJ POŽELJIVI 
FLEDERMAUSWAGEN 


Mattelov Batmobil na daljinsko vodenje je resnična 
hotnica za tamale in še bolj za fotre. Replika cest- 
nega tanka, kakršnega bo Ben vozil v letošnjem Ju- 
stice League, je dolga več kot pol metra, ima kon- 
kretno vzmetenje za izvencestne trike in drvi s 40 
kilometri na uro. Ampak to je le začetek. Avto med 
vožnjo oddaja gromek zvok motorja, ki se s hitrost- 
jo spreminja, medtem ko se zadaj iz izpuhov kadi 
zaresen dim. Kabina, v kateri sedi Šišmiš osebno, 
pri tem sveti in kanoni se premikajo skladno s kole- 
si. (Topovi bržda streljajo le metke za onesposablja- 
nje, saj Batman zlikovcu raje zmasira stopala, kot 
da bi ga spravil v zagroblje.) Za nameček je spredaj 
kamera, tako da upravljalec dogajanje na telefonu 
gleda iz Batmanove perspektive. Pri tem dobi na za- 
slon vrsto AR-učinkov, recimo eksplozije ali gaženje 
Jokerjevih podrepnikov. 250 evrov in roka! 


Batmobil v prihajajočem filmu bo nadgradnja onega 
iz BvS. Po novem bo precej bolj oborožen in bo znal 
med ostalim tudi skočiti. Igrača se bo sicer lahko 
dvignila v 'jump mode', skokica pa žal ne bo. 


TEMNODUŠNA NAMIZNICA 


Šest tisoč osemsto triinpetdeset zaslonov z napisom 
"You died" ni zadosti - neee, ljubitelji se hočejo z 
estus flaski in demoni ukvarjati tudi v otipljivi obliki! 
Zato je Dark Souls: The Board Game na Kickstar- 
terju namesto želenih 60 tisoč nabral kar 4,5 milijo- 
na evrov. Na sejmu so prvič predstavili končno ina- 
čico. Gre za drugim namiznim igranjem domiš- 
ljijskih vlog podobno raziskovanje nevarnih krajev, 
polnih pošasti in zakladov, v katerem lahko sodelu- 
je en sam ali do štirje igralci. Metali bomo kocke, 
vlekli karte in se premikali po poljih, kjer se bodo 

Temnodušna namizna igra je videti nadvse kompleksna, pač v skladu z konzolno-računalniškim temeljem. 
Tam Že več let mikastimo strašanske pošasti, umiramo kot za stavo in srebamo temačno vzdušje. 


odvijali spopadi in sprožale pasti. Izidi bodo odvisni 
tudi od vzdržljivosti lika, izkušenjske stopnje v skla- 
du z nabranimi dušami in opreme. Ker gre za ura- 
den izdelek, bodo v škatli lične plastične figure z 
monstrumi iz vseh treh Soulov, vključno s šefi, kot 
so Dancer of Boreal Valley in Ornstein ter Smough. 
Špil si poleg vsebine s svojo osnovo deli tudi pri- 
lično zaguljenost. Podpornikom se izvodi obetajo 
21. aprila, v prosto prodajo bodo prišli nekoliko kas- 
neje za okrog 120 evrov. 


IGRALNI VIZIR SIMON 


Tale dva na glavi nimata AR-priprave, kot je holo- 
lens, temveč le vizir s štirimi barvnimi utripalkami. 
Niz žmiganja morata ponoviti z ročnimi kretnjami. 


Američani obožujejo skoraj štiri desetletja staro igro 
Simon. To je tisti krog s štirimi barvnimi tipkami, ki 
vzorčno žmigajo in piskajo, igralec pa mora sosle- 
dje ponoviti. Zabaven test refleksov in spomina si je 
izmislil nihče drug kot izumitelj igralne konzole, go- 
spod Ralph Baer! Špil je danes na voljo v mnogo iz- 
vedbah, od miniaturnih do mobilniške aplikacije. 
Sedaj pa je Hasbro najavil naglavno varianto Si- 
mon Optix. Čeprav je onegaj videti kot kakšen AR- 
gledalnik ali celo priprava za upravljanje z mislimi, 
ni tako zelo visokotehnološki in bo stal le okoli 30 
evrov. Na vizirju svetijo zelena, modra, rdeča in ru- 
mena, namesto fizičnega tapkanja po gumbih pa 
ni treba drugega kot pomahati z roko v smeri bar- 
ve, kar nadzorujejo štirje IR-senzorji. Čeprav se za 
družno zabavo lahko priprave med seboj parijo, se 
zdi vse skupaj bolj kot ne eksperiment. Po demon- 
straciji sodeč zaznava ni precizna, kriljenje po zra- 
ku je čudaško in za nameček barvno utripanje pred 
očmi ter piskanje povzročata glavobol. 

CHUCKY JEVA SESTRA 


Tipala in motorčki niso elementi zgolj fantovskih 
igrač. A medtem ko pobje rokujejo z naprednimi za- 
vri in roboti, imajo deklice raje verodostojnejše lut- 
ke, ki jih slačijo, futrajo in vozijo na sprehod. Zato 
na papirju pametna robodojenčica Luvabella kljub 
visoki cenovni postavki stotih evrov deluje priv- 
lačno. Punčka se odziva na žgečkanje po podplatih, 
pokrivanje oči in božanje. Ume premikati roke, cu- 
zati dudo in realistično vekati, predvsem pa je prva, 
ki pri tem dela obrazne grimase. To ji omogoča par 
servomotorjev pod gumijastim obrazom. A kakor je 
taka animatroničnost nekaj novega, je njeno spa- 
kovanje umetno in srhljivo. Luvabella je v akciji de- 
jansko videti kot Chuckyjeva sestra. Samo še nož v 
premični ročici ji manjka. Nihče si ne želi, da se nje- 
gov otrok zbuja ob taki spaki. 

Je tale kreatura nekaj, kar bi dajali v otroške pos- 
teljice? Luvabella je videti tako srhljiva, da bi jo pono- 
či prej zaprl v omaro, če se ne bi bal maščevanja ... 

KOLOSALNI TRYPTICON 


Otroci mali in veliki, radujte se, zakajti Hasbro je 
pokazal novega Trypticona, enega največjih Trans- 
formerjev doslej. Kakor mulčad zagotovo ve, temu 
zavrskemu Decepticonu po moči ne zmore parirati 
noben Autobot. Ni čudno, da ga tržijo kot neustav- 
ljiv uničevalski stroj. 150-evrska igrača v svoji po- 
šastni formi meri skoraj pol metra in dobesedno po- 
je Titan Masterje, male figurice iz kontinutitete Ti- 
tans Return. Za destrukcijo iz zraka se more preobli- 
kovati v plovilo, tretja možnost pa je postojanka, v 
katero skombinira še druge neprijateljske transfor- 
matorje. Zelo verjetno bo Trypticon v letošnjih pis- 
mih bradačem na vrhu seznama. 


li novinec na policah igrač, toda | 
letošnja izdaja je največja. Ima tri forme in kot dino- 
zaver požre druge pilote, ki se znajdejo v trebuhu. 


GALAKTIČNABITKA V SOBI 


Igračastih dronov je neskončno. En se hvali kot naj- 
manjši, drugega lahko prvoosebno vozimo prek mo- 
bilniškega VR-kartonkota, tretji se neboleče zaletava 
v stene. A najbolj so v oči padli letalniki iz firme Air 
Hogs. Ne spričo naprednosti, ampak enostavno za- 
to, ker so vojnozvezdnih oblik. Že prej je imel izdelo- 
valec v ponudbi dronskega Tisočletnega sokola, zdaj 
pa so program obogatili z novima zanimivima izdel- 
koma. V prvem, ki stane sto evrov, sta daljinčno vo- 
deni štiripropelerski x-wing in samodejno lebdeča 
Zvezda smrti, ki jo je treba sestreliti. Vidnih laserjev 
ni, saj ciljanje in beleženje omogočajo infrardeče 
lučke in tipala. Še bolj zabaven od streljanja v ne- 
premično kroglo je dvobojevalni komplet x-winga in 
TIE-fighterja za 170 evrov. Piv piv piv! Vsi letalniki 
imajo stabilizatorje in spuščajo avtentične zvoke, 
vendar praksa zelo verjetno vseeno ni tako spekta- 
kularna, kakor si to predstavljamo v glavi. 


X-wing vs. TIE-fighter v živo? Air Hogs to ponuja. Lovca se žal streljata le z nevidno infrardečo svetlobo, am- 
pak se pri tem vojnozvezdno oglašata. Kdor prej kasira tri zadetke, kar je vidno na kontrolniku, se spusti na tla. 

DANSKI ZIDAKI 


Kljub temu, da je Lego ravnokar izdal katalog z no- 
vostmi za prvo polletje, je na smenju prikazal dese- 
tine še nevidenih kompletov. Med njimi najbolj iz- 
stopa obetavni programersko-robotski Boost za ot- 
roke, ki pride na police avgusta. A tega smo oznani- 
li v januarskem raportu s CESa. Kakšne velikanske, 
zbirateljske hotnice niso oznanili, še največja je bila 
maketa uročene ladje iz prihajajočih Piratov s Kari- 
bov. Ker sta Lego in Disney najboljša prijatelja, po- 
leg Sparrowovih prigod dospe še ducat novih, zve- 
čine ne prav markantnih škatel Star Wars. Omembe 
vredni sta kiborška ordinacija, ki je Anija preobrazila 
v Dartha, in divjanje ratharjev po Hanovi tovornjači. 
Setov na temo Epizode VIII kajpakda še niso obelo- 
danili. Spod Mikijeve marele se lahko obetamo tudi 
par filmskih Spider-Manovih dioram in onih od Va- 
ruhov galaksije. Na DCjevi strani je Lego osredo- 
točen na svojega filmskega Batmana, ki bo poleg 
obstoječih poleti dobil par dodatnih modelčkov, med 
njimi 140-evrski ultimativni batmobil. Pritegne nje- 
gova modularna zasnova, saj se vozilo razdeli na 
manjši batmobil, Robinov moped, Alfredov tank in 
Batgirlino frčalo. Med DCjevi novostmi so še novi 
'mogočni mikri', miniaturni spopadi junacljev z zlob- 
ci, ter seti dekliškega niza SuperHeroes Girls. Film 
Wonder Woman pa bo Lego očitno zignoriral. 


Tole je batmobil iz zaključnega spopada v risanki, ki 
se razstavi na štiri samostojna vozila. Mrlakenstein 
in zlobna vešča dežele Oz sta pač zajebani nadlogi. 


PROGRAMABILNA 
TANCAJOČABELLA 


Ker nam Bender, R2-D2 in Siri jemljejo službe, se je 
brihtno orientirati na poklic, ki je nad roboti: pisanje 
programov zanje. Na kodirno logiko se prek progra- 
mabilnih igrač zato navaja že malčke. Eden v mno- 
žici takih izdelkov je plesoča Lepotica iz aktualnega 
filma z Zverjascem. Gre za lutko nalik Barbiki, le da 
je na premičnem podstavku in ima motorizirane 
nadpasne zglobe. Prek tablične aplikacije ji otrok 
naniza zaporedje ukazov oziroma gibov, do rahlega 
premika roke natančno. Zraven sodi stot enovrstič- 
nic v slogu "Rada imam velike in kosmate" ter se- 
dem pesmi. Punčara nato uprizori točko, ki je zaradi 
ostrih gibov videti kot ples bagra. Toda Hasbro pra- 
vi, da je igrača izobraževalna in torej vredna 120 ev- 
rov. Nedvomno se nam obeta presežek programerk! 


sy 


Bella, tista od Zveri, pleše po zaporedju ukazov, s 
čimer dekleta spoznavajo osnove programiranja. Le 
hudo leseno in robotsko je njeno premikanje. 


JENGA ZA IPHONE ROD 


Najbrž vsakdo pozna družabno igro preciznega od- 
stranjevanja deščic iz stolpa. Londonska skupina 
inženirjev in razvijalcev iger pa se je odločila kon- 
cept Jenge nadgraditi in obrniti. Tako je nastala na- 
miznica Beasts of Balance, kjer igralci na poseben 
portal nalagajo razne objekte v upanju, da se kup 
ne podre. Ti elementi so lahko bitja ali čarovnije, 

dočim se odlagališče grmade zaveda in naloženo 
posreduje tabličnemu nucniku. Ta ponuja ekstra 
možnosti in glede na kombinacije, ki jih je na stoti- 
ne, pripoveduje zgodbo o pravljičnem otoku in nje- 
govih prebivalcih. Če se kup podre, začne na zaslo- 
nu vreti vulkan in igralec ima par sekund časa, da 
škodo popravi. Vse skupaj deluje posrečeno in pred- 
vsem neponavljajoče se, teži pa cena stotih evrov. 


Vsi elementi družabnice Beasts of Balance imajo 
elektroniko, zato nalagalna površina ve, kaj je nagr- 
madeno nanjo, kar se odrazi v dogajanju na tablici. 


VIDEOIGRICA S FIGURAMI 


Zgled in uspeh Skylanderjev vlečeta, zato prihajajo 
- kako domiselno - Lightseekerji. Ta angleški pro- 
jekt, ki je uspel z nabirko množic, je multimedijski, 
saj vključuje tako figurice in računalniško oziroma 
tablično tretjeosebno arkado kot strip, karte in obo- 
gateno resničnost. Za razliko od ostalih konceptov 
toys-to-life tukaj ne bo potreben portal, saj je vsak 
lik računalniček v malem in se sam od sebe poveže. 
Petnajst centimetrov visoki fantazijski junački nam- 
reč vsebujejo dvojedrni procesor ARM, memorijo, 
zvočnik, lučke in modrozobo povezavo. Ker so vgra- 
jeni žiroskopi, lahko rabijo kot gibalni kontroler, po- 
leg tega za razliko od konkurence sprejmejo dodat- 
ke. Junaku, ki je v sklepih premičen, bomo dodaja- 
li orožja in drugo opremo, kar se bo nato odrazilo v 
špilu. V širšo sliko pridejo igralno-zbirateljske karte, 
ki bodo istočasno delovale kot bonusi, odčitljivi s 
kamero, ter zgodbo razgrinjajoči strip. Slednji bo ob 


igri. Skylanderja bi bil logičen sklep. Ne, to sta 
Lightseekerja. Sta večja, premična in opremljiva. 

Špil Lightseekers bo ob spomladanski splovitvi zas- 
tonj, vsaj za tablice. Igrati bo moč tudi brez figure, a 
ne polnovredno. Dodatno bodo na vsebino vplivale 
karte za poskeniranje. Bodo pa tudi samostojna igra. 


pogledu skozi tablico AR-oživel. Sicer vse skupaj ni 
videti napačna ideja, toda navidezna podobnost kip- 
cev in narave špila s Skylanderji je res pretirana. Za 
nameček bodo figurinice ob pomladnem pričetku 
prodaje v verigi Toys'R'Us koštale visokih 70 evrov! 
Plus krepela in oprema. Plus karte! 


PUNČKA Z LULČKOM 


Politična korektnost je kljub trumpastemu režimu še 
vedno zasidrana v ameriško družbo. Po debelušnih 
in invalidnih lutkah ter takih v burkah prihaja zdaj 
na police prva transseksualna igrača. Osnovana je 
po medijsko znani šestnajstletnici Jazz Jennings, ki 
je bojda ženska duša, ujeta v fantovsko telo. Izdelo- 
valec sicer ni pokazal gole figure, niti ni popisal de- 
tajlov, kaj se skriva pod obleko. Vendar je glede na 
galamo in napis 'transgender doll' logično sklepati, 
da je podlaga deška. Čeprav naj bi igrača "promovi- 
rala transseksualnost kot nekaj običajnega", se zdi 
punčka z lulčkom precej vprašljivo darilo za osem- 
letnico. Bo naslednji projekt Shemale Barbie? 


pe? "4 h x 
Tole je razsvetljena, sodobna, politično korektna, 
svobodnjaška in drugačnost promovirajoča trans- 
seksualna lutka. Ali ima fantovsko telo, pa ne vemo. 


DCJEVO KOLEKTORSTVO 


Proizvajalcev kipcev, s katerimi geeki polnijo svoje 
votline in vitrine, je mnogo veliko, zato je poželjive 
primerke mogoče najti na vseh koncih. Na sejmu 
pa je izstopala zbirka od DC Collectibles, založbine 
lastne linije 'igrač'. Nepoznavalcu se bo sicer zdelo 
čudno, a znotraj skupnosti je največ govora o ko- 
mandnem centru batjame iz Batmanove animirane 
serije. Poleg tega, da batračunalnik sveti, je glavna 

draž kompleta ekskluzivna figurica Alfreda s "čajni- 
kom in omelom". Plastična maketa ne deluje pose- 
bej specialna, a retrozbiralci bodo zanjo z veseljem 
odšteli 250 evrov. 


Bolj obče privlačna je 35 centimetrov visoka diora- 
ma dvoboja med Batmanom in Harley Guinnko ter 
njenima hijenama Budom in Luom na kupu dinami- 
ta. Cena? 400! Brez heca. Pol manj košta enako vi- 
sok Joker s fotoaparatom z naslovnice kultnega stri- 
pa The Killing Joke. Videti je prav posrečen, a nje- 
gov malus je zavedanje, od kod je prizor vzet. Tako 
je Klovnski princ zločina namreč fotografiral Barba- 
ro Gordon, potem ko jo je za večno ohromil in posi- 
ljevalsko slekel. 

Ker bo druga polovica leta v znamenju filma Justi- 
ce League, so predstavili uradno linijo kakovostnih 
kipcev junacljev. Wonder Woman, Flasha, Batma- 
na, Supermana, Aguamana in Cyborga z verodo- 
stojnimi frisi igralcev bo moč kupiti za 150 evrov. 
Toda njihove poze žal niso prav nič akcijske, kar je 
škoda. Sočasno s kinopredstavo zagotovo prideta 
še Apokaliptčana Steppenwolf in Darkseid, katerih 
obstoj in videz sta zaenkrat še skrivnostna. 


Troje prizorov za različne okuse. Nostalgiki nad Bat- 
manovo animirano serijo bodo navdušeni nad Al- 
fredom in batračunalnikom, drugim ne bo žal 400 
evrov za netopirja, harlekinko in par hijen, plitvožepi 
geeki pa bodo posegli po Doomsday vs. Superman. 


Na svoj račun bodo prišli tudi manj premožni. Njim 
je namenjena serija v sklepih premičnih figuric iz 
znanih stripovskih zgodb, cenjenih od treh deseta- 
kov naprej. V tej seriji se bosta prvikrat pojavila su- 
persinova, Batsov Damien Wayne in Supsov Jonat- 
han Kent. Fanta sta namreč prejšnji mesec dobila 
lasten zvežčič. Najbolj ikoničen prizor tvorita pla- 
stična Superman in Doomsday iz zgodbe The Death 
of Superman. Tam je zemeljski zaščitnik dal življe- 
nje, da je uničil stokrat od mrtvih vstalo in izboljšano 
kriptonsko kreaturo, od koder je črpal zadnji film. A 
kakor Elvis tudi stripski junaki ne umrjejo zares ... 


Batman se je soočil z mnogokom, tudi z alieni. Jo- 
kerjevsko našminkan xeno pa je letošnja ekskluziva. 


Še 
KI 


Kompleten Justice League pride 900 evrov. Škoda, da niso figure v bolj "akcijskih" položajih. Bolj ikoničen je 
30-centimetrski Joker iz zgodbe The Killing Joke. Mar bi dali celoten prizor, torej še hromo in nago Barbaro. 

Lego-BMWjevo mopedfrčalo 


Kaj so imeli skupnega Hagrid, Apollo, Starbuck in Evel Knievel? Leteči moped, 
board nekakšen sveti gral izumiteljev in futuristov. Mnogo je bilo poskusov, od 
raketnih pogonov do vodoravnih turbopropelerjev, a zaenkrat se nobena tehno- 
logija ni izkazala za praktično. Zato je BMW svetovno javnost pustil odprtih 
ust s predstavitvijo tegale hotnega čudeža tehnike, katerega pionirski polet 
je neuradno napovedan za začetek meseca marelja. Smo potemtakem 
ob zori revolucije, primerljive z iznajdbo avtomobila? So Minkenčani 
odkrili vesoljsko antigravitacijsko tehnologijo, ki omogoča enostavno 
zoperstavljanje eni od štirih temeljnih sil narave? Jim je nemara uspel pre 
ionskem pogonu, nadzorovanem toku skoraj svetlobnohitrih delcev? Ali pa 
zgolj našli Harryjevo paličico in izustili "Levioso"? 

Reč ni potegavščina za dan norcev, marveč resnično obstaja. Le da je bolj pri- 
zemljena kot priča fotografija, saj gre le za nadobudni projekt oblikovalskega 
oddelka. A vseeno ima zanimivo zgodbo, ki pa se ni začela v laboratoriju Ba- 
varske motorne delavnice, marveč severneje, v Jutlandu, v kraju Billund, kjer 
ima glavni štab Lego. Čeprav dotična fabrika pri snovanju igrač največkrat so- 
deluje z ustvarjalci vsebin, kot sta Disney in DC, se za družino Technic povezu- 
je z bolj mehaničnimi delavnicami. V takem sodelovanju so nastali Mercedesov 
tovornjak, Volvov bager in porsche 911, ob štiridesetletnici svojega tehničnega 
programa pa so Danci udejanjili BMWjev motocikel R1200GS. Ta 
60-evrski in 30-centimetrski modelček temelji na najbolj po- - 
pularnem nemškem enosledniku, ki je na svojem področju a 

še bolj poželjiv stroj kot znamkini avtomobili. « 
Mopedove korenine segajo v osemdeseta, ko je BMW v. vi 
R80G/S pometel s konkurenco na reliju Paris-Dakar. a 
Iz špartanske kroske so v berlinski izpostavi BMW 
Motorrad zgodbo sčasoma pripeljali do sodobnega 4 
kralja razreda dual-sport, torej motorja, ki se enako 
dobro znajde na brezpotju in autobahnu. Črki GS na- 
mreč pomenita točno to: Gelande / StraBe. Ni čud- 
no, da naš popotnik Zvone Šeruga prisega prav nanj. 


HOTNICE 
ZIKA 


Jedro vozila je seveda bokser mašina z na- 
sproti stoječima cilindroma, od koder se navor 
do kolesa prenaša po tradicionalni kardanski gre- 
—. di in ne čez verigo. Tehnologija in elektronika omo- 
gočata, da je vožnja velike beštije karseda udobna, zato je dotični motocikel — s 
kufri obložen in z dekličem na zadnjem sedežu - sopomenka za dolga popoto- 
vanja. K slovesu sta med drugimi pripomogla Ewan McGregor in Charley Boor- 
man, ki sta z njim obkrožila svet ter posnela dokumentarno serijo, katere ogled 
je obvezen za vsakega navdušenca nad dvokolesniki. 
Legovi arhitekti so imeli težko nalogo iz tehničnih gradnikov sestaviti verodo- 
stojen, prepoznaven moped. A naposled jim je uspelo, vključno s premika- 
jočima se batoma in vrtečim se kardanom. Nakar so zadevo razstavili in iz nje- 
nih šeststo treh elementov zgradili alternativen modelček futurističnega, leb- 
dečega bajka. Domislica se jim je tako dopadla, da so jo poslali v 
4 Nemčijo, češ, kdaj boste naredili kaj podobnega? Zagotovo 
niso pričakovali, da bodo tamkajšnji dizajnerji sprejeli iz- 
ziv in po plastični zamisli oblikovali resničen model v 
naravni velikosti. A dejansko so to storili. Tudi oni so 
vzeli večino kosov od motorja - iz felten so denimo 
- nastali kao propelerji - in rezultat je navdušujoč, 
za  Ppedantno ustvarjen, do kraja zloščen koncept ho- 
ee ver ride. Le to napako ima, da ne deluje. Skulptu- 
ra se bo poslej selila po BMWjevih prodajalnah in 
ne gre dvakrat reči, da se ne utegne pojaviti v kakš- 
nem filmu. (If, kv) 


REBECCA 


GYLLENHAAL — FERGUSON REYNOLDS 


V KINU OD 23. MARCA 


Vam svetuje že od 
leta MV ' 


Je Jezus v Sveto deželo s Havajev priveslal s kanujem? 
Zagotovo v kakšnem vzporednem vesolju, pomisli LordFebo. 


Je res, da Jezus ni bil edinec? 

Bržda še tak nerazgledanec pozna krščanski nauk, da 
je bil odrešenik Jezus Maziljeni (kar Kristus pomeni) 
spočet od Svetega duha in rojen devici Mariji. A celo 
malokdo od kristjanov ve, da Sveto pismo na več kra- 
jih omenja njegovo širšo družino. Takole recimo evan- 
gelist Matej opisuje čudenje sokrajanov nad Jezusovo 
modrostjo: "Ali ni to tesarjev sin? Ali ni njegovi mate- 
ri ime Marija, njegovim bratom pa Jakob, Jožef, Si- 
mon in Juda? In njegove sestre, ali niso vse pri nas?" 
Katoliška cerkev, ki zagovarja Marijino večno devišt- 
vo, navedbe pripisuje bratrancem in sestričnam. Tako 
tolmačenje je kajpakda mogoče, vendar se zdi le iz- 
govor za utemeljevanje sprejete doktrine, kajti ara- 
jemščina in stara grščina, v katerih so prvi krščanski 
zapisi, sta poznali jasno ločene sorodstvene izraze. 
Pravoslavci po drugi strani pravijo, da so dotični bra- 
tje in sestre Jožefovi otroci iz prvega, nedokumentira- 
nega zakona. Najbolj praktična pa je protestantska 
teza, ki Marijin semper virgo zanika in omenjence 
smatra za njene otroke, torej Jezusove polbrate. Sled- 
nje je najbolj naravno, kajti judovska kultura je razm- 
noževanje štela za dolžnost zakoncev. Zato je malo 
verjetno, da bi bogaboječa Jožef in Marija ne spošto- 
vala postave ter nikdar ne legla skupaj. 

Jezusovi sorojenci so bili skoraj dva tisoč let stvar iz- 
ključno teoloških razprav, saj zgodovinarji zanje niso 
imeli temelja. Toda leta 2002 je svet obkrožila novica 
o najdbi kostnice s pomenljivim napisom 'Ja'akov bar 
Josef akhui di Ješua' oziroma 'Jakob, sin Jožefa, brat 
Jezusa'. Apnenčasta škatla, namenjena hrambi kosti, 
je seveda šla skozi mnoge raziskave. Forenziki so z 
analizo kisikovega izotopa potrdili avtentično patino, 
gravura naj ne bi vsebovala nobene moderne sledi in 
oblika napisa paleografom ni vzbujala dvomov. Vse- 
eno stroka ni bila enotna in medtem ko so nekateri 
razglašali najdbo stoletja, so drugi kostnici kar prek 
fotografij pripisovali ponarejenost. Odklonilen odnos 
je šel na rovaš rivalstva med znanstveniki, vpliva Va- 
tikana, ki si ne želi popravkov kanoničnih dogodkov, 
pa tudi tega, da je bil izvor neznan. Artefakta namreč 
niso našli med izkopavanjem, marveč so nanj nalete- 
li po naključju v neki zbirki, kamor je najbrž prišel od 
plenilcev grobov. Arheologi za taka odkritja ne mara- 
jo, češ, da so 'izven konteksta' in da dajejo vrednost 
ropanju. Sumljiv je takisto nenavaden 'bratovski' pri- 
pis, saj označbe navadno omenjajo le očeta. To daje 
misliti, da sta bili ti besedi dodani naknadno. Po drugi 
plati pa se je morda sorodnikom zdelo pomembno, da 
ob pogostosti imen Jakob in Jožef pokojniku pripišejo 
še bolj znamenito poreklo. Petnajst let pozneje ni nič 
drugače. Lastnika so izraelske oblasti celo obtožile 
ponarejanja, toda dodatne preiskave tega niso mogle 
potrditi. Relikvija je počasi utonila v pozabo. 

Četudi je Jakobov v Novi zavezi cela vrsta - med dva- 
najsterico apostolov sta denimo kar dva -, je Jezusov 
bližnji sorodnik s tem imenom vsekakor obstajal in 


imel celo konkretno vlogo v razvoju Cerkve. Teološke 
kronike ga poznajo kot Jakoba Pravičnega in poleg 
Petra ter Pavla velja za tretji steber porajajoče se vere. 
Svetopisemski učenjaki so mnenja, da je za časa Kris- 
tusovih čudodelstev Jakob skrbel za familijo, zato ni 
bil eden od učencev. Toda ko se mu je od mrtvih vstali 
(pol)brat(ranec) prikazal, kakor izvemo v pismu Ko- 
rinčanom, je postal goreč slednik njegovega nauka. 
Medtem ko sta Peter in Pavel besedo božjega sina širi- 
la onkraj meja Svete dežele, je Jakob vodil jeruzalem- 
sko občino. Prav on je sklical prvi koncil, katerega 
glavna tema je bila, ali morajo nejudje, ki sprejmejo 
Jezusa, spoštovati Mojzesovo postavo. To je bilo pe- 
reče vprašanje, ki je vključevalo tako prehrano kot 
obrezovanje. Jakob je bil sicer pravoveren jud, a se je 
vprid pridobivanja novih vernikov zavzemal proti tem 
hudim očaškim pravilom, ki so bili za tujce nepriv- 
lačni. In to ga je na kraju stalo življenja. 


Tole je domnevna kostnica Jezusovega brata Jako- 
ba. V take škatle so judje pospravili kosti, ko je me- 
so strohnelo, in nanje vrezali ime pokojnika. Sama 
starost kostnice ni sporna, napis Jezusov brat pa. 


Četudi vsi sodobniki, med njimi rimski zgodovinar 
Jožef Flavij, o Jakobu govorijo le najboljše, si je s svo- 
jim delovanjem - kakor njegov žlahtnik nekaj desetle- 
tij prej - nakopal sovraštvo visokih saducejskih du- 
hovnikov. Ti že tako niso priznavali Jezusa kot mesi- 
je, zato so črtili vse v zvezi z njim. Jakobovo pridiga- 
nje, ki ni šlo vkup s tradicijo, so označili za bogokletje 
in ga obsodili. Kronike so njegovo smrt okoli leta 60 
natančno popisale: najprej so ga pahnili s tempeljske- 
ga zidu in ga nato kamenjali. Ker je krščanstvo s Pet- 
rom, Pavlom in kasneje z Rimljani središče preneslo 
drugam, je Jeruzalemska cerkev sčasoma izgubila na 
veljavi. S tem je spomin na Jakoba Pravičnega zble- 
del, dodatno pa je Jezusovemu 'bratu' zavdal srednje- 
veški antisemitizem. Vse bolj nejudovska Cerkev se je 
namreč hotela otresti judovske zapuščine. Toda zapi- 
sano dejstvo, da je božji sin imel brata oziroma več 
njih, ostaja. Ali so bili iz iste maternice, pa zgodovina 
najbrž nikoli ne bo odkrila, zato je to le stvar vere. 


MINI VEDEŽ] 


Katera je bila zadnja država, ki se je priklju- 
čila Združenim državam Amerike? 

Kot ve cel svet, so ZDA nastale z Deklaracijo o neod- 
visnosti spod britanske nadvlade 4. julija 1776. Na 
začetku ameriške revolucije je ta zgodovinski doku- 
ment podpisalo trinajst držav, vendar glede na potrdi- 
tev ustave za prvo pristopno deželo velja Delaware. 
Unija se je večala čez celotno 19. stoletje, pri čemer 
zgodovina loči ustanovitev 'organiziranega teritorija' , 
od ustanovitve uradne države. V vsakem primeru sta 
zadnji na spisku Aljaska in Havaji. Prvo je Washington 
leta 1867 kupil od Rusije, a je zvezna država postala 
šele januarja 1959. Pol leta kasneje pa so se iz teritor- 
ja v petdeseto zvezdico na zastavi spremenili Havaji z 
glavnim mestom Honolulujem. 

Rajsko državo, oficielno imenovano 'Aloha State', ses- 
tavlja osem glavnih otokov, ki so od Kalifornije odda- 
ljeni 3800 kilometrov in od Japonske 6200. Poldrugi 
milijon prebivalstva je pravzaprav najbolj izolirana ur- 
bana skupnost na svetu. Geografsko gledano otočje 
sploh ne sodi k ameriški celini, marveč je del Poline- 
zije, torej Oceanije. Zato so Havaji edina ameriška 
zvezna država z večinoma nebelim človekom, edina, 
kjer rasteta kava in ananas, edina z britanskim union 
jackom v zastavi ter edina, ki pridobiva na ozemlju. 
Razlog za slednje je ognjeniški ustroj arhipelaga, kar 
najbolj nazorno pokaže Pixarjeva kratka animiranka 
Lava. Vsak otok je skupek vulkanov in nekateri so še 
aktivni. Največji med njimi, Mauna Kea, je ena najviš- 
jih gora na svetu, kajti od vznožja globoko pod mor- 
sko gladino meri več kot deset kilometrov. 


meč 
uč: 


Vulkanski nastanek havajskega arhipelaga je naj- 
bolj očiten iz zraka. Osrednji ognjenik, četudi ne 
najvišji, je Mauna Loa na glavnem otoku, ki je ob- 
enem eden največjih na svetu in še vedno aktiven. 


Havaji niso poseljeni od pradavnine, marveč jih je po 
legendi pred dobrim tisočletjem s kanujem odkril po- 
linezijski pomorščak Havajilova. Po njem in njegovih 
otrocih Mauiju, Oahuju ter Kauai so poimenovani štir- 
je največji otoki. Čeprav naj bi kot prvi Evropejci otoč- 
je zapazili Španci že v 16. stoletju, za 'odkritelja' velja 
James Cook. Ta je leta 1778. zemljo poimenoval 
Sendvičevo otočje - po znamenitem grofu, ki je med 
kosa kruha vtaknil gnjat. Cook se je leto dni kasneje 
vrnil in se zapletel v incident z domačini, kar ga je sta- 
lo življenja. V nasprotju s splošnim prepričanjem so 
ga le zabodli in ne skuhali ter pojedli. Havaji so na 
koncu 18. stoletja postali kraljevina, začenši s slovi- 
tim kraljem Kamehakameha. Taka ureditev je trajala 
do leta 1884, ko je ameriški kapitalizem, željan stra- 
teške lege in sladkornega trsa, nenasilno odstavil zad- 
njo kraljico in otočje kratkomalo priključil ZDA. Odtlej 
je bilo kar nekaj debat in sodnih postopkov, ki so ho- 
teli dokazati agresivno zasedbo ozemlja. O tem, da je 
bila aneksija res sporna, priča uradno opravičilo pred- 
sednika Billa Clintona. Toda bržda ni Havajčana, ki bi 
si želel odcepitve. 


MAREC 2017 


igrokuharija 


|h Teete kolumne sem najprej hotel po- 
svetiti zgražanju nad ljudmi, ki se na 
Twitchu in drugod snemajo, kako žrejo raz- 
norazen futer. Na tem mestu se namreč kon- 
ča moje sicer precej veliko razumevanje do 
raznoraznih človeških traparij, od antivax- 
xerstva do prohaarperstva. Fenomenu se 
reče social eating in kolikor mi je uspelo do- 
umeti, je kleč je v tem, da se prenašaš, ka- 
ko goltaš, rulja v čvekaškem oknu pa ko- 
mentira, te spodbuja, se zgraža, sprašuje po 
vrsti hrane in se naslaja, če si vamp polni 
kakšna mična mladenka. Bojda je internet- 
no malicanje s poanto zaužitja čimvečjih ko- 
ličin futra jako uveljavljeno v Aziji, zlasti v 
Koreji, kjer imajo za to poseben izraz, muk 
bang. Tam in na Japonskem ni nič čudnega, 
če se gmajna v virtualnih srečevališčih mot- 
ri, kako uživa nehumane količine riža z jajci, 
rib, alg, sušija, vasabija, kimčija in kaj vem, 
kaj vse še tam trpajo vase. Osebno menim, 
da je to res krneki in močan znak, da folk v 
družbi obilja ne ve več, kaj bi s sam sabo. A 
po drugi strani priljubljenost ni čudna, če 
upoštevamo, da ljudje načeloma neradi je- 
mo sami, v Aziji pa je vse več novodobnih 
puščavnikov, ki nimajo ne partnerjev ne pri- 
jateljev in živijo v osami, ne da bi zapustili 
stanovanje. Japonci jim rečejo hikikomori in 
pred kratkim je prišlo na dan statistika, da v 
tej državi 40 odstotkov mladih med osem- 
najstim in štiriintridesetim letom še ni imelo 
spolnih odnosov, skoraj polovica parov pa ni 
seksala že mesec dni ali več. Kak žlikrof in 
bujto repo naj snejo, bo takoj bolje! 

No, prek ideje o osiranju lačnih neznancev na 
spletu, ki bi bilo pretežno samo sebi namen, 
sem prišel do nečesa očitnega, čemur nisem 
pripisoval večje pozornosti. Dosti je namreč 
iger, v katerih so recepti za kuharijo sestavni 
del izkušnje. Ne mislim na davni Pizza Tyco- 
on ali Burger Time, niti ne na posrečeno lan- 
sko arkado Overcooked, kjer je treba futer 
cmariti s šibanjem po prizorišču iz ptičje per- 
spektive. Ta igra namreč vsebuje le poeno- 
stavljena zaporedja sestavin v obliki sličic. 
Nekatere nove videoigre pa prinašajo prave 
recepture za to ali ono jed, ki so jih nekateri 
friki na Tubi že scimprali in pojedli. (Posledic 
na srečo niso posneli, niti ne povedali, če so 
potrebovali suhe borovnice proti driski ali ve- 
like količine donata Mg, da bi premagali za- 
peko.) Dober primer je Witcher 3, kjer v raz- 
širitvi Blood 6 Wine naletiš na tajinstveno ku- 
harsko knjigo. Spisal jo je legendarni vilinski 
chef Ra'mses Got-Thon. To je seveda malce 
izkrivljen fonetični zapis imena 'Ramsay Gor- 
don', ki pripada onemu jezičnemu Škotu iz 
Vražje kuharije. V tej bukli denimo najdeš de- 
lujoč seznam za pašto 'etoile blanche' (bela 
zvezda), kar so rezanci s puranjim mesom, 
regratom in jogurtom. V Dishonoredu 2 je 
moč naleteti na recept za ribje cmočke, v Fall- 
outu 3 pa eden od zvočnih posnetkov razloži, 
kako speči mesno pito iz mirelurkovega me- 
sa. Mirelurki so mutirani raki, ki jih nočeš 
srečati, kaj šele jesti. Ampak kaj češ, po bo- 
leči cepitvi atoma hudič tudi take muhe žre. 


Prvaki v tovrstnih grižljajih so kljub vsemu, 
seveda in itak, Japonci, ki so slastne zaloga- 
je in recepte vdelali v številne izkušnje. Pom- 
nim denimo nažiranje v Odin Sphere: Leift- 
hrasir, koder stalno zbiraš razno jagodičevje 
in pečeš pokončane kunce, nakar sedeš v re- 
stavracijo in si veliš prinesti odličen obed, ki 
ti dvigne razvojno stopnjo. Še večji del izkust- 
va so recepture v Final Fantasy XV, kjer je 
konjiček enega od članov odprave prav ku- 
hanje. Vse, kar v igri pride s štedilnika, začas- 
no pomaga pri igranju, tako da šef pomaga 
pri porazu šefa! Žal postopki niso podrobno 
razloženi, toda razvijalci so večino hrane ute- 
meljili na resničnih jedeh in celo ustvarili niz 
videov, v katerih sami skuhajo nekatere, reci- 
mo enolončnico iz dušene govedine. Prepražiš 
čebulo, česen in maslo, dodaš moko, zaliješ, 
v ponev vržeš pelate, zelenjavo ter govedino 
in voila!, krepak obed za igralskega junca je 
pripravljen. Vsekakor bolje kot grizljanje slad- 
ke in slane škrobaste nesnage ter žlampanje 
energijskih pijač. Vem iz lastnih izkušenj. 
Če igre ne predstavijo podrobnega recepta, 
za ljubitelje to ni nobena ovira. Nek bradač z 
britanske spletne strani Eurogamer je deni- 
mo scmaril že kup jedi, ki jih je srečal v igrah, 
od karija iz Kirbyja prek juhe iz Zelde do div- 
jačine v trtinih listih iz Elder Scrolls Online. 
Bojda ni preveč slastno, a občutek pri zaužitju 
igričarske žvarovine mora biti sam po sebi 
nekaj posebnega. Njegova rojakinja Daniella 
Zelli pa fura blog Gourmetgaming.tumbir. 
com, kjer udejanja resnično hrano na podlagi 
tiste, ki jo najde v vsemogočih igrah. Tovrst- 
nih pagin in seznamov je še veliko, saj raja 
peče in duši vse mogoče. Bučno pito iz Mine- 
crafta, vsebino zdravilnih flaškonov v Dark 
Souls in Diablu, koristne napitke iz League of 
Legends in ljubezenske iz Simčkov, medico 
in krompirjevo župo iz Skyrima, opečene 
kruhke iz Final Fantasy XIV, pečeno meso iz 
Golden Axe, sladko ploščico iz Deus Exa, pi- 
co iz Dead Risinga, cukraste krogle za lovlje- 
nje Pokemonov ... Najbolj posrečena kreaci- 
ja izmed vseh se mi zdi famozna torta iz Por- 
tala, kar je hkrati odlična ideja na praznova- 
nju geekovskega rojstnega dne. Ki je za na- 
meček zelo poceni, ker, saj veš. There is no 
cake. (Vsaj ne do zadnjega RDja. Tedaj se za 
steklom pokaže resnica.) 

Sneti 


Prav rad bi stopil v restavracijo in si dal 
postreči s tako suši škatlo, kjer je riž Ma- 
riev ksiht, riba pa kapa. Om nommm. 

vendar znajo fantastično izpopolniti obstoječe. 

Vtis izvira iz njihovih barvnih televizorjev, ki so 
izboljšali ameriške, pa iz potovalnega sukalnika 
glasbenih trakov walkmana, ki je koncem sedemde- 
setih zmanjšal prenosni kasetnik. Toda v svetu iger 
so bili Tokijci zelo blizu zahodnemu pionirstvu odpr- 
tih svetov, kajti njihova Zelda (1986) in še prej Hyd- 
lide (1984) sta prišli le malo za 'našimi' prvaki tipa 
Elite in Mercenary. V Zeldi si lahko šel z junačkom 
Linkom domala kamorkoli, kar je sicer vodilo v smr- 
ti pod tacami premočnih sovragov, toda občutek je 
bil fenomenalen. Do te mere, da so se razvijalci ši- 
rom sveta zgledovali po njeni spuščenosti z vajeti. 
To se je čez čas spremenilo, saj so se Zelde bolj po- 
vezale z zgodbo, tukajšnji Grand Theft Auto pa je 


Z: kliše je, da Japonci nimajo originalnih idej, 


osaško nočno četrt, spodaj pa gorilasti Kazuma Kiryu podnevi čisti tokijsko. 

postavil nove standarde. Prostost ni več zadostova- 
la, bistveno je postalo, kaj vse lahko v virtualni di- 
menziji počneš. In tu so Japonci zaostali vsled fetiša 
na štorijo ter zavračanja nebrzdanega rešetanja 
(strelno orožje pri civilistu je tam še danes redkost). 
Red Dead Redemption, Far Cry, Just Cause, Assas- 
sin's Creed ... Najslavnejši posnemovalci GTAja so 
zahodni, vključno z azijsko obarvanim Sleeping 
Dogs. Vobči popularnosti se še najbolj približa serija 
Yakuza, imenovana po japonskih gangsterjih, ki pa 
si izposodi le nekatere dele Velike tatvine. V najno- 
vejšem delu, Yakuzi 0, občasno sicer imaš geteajev- 
ski občutek. A če pogledaš celostno izkušnjo, je to 
vse prej kot tokijski Vice City, temveč samosvoja 
kriminalna izkušnja. Taka, ki s čisto energijo pre- 
seže omejitve, ki jih nosi v sredici. 

Baraba in pirat 


Cifri ustrezno gre za preddel dolgometražnega niza 
(glej okvir), ki obelodani preteklost glavnega lika, 
gangsterja Kazuma Kiryuja. Sedemnajst let pred do- 
godki v enici je Kazuma v Tokiu ulična baraba, ki 
mu zavda ulični umor. Življenje se mu obrne na gla- 
vo, saj mafijska familija noče policijske pozornosti, 
v zakulisju pa se odvijajo umazane igre, povezane z 
visoko vrednostjo zemljišč v izmišljeni mestni četrti. 
Kazumov cilj je, da si opere ime in odstrani nože, 
usmerjene v hrbet svojega krušnega očeta, visoke- 
ga oficirja v klanu. S tem so navdušenci nad serijo 
Yakuza deležni vpogleda v sam začetek in ozadje li- 
ka, ki ga že tako dolgo spremljajo. A to je šele polo- 
vica vsebine, kajti v izmenjujočih se poglavjih zgod- 
be prevzamemo nadzor nad alternativno osebo. To 
je Kiryujev dolgoletni znanec Goro Majima s preve- 
zo čez uč, ki v Osaki fura obetaven nočni klub. 

Goro in Kazuma sta njega dni skupaj krave pasla, 
kot se reče, in čeprav njuni niti nista tesno preplete- 
ni, je razkritje skupnih točk jako zanimivo. Isto velja 
za vso široko in globoko štorijo, ki si vzame čas, da 
se razvije skozi ducate ur. Tako Kazuma kot Goro 
sta vsak po svoje povezana z jakuzami, kar ju vodi v 
zmerom bolj kočljive situacije, dokler jima vse sku- 
paj ne eksplodira v kremeniti faci. Čeprav sta oba za 
Japonca nenavadno postavna in čedna, širokih prsi 
in dolgih rok s kladivastimi pestmi, ju spor z mafijs- 
kimi voditelji in kažin z babo nepovratno zaznamuje. 
Nič čudnega, da se še v naslednjih epizodah mrščita. 


Prijatelja noči 

Osnovni igralni recept hitro postane jasen. Yakuza 0 
se odvija na dveh izmišljenih, po resničnih mestnih 
četrtih umerjenih lokacijah. Po tokijskem predelu 
rdečih luči Kamurochu svobodno vandra Kazuma, 
po osaški ustreznici Sotenbori pa Goro. Prizorišči 
sta si slični - ponoči sta neonski in obljudeni ter po- 
dnevi nekako mrtvi in izpraznjeni. V primerjavi z ve- 
likanskimi območji v GTAjih ter novi Zeldi sta dokaj 
majhni, skrivata pa na širokih glavnih in zavitih 
stranskih ulicah vzdušno gnečo in številne ustano- 
ve, kamor je moč vstopiti. V štacunah kupiš pijačo 
in cajtenge, v restavracijah sneš suši, nudlje inham- 
burger, v karaoke barih se osramotiš z neposluhom. 
Naokoli postava veliko oseb, ki te prosijo za neob- 
vezno pomoč v popestritev zgodbenemu vretenu, ki 
se odvija premočrtno. 

Sliši se po šimeljnu narejeno, toda Yakuza 0 je ipak 
samosvoj. Tu ne haraš po ulicah s pištolo, bazuko in 
še čim bolj odbitim v rokah, ne odtujuješ avtomobi- 
lov, ne garbaš kogarsibodi in se ne podaš v divjino, 
ker slednje ni. Niti ne skočiš na šinkansen ali rikšo v 


Pretepanja je vsaj za polovico igre, tako da YO dostikrat daje vtis beatemupa 
v odprtem svetu. Popestrijo ga OTEjčki (levo) in posebne poteze (desno). 

Medtem ko te vsakodnevna ulica ne obremenjuje pretirano s številčnostjo kanalj, te zgodba nemalokrat 
TITA TEEEREHA in vse pogosteje postavi nasproti pravim hordicam zagmašno napravljenih jakuz in drugih fajterjev. Da 
ot je belolasi 


jih učinkovito nalomiš, se pri hecnih mojstrih, k 
priz ba UE II 

drugo četrt ali kraj, ker jih, uganil si, ni. Finta je v sle- 
denju pokazatelju za naslednjo osrednjo zadolžitev 
ali iskanje nekega sprožilnika, pri čemer te na teh 
nevarnih ulicah stalno naskakujejo barabe. Teh ne 
postreliš, marveč jih je treba premlatiti ko vole, ker 
je karakungfu pač japonska pot in nadmočna zame- 
njava za smith 6 wesson. Na pot ti stopijo delinkven- 
ti, možje v črnem, pijanci, nadlegovalci nemočnih 
žrtev, ki jih lahko robinhudovsko rešiš ali pa tudi ne 
... Vsem tem moreš rebra šteti v ločenem arenskem 
modusu z internetnimi lestvicami, kjer pa nasprotni- 
ke vodi umetna pamet, saj je naslov enoigralski. 


Fu-jakuzi 


Mlatenje je ena od goriščnic špila, saj ga je obilo ta- 
ko v misijah kot izven njih. V prvem primeru je ob- 
vezno, v drugem načeloma ne, toda z bežanjem si 
nižaš možnosti v spopadih. V zameno za uspešno 
udrihanje namreč prejmeš predmete in jene, ki jih 
vložiš v krepitev Gora ali Kazuma in kupovanje no- 
vih potez v njunih borilnih slogih. Vsak jih ima po 
več in so razdeljene na take, ki se osredotočajo na 
hitrost in izmikanje, prek uravnoteženih do močnih 
ter počasnih. Kazuma je bolj normalen od dvojice, a 
zna kljub temu grabiti okoliške objekte in z njimi 
tepsti capine, naj bo to opeka, smetnjak ali polton- 
ski harley davidson. Goro pa opleta s palico za ba- 
seball in breakdancersko muva, ob čemer se vedno 
znova nebeško zabavaš. Tako kot ob huronskih ani- 
macijah, ko tvoj borec nasprotnika prime za ksiht in 
ga kot vijak zavrti po zraku, ga brene v rebra, da ga 
odnese deset metrov po ulici, ali mu s škornjem iz 

The million-yen loan | gave these two deadbeats is way 
past due, | need it back, and | ain't waiting much longer, 

čudak spodaj, učiš novih stilov in gibov. 

krokodiljega usnja pohodi žnable, da kri špricne kot 
iz lubenice. Občasno je treba stisniti kak gumb, kot 
veli navodilo na zaslonu, a GTEjev ni preveč. 

To so elementi, ki udrihanje razgibajo in naredijo bi- 
stveno znosnejšega, tako kot odklepanje svežih po- 
tez. Yakuza 0 je v goli srži erpejsko usmerjena prete- 
pačina, nagnjena v tlako, v katero so Japanci zaljub- 
ljeni. Od tod toliko ponavljajočih se spopadov kot v 
kakšnem azijskem igranju vlog, saj dejansko ne mi- 
ne več kot pol minute, ne da bi ti kdo zatežil. Da na- 
sprotnike največkrat vidiš, je slaba tolažba, saj ceki- 
ne potrebuješ, zato se čiščenju čeveljčkov na reklcih 
premagancev ni modro preveč ogibati. A po drugi 
strani tepež ostane dovolj zanimiv. Predstavitveno je 
zelo filmski, igralno pa ne gre za slepi knofodrk, 

Dodeljevanje hostes v nočnem klubu je le ena od nenavadnih, pretežno nadvse 
uživantskih miniiger. Veliko jih je pretežih z japonskostjo, 

Čeprav v Sloveniji ta serija ni širše znana, ji gre do- 
bro na zahodu, na domačem Japonskem pa je tež- 
kokategornica. Zato je bila med letoma 2005 in 
2016 deležna več odkruškov, med njimi Dead 
Souls, v katerem smo uničevali zombije, in nič 
manj kot sedmih delov osrednjega niza. Ta v kro- 
nološko urejenih nadaljevanjih pripoveduje zgod- 
bo o gangsterju Kazumu Kiryuju, od uličnih začet- 
kov v Yakuzi 0 prek šefovanja klanu Tojo do more- 
biti poslednjega obračuna s tekmeci na starejša le- 
ta v Yakuzi 6. Tip je pač mofo in vešč pretepanja. 
Zato izvirni japanski naslov teh iger ni Yakuza, 
temveč Ryu ga Gotoku, 'Kakor zmaj' — opevanje 
tatuja bajeslovne pošasti na junakovem hrbtu. 

V teh špilih smo razen osnovnega početja uganjali 
še marsikaj. Igrali smo namizni tenis, se šli mah- 
jong, babam masirali podplate, nažigali avtomate 
pachinko, trenirali golf ... Zato jim le daj priložnost, 
če iščeš nekaj drugačnega svobodnjaškega, kot si 
vajen od tukajšnjih razvijalcev. Z zgodbo ne bi sme- 
lo biti težav, ker od trojke naprej vsebujejo obnovo. 
Več problemov je s platformo in zunanjostjo. PC je 
ignoriran, enica in dvojka sta v Evropi narejeni le za 
PS2, ostale so za PS3 in ničla tudi za PS4. Pride pa 
letos na slednjo konzolo predelava prvega dela, Ya- 
kuza Kiwami, in naslednje leto šestica, ki jo Japon- 
ci že imajo. Zamik je pri tem nizu reden, ker je tre- 
ba prevesti in sinhronizirati toliko besedila. 

Pri karaokah se liki radi spremenijo v nastopajoče v filmčkih. Pristno igral- "> 
ni avtomati pa so Space Harrier, Out Run, Fantasy Zone i in Super ajo On. 

temveč moraš nemalokrat menjati slog. Sploh pri 
šefovskih nasprotnikih, kot je klanski vodja, pa ko 
te napadejo prave horde jakuz in tam, koder ne 
smeš preseči časovne omejitve. Ker ne moreš po- 
prijeti za rešetalo ali katano, da bi vse pobil v nekaj 
sekundah, je treba blokirati, se ogibati in pametno 
izbirati žrtve. Orožje dobiš šele veliko kasneje v igri, 
in še to le za nekaj minut, ko iz avtomobila streljaš 
po talno-zračnih zasledovalcih v tradiciji lightgunov- 
skih avtomatov. Nakar se povrneš k brawlanju, po- 
sejanem z lepimi vnaprej pripravljenimi animacija- 
mi in dolgimi dialogi v odličnem angleškem prevo- 
du. Čveka je za krajši roman in včasih po deset mi- 
nut pritiskaš X za naslednjo vrstico. Toda fabula, ki 
se zgradi, je vredna pozornosti in opcijskega nepre- 
skakovanja. Prava mafijska drama je to, naphana z 
umori, izdajstvi in spletkami, le da v eksotičnem ja- 
ponskem okolju. 


Gejše za izposojo 

Prav dotično je zaslužno za poseben občutek. Špil je 
skozinskoz japanski, zaradi česar se tisti, ki ne čisla- 
jo Dežele vzhajajočega sonca, ne bodo imeli fino. Po 
eni strani je usmeritev vidna v osredotočanju na 
tamkajšnje gradnike, kot so očetovski odnos med 
šefi in podaniki pri jakuzah, barska dekleta, ki tam 
niso zato, da bi s strankami spala, temveč da jim 
pripravijo atraktiven večer, in podobno. Po drugi pa 
gre za tipično azijsko nihanje med skrajnostmi. Igra 
zna biti v enem trenutku resnobna in turobna, da je 
kaj, s crkoti dragih oseb in obeti mučenj v kleteh. 
Hvalabogu brez konkretnosti a la Trevor v GTA5. 
Nakar v naslednji misiji ali celo v okviru iste obrne 
ploščo in te zabava s karaokami, kjer se lik čisto 
vživi v vlogo rock pevca, odfukanimi spopadi mano 
a mano, kjer jih tolovaji mortalno skupijo s pnevma- 
tiko ženskega kolesa, in neusahljivo zalogo hecnih 
stranskih nalog. Tam Kazuma in Goro večkrat kot 
ne nastopata kot klovna oziroma se udeležita bizar- 
nih, občasno že prav nadrealističnih okoliščin. 

Podnevi sta tokijska in osaška četrt bistveno manj natrpani in videzno i impresivni. 
Srečaš pa tudi v sončni luči nemalo dajalcev kvestov i in nasilnežev, ki ti zatežijo. 


Prav tu, v oddihih od nekoliko grinderske rdeče niti, 
se Yakuza najbolj izkaže. Kakor sem v Final Fanta- 
sy XV užival v kuhanju obedov in druženju ekipe z 
ogledovanjem fotografij, sem tu komaj čakal, da 
bom deležen kakšne nove, izvirne zadolžitve. Ne gre 
le za igranje Seginih avtomatnih klasik. Pa za ostale 
miniigre, kot so ukvarjanje z nepremičninami, stave 
v ženskem wrestlingu, ribarjenje, dirkanje z avtomo- 
bilčki na daljinsko, disko ples, razporejanje hostes 
po mizah in nakazano drkanje na zbrane sličice mič- 
nih devojk. (Eni je nedvomno ime Temfuku Uzadi.) 
Še bolj so me navdušile samosvoje situacije: razdi- 
ral sem verigo mladoletnih prodajalk lastnega uma- 
zanega perila ('burusera'), posredoval pri davčni za- 
konodaji, se učil filmskega žargona, se menil s pe- 
derastom, ki rad v gatah tanca vsem na očeh, simu- 
liral fanta neznani dečvi, da bi ji foter nehal težiti z 
zmenkarijami, snel plašnice z oči lokalni domini in 
pomagal fantu, ki so mu sunili izvod težko pričako- 
vane videoigre, za katero je dolge ure stal v vrsti. 


ZP 
Res škoda, da nekoliko zastareli pogon ne zmore gladkega prehajanja med uli- , i 


Kot bi prispel na Narito 


Ker Yakuza 0 traja ducate ur, nekatere njene po- 
manjkljivosti nažirajo bolj, kot bi v krajši igri. Pred- 
vsem mi je šlo na živce nerodno shranjevanje po- 
ložaja, ki ga je treba vedno izvršiti na roko pri tele- 
fonskih aparatih (samodejnega ni) in tudi na PS4 
zahteva večkratno potrjevanje iz dobe playstationa 3. 
Skrajno tečno. Takisto pogonu ne more biti v ponos, 
da si deležen prekinitve z včitavanjem ob slehernem 
vstopu v stavbo. Ob tem so nekateri dialogi govorje- 
ni in drugi ne, kar ob veliki količini debatiranja izpa- 
de čudno. Pretepaška akcija se zna ponavljati in biti 
zaradi obilice ne prav različnih obračunov nekoliko 
enolična. Tisti, ki so vajeni zmerom bolj orjaških sve- 
tov, bodo nad dokaj majhnima področjema v Tokiu 
in Osaki bržda razočarani. Celokupna zasnova pa je 
ljubiteljem serije zdaj že dodobra znana in YO od nje 
ne odstopa. Več likov, zgodba, tepež, razvoj lika, 
stranske naloge, miniigre, to je to. Celo obe področji, 
Kamurocho in Sotenbori, smo že videli, in grafika na 
splošno ni nič posebnega. Pozna se hkratni razvoj za 
stari in novi playstation. 

A Zero ima veliko srce. Tepež vsled kinematograf- 
skega osredotočanja na spektakularne udarce ni ni- 
kdar postan, neonsko ulično vzdušje je kljub relati- 
vno majhnima četrtima sijajno, zgodbi pa se z upoš- 
tevanjem noir zapuščine uspe dvigniti nad cenenost. 
Predvsem pa je špil zabaven in izviren, naj pleskaš 
stene s frisi barab, v plesišču odčitaš lekcijo Džoniju 
na Tri Volte ali kot namrgoden tetoviranec z zaplato 
čez oko sedeš za ritajočo mašino z Out Runom. Igraj 
Yakuzo, drugod tega ni. 


se ureže v prst in si potetovira 
levo ritnico. Beden jakuza, dober špil. 

Nindža, samuraj in jakuza so trije liki iz 
japonskega izročila, ki jih zgodovina ni 
odplaknila. Ampak kjer o prvih dveh 
zahodna publika ve kar dosti, so tretji 
večja skrivnost. [.O spreminja brez- 
mezinčni potetoviranec 


nih nebotičnikov, bleščečih napisov, je- 

kla in stekla. Daleč je ta dežela prišla od 
silnega uničenja po drugi svetovni vojni, ko 
je bila po 'navadnih' in atomskih bombardi- 
ranjih eno samo pogorišče. Toda više kot se 
pnejo stolpnice in bolj kot žari neon, daljše in 
globlje so sence. Lastijo si jih jakuze, pripad- 
niki japonskega organiziranega kriminala, ki 
so že stoletja intimno vpleteni v tamkajšnjo 
družbo. Njihovi folklorni zaščitni znaki so bo- 
gate tetovaže po vsem telesu in odrezani me- 
zinci. Sami sebe imajo za ohranjevalce čast- 
ne samurajske tradicije in za azijske robine 
hoode, ki navadnim ljudem pomagajo v sti- 
ski. A ta starinski obraz, ki je bil v veljavi nek- 
je do sredine minulega stoletja, je načet. Na- 
mesto njega se uveljavlja mafiozo brez zadrž- 
kov, ki ga zanima predvsem zaslužek. Tisti 
stari, s kodeksom in srcem, pa bije bitko na 
branikih in se umika v filme ter igre, kot je 
opisani Yakuza 0. 


J aponska velemesta so džungle mogoč- 


kriminalitete na svetu, normalni vsakdan spremlja 
mračnejši svet pretežno ilegalnega početja. Tu se 
udejstvujejo veliki sindikati, ki funkcionirajo po zgle- 
du velikih legalnih korporacij tipa Sony in Matsushi- 
ta. Jakuze v modernem Japanu nadzorujejo oziroma 
imajo prste vmes pri domala vsem, kar se ne sme. 
Pripada jim velika večina prostitutk, zaredili so se v 
pornografiji, trenutnim in bodočim zasvojencem omo- 
gočajo igranje na srečo, skrbijo za oskrbovanje ne- 
srečnega prebivalstva ter celo uspeha željnih šport- 
nikov z drogami. Menda kar tretjina prihodkov jakuz 
prihaja iz tega vira, zlasti od metamfetaminov, ki jim 
Japonci pravijo "droge za budnost". 

Nadalje jakuze podkupujejo politike, ki jim vrnejo 
uslugo, ko je treba na ulicah razgnati jezne protestni- 
ke. Ubadajo se z nepremičninami in gradnjami, pri- 
rejajo računodovske izkaze, tihotapijo umetnine in 
druge dragotine. Klasičen prijem je, da kupijo toliko 
delnic neke tvrdke, da si pridobijo sedež v nadzor- 


Playstationova serija iger Yakuza, ki je na Japonskem razumno priljubljena in ni brez sledilcev niti na zaho- 
du, popisuje dvig protagonista Kazuma Kiryuja od težaka v obleki do vodstva lastne kriminalne združbe. 


nem svetu, nakar ga zasede zajebanec, ki ustrahuje osta- 
le člane in podjetje usmeri v želeno smer. Policija oce- 
njuje, da jakuze nadzorujejo brez števila firm, ki vsaj de- 
loma poslujejo nezakonito, in več tisoč legalnih ter da 
njihov denar pronica v največje japonske korporacije. 
Nobeno presenečenje ni, da so sodelovali pri čiščenju 
posledic fukušimske katastrofe in da so se že prištulili k 
organizaciji letnih olimpijskih iger v Tokiu leta 2020. 


Jakuze sežejo do državnih vrhov. Na tej sliki, ki je spro- 
žila škandal, paktirata član olimpijskega komiteja (levo) 
in prstno pohabljeni vodja ene največjih združb jakuz. 


Zmeraj pride nekdo hujši 


Vendar jakuzam niso tuji manj fini načini služenja od gi- 
banj v visokih krogih, koder bogataši cekine pod prisilo 
nakazujejo v obliki dobrodelnih prispevkov. Taka so si- 
stematizirana izsiljevanja lastnikov malih trgovin, ki mo- 
rajo plačevati 'stroške zaščite'; Nadalje so na spisku pre- 
tepanja, lomljenja kosti in umori, ki se nikakor ne doga- 
jajo samo z noži, palicami in meči. Strelnega orožja je na 
Japonskem sicer malo, toda jakuze ga že dolgo švercajo 
v državo iz tujine, kjer ga je na pretek. Zlasti čez Havaje 
iz Združenih držav in s severa iz Rusije. Strelski obračuni 
med jakuzami so vse prej kot izjema in tudi v Yakuzi 0 
glavni lik sčasoma poprime za pištolo ter bazuko. 
Občasno pride med njihovimi rivalskimi organizacijami 
do manjših vojn, ki za sabo pustijo številna trupla. 

var ali kumicho kobejskega Yamaguchi-gumija. Najprej je bil soldat, potem vodja 
ene od vej tega sindikata, na kraju pa je nadomestil upokojenega šefa. 


Marca lani so možje postave aretirali skoraj tisoč ja- 
kuz, da bi preprečili direkten spopad med največjim 
kriminalnim sindikatom Yamaguchi-gumi (23.000 
članov, 72 tolp, letni promet šest milijard evrov) in 
njegovo odpadniško frakcijo. Prejšnjič se je to zgo- 
dilo leta 1984 in tedaj je bila posledica petindvajset 
mrtvih, kar je za japonska merila dosti, ter sedem- 
deset poškodovanih. Skregani jakuze so se tepli, 
streljali in gazili z avtomobili ter težko gradbeno me- 
hanizacijo, pri čemer je bilo ranjenih dosti civilov. 
Tedaj so poševnooki rokomavhi pozabili na lep de- 
lež svojih slovitih kodeksov časti, ki jih opevajo po- 
eti in pisatelji iz njihovih vrst. Še več, nekateri mo- 
derni jakuze so v interesu vsemogočnega jena prev- 
zeli metode nečastnih zlikovcev iz drugih dežel in 
tako postali efektivnejši pri bogatenju ter pridobiva- 
nju na moči. Ni znano, koliko jih je, a varno je reči, 
da bodo trenja med častilci izročila in tistimi, ki 
čislajo moskovsko-albanske metode, še naraščala. 


Prizor ni z ulice, temveč iz jakuznega filma Tihi don. 
Kar v redu, osebno pa mi je najbolj pri srcu Sonati- 
ne, kjer se junak ne more izviti staremu lajfu. 


Ravbar poštenjak 


Razkroj tradicije je po svoje žalosten, saj so jakuze 
na svojstven način že dolgo del vsakdanjega življe- 
nja na Japonskem. Povsem v skladu s hecno več- 
plastnostjo obstoja v tej nenavadni državi, kjer se 
lahko smrtno zastrupiš z ribo in spiš v kapsuli, tabu 
pa sta številka štiri in sramna dlaka, imajo kriminal- 
ci povsem očitne poslovne prostore in telefonske 

številke v imeniku. Na oblekah nosijo priponke, ki 
sporočajo pripadnost temu ali onemu sindikatu, sled- 
nji pa izdajajo lastne časopise. Nekateri šefi se zvezd- 
niško pojavljajo v medijih, televizija poroča s sho- 
dov jakuz in filmi o njih so svoj podžanr, podobno 
kot tisti o samurajih. Jakuze se nenehno gibljejo po 
črti, ki razmejuje zakonito od nezakonitega, in šele 
novejša zakonodaja jih je resneje potisnila proti dru- 
gemu. Japonska jo je sprejela pod zunanjim pritis- 
kom, tako da morajo poslovneži odnedavna črno na 
belem izjaviti, da nimajo povezav z 'gangsterji'. 
Vendar država jakuz ni prepovedala tako kot Ameri- 
ka nekdaj svojih mafijcev, ker meni, da bi jih to zgolj 
pregnalo v podzemlje. Mnogi tradicionalni sindikati 
tako še vedno delujejo vsem na očeh, le formalnih 
članov imajo manj. Namesto tega najemajo 'zuna- 
nje sodelavce' brez dosjejev. Transparentnost poma- 
ga pri zatiranju pretiravanja z nasiljem, saj oblasti 
vedo, kdo so kolovodje. Če se kak član tolpe prev- 
zame, namignejo glavarjem, naj sami razrešijo teža- 
vo. Znani so primeri, ko so kriminalci finančno po- 
magali po naravnih katastrofah, recimo potresih, s 
čimer so si pridobili simpatije javnosti. Oziroma so 
se javno opravičili za nevšečnosti, ki so jih povzročili 
neposlušneži iz njihovih vrst. Na malce sprevržen 
način je japonska družba zaradi tradicionalnih jakuz 
varnejša, saj se povečini držijo zapovedi, ki jim veli- 
jo častno obnašanje. Omenjeni sindikat Yamaguchi- 
gumi na primer članom prepoveduje vsakršno trgo- 
vanje z mamili! 


Yattsu ku san 


Zanimivo dvojnost se torej gredo jakuze, kar izvira 
iz njihove romantično obarvane zgodovine. Sami 
pravijo, da se ta začne pred nekako štiristo leti, v 
času vladavine mogočnega vojaškega diktatorja - 
šoguna leyasuja Tokugawe. Ta je po silnih vojnah v 
17. stoletju poenotil deželo in cesarju vzel levji de- 
lež moči. Toda v mirni dobi se mnogi japonski vite- 
zi, samuraji, niso najbolje znašli. Menda se jih je brez 
vojne zaposlitve znašlo blizu pol milijona! Številni 
so postali razbojniki, ropali so po vaseh in terorizi- 
rali prebivalstvo. Pri tem ni šlo vedno za ronine, sa- 
muraje brez gospodarja, kajti ni manjkalo takih, ki 
so bili v resnici v šogunovi službi, le da so operirali 
po svoje. Njihovi strahovladi so se uprle gruče mla- 
deničev iz posamičnih vasi, ki so jih vodili starejši, v 
vojskovanju neizurjeni pripadniki raznoraznih pokli- 
cev, od uradnikov do krčmarjev. Ali pa so v vlogo 

Samuraji so so bili čis vojščaki višjih slojev, ki ohlapno ustrezajo evropskim vite- 
zom. Če so izgubili gospodarja, so iskali drugo službo in se ne tako redko pri- 
družili (proto)jakuzam, kjer so se izkazali z bojevniškimi spretnostmi. 


zaščitnikov naselij stopili delavci na riževih poljih, 
med katerimi ironično ni manjkalo nekdanjih samu- 
rajev. Današnji 'klasični' jakuze trdijo, da so potom- 
ci teh 'protojakuz' in da ohranjajo njihovega duha, 
pa tudi duha tistih samurajev, ki so ostali častni. No, 
zgodovinarji pravijo, da je ta vez za lase privlečena, 
saj da je šogun tovrstne partizane kmalu zatrl. 
Drugi vir jakuz po njihovih lastnih trditvah sega v 
18. stoletje, v naslednjo generacijo 'plemenitih ple- 
bejcev'. V večjih naseljih je delovalo dvoje skupin 
revnih, deprivilegiranih in problematičnih osebkov: 
kockarji in krošnjarji (prodajalci drobnih predmetov 
iz košar oziroma s stojnic). Prvi so se razporedili ob 
večjih cestah, drugi na trgih mest, ki so v mirni dobi 
doživljala razcvet. Sčasoma so se oboji povezali v 
večje grupe in nato med seboj. Z rastočim vplivom 
in premoženjem so si nekdanji reveži in delinkventi 
lahko privoščili najemanje vojaške zaščite, s čimer 
so se iz žrtev prelevili V plejerje: Nič več niso a 
okrutne navade, ko so svoja nova rezila preizkušali 
tako, da so meni nič tebi smrt razrezali nedolžne lju- 
di na ulici. Na povzpetnike so mnogi gledali s prezi- 
rom in zaničevanjem ter jim nadeli vzdevek 'yaku- 
za', 'ničprida'. Prihaja iz stare igre s kartami hanafu- 
da, prav tiste, s katere proizvodnjo je kariero pričel 
Nintendo! Tam najslabši rezultat treh podobic znaša 
8, 9 in 3, kar nekoliko prilagojeno da zloge ya - 
osem, ku - devet in san - tri. A jakuze si tega niso 
gnali k srcu, saj so imeli preveč dela z rastjo in ure- 
ditvijo. Temelji, ki so jih postavili pred več sto leti, 
za številne med njimi veljajo še danes. 


Domala vsi člani organizacij jakuz so moški. Tipično 
nosijo elegantna oblačila, pod katerimi skrivajo teto- 
važe. Zensk je za vzorec, pravijo jim 'starejše sestre'. 


oa NE 
m eo. zda 


Ideja za pusta 


Jakuze so se podobno italijanski mafiji organizirali 
v družine. Na vrhu je bil in je še vedno boter, sledijo 
starejši in mlajši bratje ter otroci. Vendar so to zgrad- 
bo oplemenitili s prvino oyabun-kobun, kar dobe- 
sedno pomeni 'odnos med očetom in otrokom '. Sta- 
rejši oyabun, ki je že član organizacije, daje nasve- 
te, pomaga in ščiti, mlajši kobun, ki je vanjo rekruti- 
ran, pa je oyabunu v zameno zvest brez zadržkov in 
vprašanj. Zvezo, v kateri odseva tradicionalno pat- 
riarhalna japonska družina, pomaga vzpostaviti ob- 
red pitja riževega vina sakeja, spoj pa je močnejši 
kot pri samurajskem razmerju med fevdnim gospo- 
darjem in vazalom. Danes sistem številni jakuze iz- 
koriščajo, da sirote in otroke z ulice čustveno pri- 
vežejo nase. Do te mere, da zanje prestrezajo krog- 
le kot živi ščiti in zanje romajo v zapor. Natanko tak 
scenarij predstavi igra Yakuza 0, okvirno pa je jin- 
jangovsko relacijo oyabun-kobun uporabil George 
Lucas za Vojno zvezd, kjer imajo temačni sithi ene- 
ga samega učenca. 


S cvetličnimi kartami hanafuda se je moč iti števil- 
ne igre. V eni od njih rezultat 893 pomeni najnižjo 


vrednost in od tu izvira naziv 'jakuza', ničprida. 


Večina gotovo ne ve, da ta odnos najbolj pripada 
jakuzam. Celo na Japonskem se je njihova vloga 
ljudskih herojev skrčila, za kar je več razlogov: ma- 
njšanje pomena tradicije, vzpon novodobnih barab 
z manj zadržki, staranje prebivalstva, pomik z ulič- 
nega kriminala v finančne mahinacije. Na zahodu 
pa so itak bistveno bolj znani samuraji in nindže, v 
katere se šemi karnevalska deca. Da bi jih jakuze 
pri tem nadomestili, je malo možnosti. Črni gvanti 
in meči so pač dosti bolj praktični od celotelesnih 
tetovaž ter simuliranih amputacij. Poleg tega jakuze 
nimajo značilnih orožij, kot so samurajske katane in 

Japonci v Botru? Mogoče, tudi za sicilijansko mafijo je značilno, da je izšla iz 
zaščite prebivalstva pred oblastjo. Drugače so se jakuze sčasoma razpasli izven 
Japonske, zlasti po Ameriki, kamor so elegantno skočili prek Havajev. 


nindžarski šurikeni, niti noše, po kateri bi jih lahko 
nemudoma prepoznali. Nič kaj junaški in epski he- 
roji niso, marveč bolj žalostni antijunaki, ki se v ve- 
liki meri prebijajo iz dneva v dan in svoje rabote op- 
ravljajo, ker drugega ne znajo ali jim ne preostane. 
Toda njihov svet je edinstven, poln dvojnosti in fas- 
cinantnih podrobnosti. Čeprav so jakuze v srži nič- 
pride, bi bila Japonska brez njih siromašnejša. 


Ker delovanje družine jakuz temelji na tem, da 
vsakdo ve, kje mu je mesto, so nujnemu vzdrže- 
vanju reda namenjeni številni disciplinski ukrepi. 
Najbolj slaven je nedvomno rezanje mezinca z le- 
vice. Ritual, ki so ga popularizirali številni filmi, 
se imenuje yubitsume ('krajšanje prsta'). Skozi 
ga morajo dati tisti jakuze, ki so ga pošteno polo- 
mili. Drugače drugi polomijo njih! Smisel ni le, 
da kobun oyabunu dokaže obžalovanje, temveč v 
tem, da bo odsihmal teže vihtel meč, zaradi česar 
bo bolj odvisen od starejših jakuz in jim bo zve- 
stejši. Prekrškar si z nitko obveže mezinec, da 
zmanjša dotok krvi, nakar dlan položi na razprto 
belo tkanino na mizi. Z ostrim nožem si odreže 
prvi členek najmanjšega prsta, ga ovije v blago in 
ga kakor darilo izroči oyabunu. Če ga ta vzame, 
pomeni, da je sprejel opravičilo. Če ga problema- 
tični jakuza spet pokrona, si mora odrezati na- 
slednji členek, in če teh zmanjka, preiti na drugo 
prstovje. Nekateri stari jakuze imajo na ta način 
izmaličeni obe roki, kar kaže na to, da je njihova 
organizacija pravzaprav zelo benevolentna in 
družinsko usmerjena. V nasprotnem primeru bi 
tak šeprtljavec že davno spal z ribami. V Tokiu je 
več izdelovalcev protez, ki nudijo vsaj navidezno 
vrnitev rok v staro stanje, saj so tovrstne poškod- 
be v javnosti nadvse izdajalske. 

0 semindvajset let je, odkar je človeška križarka 


Spirit of Fire uničila flotiljo plovil starodavnih Fo- 

rerunnerjev, da ne bi padla v roke sovražnim Co- 
venantom. Pri tem je bila posadka primorana žrtvovati 
reaktor nadsvetlobnega pogona in četudi je ladja preži- 
vela, je ostala ranjena v temini, daleč od znanega veso- 
lja. Kapitan James Cutter je zaukazal kriogensko spa- 
nje in usodo prepustil umetni inteligenci Serini. Toda 
tovrstne umetne pameti so trpele za degradacijo in Se- 
rina je napravila samomor, preden bi pobezljala. Spirit 
of Fire je tako slepa in s polomljenimi krili plula v ne- 
znano, dokler ni skorajda trčila v Ark, ogromno vsemir- 
sko tovarno Forerunnerjev, v kateri so gradili svetove v 
obliki prstanov, halojev. Skratka, v eno najpomemb- 
nejših postojank v univerzumu. Kakšno naključje?! 
Ah, lepo je biti spet v družbi spartanov, brutov in veli- 
častne orkestralne muzike. Kanonfutr marincev kriči, 
ko ga hunterji kosijo s smrtonosnimi izstrelki, alienski 
pritlikavčki grunti prestrašeno momljajo, ko jih človeški 
džipi gazijo v trumah. Nakar se pojavi gruča letečih top- 
njač in z raketno salvo vse spremeni v ognjeni prah. In 
odrola se srce parajoča animacija. Evo ga, Halo. Morda 
porečeš, da je tole nekaj drugega, saj je Halo Wars ven- 
dar niz realnočasovnih strategij, ne pa prvoosebnih 
streljank, na katerih je ta svet zrasel. Toda poudariti 
moram, da je HW2 najprej Halo in šele potem real- 
nočasovka, saj masterchiefovstvo mezi iz vsake njene 
luknje, ki ostane za rafalom spartanske puške. 


Ni miru med zvezdami 


Ni treba brezpogojno poznati vse štorije, da se v pripo- 
vedi za silo znajdeš. Bo pa samo veteran uvodoma opi- 
sanih dogodkov iz enice in drugih iger cenil detajle. Od 
izvirnika se je namreč pripetilo dosti reči. Vojna s tujski- 
mi Covenanti - spopad, ki je močno zaznamoval 26. 
stoletje, se je končala. Konflikt se je prenesel v praske s 
Forerunnerji, tajinstveno civilizacijo izpred eonov, ki je 
po galaksiji raztrosila kup poželjivih superorožij. Tako 
na Spirit of Fire ob padcu na Ark pogruntajo, da niso 
osamljeni. Dobra novica je, da je tamkaj človeška po- 
stojanka. Z nje rešijo novo Al, Isabel, ki nadomesti Se- 
rino in poskrbi, da nas tudi v tem naslovu z nasveti ter 
čustvenimi izbruhi spremlja brhka hologramska dečva 
v slogu Chiefove Cortane. 

Slaba novica pa je, da je oko na to 'Inštalacijo 00' vrgel 
kruti warlord Atriox, ki je okoli sebe zbral odpadniško 
frakcijo Covenantov, imenovano The Banished. Atriox 
je član vrste brutov, torej gorostasni hrust, ki rad maha 
z macolo, najraje drugim bitjem po glavi. Mrcina je mar- 
kanten negativec, ki za dosego cilja ne izbira sredstev 
in je svetla točka pripovedi. Kako žleht so njegovi po- 
daniki, pove podatek, da so se stepli z ostalimi Cove- 
nanti že dolgo, preden se je njihov imperij začel krhati, 
ker nasploh ne marajo nikogar. Uf, so tečni! 

Srečanje ulije klasičen nastavek za realnočasovno stra- 
tegijo. Na eni strani imamo človeško vojsko, ki jo sesta- 
vlja več vrst pešakov in bojnih strojev. Že dolgo niso 
scorpioni, s katerimi si haral v prvem Halu, edini tanki 
na razpolago. Poleg so težki bratje z dvocevnimi kanoni 
- grizliji, protiletalski raketometi wolverini ... V posadki 
križarke so tudi trije supersoldatje spartani, ki jih usmer- 
jamo kot herojske enote. Banishedi pa zvečine posedu- 
jejo zverinice nekdanjih Covenantov. Se pravi, lebdeče 
oklepnike wraithe in frčeče mopede ghoste. Toda mno- 
go je na obeh straneh frišnih orožij! Več o njih v okvirju. 
Takšne mašine poskrbijo, da rade volje napreduješ sko- 
zi igro, saj ti je dokajšnji del arzenalov še nepoznan. Ta- 
kisto obe armadi oblikujejo v zaključeni bojni sili, ki ima- 
ta na razpolago dosti streljajočih orodij za različne nalo- 
ge. V enki je bil spisek namreč še dokaj omejen. 

Strategija za konzole 


Sprteži se mikastijo po načelu kamen-škarje-papir. 
Tankci eksplodirajo pehoto, ta sestreljuje frčala in 
slednja zlaserirajo vozila. Zato je najpomembneje, 
da sestavo bojne sile prilagajaš soldateski, s katero 
prihaja nadte nasprotnik. Spopadanje poživita dve 
vrsti posebnih veščin. Prve so vezane na enote, kot 
je spartanov levji skok. Druge pa so stvar poveljni- 
ka, ki te spremlja v štoriji ali si ga v multiju izbereš 
pred matchem. Obe frakciji jih imata več, od Cutter- 
ja do Atrioxovega pribočnika Decimusa. Ti možje in 
dve ženi imajo kar potentne trike, kot so kriogenske 
bombe, ki zmrzujejo cele bataljone. 

Enote proizvajaš v bazah, ki jih je moč postaviti zgolj 
na redkih točkah na karti. Tudi pridobivanje surovin 
je enostavno, saj jih dajejo temu namenjene stavbe. 
Ker je v posamezni bazi število bajt omejeno, moraš 
premišljeno žonglirati med prilivom materiala in po- 
stavljanjem tovarn ter laboratorijev, da lahko suro- 
vine predelaš v tanke in zanje raziščeš nadgradnje. 
Takšen popreproščen način je kajpak posledica dej- 
stva, da je Halo Wars 2 prvinsko strategija za xbox 


Težka havbica je človeško artilerijsko 

vozilo. Ko se vkoplje, zmore streljati čez več zaslo- 

nov in je še posebno učinkovita v tolčenju pehote. 

je težka zračna topnjača UNSCJA, ki 

ima zaradi svoje velikosti in cene status supero- 

rožja za finiširanje. Opremljena je s štirimi lahkimi 

in enim težkim kanonom v vrtljivih stolpičih, ki lah- 
ko samostojno nažigajo po nizu ciljev. 

je Atrioxova lebdeča hroščasta pojava z 

dvema modusoma delovanja: ali s poljem nevidno- 

sti skrije sebe in okoliške kamerade, ali pa s protiz- 

račnim topičem brani pozicijo. 

je še en prilagodljivi hroščasti 

orjak, ki prehaja med dvema obli- 

kama. V leteči je bombnik, a ko 

pristane, iztegne šesterico 

nog in lanser težkih ra- 

ket za bombardira- 

nje na daljavo. 

one in je prirejena nadzoru z joypadom. Vsa meha- 
nika se udinja načelu, da s čimmanj gumbi skočiš 
do želene enote ali stavbe in nato v krožnem meniju 
s paličico izbereš želen ukaz. Resda se je moč po 
karti sprehajati s pomikanjem kamere, ki gleda 
zviška, a to je za večino akcije prepočasno. Podob- 
no kot v enici zelo kmalu usvojiš tok igre, pri kateri 
zaslon šviga sem ter tja in tolčeš po bližnjicah. Pri- 
stop kot v enici dobro deluje za televizorsko okolje. 
A vseeno ni na ravni miši in tipkulje, zato se v več- 
igralstvu pecejaši ne morejo meriti s konzolaši. 
Spartani in druščina ne morejo poplesovati kot ma- 
rinci v Starcraftu. Na PCju z mišjo lahko to sicer po- 
skušaš, a se vidi, da hitrost gibanja in umetna pa- 
met soldatov tega ne marata. Obenem optimizacija 
za miško ne blesti, saj so težave z vezanjem ukazov 
na stranske gumbe in podobno. Halo Wars 2 je po- 
sledično tudi na PCju bolje igrati z joypadom. Gre 
pač za tako imenovan 'makro RTS', kjer je važna 
celotna slika, ne toliko posamezen soldat. Žal pa tu 
igra ne inovira kaj dosti. Takšne vrste zasedanje vse 
večjega dela karte za zmago je v žanr uvedel Dawn 
of War že pred več kot ducatletjem in HW2 po me- 
haniki ostane ujet v času med njim in prvim Com- 
pany of Heroes. Veterani računalniških strategij bo- 
do zaradi uravnotežene akcije in slikovitih bojnih 
strojev tole sicer použili, a se bodo hitro naveličali. 


Kanonfutrski Halo 


Avtorji pri Creative Assemblyju in 343 Industries bi 
morali napraviti nekaj noro prelomnega, da bi pre- 
bili omejitev konzolne platforme. Zato jim plitve st- 
rateškosti ne zamerim tako zelo. Toda polomili so 
ga še v nekaterih elementih, kjer se je enica res odli- 
kovala. To je v prvi vrsti (ne)domiselnost precej krat- 
ke, osemurne kampanje. Dvanajsterica misij je si- 
cer sestavljena po modernem kopitu, s skriptano 
pripovedjo, ki poganja soldate po karti v odkrivanju 
vedno novih Atrioxovih zlonamer. Toda bojne nalo- 
ge postanejo enolične, saj ali naskakuješ nek utrjen 
položaj ali braniš svojega. V enici si denimo potiskal 
ladijski reaktor po klancu navzgor in se z vso vojsko 
hkrati izogibal curku megažarka! Se vidi, da so izvir- 
nik delali Ensemble, in še vedno pravim, da ima naj- 
boljšo kampanjo po Starcraftih. 

Zgodba dvojke je ozaljšana z odličnimi animacijami 
studia Blur, a spet ne vsebuje takega čustvenega 
naboja kot tista v enici. Kot bi Creative Assembly in 
343 Industries pri večini elementov vzeli kalup in 
napravili obrtniški izdelek, ki mu na več koncih ma- 
njka duše. Edina omembe vredna inovacija je v več- 
igralskem modusu blitz. Tam enote ne pridejo iz to- 
varn, marveč jih prikličeš na bojišče iz paklca kart, 
ki si ga sestavil pred partijo. Način je urnejši od obi- 
čajnega in poživi nalinijsko merjenje moči, a je hkra- 
ti precej neuravnotežen. Karte namreč v roko dobi- 
vaš naključno kot pri Hearthstonu, kar pomeni, da 
si močno odvisen od sreče in včasih podležeš kljub 
superiorni taktiki. Preostali modusi so klasični, to je 
navadni boj med do šestimi igralci v gručah različne 
velikosti, pa še odvrtek domination, kjer slaviš z za- 
sedanjem položajev. Ducat kart je okej in če si kon- 
zolaš, bo rabil za nekaj časa. 

In to je končna misel: Halo Wars 2 je strategija za ti- 
ste, ki igrajo le na konzoli in niso znalci PC-področja. 
Pa tiste, ki se navdušujejo nad Halovim svetom in 
bodo rajali ob številnih dobro napravljenih bojnih 
strojih ter znanih osebah. Vseh ostalih ta zvečine 
obrtniško napravljena igra ne bo presunila. 


 uralioteženoj in bombastično igranje 
joypadu dobro prilagojeri nadzor v kup 
i 


rožij  tradiciona no navdu- 
šujoč Halov sve bledi kratka kano ; 

ar sploh obstaja prihodnost, v kateri človešt- 
M: ne zadene apokalipsa vsled lastne neum- 

nosti ali zunanjih dejavnikov? Tako v video- 
igrah kot v resničnosti najverjetneje ne. Je pa futura 
v Horizonu, svobodnjaški tretjeosebni ekskluzivi za 
playstation 4, pravzaprav nadstandardno prijetna. 
Dolga stoletja po tistem, ko je šlo vse v franže in je 
civilizacija namesto Gandijeve izbrala Aresovo pot, 
ljudje sicer bivajo v primitivnih lovsko-nabiralniško- 
srednjeveških skupnostih ... vendar so živi. Sredi 
vnovič neokrnjene, s hrano bogate narave. Bati se 
imajo predvsem drug drugega, saj si plemena niso 
naklonjena, in 'bitij', s katerimi si po novem delijo 
planet. To so robotske inačice običajnih živali, pa 
tudi kakšne bolj domišljijske, ki se zgledujejo po 
prazgodovini oziroma ciljajo na čimvečje uničenje. 
V takem okolju biva rdečelasa dečva Aloy, od kate- 
re je odvisna prihodnost človeške vrste - tiste, ki ne 
trpi toliko zaradi robotov kot spričo lastne kratko- 
vidnosti in neumnosti. Nekatere stvari se žal nikdar 
se spremenijo. 


Samorastnica 


Nizozemski ustvarjalci Guerilla Games nam Aloy 
spočetka predstavijo v otroških letih, ko odrašča pri 
krušnem očetu. Deležni smo vpogleda v dogodke, 
ki oblikujejo njeno kasneje dostikrat zajedljivo in 
trmasto osebnost, ter v družbeno strukturo odmak- 
njenega plemena Nora. To deluje kot matriarhat 
(vladajo ženske) in časti gorsko Vse-mater. Izkaže 
se, da ne gre za mitološko bitje, temveč za skrivnost 
v nedrjih planine, s katero je Aloy na nek način po- 
vezana. Kako, se razkrije skozi dogodke, debate in 
dnevniške zapiske, ki jih odkrivamo sproti, če se 
nam ljubi brskati po okolici. V prvih urah špila ruso- 
laska odraste, pusti za sabo plemenske razprtije in 
ozkosrčne debile in se odpravi v svet, kjer jo čakajo 
neverjetne izkušnje ... ter boj na življenje in smrt. 
Horizonove štorije ne gre pretirano hvaliti, saj se 
preveč valja v klišejih. Aloy je ena in edina s spo- 
sobnostmi ter voljo, da doseže spremembe, v ozad- 
ju vsega pa se skriva senčna frakcija z nezaslišanim 
ciljem. Medtem ko ona heroizira, parlamentira in se 
trudi za skupno dobro, se raja prička. Je pa res, da 
ravno skozi prežvečenost pride do izraza sporočilo, 
da stvari ostajajo enake zaradi same človeške nara- 
ve, naj bomo prahistorično zaostali ali futuristično 
napredni. Ostali liki, od poveljnika straže prek izsi- 
ljevanega prevaranta do zamorske voditeljice, so žal 
bledi in okorno spisani. Tudi dečvi manjka iskrenja, 
zaradi katerega se nam je, prištevši mesene atribu- 
te, priljubila Lara. Vseeno pa je zanimiva zaradi oseb- 
nosti, ki ji jo z možganskimi, srčnimi ali mišičnjaški- 
mi odgovori v dialogih do neke mere spreminjamo 
sami. Med vandranjem pogosto daje opazke in ko- 
mentira dogajanje, na primer "Opazili so me" ali 
"Tole se ne bo dobro končalo", če so sovražniki pre- 
močni. Slišimo njene negotovosti, strahove, pri- 
dušanja, opogumljajoče dovtipe. Zato se imamo v 
njeni družbi fino, in še dobro, kajti Horizon je ogrom- 
na igra za desetine ur. ln čeprav več stavi na širino 
kot na globino, so trenutki dolgočasja redki. 


Vzhod je rdeče barve 


Da s spuščeno čeljustjo zijamo v ekran in vedno 
znova doživljamo osuplost ter čarobnost, je v prvi 
vrsti zaslužna fantastično raznolika, videzno ubijal- 
ska dežela, kamor se sprva peš in nato tudi na jezd- 
nih hrbtih podrejenih robotov poda Aloy. Začnemo 

i robotov, aopaietilim mnoge ljudi. Z zamaskiranimi pripadniki kulta ni 
mal 


v hladnih gorah, kjer zna snežiti, nakar se spustimo 
na zelene livade, kjer vetrič češe travo in vabi k po- 
čitku. Pade dež, spusti se megla, dan s spektakular- 
nim sončnim zahodom zamenja noč. Tedaj skozi 
oblake in krošnje prekrasno sveti luna, nakar, aaah, 
zažari zora, za katero si v kalejdoskopu toplih barv 
želimo, da bi nikdar ne minila. Posebej na PS4 pro, 
kjer so teksture lepše kot na običajnem štacjonu, 
gladkost v izmeri 30 sličic trdnejša in HDR-osvetlje- 
vanje ter 4K podprta. Krasnejše igre že dolgo nisem 
uzrl kjerkoli, celo na veliko dražjih pecejih ne. Guer- 
rillin pogon Decima, ki ga bo uporabljal tudi Koji- 
mov Death Stranding, je res nekaj posebnega. 

Povsod rastejo gozdovi, kjer ne manjka lovske živa- 
di, od merjascev prek kuncev do fazanov. Kasneje 

meniš; pri čemer izbire obarvajo Aloyino osebno 


dosežemo kanjone z mirno reko, ki se vije med rdeč- 
kastim skalovjem, in še druge biotope, ter številne 
markantne kotičke, kot so stražne postojanke, lov- 
ske koče, traperske postojanke in kresovi, kjer shra- 
nimo položaj. Ter, seveda, podzemne temnice, os- 
tanke davno uničene civilizacije, polne ugaslih in 
manj ugaslih strojev. Skozi kovinske hodnike, dru- 
gačne od siceršnje nature, se z mešanico skakanja 
in boja linearno prebijemo do konca, na poti izvemo 
več štorijalnega ozadja in si po obračunu z varuhom 
pridobimo pravico do nadzora dodatnih beštij. 

A Holandci se tu niso ustavili, marveč so se orenk 
potrudili z izročilom, zaradi katere je njihova do- 
mišljijska dimenzija tolikanj prepričljivejša. Za razli- 
ko od načeloma sorodnega ReCora, ki je pust in pra- 


Če nekatere robote posebej dobro in precizne 
na tla in tam za nekaj časa obležijo. Tedi stečeš k nj 

zen, je Horizon prava eksplozija dodelanih noš, po- 
krival, frizur, navad, arhitekture in vzdušnega spa- 
janja futurističnega s prvobitnim. Aloyino pleme je 
po zasnovi indijansko, tehnološko prevladujoče je 
nekoliko evropejsko, tajinstveni kultisti imajo spet 
lastno estetiko. Med haljami in helebardami pa se 
gibljejo osebki, ki na uhljih nosijo kibernetske 'focu- 
se' - trikotne komunikatorje, s katerimi so deležni 
kibernetskega pogleda na okolje. Ena od njih je naša 
junakinja. Če si vzamemo čas, se lahko menimo s 
številnimi osebami, najdemo premnoge zapiske in 
avdio- ter videoposnetke in prisostvujemo karnevalu 
s petjem, plesom in gledališko pravljico. Marsikaj je 
smiselno pojasnjeno in logično vpeto v pripoved od 
novi civilizaciji na desettisoče let v prihodnosti. Ra- 
zlage in dogodki med ljudmi so vredni pomnjenja - 
kaj šele, ko se izvijemo (kvazi) omikanim predelom 
in se znajdemo v divjini, kjer nikdar ne vemo, kdaj se 
bomo iz lovca spremenili v plen. 


V oko, med rebra 


Čeprav Zero Dawn ponudi veliko obrazov, srčiko iz- 
polnjuje ena sama dejavnost: lov. Po širni divjini, ki 
ločuje naselbine in redka mesta, tacajo kovinski tig- 
ri, bivoli, noji in krokodili ter vratove stegujejo jekle- 
ni raptorji. Pod oblaki krožijo metalne ujede, nezna- 
ni ustvarjalci so povečali rake in klope, dočim se 
žirafam slični tallnecki z ravnimi glavami, na katere 
se je moč povzpeti. Večino živadi je mogoče pred- 
vsem z razdalje ugonobiti z nezanemarljivo orožar- 
no, ki vključuje loke z več vrst puščic, prače za me- 
tanje bomb, pasti in krepelce, ki z žrtev ovira z vrv- 
mi. Toda postopek ni tak, da upočasnimo dogaja- 
nje, s strelicami nažigamo v tri krasne in od blizu po- 
besnelo mlatimo z vedno prisotnim kopjem. Beštije 
imajo dosti občutljivih točk, ki jih razkrije rentgenski 
pogled iz focusa: tuljave, pokrove, naprsnike, rogo- 
ve, orožja. Take elemente se splača filigransko od- 
streljevati, saj tako prizadejamo največ škode. Stre- 
livo sicer ustvarjamo sproti, v slow motionu, a je 
omejeno z nabranimi ali pri trgovcih kupljenimi su- 
rovinami, od lesa z grmovja do žic iz strojev. Zato ga 
ne gre tratiti. 

Načelo 'ustreli ranljivo točko' je resda staro toliko 
kot igre, vendar v Horizonu deluje. Prvič zato, ker 
imajo robotske beštije obilico raznolikih vzorcev ob- 
našanja, od iskalnih, ko še ne vedo, kje smo, prek 
napadalnih, ko navalijo na nas, brcajo, grizejo, pras- 
kajo in se celo samopoškodujejo, samo da bi nas 
fentale, do žalostnih poskusov pobega, ko se trudijo 
razgonjene in kadeče se odšepati na varno in nam je 
skorajda žal, ko jih pokončamo. Njihova animacija 


3/ 


' 


SP 


V 


Vnuav? 


Čez čas proženje strelic naravnost v raptorske okularje postane 
prijetna rutina. A ne sprosti se preveč, saj so beštijice redko same! 


je fantastična, zlasti tigrastih kreatur, ki z mogočno 
glavo ob tleh krožijo, preden nas skušajo v skoku 
zgrabiti, in raptorjev, ki racajoče patruljirajo in dvi- 
gajo rahlo hecno betico z velikim očesom, a od blizu 
niso več komični. Nadalje ne gre samo za direktne 
spopade, temveč se velikokrat prav po jagrovsko 
skrivamo med drevjem in višjo travo, kjer Horizon 
sceloma preseže namensko lovske špile tipa Cabe- 
la's Big Game Hunter in podobna jetrca. Ob tem po- 
ložaj menjavamo tako, da napadalci naletijo na naše 
prefrigano razporejene pasti. Tretji vidik pa je, da 
boj ostaja arkaden in zabaven, z obilo teka, izmika- 
nja v skoku, udrihanja in merjenja v hot spote. Tudi 
zato nas ne omejuje merilnik vzdržljivosti, ki bi terjal 


oddih, marveč lahko punca serijsko dela premete in 
beži na vse pretege, da si poišče novo skrivališče in 
skrivalni ples s capini začne vnovič. Med drugim ta- 
ko, da se neopažena približa kakšnemu, si ga pod- 
redi s tiščanjem kopja v mehke dele in z njim odto- 
pota po gromozanskem zemljevidu. 


Nič več pravega sonca 


Na karti jo nenehno čaka mnogotero opravilo, ki jih 
nikakor noče zmanjkati. Treba je otrebiti območja 
krvoločnih mašin, terjalcu nekaj prinesti, trofejno 
upleniti točno določeno kanaljo, s focusom detektiv- 
sko prečesati prizorišča zločinov ter iti za sledmi, od- 

Če se pošastku skrivoma približaš, ga lahko shekaš in si ga prilastiš kot jezd- 
no živinče Bolj: kot napreduješ v igri, več robotov lahko uporabiš na ta način. 


Nekajkrat se znajdeš na območjih, ki terjajo ploš- , 4 -d 
čadenje. To je čisto preprosto, s tiščanjem smeri. 


kriti in očistiti starodavne prostore ... Nadvse frpjsko, 
tako kot odklepanje veščin v zameno za točke, ki jih 
dečva prejme za opravljanje nalog in prehode na na- 
slednji izkustveni nivo. Rdečo nit tvori zaporedje jas- 
nih glavnih kvestov, a jo je mogoče kadarkoli mah- 
niti po svoje. Kakopak si ne moreš kaj, da ne bi po- 
bral vsakega kosa lesa in zdravilne rastline ter post- 
relil slehernega vepra. Iz takih surovin narediš puš- 
čice in napitke ter si povečaš malho. Bolj ali manj 
redko robo, ki jo pretežno naključno najdeš na raz- 
sutih pošastih, pa prodaš pri trgovcih oziroma jo 
vstaviš v orožja, da delajo več poškodb, ali oblačila, 
da si zaščiten proti temu ali onemu elementu. Opre- 
me je dosti in v pridobitev najboljše je treba vložiti 
kar nekaj truda, ob čemer ni vsa enako učinkovita 
proti različnim nasprotnikom. Pametno je eksperi- 
mentirati in se ne omejevati recimo na lok s strelica- 
mi, ki imajo trde konice, saj morebiti obstaja kak al- 
ternativen, boljši način plenjenja. 

Najbolj zanimivo in hvalevredno je, da špil kljub širi- 
ni ter trajanju ohrani zanimivost in napetost. Pogosto 
streže z novimi vrstami strojnih sovragov, ki niso le 
izpeljanke obstoječih, in ko že mislimo, da smo vide- 
li vse, nas naskočijo nove zamaskirane mašine, že 
stokrat poražene vrste pa uporabijo novo orožje. 
Oslepijo nas, skurijo z laserjem, preluknjajo s pla- 
zemsko kroglo, ki sledi našim skokom ... Dolgo smo 
vajeni, da monstrumi naključno tavajo po divjini, na- 
kar jih opazimo v vojaški formaciji. Tolovaji, ki so 
nas spočetka čez čas nehali loviti, pa nas kasneje 
krvoločno zasledujejo in jim ni moč ubežati samo ta- 
ko, da se pomaknemo izven njihovega območja vpli- 
va. Tudi ječe so med sabo različne in kar v njih naj- 
demo, pomaga izgraditi pisano izročilo. Stvari v div- 
jini pa se dogajajo brez našega posredovanja, ko se 
recimo bojuješ in mimo pridejo člani prijateljskega 
plemena ter se ti pridružijo, ali pa človeški neprijate- 
lji naletijo na stroje in pride do neskriptane bitke. 

Še po ducatih ur sem odkrival presenečenja in vpil, 
ko me je kak robomačkon nepričakovano naskočil 
iz zasede, ko sem bil malce nepreviden. Ter me po- 
končal, ker sem menil, da itak obvladam. Sicer sem 
igral na višji težavnosti in se mi to na nižjih ne bi mo- 
glo zgoditi. A to kaže, da je Horizon primeren tako za 
manj spretne in izkušene kot za tiste, ki smo dali sko- 
zi že marsikaj in terjamo več izziva. Spomnim se tak- 
tičnih bojev z dvema robotskima veleplenilcema, 
kjer sem moral za enakovredno merjenje moči najti 
višji teren, nočnega prebijanja skozi tabor, kjer je 
mrgolelo robotskih in človeških kanalj, in premnogih 


uplenitev, ki iz nekega razloga nikdar niso bile rutin- 
ske. Horizon sem rad igral, saj je znal spretno ohra- 
njati napetost, bolj od večine odprtosvetovnih špilov. 

Na prve veležirafaste tallnecke se ni težko povzpeti, kasneje pa je postopek 


že nekoliko zapleten. Spretnostno, ne miselno, kajti ugank v Horizonu ni. 
"m— 


Lov s hrbta zasužnjenih robotejev absolutno terja rabo upočasnjevanja. Če se 
prezgodaj lotiš mogočnejših kreatur, si hvaležen, da lahko hitro odneseš pete. 

Človeško mesto Meridian je kar spodobne velikosti. Med gomazečim narodom maj 
najdeš številne trgovce in dajalce obstranskih kvestov, ki prispevajo k megadolžini. H 
TME CITYARATKE SUH 
Follew Lrend 
o:u 
Obišči Horizont - 
Kakor sem v igri užival, sem vseeno pogrešal nekaj 
dodane vrednosti. V bojih nisem izkusil medseboj- mia 
nega sodelovanja robotskih nasprotnikov, v vlogi 
šefov pa zvečine službujejo kar nekoliko nabildani 
sovragi, ki jih srečamo tudi drugače. Sicer so pogoji 
pri teh obračunih nekoliko drugačni, recimo manjše 
arene, kar šteje, a vseeno. Najbolj upokojensko pa 
je bilo čiščenje človeških naselbin, kjer se divjaki res 
niso mogli pohvaliti z umetno pametjo. Večino sem k 
jih snel s headshoti od daleč in čeprav so zagnali — ra SR 

sen niso zmogli sestaviti učinkovitih napadov na- 
me. Srečati človeške (pol)šefe z naprednimi strelni- 
mi orožji ni bilo prav nič zastrašujoče, saj se med 
ovirami in rastjem niso znašli in je njihova ognjena 


j AA z! 
Aloy: So many people here, alltalking at once. Howdoes anyone think 31 


moč ostala neizkoriščena. Zgodba je klišejska in 
občasno vsebuje trapaste domislice, recimo da sa- 
mo Aloy s focusom vidi patruljne poti, ki jih ubirajo 
stroji (te je moč osvetliti), navadni osebki pa ne - 
kot da dotični ne bi mogli v petih minutah doumeti 
njihovega namenoma predvidljivega gibanja. Živ- 
ljenjska doba igre nadalje ni taka kot pri kakšnem 
Grand Theft Autu zavoljo odsotnosti večigralstva in 
možnosti vnovičnega zagona pod težjimi pogoji z ob- 
držanjem nabranega (new game plus). Celo dolpo- 
tegljive razširitvene vsebine niso napovedali, dasi se 
struktura temu ponuja, od novih lovskih območij do 

svežih temnic. In, seveda, tu je konkretno zgledova- 
nje po ducatu virov, o čemer pišem v okvirju in kar 
zna odvrniti tiste, ki bi radi nekaj čisto izvirnega. Ta- 
ki so v današnji industriji najbolj jebene stranke. 

Guerrilla Games pač niso bili nikdar znani kot ino- 
vatorji, marveč kot tisti, ki znajo obstoječe gradnike 
zložiti v novo izkušnjo. To so počeli s Killzoni in ena- 
ko so zdaj storili z Zero Dawn, stkanim iz številnih 
znanih elementov. A pod črto se špil vseeno čuti 
svež, saj koncept sveta s prevlado robotskih anima- 
lij po zgledu resničnih nikakor ni zdrgnjen. Predvsem 
pa je izdelek vseskozi vznemirljiv in izvedbeno nav- 


dušujoč. Naj gre za prekrasno podobo, ki daje vede- 
ti, da je PS4 (pro) docela aktualen sistem, ali zvočno 
plat, od izvrstnega govora do ekspertne zvočne pod- 
lage, kjer nevarnost spoznaš tudi po učinkih in glas- 
bi. Imaš poln tul strelic, bisago pasti in žepe zdravil- 
nega refoška, koledar pa prost motenj in dušo 
očiščeno cinizma? Tedaj odjezdi Obzorju naproti. 


Sneti ni priča novi zori peskovniških 
iger. Igra pa do večera in dolgo v noč. 


Guerrilla / Sony za PSA OO za PS4 

moral biti, da bi prezrl enostavno dejstvo - strašans- 

ko jim manjka inoviranja. Velika večina se zgleduje 
po japonskih avtomatnih klasikah, tako da vedno znova 
nadzorujemo lik v pogledu od strani ali v 3D-areni, kjer 
brez poškodb, krvavenj ter zlomov pobiramo energijo nas- 
protniku. Prihajajoča Injustice 2 in Tekken 7 se bosta v 
srži igrala tako kot dedka Street Fighter in Virtua Fighter. 
Presenetljivo to velja tudi za marsikakšen špil, kjer so liki 
oboroženi. Je Soul Calibur bistveno drugačen od Dead or 
Aliva? Kje pa, le doseg je večji in pristopi temu ustrezni. A 
vsi le ne gojijo te štimunge. Tokijci so pred časom udeja- 
njili Bushido Blade, kjer je mogel samuraj sovraga potolči 
z enim samim preciznim zamahom katane. Evropejci pa 
imamo tak stil, kjer sta jeklo in železo mnogo bolj smrto- 
nosna od pesti, še bistveno bolj radi. Tradicijo, ki jo tvori- 
jo naslovi v slogu Die by the Sword, Chivalry in Mount 6 
Blade, zdaj podaljšuje For Honor. 


B:«: igre so mi bržkone najljubša zvrst, toda slep bi 


Meč prekaša pero 


Izbrati najbolj medlo plat Za časti ni težko. Po tradiciji faj- 
terščin je to enoigralstvo, predstavljeno v obliki treh zapo- 
redoma odklepljivih kampanj. Vsaka sprta stran ima svo- 
jo, torej vitezi, samuraji in vikingi, in v sleherni nadzoruje- 
mo vnaprej določenega heroja, 'najmogočnejšega bojev- 
nika na Zemlji'. Ja, okej. Skozi skupno osemnajst misij 
tvorijo pripoved o ravsanju, ki ga sproži glavna nasprotni- 
ca vseh, poveljnica Črnokamne legije Apollyon. Štorija je 
do neke mere zanimiva zato, ker s treh vidikov kaže, kako 
zlobnica manipulira z agresije polnimi mišičnjaki, ki ne vi- 
dijo dlje od lastnih šlemov. Tudi sama negativka ni tako 
črnobela, kot se spočetka zdi, in ima razloge za početje. 
Ni pa fabula noben presežek celo v žanru, kjer pripovedi 
ne slovijo po globini in naprednosti, in škoda, da je prav 
ona kriva za zoprno linearnost. Če bi rad igral z vikingi, 
boš moral najprej postati vitez, dočim so samuraji najbolj 
odmaknjeni. 

Leseni dialogi, nerodne animacije, plitki liki, splošna ce- 
nenost in precej robotska pamet računalniških nasprotni- 
kov pomenijo, da levji delež zanimivosti samotarstva leži 
v nagradah, ki jih nato unovčiš v večigralstvu, učenju boj- 
nega sistema ter vznemirljivosti dogajanja. V misijah je 
treba osvojiti ali braniti trdnjavo, pri čemer se vsenaokrog 
rušijo zidovi, se koljejo napadalci in branilci ter z neba pa- 
dajo ognjene krogle, očistiti področje sovražnih sil, se 
spopasti z brdavsom ali se prikrasti v palačo. Spektakla 
ne manjka, saj pogon izrisuje velike osebe z obilico po- 
drobnosti, pri stikih kovine s telesi pa ne štedi z brizga- 
njem krvi. Kdor je svojčas igral Barbariana predvsem za- 
to, da je lahko nasprotniku odrobil glavo, bo prišel na svoj 

i V načinu dominion vlada nepopisna gneča, saj se na bojnem polju znajde kar osem junakov (če človek 
odide, ga nadomesti bot) in množice malih drekcev pekcev. Te potiskajo frontno črto naprej in nazaj. 

Vikingi se kličejo Warborn in imajo taisto razporeditev klas kot vitezi, torej po enega vanguarda, hea- 
wyja, assassina in hybrida. Slednjo predstavlja valkira, ki so jo po dominaciji v beti brutalno nerfali, 
nakar so jo spet dvignili vsaj na spodoben nivo. No, noben heroj ne ume priklicati zmaja in ladje. 


az, - 


1 v 
sy Oulck Chat j 


ze 


IGROVJE 


račun, kajti vdelane so številne usmrtitve. Vendar niso 
mortalkombatovsko zapretiravane, saj bojevnik pora- 
ženca zgolj efektivno in brez ceremonij obglavi, prebode 
ali mu raztrga goltanec. Oziroma pusti, da pogine od ran. 
Morbidnemu fetišizmu na bojnem polju pač ni prostora, 
saj nikdar ne veš, kdo te lahko od zadaj začopati, ko se 
mu vdajaš. In če te v multiplayerju lahko, te tudi bo. 


Manj je več 

Način udejstvovanja, ki ga Ubisoft najbolj oglašuje, je 
grupni dominion. Na razširjenem prizorišču se spopadeta 
dve ekipi s po štirimi igralci, ki ena drugi battlefieldovsko 
zavzemata nadzorne točke in nabirata točke, dokler mera 
ni polna. Ob tem pod utrdbami, po dvoriščih, stopnicah, 
sobanah in obzidjih gomazijo čete navadnih soldatov, ki 
jih nadzoruje računalnik in so v hecni stilistični potezi ne- 
koliko liliputanski. Da osvojiš ključno območje, se moraš 
prebiti skozi horde njih. Posamičen crkne, če ga grdo po- 
gledaš, vendar te umejo družno ovirati do te mere, da ti 
spodleti, sploh če je med njimi kak sovražen junak. Ali 
dva. Ali trije, ki se družno spravijo nate in te, če nisi res 
dober ali ne pospraviš šil in kopit, po hitrem postopku 
spremenijo v trupelce. 

Tistih, ki imajo ta modus radi, je sodeč po obljudenosti 
nemalo. Vendar sem mnenja, da je dominion preveč kao- 
tičen in zblojen, da bi zmogel For Honorjevo bojevanje 
prikazati v najlepši luči. Prizorišča so solidno oblikovana, 
taktike nekaj je in usklajena moštva imajo pošteno pred- 
nost. Toda rutinsko, dolgovezno gaženje po vojacljih, na- 
pol slepo udrihanje po herojih, ki se skrivajo za malimi 
prijateljčki in redno bežijo, ko jim spiješ zadosti energije, 
skupinsko rejpanje tistih, ki se sami znajdejo pred več člo- 
veškimi nasprotniki ... To so pripetljaji, namenjeni instan- 
tni privlačnosti za gledalce YouTuba, ki vidijo megaraztur 
in rečejo, uaaa, to moram imeti. Oziroma začutijo sorod- 
nost s streljankami, ki jo uvajajo odklenljivi perki, od me- 
tanja dimnih bomb do proženja puščic. Takisto tu pride 
do izraza boljša oprema, ki jo dobiš po bitki oziroma jo 
kupiš za virtualno valuto; le-to služiš predvsem z izpolnje- 
vanjem dnevnih kvestov v slogu 'odigraj nekaj partij tega 
in tega modusa'. Druga pot je, da v zaslon vržeš evre, na- 
kar frajariš z nadmočnimi pritiklinami. A dejstvo je, da bo 
tak puvaški igralec v spopadu z bolj znalskim nasprotni- 
kom popušil. Tolikanj bolj, kolikor se bo odmaknil od na- 
gužvanega dominiona in njegovih variant 'skirmish' (sku- 
pinski deathmatch brez zavzemanja in malih vojačkov) 
ter 'elimination' (mrtvi ostanejo na tleh), in se približal 
elitnejšima načinoma. Tistima, kjer For Honor odvrže 


navlako in očiščen zasije. 


| Kakor v samotarskih obračunih vlada precejšen kaos, je nekoliko nestabilen tudi sam ustroj špila. Gepini ih Capini 


To ni nujno slabo, saj avtorji stalno izboljšujejo ravnotežje in poslušajo kritike 

ter zamisli skupnosti. 


Duel in brawl poudarjata spopade 
eden na enega oziroma dveh proti 
dvema. Ker ni več gneče in so nad- 
gradnje bistveno manj pomembne, 
ostanejo le štirje oziroma dva bojev- 
nika na dokaj omejenem prostoru. 
Tako se je moč orenk naposled po- 
svetiti bojnemu sistemu, ki mu Ubi- 
soft pompozno pravi 'art of battle'. V 
osnovi je preprost: svojemu vojšča- 
ku, ki ga gledaš od zadaj in od strani, 
z desno gobico na joypadu odrejaš, 
ali bo z orožjem udaril z leve, z desne 
ali od zgoraj. Taiste smeri veljajo za 
obrambo, pri čemer je capina pripo- 
ročljivo vzeti na muho s tiščanjem 
petelina, da ga imaš nenehno pred 
očmi. Napadi so lahko hitri in šibki 

ali močni in počasni, seveda jih je 
moč preusmerjati. Paziti je treba na 
razdaljo in gibanje ter ne pretiravati z 
opletanjem, saj se zadihaš, ker ti 
zmanjka vzdržljivosti (stamine). 
To so osnove, ki jih v teku ur in ur 
učenja, prilagajanja, mojstrovanja 
ter študiranja detajlov nadgradiš z 
mnogočim. S prediranjem blokad, 
neubranljivimi naskoki, prijemi, kom- 
binacijami in ranami, ki s pretekom 
časa srebajo energijo. Pa s študira- 
njem prizorišč, ki vsebujejo smrtono- 
sne globeli, stopnice in ozke brvi. Ter 
preučevanjem nasprotnikovih poz, 
vzorcev in lastnosti lika, ki ga je vzel. 
Dvanajst jih je, po štiri za vsako frak- 
cijo, in segajo od hitrih, žokajočih co- 
narjev, kot je tokijski nobushi, prek 
ryujastih punčk za vse potrebe v slo- 
gu viteškega wardena do mogočnih, okornih tolkačev, kot 
je vikinški warlord, ter hibridov. Raznoliko so videzni, hitri 
in oboroženi, od sablje in meča prek buzdovana do kopja in 
japonske naginate. 
Gradniki tvorijo resnično globok borilni sistem, ki s prekli- 
ci, omoticami, frame trapi in sličnimi tehničnimi termini 
veliko dolguje avtomatnim arkadam. Vendar to staro srž 
predstavi na bolj okruten, visceralen in boleč način. V For 
Honor dejansko občutiš silo za udarci, ko težek meč prileti 
v tvoj blok in te med pršenjem isker ter žvenketom kovine 
skorajda premakne z mesta. Ali ko ti krogla na verigi 
prišvisti mimo ušes, ko si ravno odplesal tri korake vstran, 
da ti srce v navalu adrenalina kar vztrepeta. Ko krepelce 
najde cilj, je vtis neprimerno silnejši kot v radoživih drkali- 
cah tipa Soul Calibur. DNK si igra deli s številnimi naslovi, 
najbolj prepoznavno z Dark Souls, pa s prvoosebnim Chi- 
valryjem. Vendar take fizičnosti in mogote drugod ni. 


Za slavo, za čast! 


Kapric ni tako malo, kar kupca postavi pred staro dilemo: 
izbrati inovativnost in nepopiljenost ali zgledovanje po sta- 
rem in zglancanost? Povezovanje ne uporablja namenskih 
strežnikov, temveč neposredne povezave med igralci, kar 
vodi v neprijetno dosti prekinitev, ko ljudje odhajajo in jih 
nadomeščajo boti oziroma gre po zlu vsa tekma. Pri likih je 
še nekoliko premalo širine, saj manjka zanimivih orožij, na 
primer rapirja, dveh mečev, mesarice, gorjače; res pa je, 
da pride šest dodatnih, kupljivih tako s pravo kot navide- 
zno valuto. Kampanja bi morala biti boljša tako po vsebini 
kot zgodbi, dočim so masovni načini, kot je dominion, pre- 
več zmedeni za dolgoročno zanimivost. Definitivno manjka 
ureditev, kjer bi se dalo na razdeljenem zaslonu ali kako 
drugače spopasti na eni konzoli. Globalna spletna vojna 
med frakcijami za ozemlja pa se mi ni zdela zadosti podpr- 
ta in privlačna. 

Toda igro velja pohvaliti, ker je sveža in zabavna, ob čemer 
nudi nemalo borilne globine ter posledično dolgotrajne za- 
nimivosti. Ob tem se kot novost podaja na neusvojeno, 
tržno negotovo področje. Biti nestandardna srednjeveška 
mlatilnica za polno ceno v času, ko so v ospredju streljanje 
teroristov, brezplačnost in večna nadaljevanja, ni najbolj zi- 
heraška poslovna poteza. A Ubisoft si je upal, verjetno za- 
radi krovne priljubljenosti Igre prestolov. Morda je ravno 
For Honor tisto, kar iščeš, če rad fajtaš in ti uležane arkade 
presedajo. 


Sneti komaj čaka naslednji poklic: slovenski 
8 0 kmjet s cepcem, velnico in pralco! 


Ubisoft za PS4, XBO in PC 


ci?" "Samo vojna!" odgovori razred. "Česa ni 

med zvezdami?" "Miru, ker je namesto njega 
le večno klanje!" v en glas pove razred. "... IN KRO- 
HOT KRVI ŽEJNIH BOGOV" hitro pristavi Manca v 
prvi vrsti. "Tako je, otroci," zadovoljno prikima uči- 
teljica. "In kdaj se bo hudournik iger po Warha- 
mmerju malo unesel?" "Nimamo pojma, ker so pri 
Games Workshopu prismojeni!" odgovori razred. 
Špili po obeh Warhammerjih - onem z navadnimi 
sekirami in tistem s sekirami na bencin - so kot or- 
kovska zalega; obdelaš enega, a jih je pred vrati še 
pet. Sanctus Reach je strateška poteznica stare šole 
in spada v svet z orki, ki so se naučili leteti po veso- 
lju. Večinoma samo v eno smer in z najvišjo hitrost- 
jo, pa vendar; in če pri tem zadenejo kak naseljen 
kotiček, gorje! Tu nasrka sončni sistem Sanctus 
Reach s planetom Alaric Prime, ki ga zelena golazen 
preplavi v enem največjih WAAAGHlov v poznani 
hištoriji. A tokrat se na opustošenem površju z njimi 
v ravs vržejo podobno bestialne sile reda. 


K: je v strašljivi temi daljne prihodnosti, učen- 


Volkovi s topovi 


Sekcija človeških vesoljskih marincev, ki se spopri- 
me z gnusobami, namreč sliši na ime Space Wol- 
ves. Gre za medzvezdne vikinge, zato so obilno po- 
tetovirani in odeti v debele živalske kožuhe, da zaje- 
bavajo Jadranko Juras. Radi se goloroki ravsajo z 
zverinami in jezdijo jurišne mopede ali velike volko- 
ve. Še kako pravšnja sila, da našeška zelenokožne- 
ga šefa z nazivom Grukk FaceRippa. Orki in spejs 
marinci sta edini ta hip vsebovani frakciji, ki pa ima- 
ta na voljo vsaka skoraj trideset različnih sort vojš- 
čakov in bojnih strojev! Padawanskim blood clawom 
pri volkovih sledijo soldatje s težkimi orožji, od pla- 
menometalcev do melta-gunov, in kasneje tanki ter 
veliki viteški hodci. Orki navdušijo z izdelano esteti- 
ko vkup našvasanih vozil, ki ne bi smela iti nikamor, 
toda v resnici dirkajo, da je veselje. 

Soldateska je lepo izdolbena, saj je kljub rahlo sta- 
rinskemu izometričnemu pogledu na teren posta- 

vljena v 3D-podobi. To je v velikem kontrastu z oko- 
lico, torej površjem Alaric Prima, ki svoji močvirnati 
naturi primerno pozira s tremi odtenki zelenorjave. 
Gotovo je to bolj špil za ljubitelje poteznih izzivov kot 
one, ki jih je navdušilo filmsko divjanje v Dawn of 
War. Dodatno zaradi tega, ker v nasprotju z veliko 
večino ostalih WH-naslovov pisane ali govorjene 
pripovedi tu ni na pretek. Sanctus Reach je presne- 
to sterilna poteznica za generale, ki tripajo na zase- 
danje in držanje strateških točk za n korakov. 


Instant namiznica 


V tej vlogi se bojni sistem dobro odreže. Štirikotno 
mrežo ima, torej ni posnetek Warhammerjeve nam- 
izniške inačice, saj Games Workshop tega ne bi do- 
pustil. Uspe pa dobro prevesti tamkajšnje zakonito- 
sti v računalniško vojskovanje. Vsaka enota lahko 
poleg premikanja v potezi dvakrat ustreli in se en- 


krat odzove na sovraga v njegovem koraku. Zaklon 
dodobra zmanjša prejeto bolečino, dočim podkurje- 
nje s plameni nažene v paničen dir še tako srborite- 
ga orka. Svinec radira gnusobe in v odlični Warha- 
mmerjevi naturi se vrstijo juriši z žagami, kladivi ter 
ročnimi granatami, da kri pošteno šprica. V samo- 
tarskem delu sta na voljo dve kampanji s po dvema 
ducatoma nalog, kar se za 28 evrov sliši solidno. 

A misije imajo vsaj dva problema. Zgolj četrtina jih 
je pripovednih in z zanimivimi cilji, kot je obramba 
važnega oklepnika. Ostale so mašilo z raznimi sor- 
tami skirmisha, kar pomeni zasedanje točk v časov- 
nem roku. In nato spet zasedanje točk, zabeljeno z 
... zasedanjem točk. Drugič, umetna pamet je pre- 
cej nestanovitna. Saj je res, da ima povprečni ork 
inteligenco garjavega psa, ki so ga ustrelili v glavo. 
Ampak tu občasno vidiš take komedije, da je že pre- 
več, ko beštije prebijejo tvojo linijo, a preprosto po- 
zabijo osvojiti položaje. Vseeno pa gredo misije na 
nož, kajti orkov je na oko petkrat več kot marincev. 
Večkrat si rečeš: "DEJ NEHI," ko se zeleni val spus- 
ti na bojno črto, in preživiš za mišjega. Čeprav je pri- 
stop cenen, moram priznati, da vžge. 

Če bi rad tacal okrog z ostrimi konzervami ali ne 
maraš silicijske pameti, sta na voljo še skirmish in 
večigralstvo, kjer je moč upravljati tudi orke. Nali- 
nijski boji se odvijajo v dobri Slitherinovi inačici 
asinhrone igre - gre za poteze po pošti, ki jih ele- 
gantno nadzoruje njihov strežnik in ti pove, kdaj je 
soigralec odigral svoje. Tam se pokaže, da je boj v 
Sanctus Reachu precej globok in večplasten. Ter da 
je tolikanj bolj škoda, da ga v kampanji kazita mno- 
žica duhamornih stopenj ter čudna pamet. 

ej ŠA Pravljična vas, izrisana v pastelni prelesti, je le ena od stotin zanimivih lokacij, na 
katere naletiš med raziskovanjem š širne divjine. Pri tem imaš docela proste noge. 


ed Če hočeš del kraljestva uzreti na zemljevidu, moraš plezati na stolpe. Sprva je to 
enostavno, kasneje pa se moraš ogibati trnju in streljati Ganonovo črno spermo. % 

O sekati i in lokostreljati je moč tudi S poseči hrbta. Kljuse zlahka uk ukrotiš v divji- 
ni in lahko jih imaš več, z ul jaaj iz Super Smash Bros LE moreš dobiti Epono. f i 

je nabrala toliko fantastičnih, odličnih epizod kot 

Legenda o Zeldi. Njenih enaintrideset let se bere 
kot seznam najboljšega, kar ima ponuditi japonsko, kon- 
zolno in pravzaprav celotno videoigerno področje. Link to 
the Past, Ocarina of Time, Majora's Mask, Wind Waker, Mi- 
nish Cap, Twilight Princess ... Sami vzorčni primeri simpa- 
tičnega bojevanja, ganljivih zgodb, zamotanih ugank in 
prvinskega občutka, da si svet rešujoči heroj na epski od- 
pravi. Je pa nekaj res: samo prva Zelda izpred vseh tistih 
let je igralca povsem spustila z vajeti. Poznejše so nas vsaj 
nekoliko peljale za roko, dokler ni pred petimi leti prišel 
Skyward Sword, ki nas je s tutoriali in voditeljsko babo uti- 
ril bolj kot vlakovodni Spirit Tracks. 
Sword je bil vse prej kot slab, nasprotno, inoviral je na dru- 
gih področjih in imel nadmočna prizorišča ter šefe. A mno- 
gi so glasno protestirali nad takim odmikom od korenin in 
si želeli nazaj v dni, ko je bila pred večnim junakom Lin- 
kom samo odprta dežela. Brez grabnov, čez katere ni moč 
skočiti, rek, ki se jih ne da preplavati, in ječ, ki jih je nujno 
treba opraviti v predvidenem vrstnem redu. Ne vem, ali je 
Nintendo poslušal ali pa je bil to njihov privzeti načrt, toda 
Breath of the Wild je popolno nasprotje Skyward Sworda. 
Špil so umestili v povsem odprt svet in pokazali, da ne živi- 
jo (več) v slonokoščenem stolpu nekje v Kjotu, marveč se 
zavedajo ostalih videoiger. Recimo Witcherja, Elder Scrolls, 
Minecrafta in sličnih peskovnijad; slednji jim je izpovedano 
rabil kot navdih. V nekaterih pogledih je prav švedska zi- 
dakijada potegnila voz naprej in dosti njenim ljubiteljem, 
med katerimi ne manjka mladine, bo igranje prav zaradi 
nabiralništva zelo domače. Vendar zgledov niso kar počez 
kopirali, marveč so iz njih potegnili bistvo in ga združili s ti- 
stim, kar Zelde najbolj definira že tri desetletja. Kljub zaje- 
tni količini boja in nabiranja opreme so to namreč v prvi 
ugankarske, možganske igre, ki v enaki meri kot junaške- 
ga duha potrebujejo analitični, logični razum. Mnogo osta- 
lih špilov, zlasti frpjev, je v hlastanju po akciji in dostopno- 
sti to plat odvrglo. Hrabra Zelda je ni. 


M alokatera serija iger traja tako dolgo in malokatera 


Kadarkoli kamorkoli 


Na ogled se najprej postavi odprtost. Ko končaš 
približno enourno priučevanje, ki razloži osnove 
tretjeosebnega tekanja, plezanja, mlatenja in lo- 
kostrelstva, dobiš proste ude, da se s centralne 
planote s pomočjo jadralnega zmaja poženeš ka- 
morkoli. Do koder nese oko s prvega visokega 
stolpa, ki se kakor igla pne v nebo, se razprosti- 
ra pravljično srednjeveška dežela s futuristično 
tehnološkimi elementi. Na eni strani za zelenimi 
goricami vznikajo hribi in nato gore, na katerih 
sneži. Na drugi ležijo livade in močvare, na tretji 
žubore mogočni vodotoki in se na obronkih obe- 
ta morska plaža. Tu so ruševine, tam vasi, ondi 
gradovi, postojanke, slapovi, jezerca, cerkve, ja- 
me, pustinja. Naj sploh pogledam v četrto smer 
ali naj se takojci poženem v prelest, ki ne kaže 
pomanjkljivih strojnih mišic switcha in wiija U? 
Osnovna struktura sicer obstaja: v štirih kotih je 
četvero starodavnih mehanskih pošasti, ki si jih 
je modro podvreči, nakar kreniti nad veliki grad 
sredi karte, kjer se je zaredil vstali zlobnjak 'Ca- 
lamity Ganon'. To traja kakšnih dvajset ur. A nič 
ti ne preprečuje, da ne bi stopil širše. 

Peš ali na konjskem hrbtu vandrati po kraljestvu 
Hyrule je izkušnja posebne vrste. Ne gre toliko za 
golo lepoto, četudi so pastelne barve in nekoliko 
preproste teksture bolj umetniške kot realistične. 
Gre za organskost umetne dimenzije, ki se čuti 
neverjetno enotna in življenjska. Jasno je, da tu 
ni realizma, saj začne snežiti in zebsti po prehodu 
nekajcentimetrske črte, in ekosistemi so tesno 
zbiti, skorajda brez naravnih prehodov. Tudi dež 
pride nenadoma in dan ter noč se menjavata br- 
zinsko. A sosledje gradnikov je tako dodelano, 
da srcu deluje resnično. Na sličen občutek sem 
naletel v Dark Souls, le da me je tam preveval 
vtis, da prodiram globlje in globlje v nedrja neče- 
sa, kar bi rado ostalo skrito. V Breathu je prav 
nasprotno. Hyrule hoče biti videna, pregledana, 
razodeta, zato se sceloma vrže predte in te mole- 
duje, da jo raziščeš. Stolp v daljavi! Observatorij 
na griču! Orjaška zelena 'lovka' se dviga izza gli- 
nene stene! To! Ono! Tretje! Na izohips polni 
zemljevid postaviš znamenje in se odpraviš. Po- 
vsod so ljudje, ki dajejo zanimive kveste, od ple- 
njenja jelenov po gozdu prek beleženja življa s 
fotografskim aparatom do kriptičnih navodil za 
skritosti. Ali te skušajo ubiti! Vabilu se kakopak 
odzoveš, pri čemer spoznaš, koliko medsebojno 
povezanih sistemov se elegantno prekriva in us- 
tvarja kompleksno tapiserijo. 


V naravi ni milosti 

Del slednje je bojevanje, ki se po tradiciji osredo- 
toča na posamične sovražnike različnih velikosti 
ali manjše gruče. Ne gre za besno opletanje z 
meči, sulicami in kladivi za obračunavanje od 
blizu ter serijsko izstreljevanje puščic z razdalje. 
S šibkejšimi capini, kot so risankasti orki, prisrč- 
ni okostnjaki, ki si jamejo natikati snete glave na 


'ZZREUM ZA LINZ] 
Časi neme Zelde so mimo, saj so nEae liki naposled govorjeni. Škoda, 
da precej slabo, in zvečine še vedno beremo kratke tekstiče v malih okvirjih. 


Kakariko Village is just beyond that 
bridge up ahead... 


Rune so presečišče magije ter tehnologije in Linku omogočajo napredno manipu- 
SLE predmetov. To skalo bom zaustavil v času, nakar jo bom odfedral v daljavo. ) 


pa t 
pi je omejeno, saj se Link hitro upeha in brez tal pod nogami utone. Moč 
je podaljšati krožec S stamina, toda neskončnega čofota in potapljanja' tu ni. 

aa. mm š j 
Pri takih oltarjih v zameno za spirit orbe, nabrane v kratkih svetiščih, nadgradiš 
srčke in vzdržljivost. Lahko pa greš nad Ganona takoj, gol in bos, če te je volja. 


You who have conguered the shrines and 
claimed their Spirit Orbs. | 


a 


V Breathu je tudi nekaj tiholazenja, saj se lahko mimo takih očes in drugih po- 
šasti včasih prebiješ, ne da bi te opazile. Koliko hrupa povzročaš, vidiš na desni. 


Z volčjim amiibom iz Twilight Princess HD si pridobiš čekanarja, ki ga jezdiš. 
Linkovi amiibi pa odklenejo tunike iz Ocarine, Winda, NESove Zelde in TP. 


ogoljene vratove, morski ljudje in slične spakice iz bajk, že 
opraviš, čeprav moraš tudi pri njih paziti. A z močnejšimi, 
kot so kamnit titan, debeluhast kiklop in večnožni robot, ni 
šale. Nekateri so odlično oboroženi in opremljeni, drugi se 
znajo ščititi, tretji so prežeti z naravnimi elementi, kot je 
elektrika. Smrt pride brzopeto, če ob tem, ko kanaljo vza- 
meš na muho, ne braniš, odbijaš napadov ter se ne izmi- 
kaš prečno ter vznak. Seznam potez je kratek, toda boj 
prav zaradi osredotočanja na večne osnove dobro deluje. 
V novi Zeldi za razliko od večine dosedanjih spoštuješ ma- 
lodane vsakega barabina. Sploh šefe, pojavne oblike le- 
gendarnega zlobneža Ganona, ki se napravi v letajočega 
zmajelika in strelsko temačnost. Glavarji niso tako veliki, 
kot smo vajeni od modernih tretjeosebnih akcijad in neka- 
terih minulih Zeld. So pa gibčni, napadalni in opremljeni z 
dodelanimi vzorci ter finto, ki jo je pametno pogruntati, si- 
cer se dodobra namučiš. 

Tepežkanje bržda ne bi bilo tako dinamično, če bi Link kot 
vedno obdržal nabrana orožja, najraje bumerang in mo- 
gočni master sword. A tokrat se domala vsak cepec in ce- 
lo lok izrabita; bolj prej kot slej. Tisti krasni srebrni meč in 
elegantni vladarski lok? Ne naveži se nanju, kmalu bosta 
razpadla, popravljanja pa ni. Celo omenjeni kultni zama- 
hovalnik master sword se mora po določenem številu udar- 
cev napolniti. Strelice pa so dokaj drage in redke, sploh 
posebne, kot so eksplozivne, in se jih ne da delati iz nabra- 
nih sestavin. Spočetka se tak sistem zdi kot cokla, vendar 
poteza zagotavlja, da sčasoma obvladaš široko paleto ce- 
panic. In poudari eno temeljnih vodil Breath of the Wilda: 
treba se je nenehno prilagajati, drugače umreš. 


Robinzon Link 


Špil seveda ni preživetvena simulacija; se pa pri njih opla- 
ja. Link bo v gorskem mrazu sčasoma izgubil vso energijo, 
če ne bo imel toplih oblačil, v puščavi pa bo v slednjih zgo- 
rel. Sposoben je plezanja po vsakršni hrapavi površini, to- 
da ko mu poide energija, mu bo zdrsnilo; tolikanj hitreje v 
dežju na mokrih skalah. Ranjen in krvaveč ne bo, toda 
energijo si bo povrnil le s spanjem in jedačo, pri čemer bo 
surovi futr praviloma vrnil manj srčkov kot kuhan. Cmarje- 
nje v posodah nad ognjem je izredno pomembno, saj je 
moč z metanjem raznih gob in kosov mesa vanje dobiti 
živež, ki ozdravi precej bolj kot surova bedrca. Iz posebnih 
sestavin, zlasti malih živalic, ki letajo, skačejo in se plazijo 
povsodi, pa namešaš specialne napitke, ki ti bistveno po- 
magajo v bojih. Pridno nabiranje surovin in ostrostreljanje 
živadi ter goveda se zato splača in ni prisila, temveč sesta- 
vni del izkustva, dasiravno se ne počutiš tako prvinsko lov- 
skega kot v Horizon Zero Dawn. 

Iskanje, tvorjenje in kupovanje nove opreme je zamenjava 
za klasični frpjski razvoj junaka, ki ne nabira veščin. Spo- 
četka dobi pet magičnih run in to je vse. Linku ni moč iz- 
brati poklica in prvikrat doslej ne določiti imena. Vendar 

Dah divjine kljub temu budi mogočne erpegejske občutke, 
saj je način, kako boš kaj počel, tvoj. Kam boš šel, s čim se 
boš opremil, kdaj in kako boš pristopil k situacijam ... Tudi 
to so starodavne sestavine frpjstva, ki jim Breath v obliki 
akcijske pustolovščine postavi oltar. Nekje sredi divjine, 
med lisicami, merjasci in čapljami, z ovijalkami preraščen. 


Moje zlate rune 


Prav lastna izbira leži v jedru nove Zelde in se na najlepši 
način povezuje z uvodoma izpostavljenim načelom cere- 
bralnosti. Breath of the Wild ni igra za tiste, ki hitro odneha- 
jo in ki jih je strah izgube okov, najmanj pa za one, ki so jim 
sive celice zakrknile. Ugankarstvo je namreč postavljeno v 
ospredje, naj gre za bistro tepežkanje zafrknjenega tolovaja 
ali gruntanje, kako si omogočiti potovanje z navidez nepre- 
mičnimi splavi ob obali, saj vilinček ne zmore plavati v ne- 
skončnost. (Namig: eden od čudežnih listov budi veter.) 
Sem meri dinamična fizika, ki omogoča raznolike rešitve 
zagat. Mar ob uglaslih plamenih ne moreš skuhati krepčil- 
nega golaža? Drva pod kotlom zakuri z ognjeno puščico. 
Se je na vabljivo skrinjo z zakladom zakotalila velika skala? 
Uporabi čarobno moč ustavljanja časa, ki istočasno shra- 
njuje kinetično energijo; ko je na kamnu ustavljena ura, ga 
udari, in ko bo magija izpuhtela, bo poletel z zaboja. Ma- 
gičnih run imaš drugače pet, poleg te 'staze' še dve vrsti 
bomb, ki magnetno silo in zamrzovanje. S tem naborom 
opraviš čuda nalog in ker jih vse dobiš spočetka, imaš ob- 
čutek, da si vnaprej lastiš sleherno orodje za hyrulske prob- 
leme. Če ne gre, ni zato, ker nečesa še nimaš, temveč ker 
ne znaš, nisi dobro premislil ali si šeprtljav. 

Čarobnosti z ZF-komponento pridejo najbolj do izraza v 
manjših in večjih 'ječah', ki nadomestijo gromozanske tem- 
plje iz starejših Zeld. Ena sorta so grižljajčkaste postojanke, 
ki rdeče žarijo, da jih je z rešpetlinom videti izdaleka, in po 
odkritju rabijo kot dobrodošle teleportirne točke. Če se spu- 
stiš vanje, si deležen ne obsežnega, a miselno in spretno- 
stno toliko bolj zaguljenega izziva, kolikor bolj proti obron- 
kom dežele si prišel. Eni so bojni proti robotu, ki vihti zme- 
rom več krepelc in je vse bolj smrtonosen, drugi terjajo ra- 
bo te ali one rune, povezovanje elementov, vrtenje kontrol- 
nika ... Teh svetišč je cel kup, reševanje pa nagradijo z 
opremo, denarci (rupijami, seveda) in duhovnimi krogla- 
mi. Te v kapelicah menjavaš za več energije ali vzdržlji- 
vosti, kar v navezi z namešanimi koktejli sčasoma postane 
jako važno. 


Možgan, močnejši od meča 
Največji trening za možgančke in prste so štiri orenk temni- 
ce v obliki prav toliko ogromnih 'božanskih zverin'. To so 
ancientni stroji, ki si jih je Ganon v strašanski vojni pred 
stotero leti podredil in jih je treba ozdraviti njegove peklen- 
sko rdeče energije. Drugače se tvoj naskok na okupirani 
vladarski grad v centru dežele ne bo dobro končal. Vse ter- 
jajo vklapljanje terminalov in omogočajo nagibanje veli- 
kanskih kamnito-kovinskih teles ali manipulacijo njihovih 
delov skozi računalniški daljinski vmesnik. (Ne pozabi, da 
ima srednjeveškost tehnološko plat - tablica, ki jo Link no- 
si za pasom, močno spomni na joypad od wiija U!). Prav ta- 
ko nosiš vire luči, preusmerjaš veter, se orientiraš v labirin- 
tih, sučeš velekolesa, spretno skačeš in uporabljaš čarobne 
rune. Je nekaj napoti? Morda je kleč v hrambi kinetične 
energije. So vrata zaprta? Nemara jih dvigne ledeni steber. 
Je skrinja potopljena v vodo? Če je kovinska, jo zvleci ven 
z magnetizmom. Nekje za vstop v beštijo čaka celo buta- 
joča arkadna sekvenca, ki je taka, kot bi jo vkup dali Trea- 
sure ali Platinum! 

Kdor meni, da je Vodni tempelj v Ocarini najboljša stvar po 
namazanem kruhu, bo prejkone razočaran. Miselne ječe so 
namreč manj kompleksne in razprostranjene kot včeraj. A 

Plezanje je časovno omejeno s količino kondicije v krožcu, zato je težje od lah- 


Magnetizem je ena od moči, ki jih odpreš že na začetku in jih uporabljaš skozi vso 
igro. S sukanjem ročice v notranjosti mehanske zveri bom iz vode zvlekel terminal. 

f- Uganke niso omejene na notranjosti templjev. V divjini naletiš na mnoge situaci- 
> je, ki jih razrešiš z vsebino nahrbtnika ali z runami. Druge poti čez ledeno reko ni. " 


in dinamično postrežena glasbena podlaga! 
a? 1 


Pri grafično kompleksnejših prizorih, kot je letenje z zmajčkom z vso deželo na 
obzorju, se zna inačica za wii U bolj zatikati. Drugače pa sta verziji precej slični. 


V pustinji ni najboljša zamisel bloditi tjavdan po sipinah, saj se lahko izpod njih 
pojavi kaj neugodnega. Ob krvavi luni pa vsi poklani pošastki zombijsko oživijo! 

Link in Zelda sta kljub nekam medli štoriji bolj otipljiva in življenjska kot običaj- 
no. On je po sto letih spanca pozabil vse, ona drži Ganona v šahu. Zato je kisla. 


po drugi strani niso poneumljene, temveč skupaj s svetišči 
dostavijo slastne, mastne, raznolike in ravno prav zlobne 
miselne orehe, ki te silijo v kakovostno možgansko telo- 
vadbo. Tudi s tem, ker so zaradi dinamične fizike in finega 
dizajna do neke mere večrešljivi. Daleč od tega, da bi sa- 
mo vlačil zaboje sem ter tja, toda obenem za rešitev ni tre- 
ba biti član inteligenčnega kluba. Ko se znebiš niti ne po- 
gostih običajnih sovražnikov, imaš čas za ogled in premi- 
slek, in če se ti zahoče oditi, se lahko kadarkoli odtelepor- 
tiraš ter se vrneš naknadno. Recimo če ti zavda šefetina na 
kraju beštije. V zameno, da jo uženeš v kozji rog, dobiš 
nadvse koristno lastnost, ki ti pomaga pri bojevanju in 
prečkanju zajetnega Hyrula. 


Geraltov vilinski pobratim 


Biti neznansko očaran nad novo Zeldo ni niti najmanj 
težko, vendar menim, da so ocene v slogu 'najbolj prelom- 
na in najboljša igra vseh časov' ipak pretirane. Je že res, 
da je dežela krasna, prostrana, raznolika in dokaj zapolnje- 
na, toda na tej točki smo v tem pogledu že hudo razvajeni. 
Veliko iger v odprtem svetu ima impresivno naravo, ki jo 
lahko po mili volji raziskuješ, začenši s Skyrimom in kon- 
čavši s Horizonom, pa svobodnjaške sisteme ustvarjanja 
opreme, dinamično vreme, obljudena naselja ... Breath of 
the Wild je sodoben, ne bi pa rekel, da je presegel vse, kar 
smo doslej ugledali. S tem, da presenečenja ne čakajo 
prav za vsakim vogalom. Najbolj to velja za prazna gorov- 
ja, ki zavzemajo velik del karte in kjer sem pričakoval 
kakšne grobove, skrinje, votline in posebne, drugod nevi- 
dene sovrage. Ne da me naskočijo enaki ogromnoučni ne- 
topirji in goblini kot doli na barju. V splošnem je različnih 
sovragov za tako velik svet kar premalo in bojevanje čez 
čas izgubi nekaj privlačnosti. 

Mesta so revno obljudena, brez frakcij, ki bi se jim bilo moč 
pridružiti, liki so okorno govorjeni in naravi nekoliko pri- 
manjkuje živih detajlov. Nadalje sem opravil kar nekaj 
kvestov, ki se niso zmenili za notranjo logiko. Električne 
puščice sem moral nujno nabirati v bivališču ihtavega ken- 
tavra vrh gore, namesto da bi povsem enake kupil v štacu- 
ni, dočim je obleka za plavanje po slapovih navzgor delo- 
vala samo na točno določenih krajih. Jaz pa sem se tako 
veselil izleta po Savici! Tudi fiziki in kameri se je občasno 
zblodilo, kar me je stalo življenja in rešene puzle. Še dobro, 
da ta Zelda kot prva v seriji avtomatično shranjuje položaj 
in omogoča ročnega, tako da izgubljenega ni nikdar og- 
romno. Inventarju bi ne škodilo več elegance, zgodba pa je 
lepa in dobronamerna, a osnovna, s kartonastimi liki in v 
celotni sliki pomaknjena v ozadje. 

Vendar tovrstne pomanjkljivosti niso pretirane in četudi se 
mi na podlagi izkušenj iz mnogih preigranih Zeld ter nebro- 
ja drugih špilov Breath of the Wild ne zdi nova sučna in pri- 
merjalna točka za vse prihodnje izdelke, sem v njem izred- 
no užival. Nedvomno je to kvaliteten, s srcem in dušo izde- 
lan naslov, ki za razliko od vobčega poudarjanja akcije kot 
eden redkih še zmerom čisla ugankarski pristop. Ob tem je 
dodatnega početja ničkoliko, od iskanja klasične opreme 
(mojstromeč, hylijski ščit, zelena tunika) in minulih spomi- 
nov ter skritih semen, ki povečajo inventar, prek najdenja 
vile, ki ti pomaga pri kuhariji, do blodnjakov, jare kače 
stranskih nalog, lastništva hiše ... Obilujejo tudi igrivi detaj- 
li, recimo psiček, ki te posnema, in listnati korok pri skoku 
v tolmun. Igra absolutno je na nivoju modernih fantazijskih 
velikanov, kot je Čarovnikar, in vsej slovenski gamerski 
srenji je lahko žal, da domuje na pri nas nerazširjenih kon- 
zolah. Legenda o Zeldi se nadaljuje z vso močjo! 


Sneti najde 42 semen in ugotovi, da jih je 
g 0 900. Bo pa še malo brskal. Do poletja. 

Nepremični okraski, kamor spadajo tudi tale barkača in okoliški gradovi iz stiropor- 
ja, so važni. Dvigujejo namreč privlačnost in ljudem v dolgih vrstah krajšajo čas. 

Aggressor vrešči kot jesihar, ko mu zaslužek zaba- 
višča uprizori adrenalinski prosti pad. 


vsebin jap j edina 'večigralska O- imenitno vzdušje in podoba v prepros- 

nenta Planet Coasterja, saj žal ne pozna ne sodelo- to, a kompleksno grajenje v ogromno 

JE pm olgla CI atrakcij v pomanjkljiv gospodarski iz- 
ziv se ni katastrof sploh x brez večigralstva x 

Frontier Developments za PC 

em odličen Minecraft z adre- 

Ob novi simulaciji lunaparka Aggressor zdrvi po drči od Theme Parka do današnjih dni. 


n a sosednjih straneh opisani Planet Coaster 


imajo ljubitelji trenutno na muhi. V Stea- 
movem early accessu briljira Parkitect, dočim je 
na iOS in Android dospel RollerCoaster Tycoon 
Classic - predelava prvih parkovskih Tycoonov, ki 
ima presenetljivo malo mikrotransakcijske solate. 
Zato se za obujanje spominov in razlago izvora ve- 
lja vrniti v čase pikslastih lesenih konstrukcij. 


Molyneuxova dežela sanj 


Na pomlad 1993 je Peter Molyneux tuhtal, kaj početi 
po Populousu 2 in Syndicatu. Hotel se je vrniti k eni 
svojih prvih zamisli, poslovnici The Entrepreneur, a 
ga je bilo strah, da bi ljudje bežali od hladnega ka- 
pitalističnega mešetarjenja. Zato se je domislil, da 
bo za poživitev ekonomsko simulacijo postavil v lu- 
napark. Tako se je rodila ideja za prvi Theme Park, 
ki je izšel leta '94 in pričel ne le zvrst zabaviščnic, 
marveč Bullfrogovo serijo 'Theme', ki se je nadalje- 
vala s Hospitalom. V Theme Parku smo prvič iz izo- 
metričnega zornega kota zrli na pisane ringlšpile, 
vlakce in hiške v oblikah krofov ter mrtvaških glav. 


Objekte v Theme Parku so napravili v 3D Studiu in jih nato spikslali, s čimer 
so dobili prepričljivo in hkrati hecno podobo hišk z vegastimi linijami. Umetna 
pamet slehernega obiskovalca je imela za odločanje na voljo dvesto bajtov. 


Molyneux je že takrat vdelal večino elementov, ki 
jih imamo za obvezne v zvrsti. Vrtiljake smo postav- 
ljali v enem kosu, medtem ko je bilo proge in tobo- 
gane moč oblikovati po svoje. Ponudbo so zaokro- 
žale prodajalne hrane in kiča, medtem ko smo za 
lepšanje okolice sadili drevesca in postavljali fonta- 
ne. Nastavljanje raznih detajlov je šlo kar globoko: 
mogli smo določati sestavo sladoleda in s tem tako 
prirediti stroške kot sprožati različne odzive obisko- 
valcev! Kakšna doba je bila to, kaže hecnost, da so 
se v parku, če smo ga zanemarjali, zaredili banditi 
in pretepali osebje ter obiskovalce. To je bila sicer 
zapuščina koncepta večigralstva, ki ga je bil Anglež 
primoran odrezati. Zanj je predvideval, da bi lahko 
falote naščuvali nad rivalska zabavišča drugih igral- 
cev. Theme Park je bil hudirjevo priljubljen, pred- 
vsem pri Japoncih (brez heca), vsega skupaj pa so 
prodali kar petnajst milijonov izvodov igre. 


Transport v luft 


Toda sredina devetdesetih je pomenila prevešanje 
pozornosti h klonom Command 6 Conguerja in Mo- 
lyneuxov lunapark tedaj ni dobil bistvenih posne- 

zv če ud s šč Kač iča po 
Tudi v RollerCoaster Tycoonu si se načeloma lahko zadovoljil s kotički za ba- 

linčkanje in avti za zabijanje. Toda pravi špas so bile takšne vratolomno zavite 

proge, ob katerih je narastel utrip slehernemu ljubitelju parkov Six Flags. 


movalcev. To se je zgodilo šele koncem desetletja 
iz smeri drugega veterana poslovnic, Chrisa Saw- 
yerja. Prav tistega, ki je napravil Transport Tycoon. 
Tudi on si je belil glavo z mislijo, da bi moral biti špil 
zabaven ne le ob zmagi nad tekmeci, marveč skozi 
ves proces. In je namesto transportne dvojke na- 
pravil poslovno simulacijo zabaviščnega parka. Ta 
je s kockastim videzom terena koj spomnila na tran- 
sportni izvirnik. Maličenje ozemlja ter sestavljanje 
skoz in skoz zavitih adrenalinskih voženj je bilo pre- 
cej naprednejše kot v Theme Parku, dočim je bil 
preostanek špila podoben. RollerCoaster Tycoon je 
ob zelo pozitivnih odzivih dospel leta '99 in vkup s 
Theme Parkom tvori glavna stebra, na katera so bi- 
le postavljene proge računalniških drč smrti. 

Sawyer je postal med razvojem zasvojen z vlakci in 
je 'za njihovo raziskovanje' potoval širom sveta. Le- 
ta 2002 je izdelal dvojko, ki je bila zaradi enake gra- 
fike že precej zastarela. Zato je možakar trojko dve 
leti pozneje raje zaupal studiu Frontier. RCT3 je 
franšizo poživil s CoasterCamom, to je prvooseb- 
nim pogledom, iz katerega smo se mogli zapeljati 
po svojih kreacijah. Tako je 3D-podoba postala 
ključen gradnik zvrti. Nič več nismo klovnovskih 

Če je v poslovnih simulacijah običajno dosti prevrtavanja časa, dokler se kaj. 
ne zgodi, lahko v modernejših coasterščinah ob čakanju na denarni izplen po- 
grabiš kamero, jo vržeš na prvi vlak (tu v RCT3) in si tako skrajšaš čas. 


koncertov zrli le od zgoraj, marveč smo se podali 
mednje kot vsak obiskovalec! Resnici na ljubo je bi- 
lo nekaj sličnega že leta poprej v igrah Theme Park 
World in Theme Park Inc., pravih Bullfrogovih na- 
slednicah Theme Parka. Toda grafika je bila tam 
pretirano bedna, da bi bilo sprehajanje v užitek. 


Proge v remontu 


Prav drugi in tretji Theme Park veterane spomnita 
na žalostno usodo hiše Bullfrog. Oba sta bila zgled- 
ni igri, toda mačehovski odnos založnika Electronic 
Arts je preprečil, da bi se pririnili v ospredje. Napos- 


led je EA studio pohrustal in ga uničil, Theme Park 
Inc. pa je bil zadnji špil s poznano žabo na škatli. 
Tudi na drugi strani se pri Tycoonih po trojki reči 
niso odvile dosti bolje. Založnik Atari je šel sam sko- 
zi tri lupinge in pet bruhanj na progi smrti, zato je 
uspel šele pred kratkim sproducirati konkreten nov 
izvod serije, RollerCoaster Tycoon World. Pa tudi če 
ne bi, kajti špil je porazen: za PC so namreč hoteli 
napraviti naslov z mobilnimi lastnostmi. Pri Fron- 
tierju se po razhodu niso odrekli žanru in so napra- 
vili lahkotnejši Thrillville z blažjo obliko gospodarje- 
nja ter namesto tega simovskimi detajli, kot je bilo 
flirtanje z gosti ter igranje minišpilčkov. 


V KOLOSEJU OD 23. MARGA 

Parkitect bo resničen poklon veteranom: za gradnjo uporablja štirikotno mrežo, — 
ki se je proslavila v RCTjih, človečki na obhodu pa so simulirani tako natančno, 
da se bodo muzali, če za kulisami opazijo mašinerijo za vzdrževanje parka! 


Če se podrobneje pomujaš z iskanjem, boš našel 
nemalo telefoničnih predstavnic žanra, v glavnem 
predelav RCTjev. Razen od uvodoma omenjenega 
Classica beži od njih z elastično izstrelilno rampo, 
ker so šodr z nategunskimi mikrotransakcijami. Ta- 
kisto vedi, da so igre upravljanja le del tistih, ki vse- 
bujejo adrenalinske vožnje. Še več je namreč v pre- 
teklem desetletju izšlo preprostejših fizikalnih simu- 
lacij in sestavljalk prog, ki vsebujejo le drvenje in 
nič gospodarjenja! Tod se ozri na niz No Limits ali 
pa Theme Park Studio, čeprav so slednjega ravno 
nekaj zašuštrali z usmeritvijo v VR. Tudi nadaljeva- 
nje Thrillvilla, Off the Rails, je te baže. 


— 
€, KOLOSEJ 


|. Honscare 


da k z s 

»w.- 

VI, SP 
P aaa? 
ENRESIE DP) 


O3 7 oaz 


RECAKAR AMMO 


SPRINGFAELD 


Draga Gertrude! Nadvse rad bi zapisal, da se imam dobro; da sem, odkar so me 
bili premestili na Sicilijo, poležaval ob morju in se mastil z italijansko hrano. Pa 
ni tako, kajti usoda je nad nas naščuvala samega hudiča! Nadrejeni pravijo, da 
ne gre za protifašistične partizane, marveč za ameriškega vojaka. Toda zagoto- 
vo ne vemo, kajti smrt trosi z ostrostrelsko puško in nihče mu še ni uzrl obraza. 
Tudi se zdi nemogoče, da bi bila ta grozodejstva delo enega jenkija. Njegove 
krogle so nezgrešljive in žrtve vselej zadevajo po enakem zaporedju: v glavo, v 
srce, pa jetra, želodec in moda! Kateri sin stvarstva bi zmogel kaj takega?! Tako 
ne morem drugega, kot da se tresem v svoji stražarnici in upam, da bom na vrsti 
takrat, ko bo zlodej meril v glavo ali srce, ne v jajca. Gott mit uns. Tvoj Hans. 

Grafična podoba ne bo pobirala nagrad, je pa vsekakor na ravni. Včasih se ti z opa- 
VA zovalne točke pokaže taka panorama, da ostrmiš, namesto da bi oprezal za sovragi. Mi 

Karlo ima rad jetrca 


Komaj je čvrsti ameriški ostrostrelec Karl Fairburne v dogodkih streljačine Sni- 
per Elite 3 poklal pet divizij fašistov v severni Afriki, že ga čaka nova naloga. 
Naslednja postaja zaveznikov je južna Italija leta 1943, na višku druge svetovne 
vojne. Toda naciji so z vsemi žavbami namazani in za potapljanje njihovih ladjic 
na plano privlečejo novo tajno orožje, vodljive protiladijske rakete. Preden lahko 
dobri fantje odplujejo proti Tarantu, Salernu in drugim mestom na jugu škornja, 
kjer je zgodovinsko potekalo izkrcanje, mora Fairburne onemogočiti nevarne 
protiladijske sisteme. In sicer tako, da sabotira njihovo proizvodnjo ter postreli 
vse Hitlerjeve pomembneže, ki raketni operaciji načelujejo. 

Streljanje nacistov pa Karlo dobro obvlada. Možakar je že legendaren junak, ki 
bi ga lahko poznal, ker nastopa v vseh Sniper Elitih. A recimo, da si še mlad in 
ga ne: protagonist je nezgrešljiv ostrostrelec z brezhibno oblikovanim čutom za 
seciranje sovražnikov z zelo hitro letečimi svinčenimi objekti. To špil nazorno 
pokaže. Ne le, da ti animacije najlepše zadetke na petsto metrov skozi levo nos- 
nico izrišejo od blizu, marveč celo od znotraj - v podobnem krvavem pogledu, 
kot se odvijajo ob kombotih v Mortal Kombatu X. Notranji organi se ob prebija- 
nju krogel razpočijo kot baloni; kosti se drobijo in žile trgajo. Morbidna razte- 
lešanja so zaščitni znak serije od dvojke dalje, kot da je nekdo pri oxfordskem 
studiu Rebellion gledal preveč videov o operacijah na odprtem kolku. 

(% Hudirja, tegale pa ne bo popravil niti najboljši zobozdravnik tostran Bavarske! 
Sniper Elite se tudi v četrto naslaja nad poboji sovragov, a ne sloni zgolj na tem. 

Doslej so se bizarni posnetki sprožali ob dobro posrečenih strelih na daljavo. To- 
krat pa so jih razširili še na boj od blizu, oziroma na zahrbtna štihanja, ki jih Kar- 
lo kot vsak pošten specialec zna. Ter eksplozije! Vržeš v luft skladišče streliva in 
vidiš, kako udarni val zdrobi praktično vse organe telesu bližnjega stražarja. 
Takšno kamero seveda lahko izklopiš in večinoma ti za ugonabljanje soldatov ni 
treba izvajati headshotov, saj zadostuje zadetek v trup. Le streli v okončine niso 
smrtni. Vendarle pa ti prestrelitve srca, mod in drugega ključnega drobovja pri- 
nesejo več točk, s katerimi odklepaš nova orožja in nekaj izboljšav na Karlu, kot 
je počasnejše upehanje ob teku. Tako da vseeno absolutno ciljaj v jajca. 


Poskočne bombe 


Srečoma se je serija zgolj v dvojki sceloma naslanjala na nagravžne usmrtitve, 
kajti že v naslednjem izvodu so Angleži Sniper Elite odpeljali v smer prave tak- 
tične tretjeosebne streljanke. Takšne, kjer imaš na razpolago večje ozemlje, ko- 
der se je moč tarčam približati iz različnih smeri, kot se za ostrostrelca spodobi. 
Štirica gre tu še dlje, kajti stopnje so resnično ogromne in razgibane. Mediteran- 
ske vasice so polne zavitih uličic, nemške vojaške baze se vijejo okoli hribčkov, 
pokrajino prebadajo uvale in jame, na vrhovih skal kraljujejo ogromne utrdbe. 
Ob osnovne cilje na karti se stiska še množica drugotnih, od iskanja skrivnih do- 
kumentov do reševanja italijanskih partizanov. S posamezno stopnjo si dober za 
več ur, celo če hočeš nos vtakniti samo v najvažnejše predele! 

Širino so avtorji izrabili tudi igralno. Različne smeri so že prej ponujale samosvo- 
je načine napada in jih zdaj spet. Poleg puške, brzostrelke za boj na blizu in za- 
silne pištole namreč Karlo s seboj troga več vrst nagaznih min in sličnih eksplo- 
zivnih presenečenj za Nemce. Z njimi mečeš v zrak patrulje in sabotiraš naprave, 
da zmedeš stražarje ali si pripraviš hrupno zvočno kuliso za strele. Med novosti 
sodi, da na vojake prevračaš slabo pritrjen tovor in v morje spuščaš mine, da 
preprečiš prihod okrepitev ... Iskanje takšnih mehanizmov je štorija v malem, 
obenem pa izzivi vseeno nimajo tako ugankarskega pridiha kot v trojki, saj res ni 
važno, ali do ciljnega oficirja prideš s kroglo ali dinamitom. 

Dlje od svobodnjaškega odstranjevanja Nemcev in občasnega italijanskega 
fašista (pomni, tole se dogaja po kapitulaciji Italije!) Sniper Elite 4 vendarle ne 
gre. Pripoved je sicer najbolj zamotana in napeta v seriji doslej, a je razmeroma 
premočrtna. Sodeluješ s partizani in celo s sicilijansko mafijo, ki te zaplete v 
svoje štrene. Vendar ne moreš odločati, koga boš ubogal in koga od potencial- 
nih zaveznikov v podtalni igri boš izigral. Takisto Rebellionu še dosti manjka do 
podajanja vzdušja in zgodbe, ki bi bila na ravni nedavnega Wolfensteina. Karlo 
je sicer frajer, a ni tako izdelan kot tamkajšnji mofo B. J. Blazkowicz. 


Vi NOE — lir v Mana 
Zvesti thompson poskrbi, da Karlo ni brezzob, tudi če se Nemci približajo. A te- V 
mu se želiš ponavadi izogniti, ker si v podrejenem položaju in te hitro pospravijo. 

Usmrtitve od blizu potekajo z enim gumbom in špil si takrat drob za prebadanje 
MW izbere naključno. Res bi koristila naprednejša oblika mikastenja. Morda v petici? 

Hans, si kaj videl? 


Največja zamera ostaja umetna pamet. Resda je napredovala glede na svoje 
prejšnje burleske. Med sovragi najdeš elitne izbrance, ki te neumorno preganja- 
jo na konec karte. Sem in tja se z lepega miru vzamejo takšni z radijem, ki na 
tvojo zaznano pozicijo prikličejo minometni ogenj, kar je grdo presenečenje. Pa 
vseeno: tudi na višjih težavnostnih stopnjah je vse prelahko zbežati na razdaljo, 
ko postane prevroče, malo počakati, da se stanje umiri, se vrniti na prejšnjo po- 
zicijo in nadaljevati pobijancijo. Vojaške enote na različnih delih karte so pre- 


PRAVE PAMETNE RAKETE 


Nemške vodljive protiladijske rakete, ki sprožijo zaplet v igri, niso čista fikcija. 
Napravljene so po resničnem orožju, Henschelovi raketi Hs 293. V bistvu je šlo 
za spoj letalske jadralne bombe in rakete, kajti motor, ki je bil pričvrščen pod 
bojno glavo, je zadostoval za deset sekund pogona. Smisel je bil v tem, daj 
bombnik mogel orožje odvreči izven dosega protiletalskega ognja, nakar se je 
pognalo v smeri tarče in po crkotu motorja v zadnji fazi leta jadralo. Takrat ga 
je bombarder usmerjal po radijski povezavi. Hs 293 je bila sicer nerodna zade- 
va in okretne ladje so se ji z vijuganjem lahko izmaknile. Toda za prvo genera- 
cijo novega orožja je bila uspešna in je zaveznikom povzročila opazne izgube. 
Britanski slup HMS Egret je imel 27. avgusta 1943 'čast' postati prva ladja, ki 
jo je potopila vodljiva raketa. Od tedaj sta zadetke kasirala nadaljnja dva ducata 
plovil. Vendarle so zavezniki še pred invazijo v Normandiji razvili motilnike ra- 
dijskih signalov, s katerimi so to orožje v veliki meri onemogočili. 

Naskok na zastražene postojanke se vselej prične skozi opazovalni daljnogled, 
kjer označiš patrulje. Tako se laže odzoveš na nepredvidenosti, ko krogle poletijo. 


malo povezane in večinoma lahko glasno pokolješ vso postojanko, medtem ko 
se bo sosednji bataljon Nemcev petsto metrov stran sončil na plaži. Rad bi 
končno imel občutek, da je na drugi strani organizirana vojska. Nekaj nastavlja- 
nja pameti sicer je, a ne dovolj. Zvečine imaš na voljo parametre zahtevnosti 
streljanja. To pomeni, ali let krogle upošteva težnost, veter in tvoj srčni utrip, ter 
koliko pomagal imaš z merki in na karti. 

Za večji izziv moraš enako kot v predhodniku na linijo. Običajni bojevalni multi- 
player se ni dosti spremenil. Na voljo je tako brskanje po strežnikih kot hitro 
iskalo soigralcev, dočim so načini igre že poznani. Poleg raznih vrst deathmatc- 
ha je tu še zaščitni znak serije - tekmovanje v tem, kdo zbere poboje na največjo 
razdaljo. Še vedno je to fejst napet špas, kjer prek odbleskov sovražnih daljno- 
gledov iščeš nasprotne snajperje in kameradom sporočaš njihov položaj, da se 
jih lotite družno. Kar pa je novo, je obsežen sodelovalni del. Kot prvo je moč vseh 
deset misij kampanje preigrati z enim človekom iz jeter, možganov in drugi reči, 
ki jih imamo ljudje v notranjosti (o čemer me je podučil ta špil). Za nameček se 
lahko četverica pomeri še v načinu horde, torej odbijanju napadov, ki prihajajo v 
valovih. Ta modus zna biti zaguljen, če nisi dobro uigran, saj je postavljanje min 
in kritje hrbta soborcev zaradi razvejanih stopenj zelo pomembno. 


pa 4 s i: - 
Špil te sicer ne sili v brezhibno tiholazenje in če hočeš, lahko skozi nekatere 
karte oddirjaš kot Rambo. Toda prikriti poboji vselej dajo občutno več točk. 


ITA ui NI OE za TŠNERA Z 


Važne tarče 


Kakopak ne umanjka od kampanje ločena misija, v kateri lahko pihneš samega 
brkatega avstrijskega slikarja. Brez tega pač ne bi bilo Sniper Elita. Angleži ve- 
do, na čem serija temelji, a jo hkrati z vsakim delom nadgradijo. Morda krvavo 


razdejanjem v trebušnih votlinah. Bolj je strmenje čez skale mediteranskih 
otočkov v iskanju skritih stražarjev in ždenje za zidci ruralnih naselbin, da gredo 
patrulje mimo. Karlo je bil v dvojki in tudi trojki kar precej krvoločni in- 
glo(u)rious basterd, zdaj je vse bolj pravi specialec. Tiholazenje je namreč še en 
element, ki je zdaj zaznavno boljši. Lahko se skrivaš v podrasti in sencah. In ko 
stražar pride mimo ... mu napraviš harakiri iz zasede. V rentgenskem posnetku. 


med vnovično učno uro anatomije nemških vojakov pogled uhaja 
proti morju, oljčnim nasadom in brhkim Italijankam. 


velike, razgibane stopnje z ogromno različnimi cilji strelsko seci- 
ranje je znova kul  sodelovalništvo umetna pamet nima Wol- 
fijevega patosa vebellion XB 

Sence je nadaljevanje kakovostne Daedalicove 
avanture The Whispered World (J203, 82). Že 
predhodnik je mešal resnični svet s fantazijskim, kar 
je zabavljaške prigode cirkuškega norčka opremilo 
z resnejšo noto in poskrbelo za epski preobrat. To 
pot je dogajanje postavljeno v sanjsko deželo Silen- 
ce, kamor se skrije od resničnosti preobremenjen 
um. Za gorje je kriva vojna, pred katero v družbi se- 
strice beži najstnik, ki ga znaš prepoznati iz enice. A 
kraljestvo onkraj sanj ima svoje težave in otroka se 
bosta morala soočiti z realnostjo. 

Na ošvrk Silence deluje kot običajna pustolovščina s 
prečesavanjem lokacij, čvekanjem in rabo predme- 
tov. Vendar je dejansko usmerjena v nepretrgano 
plovbo skozi štorijo, tako da se ti ob vseh pomagalih 
ne more zatakniti. Sploh zato, ker sta zmerom na vo- 
ljo le območje ali dve, maloštevilno robo v varžetu 
pa lik uporablja samodejno. Namesto macgyverjev- 
skih kombinacij je tu klikanje po vročih točkah v pri- 


Lahkotna avanturica vsebuje nekaj čvekanja, rabe 
predmetov in raziskovanja. Vmesnik je izpopol- 
njen, ni pa mozganja in naprednejših prijemov. 


ačkici Mae je počil trak. "Skinite se mi že z gr- 

be, mudi se mi na vaje z bendom," je zabrusila 
materi, ki ji je očitala šolopust, in odvihrala kot pra- 
va uporniška najstnica. A že na vratih ji je postalo 
hudo, kot bo tudi vsakemu, ki se bo lotil tele od stra- 
ni zrte interaktivne fabule. Izgled 2D-skakalščine na- 
mreč vara, saj arkadno hopsanje rabi samo kot lepi- 
lo, ki drži skupaj zgodbo, polno nenavadnosti. Hec- 
no je že prizorišče, propadajoče rudarsko mesto, v 
katerem bivajo antropomortfne živali. Na verandi 


THANKS 


Mae je za dvajsetletnico sila naivna in otročja. Saj 
ima svoje razloge, a se je z njeno zajedljivostjo in 
avtističnimi forami pogosto težko poistovetiti. 

Silence 


mernem zaporedju, kot denimo v Samorostu. Med 
otrokoma je ponekod resda moč preklapljati, a njuni 
igranji se ne prepletata pogosto in pristop ostane 
neizkoriščen. Špil je tunelsko premočrten in popre- 
proščeni avanturistični gradniki so seveda enoreš- 
ljivi. Početje vsaj malce razgiba gosenični pribočnik, 
ki s spreminjanjem oblike pomaga pri ugankah. 

Lahkotnost sicer ponuja dovolj trenutkov za obču- 
dovanje okolja. Kamera se rada ziblje sem in tja ter 
se približuje in oddaljuje, saj je igra seveda trirazsež- 
na, a izdatno obogatena z rokodelskimi slikami. A 
ob fletno izrisanih prizoriščih in likih toliko bolj razo- 
čara, da Silence nadaljuje Daedalicovo tradicijo pro- 


Kratkost botruje nezadostnemu razvoju likov, med 
katerimi je dosti takih, ki so že v štartu nadležni. 
Zal je zoprn tudi eden od obeh protagonistov. 


kos opazuje promet in kozel pometa jesensko listje. 
Še bolj pisana je klapa junakinje, ki sestoji iz roker- 
skega lisjaka, njegovega uglajenega medvedjega ti- 
pa ter gotičarske aligatorke. Ko muca ne pleza po 
strehah in hopsa po daljnovodih ter išče male skriv- 
nosti, se druži z njimi. 

V socializaciji tiči poanta počasne igre, ki kar naprej 
nagrajuje s cvetočimi odnosi med liki in živahnimi 
dialogi. Mačka se vsak dan skotali iz postelje, pre- 
čekira sporočilnik, odigra kakšno stopnjo igre v igri, 
ki sliči na Binding of Isaac, ter šeta po ulicah, počne 
lumparije in predvsem ogromno čveka. Po posebno 
naporni žurki se ji denimo odpre prijateljica iz otrošt- 
va, ob sprehodu po gozdu bolje spozna kolega, ki 
pod prestopniško zunanjostjo skriva nesigurno in 
nežno dušico. Vsake toliko pogovarjanje in spreha- 
janje prekinejo posrečene mini igrice, kot sta guitar- 
herovsko igranje komadov ali streljanje s samostre- 
lom. In, kar je najbolje - mačka vsak dan izbere, s 
kom se bo pajdašila, tako da ob prvem skozihodu 
gotovo ne bo videla vsega. Bo pa razkrila misterij, ki 
je večino igre potisnjen v ozadje. Del njega so tudi 


skače po nabiralnikih in na 
ves glas kriči: »MUTSEEEEEK!« 


Finji za PC in PS4 


Pravljična dežela Silence sila vleče in ima lastno 
identiteto, bitja in legende. Ker je pogon hudo do- 
ber, jo je v gibanju užitek občudovati. 


tagonistov, ki stežka prirastejo k srcu. Deklič je sim- 
patičen, medtem ko so stranski liki nerazdelani, po- 
ba pa je skrajno nadležen in lignjast depresivec. Za 
nameček so še govorjeni dialogi precej povprečni. 
Silence se sicer trudi v smer Telltalovih interaktivnih 
pripovedi, a nima vejenja in nadmočne štorije. Ta se 
tekom ubogih šestih uric sploh ne razcveti. Tudi ob- 
nova preteklih dogodkov je suhoparna in novinci se 
bodo ob pogostih povezavah le praskali po glavi. 
Ob potencialu mešanja pisane pravljice z morečo 
resničnostjo in čudoviti predstavitvi je to klavrno za- 
mujena priložnost. Še tu se težave ne končajo, saj 
sem naletel na peščico hroščev, ob katerih bi skoraj 
moral od začetka in so posledica kilavega avtomat- 
skega shranjevanja (edinega) položaja. Pa še nala- 
galni časi so nerazumno dolgi. Zaradi vsega tega je 
cena 30 evrov hudo zabeljena. Nadejam se, da bo- 
do Daedalic srčiko ponucali še kdaj, dotlej pa popi- 
lili filmasko-pustolovski recept, ki ni dobro izveden. 


sedi v Tišini in občuduje. Ko 
bi se je le lahko konkretneje dotaknil! 


Daedalic za PC, PS4 in XBO 


nočne more v obliki kratkih in lahkotnih skakal- 
niških izzivov, ki so poleg premagovanja šteng in 
vzpenjanja na strehe edina vez s tipskimi ploščada- 
ricami. 

Pod pisano, tekoče animirano in nasploh luštno ri- 
sankasto podobo boš našel odrasle teme spopada- 
nja z depresijo, kontemplacijo o obstoju boga in še 
marsikaj človeškega. Vseeno te zna zmotiti polžji 
tempo, kateremu ne pomaga obilica hoje, le navi- 
dezno vejenje dialogov in najstniški stil pisanja. A 
celokupno za dvajsetaka dobiš bogat in stilsko do- 
vršen vizualni roman, ki je najbolj primeren za leže- 
ren večer pred televizijo ter ipak vsebuje dovolj bon- 
bončkov, tako da ni vse le branje neskončnih oblač- 
kov s tekstom. 


Nekaj poskakovanja naokoli sicer je. Toda večino- 
ma so na sporedu dolgi dialogi in par odbitih mi- 
kroigric, pa režanje in občudovanje podobe. 

V tem brezplačnem foničnem odkrušku trdojedrne serije taktičnih frpjev poveljuješ druščini največ štirih 
4 herojev, ki jih dobiš po sistemu loterije. Vsebina je kljub lični predstavitvi neprimerno plitkejša od konzolne. 


Nintendova mobilna igr(ic)a Fire Emblem: Heroes se naslanja na izročilo staro- 
davne taktične frpike, ki je doslej domovala izključno na proizvajalčevem hardveru. 
Sneti si ogleda, če si je pri preskoku nakopala kakšno poškodbo. 


edemindvajset let mineva, odkar je na japon- 

ski NES dospel prvi Fire Emblem, epsko pod- 

naslovljen Shadow Dragon and the Blade of 
Light. Na prvi pogled je bil videti kot tipski erpege 
tiste dobe: pikslasta dežela v pogledu od zgoraj, 
premikanje likov, potezne bitke na ločenem zaslo- 
nu z ukazovanjem skozi menije, pravljična srednje- 
veška fantazija. Toda Ognjeno znamenje ni vzelo 
DNKJa Zeldi in Dragon Guestu, marveč je poudar- 
jalo razvoj herojev na ločenih zemljevidih, na kate- 
rih so potekali taktični boji s premikanjem po kvad- 
ratnih poljih. Junaki so si lastili imena, zgodovino, 
opremo in poklice. Ob prehodu na naslednjo raven 
so si naključno okrepili statistike, od moči do hit- 
rosti. Taisto zasnovo smo videli skozi vse dele os- 
rednje serije, ki so prihajali tako na sobne kot roč- 
ne sisteme. Zdaj pa še na androidnih ter jabolčnih 
mobilijah, kamor je prispel tale odvrtek. 


Tarča, napad, profit 


Heroes so za Miitomom in Super Mario Runom tretji 
Nintendov fonični špil. Za razliko od plačljive vodo- 
inštalaterjeve odprave so brezplačni, si pa delijo po- 
doben temelj - so poenostavljena inačica konzol- 
nega zgleda. Iz ptičje perspektive sicer potezno uka- 
zujemo srednjeveško fantazijskim junakom na bo- 
jiščih, razdeljenih na kvadratna polja. Toda globine 
in podrobnosti je bistveno manj. Čeprav imajo veli- 
ki Emblemi zoprno navado, da so situacije preveč 
odvisne od sreče, nudijo obilico možnosti. Heroji se 
krijejo in uporabljajo napitke, na razpolago imajo 
rabo posebnih sposobnosti, orožja se obrabljajo ... 
V mirnem času navezujejo in krepijo stike, se po- 
ročajo ter imajo otroke, ki jih uporabiš kot vojščake. 
V bitkah sodeluje na ducate enot, bojišča pa so ve- 
lika in kompleksna, z dosti ozkih grl, pasti in narav- 
nih ovir. Ter šteje epska, širokopotezna zgodba s 
tonami besedila. 

Praktično nič od tega ni preživelo selitve na mobil- 
no platformo. Začenši s štorijo, ki obravnava invazi- 
jo zlobcev in je čisto brezvezna. Tudi tu igraš na ni- 
zu ločenih prizorišč, ki pa so zmerom velika 8 x 6 
polj in imajo redko posebnosti, kot je delitev na višji 
in nižji teren. Še najpogosteje so napoti zidovi, ki jih 
je treba podreti, za kar porabiš potezo. Enotam šte- 
vilnih služb, od lokostrelcev prek klerikov do frčečih 
konjenikov, z drsanjem prsta čez zaslon ukažeš pre- 
mik, napad in podporo kolega, to pa je tudi vse. Če 
pokažeš na sovražnika, vidiš najverjetnejši izid, in 
če se odločiš za boj, steče animacija. Rabe napitkov 
in čarobne opreme ni, sposobnosti pa se sprožajo 


čunavajo s precej majhnim številom človeških so- 
vragov, zato bitke praviloma trajajo le nekaj minut. 
Celo s šefi, ki so le nabildani običajneži in ne kakšne 
mitološke zverine. Tako je tudi zato, ker umetna pa- 
met ni sposobna naprednejšega načrtovanja. 


Enotam ukazuješ tako, da od izbrane s prstom po- 
tegneš k cilju. Če je to sovrag, vidiš napovedani 
izid obračuna, ki se odvije v ločeni animaciji. 


Zmaga je odvisna od tega, s kom napadeš koga in 
če upoštevaš klasični trikotnik vpliva. Kopja so moč- 
na proti mečem, a šibka proti sekiram, meči so 
močni proti sekiram, a šibki proti kopjem, in sekire 
so močne proti kopjem, a šibke proti mečem. Osta- 
lo je odvisno od premikanja, ki vsled enostavnih 
podlag ni blazno zahtevno, in (pre)moči junakov. Ti 
niso obdarjeni le z lepo animejsko sličico in okorni- 
mi izjavami, marveč s količino zvezdic, ki označuje 
njihovo privzeto moč. So iz obstoječih Emblemov, 
tako da srečaš znance iz evropskih edicij (Takumi, 
Kagero) in neznance iz japonskih (Hector, Raven). 


Darežljivi Kjotčani 

Iz Heroes je mogoče brez stroška iztisniti kopico igra- 
nja; toliko, da ne vidim druge razlage, kot da Nin- 
tendu ne gre za evre, marveč za širitev priljubljenosti 
serije. Sem je Fire Emblem prišel šele v prvi polovi- 
ci dvatisočih in ni tako znan kot Mario in Pokemoni. 
Za sodelovanje v bitkah in oživljanje padlih junakov 
(ti ne morejo umreti za večno, kot je opcija v 'zares- 
nih' Znamenjih) potrebuješ krogle, ki jih ni težava 
dobiti, saj pritekajo tako iz zgodbene niti kot alterna- 
tivnih modusov. Od trenažnega stolpa, ki pride prav 
za tlačansko nabiranje izkušenj in krepelc, do stran- 
skih zgodb in spopadanja z druščinami ljudi z neta, 
ki jih vodi računalnik. Druga omejitev je stamina, ki 
pa preprečuje le, da bi igral preveč naenkrat, in se 
hitro obnavlja. Zato ti ob normalni rabi ni treba vložiti 
niti beliča, saj okroglin dobiš več kot zadosti tako za 
vsebino kot za razumno hitro odklepanje herojev. Ti 
pritekajo naključno in lahko za prgišče krogel dobiš 
vrhunskega, ali pa odšteješ kup evrov in si deležen 
samih povprečnežev. To odsvetujem, kakor tudi 
igranje FE Heroes zaradi globoke taktične izkušnje. 
So pa okej za sprostitev in uvod v enega večjih de- 
lov, kot bo majski Shadows of Valentia na switchu. 
Nintendo za Android in iOS e zastonj 

Vilsko KARCOVJE | 


Sneti z raziskovanjem digitalnih iger s kartami nadaljuje 
širitev obzorij onkraj Hearthstona. Na vrsti je svež ter 
pisan združek kvartopirščine in potezne strategije Faeria, 
ki je slasten in sladek belgijskemu poreklu ustrezno. 


xv. spaceslave 


Sneti 


Tako je videti igralno polje iz šesterokotnikov. Spodaj v kupoli je moj čarodej, zgoraj sovražni. Z rabo karti iz 
kupčka, ki sem ga naredil sam, na ploščo cimpram zgradbe, ki stalno učinkujejo, in bitja, ki se bojujejo. 
V prvi polovici partije se borim za modre izvire mane, ki se tu imenuje faeria. Zidano je v vilski deželi! 


jega dni so možaki v oštariji ali domačem 
N kevdru skriti med oblake tobačnega dima 

metali 'hudičeve podobice' (tako so fajmoš- 
tri rekli kartam) v taroku, briškoli in ajncu. Danes 
osebki z nekoliko manj testosterona v žilah sedijo 
za ekrani in se ukvarjajo z internetnim pokrom ter 
drugimi zmešanicami spretnosti in sreče. Med nji- 
mi je najbolj obljudena Blizzardova krčma s škra- 
tom, ki vedno lepo pozdravi in te vljudno povabi k 
razgretemu vignju. Ob njem se drenjajo milijoni ple- 
zalcev po lestvi in udejstvovalcev v areni, ki molijo 
k RNGezusu in kolnejo šamana. Če ga že niso vze- 
li za svojega. Toda krajina elektronskih zbirateljs- 
kih iger s kartami ali CCGjev (Collectible Card Ga- 
mes) se tu niti približno ne konča. Še več, v njej ne 
najdemo le neposrednih posnemovalcev Hearthsto- 
na, temveč so nastali hibridi, ki kartanje mešajo s 
taktično poglobljenim dogajanjem na plošči. Tak je 
pred meseci opisani Duelyst, taki so vmes propad- 
li Scrolls, sloviti zaradi tega, ker jih je skušal plasi- 
rati izdajatelj Minecrafta Mojang - in taka je Faeria. 
Dolgo se je ta belgijski umotvor, za katerega so ka- 
pital zbrali na Kickstarterju, pacal v Steamovem 
early accessu. Zdaj je naposled prišel čas, da za- 
pusti testiranje in se tako na računalniku kot ipadu 
(verziji za jabolčni fon ter Android bojda sledita) po- 
stavi ob bok Eternalu, Hexu, Elder Scrolls: Legends 
in ostalim jedcem obilnega kvartaškega kolača. Tis- 
tega, ki bo letos zrasel tja do milijarde in dvesto mi- 
lijonov evrov. Ni slabo za igre, ki so praktično ved- 
no brezplačne za namestitev, tako kot Faeria, ki jo 
najdeš na samoumevni uradni strani in Steamu. 


(CODoje pododišcvo 


Kot veli kopito za tovrstne špile, si v Faeriji naspro- 
ti sedita čarodeja. Po slovensko sosedsko se ne zna- 
ta zmeniti ničesar, zato si hočeta z vojskovanjem 
pobrati življenjsko energijo. Zdaj je na vrsti eden, 
potem drugi in tako naprej. Sleherni vihti na lastno 

Poleg napada, obrambe in cene v mani (cifra v 
modrem krogu) je treba upoštevati še ikonico z 
vrsto zemlje pod njo. Ta pove, koliko puščav, oto- 
kov in tako dalje si moral že ustvariti. Taktika! 


pest sestavljen kupček največ tridesetih kart z mak- 
simalno tremi enakimi izvodi. Med njimi so tako uro- 
ki kot bitja, ki imajo s številko izraženo vrednost na- 
pada in obrambe. Ko se kreature na plošči spopa- 
dajo, se njihove poškodbe prenašajo iz runde v run- 
do, tako kot v Hearthstonu. Ni pa herojev kot tam, 
temveč je vsak veščec enak, z dvajset zdravja. Raz- 
nolikost junakov nadomešča izviren element: krog, 
v katerem so zbrana vsa dejanja, mogoča v dejavni 
izmeni. 

Vsakič, ko si na vrsti, se odločiš za natanko eno od 
njih, nakar se krog zapre in se obnovi v naslednji 
potezi. Med mogočimi akcijami so poteg dodatne 
karte, pridobitev ekstra energije za čaranje ter stva- 
ritev polja ene od petih vrst, ki simbolizirajo barve 
oziroma frakcije. Iz kroga nastali gozdovi omo- 
gočajo rabo zelenih kart, otoki modrih, puščavske 
sipine rumenih ... Nevtralna barva si lasti splošno 
uporabne sluge in coprnije, zelena gradi na mogoč- 
nih bitjih in rasti, rusa poudarja direktne poškodbe 
in strelske enote, modra ima skakajoče tečnobe ter 
zahrbtne poteze v slogu spreminjanja oblike bitij, 
rumena pa se naslanja na letečneže in hitre napade. 
Nekatera bitja so za razliko od običajnih sposobna 
ukrepati takoj, ko se pojavijo (haste), druga terjajo, 
da sovražnik najprej opravi z njimi (guard / taunt), 
tretja nekaj storijo ob prihodu (gift / battlecry) in 
četrta ob odhodu (deathrattle / last words) ... Po- 
sebnost pa so sluge, ki streljajo na razdaljo. 


, Magnus, m7 ) 
of Merova/5 


Don obema Bel 


Legendarne karte so praviloma najmočnejše in najdražje. EO ze za sodelovanje v boju povleče karto, ki 
stane 0. Na splošno se mi zdi uravnoteženost kar v redu, so pa določene podobice, ki štrlijo ven. Vedno bodo. 

CDoja heksanija 


Kvartaški del je torej v grobem oblikovan po nena- 
pisanih pravilih žanra, ki jih je zakoličil Hearthstone. 
Barve oziroma strani definirajo naravo decka, ki se 
lahko osredotoča na eno stran ali jih skombinira 
več. Vrste kupčkov so znane: napadalni (aggro / 
rush), kombinacijski, sredinski (midrange) ... Celo 
moč kart v zameno za vloženo mano je podobna; za 
pet enot vložene čarne moči dobiš recimo kreaturo 
6/5 ali 5/5 z dodatno sposobnostjo. Karte nabiraš z 
bojevanjem proti živim igralcem in izpolnjevanjem 
dnevnih zadolžitev, za kar dobivaš virtualno zlato. 
Oziroma za pohitritev postopka vložiš resnične nov- 
ce. Neželene podobice lahko razdreš v posebno 
snov in iz nje skuješ tisto, ki si je posebej želiš. Po- 
dobice se delijo na običajne in bolj redke do največ 
vrednih, najmogočnejših legendarnih, ki te, glej no 
glej, koštajo 1600 enot 'vilinskega prahu'. Skratka, 
veliko gradnikov je takih kot v Blizzardovi igri, kar 
kaže na to, da hoče biti Faeria njenim sledilcem 
čimhitreje razumljiva. 

To je v redu, kajti kvartopirska plat je šele polovica 
celotne slike. Kleč, po kateri se Faeria razlikuje od 
večine Magicovih sledilcev, je namreč podrobnejše 
in bolj zapleteno dogajanje na igralnem polju. To ni 
enostavna podlaga, kjer se udejanjajo karte in se 
garbajo na običajen način, marveč je prizorišče 
slično čebeljemu panju. Tvori ga kup. šesterokotnih 
polj, na katerih z rabo kart iz roke pošiljaš enote in 
zgradbe. Vendar le na tista, ki si jih postavil in so 
prave barve. Zeleno bitje zraste samo na gozdu in 
modro na otoku. Enote nato premikaš po poljih kot 
v Naseljencih otoka Catan ali Civilizaciji; za koliko, 

Er / 


je odvisno od sposobnosti. Običajen premik znaša 
en heks, medtem ko leteči in skakajoči podaniki 
sežejo dlje. To je važno zlasti pri borbi za izvire mod- 
re čarobne energije, saj je treba zraven imeti enoto, 
če bi jih rad izkoriščal in tako v dani izmeni načaral 
več. kahko pa namesto tega seveda brž kreneš nad 
sovražnega maga. 


SiRni RAzpon 

V vsakem primeru moraš odločitve sprejemati na 
dveh ravneh. Ena je kvartaška, kjer ne veš, kaj ima 
nasprotnik v roki, in je zavoljo omejenih informacij 
zaznamovana z intuicijo ter srečo. Druga je 'gene- 
ralska', kjer je igralna plošča vidna obema in pride- 
jo do izraza taktične sposobnosti. Na eni strani so 
dileme, kaj in kdaj igrati ter kako sestaviti deck. Na 
drugi pa, ali je enoto bolje premakniti ali jo pustiti. 
Je pametneje ustvariti dvoje navadnih zemeljskih 
šesterokotnikov, da sovragu preprečiš širitev, ali 
eno namensko (puščava, gora ...), da si omogočiš 

igranje določenih kart? Se boš boril za resurse na 
strani ali napadel po sredini? 

Zdi se ti, da igraš šah, vendar takega, ki je prav za- 
radi obeh kupčkov kart še vedno nekoliko nepred- 
vidljiv in s tem bolj adrenalinski. Sploh ker se po 
kakšnih petih minutah vodnjaki faerie izpraznijo, 
čarajoča pa prejmeta naključne mogočne karte. Ta- 
ko se druga faza osredotoči na spopadanje in cim- 
pranje enot ter nepremičnih zgradb, ki recimo kre- 
pijo pričarane podanike ali večajo zalogo čarne 
energije. Partija pa se konča v doglednem času, po 
kakšnih desetih minutah, namesto da bi se vsled 
žetja faerie zavlekla v nedogled. 


PDRi vilah vesel 


Kdor ima v zbirki boljše karte, je seveda v predno- 
sti, zlasti na spletni lestvi, ki pozna neobvezno in 
rangirano obliko. Vendar jih ni pretežko dobiti, četu- 
di ne vložiš soldov inkljub temu, da ni menjavanja 
med uporabniki in tržnice v slogu Hexa. Z vsako- 
dnevnim opravljanjem kvestov dobiš konkretne na- 
grade v obliki zlata in skrinj z naključnimi kartami, 
tako da zbirka hitro poraste. V ta namen se ti ni tre- 
ba spopadati z internetnim življem, temveč lahko 
garbaš zgolj presenetljivo solidno umetno pamet v 
nizu solističnih izzivov, za katerega ti ni treba odšteti 
niti beliča. Špil ti streže tako z neizčrpnim nizom sim- 
patičnih ugank, ki jih je treba razrešiti v eni potezi, 
kot bitk pod spreminjajočimi se pogoji. Zdaj ti na- 
sproti stoji riba, ki ti uniči ves deck razen kart, ki si 
jih že potegnil, nato stara baba, ki nekaj izmen kuha 
čaj in ko ga skuha; si gotof, zato se moraš podviza- 
ti. ln tu je ustreznica Hearthstonovi Areni, kjer deck 
narediš iz naključnih kart ter se za lepe nagrade po- 
meriš z vsemrežnimi sotrpini. Zanjo potrebuješ rela- 
tivno drage kovance, toda s soliranjem dobiš njiho- 
ve šibkejše inačice, ki omogočajo omejeno udej- 
stvovanje za manj nagrad. 

Vsled naštetih kvalitet je docela mogoče, da se boš 
kot jaz zaljubil v to bajeslovno vilsko deželo, ovito v 
lično in pisano grafiko, in jo vsakodnevno obisko- 
val. Predlagam, da je prav Faeria tvoja naslednja 
postaja, ko stopiš iz krčme z ognjiščem in škratom! 
Abrakam za PC in ipad e zastonj 


rugačnost. To je tisto, kar videoigre v 

množici posnemovalcev nadvse potre- 

bujejo - in kar Nintendo redno dosta- 
vlja. Lahko, da se ti njihove barvite, vesele 'igri- 
ce' zdijo otročje in jih zato ne maraš. Toda na 
področju, ki nenehno poudarja strojno moč, Ja- 
ponci konkurirajo z izvirnostjo, samosvojostjo 
ter mešanjem bolj ali manj uveljavljenih kon- 
ceptov v nove in nove oblike. Morda kdaj nepo- 
trebne, ampak vedno simpatične. Wii je z ma- 
halnimi kontrolniki očaral babice, DS je mož- 
ganske sposobnosti preizkušal z dvema ekrano- 
ma, 3DS je v roko potisnil stereoskopijo, wii U 
pa je skušal televizijski zaslon dopolniti s ta- 
kim v roki. In kateri moderni, visokoproračuns- 
ki špil v odprtem svetu še ima čisto prave mi- 
selne uganke razen nove Zelde? Nintendo je 
sicer del širnega igralskega sveta, toda ko sto- 
piš na njihovo posestvo, veš, da si se znašel 
na posebnem kraju. 


IN TEHNIČNOST 


Napravica ima 6,2-inčen LCD-zaslon z ločlji- 
vostjo 1280 x 720. Velikost je torej enaka one- 
mu na gamepadu wiija U, a je slika mnogo bolj 
razločna, jasna in živobarvna. Tudi svetilnost 
in vidni kot opazovalcem omogočata netežav- 
no zrtje prek rame. Dotikabilnost je tokrat ka- 
pacitativna, kot pri sodobnih telefonih, ne več 
pritiskabilna. Rob je dokaj tanek in ima odpr- 
tine za uravnavanje glasnosti, modul z igro, 
slušalke ter napajanje po standardu USB-C. 
Pod pokrovom obratuje nekoliko prilagojen 
Nvidijin sistem na čipu tegra X1, ki ga tvorita 
osrednji procesor ARM cortex A57 s štirimi 
jedrci z nazivno frekvenco 1020 MHz ter Nvi- 
dijin grafični obdelovalnik z arhitekturo Max- 
well. Slednji v ročnem modusu utripa s 307 
megaherci, priključen na TV pa s 768. Združ- 
ba je zmogljivejša od wiija U in vite, a šibkejša 
od PS4 in xboxa one. Delovnega pomnilnika 
je 4 giga, shranjevalnega pa le 32, kar zados- 
tuje za par večjih dolpotegljivih iger. Če si di- 
gitalna oseba, dokupiš pomnilniško kartico 
vrste micro SD (64 giga stanejo 40 evrov). 


ki 


SV 
pu WiLb 


Switeh je inovativna hibridna konzola, ki omogoča ena- 
kovredno sobno in prenosno izkustvo. Stane 340 evrov, 
za kar dobiš samo hardver in nič iger. Ta velike, kot sta 
Zelda in Bomberman, stanejo med 50 in 70 apoeni. 


Temu ustrezna je sveža Nintendova konzola, domiselno 
in pomenljivo oklicana za switch. Namesto da bi se spu- 
stili v tekmo mogote s Sonyjevim PS4 in Microsoftovim 
xboxom one, ki sta itak vse bolj poravnana z gamers- 
kim pecejem, so se obrnili v drugo smer. Čeprav gre za 
prvi izdelek v deveti generaciji konzol, switcheve elekt- 
rične mišice niso nič posebnega. Učinek doseže pri ne- 
čem drugem: je hibrid sobnega in prenosnega igralne- 
ga sistema. Enakovredno igraš na televizorju, v rokah 
in na mizi, ob čemer se ti špilavsko srce topi od radosti. 
Nič več ni trenutkov, ko moraš od doma in se je treba 
ločiti od najljubšega špila, vedoč, da bodo minile ure, 
ko se ga boš znova lotil. Zdaj ga preprosto vzameš s se- 
boj! In čeprav so oglasi, ko družba lepih mladenk ter 
mladeničev na pikniku postavi switch ob žar in se loti 
favoritne večigralske titule, osladni, pristop kratkomalo 
deluje. Tudi zato je switch videti kot najbolj normalna 
stvar, morda celo kot del kategorije 'nič posebnega'. 
Ampak trud, da je prehod z teveja v roko in obratno 
docela gladek in da je ves koncept sploh ugledal tovar- 
ne in trgovine, je moral biti velik. 

Bržda najbolj ingeniozna switchevska pogruntav- 
ščina sta miniaturni igralni ploščici, spevno klica- 
ni joy-con (od controller), ki stilizirana tvorita 
konzolin logotip. Ena oblika rabe je, da sta pričvr- 
ščena na zaslon ali nastavek, ki ga dobiš v kom- 
pletu, s čimer oblikujeta tradicionalen joypad. Nu- 
dita dvoje poskočnih, natančnih gobic, s kateri- 
ma je moč klikniti, štiri gumbe pod palcem in šti- 
ri pod kazalcema, pri čemer so slednji digitalni in 
ne petelini. Na oba zdrsneta po stranskem vodilu 
in se ugnezdita z zadovoljujočim klikom. Druga 
namembnost je večigralska: ti vzameš enega, pri- 
jatelj drugega in že špilata. Pri tem ju obrneta po- 
strani, da dobita lahka in hecno miniaturna, a upo- 
rabna ploščička. Ločeno ima vsak svojo analogno 
gobico in šest akcijskih gumbov (štiri na desni, 
dva pod kazalcema), kar bi moralo zadostovati za 
večino arkad, denimo prihajajoči Mario Kart 8 De- 
luxe. Nekateri špili, kot je Super Bomberman R, 
uporabljajo do osem joy-conov! Komplet doda- 
tnih dveh sicer košta mastnih 90 evrov in posa- 
mičen oderuških 60. Je pa res, da igratorčka pod- 
pirata NFC za branje figuric amiibo in skylanders, 
napredno treseta ter zaznavata nagibanje, zaradi 
česar omogočata merjenje s premikanjem po zra- 
ku ter mahalni nadzor. Kot nalašč za naslednji Ma- 
rio Tennis in Golf, ki bi mogla biti enakovredno 
igralna tako doma kot v dvorani in na zelenici. Le- 
vi ima celo infrardečo kamerico za beleženje oblik 
in razdalje. Vsak ima baterijo, ki traja okrog dvaj- 


set ur, in se polni sočasno s switchem. 

KONZOLEC 


' HI! k V DLANEH zločnost je takrat 720p, naprava pa je okornejša 


z od poklopljivega 3DSa in tako velika, da je ne 
Ročni igralni sistemi so doslej vedno terjali ne- spraviš v žep. V rokah je čez čas pravzaprav kar 

IGRA J HE ni A ke vrste srednjo pot. Bodisi so bili dosti šibkejši malce težka in gumbi so nekoliko manjši, kot si 

od sobnih (DS, 3DS, vita), bodisi so le pretočno vajen s PS4 in xboxa. Treba je upoštevati tudi, 

prenašali dogajanje, kar je terjalo superhitro po- da je zaslon na soncu kljub dokajšnji svetilnosti 

vezavo. Telefoni pa zahtevajo tapkanje po za- neuporaben in da baterija omogoča le kakšne 

Switch s sobnim ekranom povežeš tako, da ga povezneš slonu, in četudi z njimi povežeš normalen joy- tri ure akcije. Potem je treba na štrom ali po- 
v priloženo posteljico. V ta 'dok', iz katerega se vijejo žica pad, imajo bore malo poštenih iger. Nasprotno  werbank. Ampak na manjšem ekranu nižja loč- 
od napajalnika, kabel HDMI in opcijski kabel USB, zdrsne switeh omogoča klasično igranje z gobicama in ljivost ni pomembna in v rokah switch daje ob- 
z vrha in se lepo ugnezdi. Tedaj se začne napajati in polni- otipljivimi knofi na spodobno velikem prenos-  čutek trdnosti in zanesljivosti ter je zadostno 
ti joy-cona ter sliko oddajati na TV. Ti pa se zlekneš in ig- nem ekranu brez zamika in potrebe po ločenih odporen na praske in udarce. Najlepše pa je, da 
raš s pro controllerjem ali joy-conoma, danima na nasta- napravah ali servisih. Ko greš od doma oziro- na vlaku, med čakanjem na predavanje ali na 
vek. Prehod iz dlančnega načina je pohvalno gladek in ne- ma se ti zahoče zabave med obiskom belega  kofetu igraš taisto Zeldo kot doma. Seveda po 
težaven: slika se v sekundi preseli na teve in če pri tem trona, switch dvigneš iz posteljice, da slika pre-  handheld tradiciji ob stisku gumba za izklop igre 
menjaš kontrolnik, moraš zgolj stisniti dvoje gumbov. V skoči na vdelani zaslon, na robova povezneš zaspijo in se spet zbudijo na istem mestu, da 
sobnem modusu je razločljivost 1080p in zvok obkroža- joy-cona in prenosna konzola je nared! Ra- ni panike, ko bus doseže postajo. 
joč, vendar ne pričakuj grafične lepote na nivoju playsta- 
tiona 4. Izdelovalec je moral zaradi prenosnosti sprejeti 


kompromise, zato je switch v prvi vrsti zmogljiva ročna 
konzola, ki jo je moč uporabljati s tevejem. Če ti mobil- 
nost ni prioriteta oziroma nisi velik ljubitelj Nintendovih 
franšiz, je izkoristek switeha vprašljiv. Za manj denarja, 
kot pride osnovni sistem brez enega samega špila, dobiš P 
uveljavljeni in zmogljivejši PS4 vkup z odlično novo igro. 


NAMIZNO 


Še ena igralna oblika je tista, pri kateri ekran 
postaviš na ravno površino in ga nasloniš 
na hrbtno nogico. Tedaj se spremeni v mali 
televizor, na katerem z odklopljenima joy- 
conoma igraš sam ali v družbi. Mario Kart 
na avtocesti z reklamnih slik je verjetno le 
hitra pot k bruhanju, seansa Bombermana 
na mizi po nedeljskem kosilu pa je docela 
praktičen scenarij. Otroci bodo nedvomno 
navdušeni, ker bo imel ati igrice stalno s sa- 
bo! Škoda, da je nogica nekam krhka in da 
hkrati deluje kot pokrov za pomnilniško kar- 
tico, polnjenje pa v tem modusu odpade, ker 
je priključek USB na spodnjem robu. Ob ta- 
; ž kih nerodnostih si čez čas ni težko predstav- 
—-/4 Options (D ChangeUser.| () Close Software.) Continue ; ljati izpopolnjenega 'new switcha'. Toda 
prav mobilna funkcionalnost v namizni ali 
dlančni obliki je osrednji switchev plus in 
razlog, da velja razmisliti o njem. 


Vmesnik je nenintendovsko sterilen, brez prijazne muzike in zaobljenih ikon. So pa digitalno kupljene igre naposled 
povezane z uporabniškim računom in ne s konzolo. Preskok na drug switch je tako netežaven. Desno je Eshop, ki 
je zaenkrat zelo prazen. Ne nudi niti izvenigralskih appov, kot so Netflix, Facebook, brskalnik ... Jih sploh bo? 

V Super Mario Odysseyju bo orokavičeni vodovodar zapustil konfine Gobjega 
kraljestva in se podal v širni, odprti svet. Verjetno ne tako svobodno kot Link v 


NI VSE V REDU 


V tem trenutku switch pesti nemalo kapric; toli- 
ko, da splovitve ni napak jemati kot limanice za 
zaljubljence v Nintendo. Pa za beta test ekosis- 
tema, ki ga bodo izvedli zgodnji lastniki, in rani 
uvod v božični čas, ko bo iger bistveno več kot 
zdaj in se zna pripetiti celo znižanje cene. Kon- 
zola stane 340 evrov in če nabaviš še igro ali dve 
in sobni joypad pro controller, si presegel pol ti- 
sočaka. Prodaja je zazdaj dobra, a se zna ustavi- 
ti, ko bodo tempo začeli diktirati vsakdanji kup- 
ci in ne navdušenci. Tedaj bo moral biti nabor 
softvera bistveno boljši od aktualnega pičlega, 
saj je bilo na dan lansiranja 3. marca na razpo- 
lago komaj kak ducat iger. Od tega je bila veli- 
ka večina neodvisniških, starinskih in predela- 
nih, od Shovel Knighta in Just Dance do Sky- 
landerjev. Velik naslov je bil en sam, Zelda, 
dočim sta paket miniigric 1 2 Switch in Super 
Bomberman R pretresla z navitima cenama. 
Cena sistema je še toliko višja, ker zraven ne do- 
biš nobene mečine, še dema ne. Po samotnega 
od hecnice Snipperclips moraš v elektronsko 
prodajalno, drugih pa ni, kar pomeni iztegnjen 
sredinec v kupčev fris. Tam ni niti odjemalnikov 
za Netflix in slične streamerske servise. Takisto 
je vredno izpostaviti dvom, da bodo založniki ra- 
zen Nintenda dolgoročno prisotni s prvovrstni- 
mi, velikimi špili. Letos pridejo FIFA, NBA in 
Skyrim, toda ko bo medenih tednov konec, se 
zna pripetiti enako kot z wiijem U in PS vito. Bre- 
me prvega je hitro padlo na matično podjetje, 
medtem ko je druga postala zatočišče neodvis- 
nikov. Teh bo na switchu dosti, ampak za rele- 
vantnost v širšem smislu bodo premalo. 


DAH SVEŽINE 


Jasno je, da z nakupom sistema, ki odstopa od 
norm in se upira toku, tvegaš, da za svoj vložek 
ne boš deležen ustreznega vračila. Taka je uso- 
da 'zgodnjih posvojevalcev' na vseh področjih, 
tolikanj bolj na našem, ki se spreminja ekstra 
naglo. Trnov na poti, ki jo je ubral Nintendo, pa 
gotovo ne manjka. Navsezadnje je lansiranje iz- 
virnega mobilnega sistema v dobi vseprisotnih 
telefonov samo po sebi tvegano. A še en fon, VR- 
šlem, 4K -konzola ali noro močna grafikulja bi 
bili neskončno manj zanimivi kot switch. Ta je 
drugačen, in to je dobro. 


Breath of the Wild, a tudi iz tega naslova je očitno, da se Nintendo posodablja. 


1 2 Switch je kolekcija miniigric, pri katerih ni treba gledati 
na zaslon, temveč se s soigralcem meriš iz oči v oči. Re- 
volveraško se spopadaš, molzeš mleko, plešeš, igraš na- 
mizni tenis ... To omogočata joy-cona, ki zaznavata fizično 
mahanje, in takih iger v slogu wiija bo nedvomno še. Toda 
zbirka bi morala biti priložena konzoli, ne da košta 50 evrov! 

PROTI —— 
Trojni A, 'triple A', označuje prvokategorne, 
drage igre velikih založnikov, kot so Call of Du- 
ty, Battlefield in Zelda. Njihovo nasprotje so 
cenejši špili neodvisnih ali indie avtorjev, v ka- 
tere ne gre toliko denarja. Za slednje je switch 
obetavna platforma, saj je Mintendo nehal biti 
ohol in garažnim avtorjem nudi podporo v 
obliki orodij ter ugodnih poslovnih pogojev. 
Nove indiejanke bodo v Eshop prihajale teden- 
sko, od Shovel Knighta in Fast RMX ob lansi- 
ranju prek kasnejših predelav, kot so Stardew 
Valley, Binding of Isaac in Rive, do novosti ti- 
pa Rime, Snake Pass, Celeste in Yooka-Lay- 
lee. Letos jih bo menda najmanj 64! Te igre 
ne potrebujejo toliko grafične moči in so po- 
sebej hvaležne za igranje na poti. Je pa res, da 
jih bo dosti podvojenih z drugimi sistemi, zla- 
sti s PCjem in PS4, in da bo publika terjala več 
od njih. Zelda je sicer super, toda moti že zlož- 
ni tempo, s katerim kanijo na switch dajati 
Nintendove lastne franšize. Mario bo šele kon- 
cem leta, Splatoon poleti. In kje so Metroid, 
Kirby, Donkey Kong, Luigi, Star Fox, Wario, 
Pokemon? Počasni so, počasni, in to se zna 
odraziti na prodaji, slednje pa na zagretosti ve- 
likih izdajateljev, da požegnajo switch. Ne 
pričakujem, da bom na njem kdajkoli igral 
Mass Effect Andromeda in Prey 2. Toda če bo 
ostalo pri Nintendovih igrah in neodvisnicah, 
bo priokus ipak grenak. 

V KOLOSEJU OD 13. APRILA! 


TESTISI 


ROK kale EGA 


AMDJu je uspelo z novimi osrednjimi procesorji 
ryzen v eni potezi praktično ujeti večnega 
konkurenta |ntela. 4Aggressor si ponavlja to 
poved, saj se mu še vedno zdi neverjetna. 


ta 2006 je na fuzbalskem svetovnem prven- 
slavila Italija in dobili smo Nintendov wii. 

el pa je dal na svetlo prve primerke proce- 

Sotjev core. S to arhitekturo je modri gigant 
docela povozil AMDjeve izdelke. Odtlej je razkorak 
med tekmecema iz leta v leto naraščal, kajti zeleni 
najprej s phenomi niso držali priključka, dočim so 
bili bulldozerji brca v prazno. Intel je pričel ob od- 
sotnosti konkurence lenariti z minimalnimi pribitki 
k hitrosti, AMDju pa so se problemi kopičili kot za- 
kleti. Prišlo je do več prestrukturiranj in menjav 
ljudi ter do nevarnih padcev delnic in zamrtja strež- 
niške veje procesorjev. Resno, kdaj si nazadnje sli- 
šal o opteronu? Podjetju so večkrat napovedali kre- 
pot in vsako oznanilo o skorajšnjem povratku se je 
zdelo bolj privlečeno za lase. Zdaj pa imam pred 
seboj procesor, ki si po popajsko zaviha rokave in 
intelom požuga s pestmi. AMDju je uspelo. Ne, res. 


GA SEE SKA AA. 

Kako so to dosegli? Vseeno ne v hitrem zamahu, kot 
je morda videti navzven, saj je projektiranje central- 
nih mikroprocesorjev zahteven proces, kjer je težko 
ubirati bližnjice. Temelji za preboj so bili položeni le- 
ta 2012, ko se je v podjetje vrnil tamkaj že domači 
arhitekt vezij Jim Keller. Možakar je pred tem sode- 
loval pri vrsti athlonov in drugih CPUjev iz AMDjevih 
najboljših let. Med leti 2012 in 2015 je začrtal novo 
arhitekturo zen, ki naj bi firmo vrnila v igro, in sesta- 
vil trdno, sposobno moštvo kar tristotih inženirjev, ki 
naj bi to doseglo. Nato je bilo njegovo delo končano 
in je odšel k Tesli, kjer za Muska skrbi, da se samo- 
vozni avti ne zaletavajo. Sledilo je dva milijona de- 
lovnih ur tima, da so napravili končni čip, njegova 
namizna inačica pa je dobila ime ryzen. 


Štos zena je zapoved, da je sicer treba absolutno 
stremeti k višanju števila jeder v čipu, toda ne za 
ceno hitrosti posameznega jedra in ne na rovaš pre- 
velike porabe. Z obojim je imel hude težave bulldo- 
zer, zasnova AMDjevih srčik iz preteklih let. Trpel je 
za nižjim številom inštrukcij na urin cikel (IPC - in- 
structions per clock) od intelov in se je za povrh ne- 
marno grel. Zen močno razširi prepustnost cevovo- 
da za povelja, in to na več načinov. Eden je pove- 
čanje predpomnilnikov, ki hranijo podatke na poti; 
zlasti zadnjega, L3 cacha, ki je bil pri buldožerjih 
podhranjen. Nadalje z izboljšanimi vezji za odloča- 
nje, kam razpošiljati ukaze. Ter nenazadnje z odloč- 
no usmeritvijo v večnitenje v enem jedru, kar pri In- 
telu poznamo kot hyperthreading, tu pa ga nazivajo 
kot simultaneous multi-threading ali SMT. To po- 
meni, da osem ryzenovih fizičnih jeder v Windows 
vidimo kot šestnajst uporabnih. 


Preteklo desetletje smo AMDjeve srčike povezovali 
z agresivno cenovno politiko, saj so le tako upra- 
vičile smiselnost nakupa. Z ryzeni pa firma spet po- 
sega na področje dražjih, zmogljivih izdelkov. 


Zadnji važni gradnik zenove strategije je varčevanje 
z energijo. AMDjev zaveznik s proizvodnjo polpre- 
vodnikov GlobalFoundries je naposled prešel na 14- 
nanometrski proizvodni proces, podoben Intelove- 
mu. AMD tako pri velikosti tranzistorjev ne zaostaja 
več kot v preteklosti! Za nameček je v vsakem čipu 
blizu tisoč (!) mikrotipal, ki ob slehernem trenutku 
zaznavajo temperaturo in napetost. S temi podatki 
procesor dinamično izklaplja dele, ki niso v rabi, ali 
navija jedra, ki jih programje najbolj nuca. Intel te- 
mu pravi turbo boost, AMD pa v zenih precision 
boost. Izraz pride od dejanske zmožnosti, da se tur- 
bo frekvenca zvišuje v korakih po 25 megahercev, 
kar je natančneje kot kjerkoli doslej. V podjetju na- 
mečkoma izpostavljajo, da naj bi obnašanju turbo- 
navijanja in razpošiljanju inštrukcij v niti načelovala 
nevronska mreža, torej učeča se strojna pamet. Ce- 
lotnemu sistemu modno pravijo SenseMI, a vpliva 
te pameti v doslejšnjih testih še nismo zaznali. 
NORA e ei 

Ryzeni so torej odvrtek zena za namizne računalnike 
in so na trg prispeli prvi. Do poletja sledi strežniška 
različica naples z 32 jedri, ki se bo šla spopast s xeo- 
ni. V drugi polovici leta pa je predviden še prihod 
mobilniške platforme raven ridge. Tu bo šlo bržda 
za APUje, torej AMDjeve procesorje z vdelano grafi- 
ko. Za ryzene namreč velja, da nimajo vgrajenega 
izrisovalnega vezja kot večina Intelovih čipov! Pri 
AMDju so porekli, da si bo nekdo, ki ve, zakaj je 
pljunil novce za dober namizniški proc, že omislil 
pošteno grafično kartico. Tudi v okviru ryzenov je 
treba paziti na delitve. Kar imamo danes pred se- 
boj, so najmočnejše inačice, ryzen 7, kar se bo brž- 
čas kmalu udomačilo kot R7 (ja, spominja na nazi- 


NEW AMD WRAITH COOLERS 


Wraith 


STEALTH 


- X 
£uhi oe 
AMDjeva glavna izvršna direktorica dr. Lisa Su je ena od tistih, okoli katerih je 
podjetje v zadnjem času zgradilo nov trden vodilni menedžment, s katerim so 


pomagali odgnati strah investitorjev. Gre za inženirko z diplomo z MITja. 


Te 


Wraith 


SPIRE 


poo 


Ryzene spremlja tudi nova serija privzetih AMDjevih hladilnikov niza wraith. Tre- 
ba je vedeti, da so stari hladilniki z AM4 kompatibilni le, če jih pritrdimo direktno 
na podnožje. Tisti z zadnjo ploščico pa terjajo prilagajanje spričo drugih lukenj! 

Cinebench 15 multithreaded 


ryzen R7 1700X 
8 jeder, 3,4 GHz 


core i7-6900K 
8 jeder, 3,2 GHz 


core i7-7700K 
4 jedra, 4,2 GHz 


Fx-s350 | 
8 jeder, 4 GHz 


Battlofiold 1, 2560x1440, ultra 


ryzen R7 1700X 
8 jedor, 3,4 GHz 


Rezultati v igrah so še nestanovitni. Kažejo, da de- 
veloperji niso imeli časa, da bi se na ryzene dobro 


pripravili z optimizacijami za izboljšave večnitnosti. 
Zaradi tega jedra ostajajo neizkoriščena. 


vanje radeonov). Do poletja dospejo srednjerazred- 
ni ryzeni 5, po juniju pa še šibkejši ryzeni 3. 

Izdani repertoar obsega tri čipe s predpono ryzen 7: 
1800X, 1700X in 1700. Višja kot je številka, moč- 
nejši so, dočim oni X označuje XFR ali extended fre- 
guency range. Gre za odstranitev zgornje meje tur- 
bo navijanja, kar v teoriji pomeni višanje takta, dok- 
ler hladilni sistem prebavlja toplotni izpust. V praksi 
predvidevajo, da naj bi za večino uporabnikov to 
pomenilo okrog sto ali dvesto megahercev višji tik- 
tak glede na navedeno turbomejo. Na primer: 1800X 
dela privzeto na 3,6 GHz in ima turbomejo 4 GHz, 
toda 'X' mu omogoča naspidiranje prek tega. Zaen- 
krat je težko reči, kako uporabno je tole, ker se zdi, 
da se ryzeni ne navijajo preveč dobro, čeprav se jih 
vse da, saj so odklenjeni. 

Vsa trojka so osemjedrniki, ki imajo v siliciju konfi- 
guracijo 4 plus 4. Četverica jeder je namreč poveza- 
na v tako imenovan core complex, dva v ryzenih pa 
povezuje vodilo infinity fabric, ob čemer je vse na 
istem kosu silicija. Za delovanje seveda potrebujejo 
povsem novo podnožje, AM4 z 1331 nožicami. Oko- 
li njega je AMD zgradil platformo summit ridge s 
čipovji serije 300. Tu se bo treba malo pomujati, saj 
za končne uporabnike obstajajo tri različice. A320 
je najcenejša, nenavijaška. B350 je srednja, X370 
pa za maherje, ki želijo od sistema največ. Uporab- 
ljajo dvokanalni pomnilnik DDR4. 


Kodo ea KKIE 


Platforma še trpi za neoptimiziranostjo, zato rezulta- 
tov ni treba jemati preveč strogo, ker se bodo s po- 
sodobitvami biosov spreminjali. A celokupno je sk- 
lep tak: ryzeni so presneto hitri, ko gre za naloge, ki 
dobro izrabijo večnitenje. To danes že zna večina 

RE SISI 


Plate vseh treh čipovij družine 300 so ponudili vsi 
večji proizvajalci, od MSlja do ASUSA, in niso zaso- 
ljene. Toda dobava je še nezanesljiva, saj ne doha- 
jajo povpraševanja. Za nameček pri mnogih mode- 
lih šepa optimizacija in čakamo nove biose. 


delovnih programov, od izrisovalnih do onih za 
kompresiranje ali iskanje po tabelah. Konkurenčne 
Intele družin skylake in kaby lake ponekod pustijo 
gladko zadaj. Malo drugače je pri igrah, ki niso tako 
zelo večnitni programi, oziroma so med naslovi og- 
romne razlike v izrabi procesorskih jeder. Tu se vi- 
di, da pri IPC in frekvencah Intel še vedno vlada, kar 
je posledica dejstva, da ima skrben nadzor nad 
odlično optimizirano proizvodno linijo. Toda AMD 
mu pošteno diha za ovratnik, saj je razlika okoli 5 % 
Razlika med bulldozerji in ryzeni je v tem, da pri 
slednjih na račun osmih jeder v čipu ne žrtvuješ več 
toliko hitrosti posameznega. Zaradi tega ga je moč 
oklicati za zelo vsestranski procesor. Ob nižji ceni 
od konkurence so brez dvoma najlepše preseneče- 
nje na PC-področju v zadnjih letih. R7 1800X je pri 
slabih 600 evrih pol cenejši od osemjedrnika core 
i7-6900K, 1700X na testu košta slabih 500 evrov, 
dočim je 1700 pri štiristotih res fajn izbira za malo 
manj zahtevne. Resno dilemo imajo le tisti, ki igrajo 
le igre, kajti core i7 7700K tam še slavi. A tu velja 
poudariti še nekaj: ryzenovo zmagoslavje orisuje 
dejstvo, da naposled zares vstopamo v mnogonitno 
ero. In pri AMDju trdijo, da sodelujejo z več kot tri- 
stotimi razvijalci iger, da bi to še spodbudili. Če iščeš 
CPU za prihodnost, je torej ryzen mamljiv. 


Naš testni sistem z ryzenom R7 1700X je hladil Coo- 
ler Masterjev vodni komplet masterliguid 120. Srči- 
ka je tiktakala v spregi s 16 gigabajti ramnikov Hy- 
perX, SSDjem iste tvrdke in nabritim Asusovim ge- 
forcem GTX 1080. Plata je bila MSljeva B350 toma- 
hawk, zato hujših navijaških testov nismo izvajali. 

Wolverine je star. Pravzaprav sploh ni več Wolveri- 
ne, le še senca svojega človekolikega jaza Logana. 
Moči so mu jenjale in nada v boljši svet prav tako. S 
familijo miroljubno životari v pokatastrofičnem sve- 
tu, ki mu vladajo zlobniki, kakršna je Hulkova de- 
generirana rodbina. Prav zelenci so njegova največ- 
ja nadloga, saj ga neprestano izsiljujejo. Ko jim ne- 
kega dne ne more plačati, ga prebunkajo skoraj na 
mrtvo. V brezupnem položaju Logan sklene dogo- 
vor s slepim Hawkeyem, da mu pomaga pri kurirč- 
kasti zadači na drug konec dežele. Peljeta se skozi 
San Francisco, kjer mutirani ljudje krti spodkopa- 
vajo mesto, dokler se ne zruši v Zemljina nedrja. Na- 
to ju napade banda Ghost Riderjev, ki jih mora po- 
streliti slepi lokostrelec, kajti Logan vztraja v svo- 
jem nenasilništvu. Pot ju vodi skozi Hammerfalls, 
kraj, poimenovan po padlem Thorovem kladivu. 
Tam srečata Ultrona-8, poročenega z bivšo Haw- 
keyevo ženo. Njuno hčer je zajel lokalni fevdalec 


SLIKOSUK 


Tudi mutante obišče jesen življenja. 
poslednjega filma z njemu najljubšim superjunaškim igralcem 


si ob ogledu 


z enega lica briše ošpricano kri, z drugega pa solzo žalosti. 


Kingpin in stranski kvest je neizogiben. Kingpin je 
tačas ravno v areni, kjer dinozavra napadeta Dare- 
devila in Punisherja. Logan in Hawkeye se s spider- 
mobilom, ki vozi po stenah, prebijeta v njegovo opo- 
rišče in osvobodita dekle, preoblečeno v Spider- Girl, 
ki Kingpina obglavi z zamahom puške! 
Ob kozarčku sredi pustinje Logan kameradu pove, 
od kod njegova mirovniška zaobljuba. Pred deset- 
letji je X-dvorec napadlo nič manj kot štirideset su- 
perhudodelcev in Wolverine jih je vse razsekal. A 
ko je vlekel kremplje iz poslednjega, je spoznal pre- 
varo. Šlo je za Mysteriovo iluzijo in naokoli so v res- 
nici ležala trupla mladih mutantov, ne zlobnjakov. 
To je junaka zlomilo. Ker mu življenja ni uspel vzeti 
niti vlak, se je odločil Wolverina in njegovo smrto- 
nosno orožje za vekomaj zakopati. Toda obujanje 
spominov prekine napad Venom-tiranozavra. Star- 
ca pred morilsko beštijo zadnji trenutek reši Bela 
kraljica Emma Frost, žena Doktorja Dooma. Dvo- 
jec naposled le doseže končno destinacijo, Novi Ba- 
bilon, kamor dostavi ampule superseruma, ki naj bi 
pripomogel uporu zoper tiranskega Red Skulla. Am- 
pak vse skupaj je bila past bivših agentov Shielda 
in kurirja dobita metek med oči, kar je za Sokolje 
oko seveda smrtna doza svinca. 

MM 


90-letni Charles Xavier ni v 


a FI oa O, se 


Logan se sčasoma predrami v sobi artefaktov mrt- 
vih Avengerjev in z Red Skullom se spopadeta. Wol- 
verine ostaja v pokoju, zato rdečeglavca obglavi s 
ščitom Stotnika Amerike. Logan potem nase navle- 
če kose Iron-Manovega oklepa in s kovčkom denar- 
ja odleti na domačo kmetijo. A tam ga ne čaka lep 
prizor. Hulku je bilo vmes dolgčas in mu je s svojimi 
incestnimi degeni poklal ženo in otroka. Na tej točki 
Logan umre, Wolverine pa vstane od mrtvih. Bivši 
X-možak seseklja zeleno bando in se na kraju zgar- 
ba z Bruceom Bannerjem. Ta se kajpakda preobra- 
zi v gigantskega Hulka in nasprotnika požre. Toda 
Wolverine je neprebavljiv in čez nekaj ur si z britva- 
mi zmagovalno utre pot iz Hulkovega vampa. V vot- 
lini nato najde dojenčka Bannerja mlajšega, s kate- 
rim na hrbtu odjaha v sončni zahod. 


M MOKI TRAK 


Ti Hi 
Taka mineštra Marvelovega sveta je strip Old Man 
Logan uveljavljenega pisca Marka Millarja iz leta 
2008. Četudi se bere kot otroška igra, v katero so z 
lopato nametani nepovezani dogodki in liki - ali pa 
prav zaradi tega -, je zgodba postala kultna. Znotraj 
serije Secret Wars je starec Logan celo dobil lastno 
vesolje, Earth-807128. Na njegovi premisi temelji 
tudi aktualni film, toda razen prvega stavka iz tega 
članka sličnosti med štorijama ni. Na platnu zato ne 
gre pričakovati Avengerjev v taki ali drugačni obliki 
in njihovih nemez. Niti ne pacifističnega Logana. 
Kljub naslovu je to namreč Wolverinov film in nje- 
gova rezila brez slabe vesti režejo skozi meso od 
uvoda do kraja. Brez dvoma je to najbolj nasilna in 
krvava xmenovska uprizoritev, obenem pa zelo ne- 
tipična, saj ne pozna žarkovnih pogledov, letanja in 
spreminjanja oblik. V letu 2029 so možje X dozdev- 
no mrtvi in edina mutantska stvar na Zemlji je koru- 
za, ki je uspešno izničila gen X. Le sivobradi, hira- 
joči Logan se z bolnim Xavierjem skriva pred prete- 
klostjo in ogleduje adamantijev patron, s katerim bi 
lahko hitri konec storil. 

Precejšnja neumnost scenarija je, da nad prilično 
neranljivega Wolverina vseskozi pošilja soldate z na- 
vadnim orožjem. Rezultat je nepoštena mesnica. 


Rutinsko življenje starčkoma prekine prihod enajst- 
letne Laure, posebnega otroka, ki ga bodo ljubitelji 
sličic in oblačkov prepoznali kot lik X-23. A karkoli 
več povedanega bi bilo na tem mestu kvarnik. Ta- 
mala ima zanimiv izvor in je skrajno zajebana. Hugh 
Jackman kljub temu, da mineva sedemnajst let od 
njegove prve uprizoritve Rosomaha, sicer ostaja 
osrednji in tradicionalno privlačen element filma, 
toda Laurina čudaška in krvoločna predstava je pre- 
senetljiva dodana vrednost. Predvsem pa punca de- 
luje kot dober kontrast obema geriatrikoma na be- 
gu čez deželo. Za petami jim je klasična korporacij- 
ska / laboratorijska / superorožarska zarota, vendar 
brez dinozavrov, tajinstvenih artefaktov in visoke 
tehnologije. Prav to včasih izpade neumno, kajti 
Wolverine svojemu pešanju navlic kot mesoreznica 
uničuje valove vojakov, ki se nadenj spravljajo z na- 
vadnimi kroglami in harpuno. 

Stari Logan ni podoben svojim prejšnjim filmom, še 
manj pa skupnim dogodivščinam, kot je Days of 
Future Past. Je temačen, noirovsko-postapokalip- 
tičen odvrtek brez spektakularnih podiranj stolpnic, 
pač pa s toliko več osebne bolečine. Da vsi v Wol- 
verinovi bližini nasrkajo, kar je skozi celotno serijo 
razlog za njegovo kamnito odtujenost, se tokrat naj- 
bolj očitno manifestira. Zato je film enako krvav kot 
čustven in ko kremplji ne prebadajo lobanj, gre gle- 
dalcu na jok. Recimo ob pogledu na skoraj mumija- 
stega Profesorja X, čigar nekdanja supermoč je zre- 
ducirana na šepetanje konjem. Težko rečem, da gre 
za filmsko remek delo, saj je fabula navadna in liki 
izven osrednje trojice neizstopajoči. Pogrešal sem 
takisto več kot eno poved, kaj se je zgodilo z drugi- 
mi znanci, od Magneta naprej. Toda ostro dogaja- 
nje pusti močan odtis, obenem pa povest lepo skle- 
ne xmenovski aktualni filmski univerzum ... Hugh 
se od svoje bržda najbolj markantne vloge ne bi mo- 
gel bolje posloviti. 


Logan je mnogo boljši od prejšnjega Wolverinove- 
ga samostojnega filma, tistega japonindžastega. 
48-letnega Hugha bomo pogrešali in naslednji Ro- 
somah bo natikal velike čevlje. Oziroma kremplje. 

Računaj 
name !!! 


Znanstveni kalkulator 
ClassWiz - FX-991EX 


ClassWiz serija z visoko ločljivim LCD zaslonom in ostalimi možnostmi 
Serija Classwiz ponuja novi visoko-ločljivi LC zaslon z 192x63 ločljivimi 
točkami in močnejšo resolucijo, štirikrat večjo od zaslonov prejšnje FX-ES 
serije. Poleg tega, nova ClassWiz serija vsebuje novo strojno opremo, s 
hitrejšim procesorjem in dvojno velikostjo spomina. 


Vrhunec 

Tu so tudi preglednice, ki dovoljujejo uporabniku vršiti osnovne kalkulacije 
preglednic in to prvič na znanstvenem kalkulatorju. Poleg tega, so rezultati 
pregledni na pametnem telefonu ali tablici, zahvaljujoč 

novo dostopni OR kodni funkciji. 


TOBO/'S TOBO'S d.o.o., Peruzzijeva 127g, Ljubljana 
usa 01 280 86 80, infoOPtobos.si, www.tobos.si 

očutim se privilegiranega, da sem bil del 
Per dni računalništva, ko je bila šti- 

munga tega področja drugačna, prijetnejša, 
romantično intimnejša. Danes je abak orodje kot 
avtomobil ali pralni stroj in osebnost mu še najbolj 
daje blagovna znamka. Njega dni pa je bila zaradi 
pionirstva vsaka naprava nekaj posebnega. Z njimi 
se nisi poistovetil le zaradi lastništva, marveč za- 
to, ker so imele svojstvene lastnosti. Samo spect- 
rum je imel tako in tako grafiko ter le C64 je imel 
tak in tak zvok. Če je bila mašina še v tehnološki 
špici in je imela za sabo zanimivo zgodbo o nas- 
tanku, si ji zlahka sceloma pripadel. 
Taka je bila amiga s sredine osemdesetih. Hišno 
računalo je navdušilo z multimedijskimi zmoglji- 
vostmi, razturilo tako pri špilih kot risarstvu in ob- 
delavi videa ter posedovalo enega prvih večopravil- 
nih operacijskih sistemov. V enem ohišju si za nizko 
ceno dobil računalnik za delo in konzolo za odlično 
igranje. To je skozi niz modelov, od domačinske 
A500 do elitne A4000, pritegnilo okrog štiri milijo- 
ne ljudi. Ne sliši se veliko, a industrija je bila tedaj 
občutno manjša, amigaši pa s(m)o bili na svojo lju- 
bico dobesedno usekani. Današnji appostoli so le 
senca te silne strasti, ki brizga na plano celo dvajset 
let po zatonu sistema in terja vedno novo nostal- 
gično spominjanje. Kanalizirata ga sledeča frišna 
dokuja o plastični legendi. 


,čunalnikom, Commodorjevo amigo, 
e pojenja. Krepi jo dvoje dokumen- 
arcev, ki opevata in razgrinjata fren- 
ino ozadje. Podučiti se pusti 


VrvA AMIGA 


... ni toliko dokumentarec o amigi kot amigaštvu. 
Šur, saj izvemo osnove: da je računalnik nastal pri 
samonikli firmici Hi-Toro, po kateri je stegoval lov- 
ke Atari, a ga je prehitel Commodore, ki je potrebo- 
val naslednika C64 .... da sta prvi model A1000 pro- 
pagirala nori umetnik Andy Warhol in pevka Debbie 
Harry ... da si je amiga hitro pridobila simpatije ga- 
merjev in kreativcev ... da je z dodatkom video toas- 
ter omogočila hišno obdelavo gibljivih slik ... in da 
je bila nerodnost krovne firme tista, ki je sredi devet- 
desetih pripomogla k propadu. Nato smo deležni 
uvida v post-Commodorjevo dobo, ko je znamko ku- 
pil nemški Escom in iz nje naredil približno nič, vse 
do danes, ko navdušenci nadgrajujejo OS in amigo 
uporabljajo na koncertih čiptjunerske muzike. 


vidi 
Meni izredno ljuba amiga 1200 s čipovjem AGA se 
je glede na A500 prodajala precej slabo. Kupci niso 
videli beneficij ekstra moči, Commodore pa je smi- 
sel novinke slabo predstavil. 


Vendar časovna linija ni v središču zanimanja, tako 
kot ne nepristranskost. Vidi se, da so film delali fani 
za fane, saj je brezbrižno enostranski in se prijatelji- 
ce niti ne trudi umestiti v širšo sliko. Vidimo recimo, 
kako ljudje z njo veselo delajo MIDI-glasbo, za kar 
je bil v resnici boljši atari ST. Pod žarometi so pač 
ljudje in občutki, kar je najbolj hvalevredna lastnost 
enournega dokumentarca, za katerega so sredstva 
nabrali kickstartersko. Eden prijateljičinih očetov 
RJ Mical o nastanku pripoveduje tako doživeto, da 
se mu kar prepustiš ... prezident firme NewTek, ki 
je naredila video toaster, omogoči globok uvid v to 
dokupljivo kartico ... tu so pisane podrobnosti, ka- 
ko je na primer Warhol na predstavitvi pomotoma 


PETRO TYSCHTSCHENKO 


m h o 


V newyorškem Lincoln Centru sta leta 1985 pred živo publiko in simfoničnim orkestrom umetnik Andy War- 
hol ter njegova muza, pevka Debbie Harry, preizkusila amigo. Na vprašanje, ali je že kdaj delal z računalnikom, 
je Warhol odgovoril z znamenitimi besedami: "Ne, raje sem počakal na tegale." 

uporabil nedodelano orodje fill v Deluxe Paintu, a je 
program čudežno zdržal ... ter osebne izpovedi teh 
in onih zaljubljencev, ki imajo amigo na piedestalu, 
ker je bila čisto poseben računalnik. Kljub manku 
realizma in distance mi nikakor ni bilo žal petaka za 
izposojo oziroma desetaka za lastništvo Vive Amige 
na eni od platform, zbranih na Amigafilm.com. 


THE AMIGA YEARS 


Robert J. Mical ('Majkl') je pomagal pri nastanku 
amige, ročne megadrkalice lynx in večpredstav- 
nostnega predvajalnika 3D0. Govori v obeh doku- 
jih, pri čemer je v Amiga Years bistveno resnejši. 


... ni toliko dokumentarec o amigaštvu kot o amigi. 
V nič manj dveh urah in pol so dokaj hladno naniza- 
ni osrednji dogodki iz frendičine preteklosti, ki so 
opremljeni s skorajda težko prebavljivo količino po- 
drobnosti. Medtem ko je Viva Amiga jedrnat in us- 
merjen, Amiga Years mrežo vrže izredno na široko. 
Zato izvemo detajle o izdelavi procesorjev in poslov- 
nih dogovorov, ki bodo zanimali predvsem zagrete 
amigaške anal-izatorje. Začetne četrt ure je na pri- 
mer posvečene le Atariju in temu, kako je stanje pri 
njem pripeljalo do firme Hi-Toro, kjer so sestavili 
frendico. Je pa res, da se filma zato ne preklata, kaj- 
ti čeprav pokrivata isto tematiko, je eden bolj sp- 
roščen in fanovski ter drugi historično-poslovno fak- 
tološki. Celo RJ Mical, ki v Vivi Amigi dobesedno 
uživa, je tu zadržan in poštirkan! ln na sporedu je 
vpogled v piratsko ter demo sceno, kar Viva Amiga 
izpusti. Zato so Amigina leta, ki so nadaljevanje 
navdušeno sprejetega osembitniškega dokuja From 
Bedrooms to Billions, vredna ogleda za tiste, ki bi 
radi šli globlje. Tudi tu enkraten ogled velja petaka, 
digitalni nakup z dodatnim materialom pride 13 
evrov, na voljo pa sta tako DVD kot blu-ray. Ami- 
gaši pač radi zbiramo! 


UMORA DE DROGA 


Me 


Če bi imel Commodore njega dni take oglase, bi se 
zadeva morda končala drugače. Tako pa je amigo 
namesto v Toys'r'Us prodajal v specializiranih ra- 
čunalniških štacunah in se šel elitizem. 

BOLJŠA STORITEV. BOLJŠI NAKUP. | BIG BANG 

JJOLKHTI UICK, 
PISTOLA MN STNIK 


Ob kinoprihodu drugega poglavja strelsko-pretepaške 


sage o ašašinu Johnu Wicku 


spiše prispevek 


o največjem zajebancu med kravatarji. Ne reci mu 
računovodja in ne dotikaj se njegovega psa! 


rvi John Wick je bil pred dvema letoma 
OD proizvod, ki je tako štrlel iz hollywood- 

ske ovojnice, da jo je raztrgal. Ljubitelj- 
ski scenarist Derek Kolstad je imel za sabo le ne- 
kaj neodmevnih tekstov, Wicka pa je pisal ob stra- 
ni in ga že skoraj opustil, ko ga je žena prepričala, 
da je dober in naj nadaljuje ... za besedilo se je 
ogrel tedaj že nekoliko opešani Keanu Reeves, za 
katerim je bilo več neuspešnih projektov ... mali 
studio Thunder Road je zmogel komaj dvajsetmili- 
jonski proračun ... film iz itak teže prebavljivega 
žanra neo noir pa je bil ves črnikav in turoben, s 
prizori, kjer glavnega junaka huligani nagarbajo do 
nezavesti in mu ubijejo kužka samo zato, da pride- 
jo do avtomobila mustanga letnik '69. Nakar Wick 
pošizi, jim polomi piščali in jim v prsne koše zvrta 
luknje, skozi katere nočejo dihati, zato umrejo. Še 
en projekt direktno za na video ob Seagalove in 
Lundgrenove izume! Kdo bi to gledal? 


| V ih uli pal V 


liti J 


Po noirovskih zapovedih Keanu kot Wick simbolizi- 
ra nasilneža, ki je zaciklan v starih vzorcih in se jih 
ne more znebiti, dočim je kuža nedolžen. 


Očitno marsikdo. John Wick je prinesel štirikrat več, 
kot so vanj vložili, in povzročil, da je Reevesova 
zvezda vnovič zasijala. Sicer ne pri splošni publiki 
kot Cruisova, temveč pri sladokuscih, ki čislajo sa- 
mosvoje, kakovostne hardcore akcijade. Toda Kea- 
nu je popularnosti pri obrobnih skupinah vajen, saj 


je kariero zares začel z ZF-komedijo Bill and Ted's 


Excellent Adventure, ki so jo obrajtali predvsem bolj 
razgledani filmofilski najstniki. Tudi Matrix je bil sub- 
kulturni hit, ki so ga mase požegnale zlasti zaradi 
načela snežne kepe. Saj ne, da so ga razumele, sa- 
mo leder jim je bil kul. Wick je bil bistveno bolj un- 
derground, virusno se je širil po obskurnih dvora- 
nah in torrentih. Testosteronski mladeniči so se po 
forumih in družbenih omrežjih vznemirjeno spraše- 
vali, če je kolega že videl tisti nori film, v katerem 
Keanu očem realistično, spektakularno in v enem 
samem dolgem prizoru premlati ter postreli za cel 
diskač ruskih mafijcev. Ja, nekako tako kot Taken; 
navsezadnje je bil Reeves za časa snemanja star že 
skoraj petdeset, ne dosti manj od Neesona. Le da 
še bolj hrabro, boleče in neolepšano. Ter zdaj ob- 
darjeno z bistveno boljšim nadaljevanjem. 


h, | 


VvAaA 


Laurence v šlafroku se ne garba, ker ima mega- 
vamp. Keanu pa kljub zagmašnemu gvantu mlati in 
brca deluks. Skoraj vse stori sam, brez dvojnikov! 

U DRUGEM POGLAUJU 


Kleč Johna Wicka, ki je ime dobil po scenaristovem 
dedku in ni bil nikdar strip, načrtujejo pa dotičnega 
za letos, je bil v tem, da je bil Keanujev bradač v 
resnici visoko izurjen morilec. Noirovski zakonik je 
terjal, da se je zapletel s taistimi ruskimi kriminalci, 
ki so ga najeli, ker je lajf pač zajeban in nepošten. 
Navsezadnje mu je z boleznijo ubil neomadeževano 
ženo, ta svetilnik, ki mu je kazal pot iz ašašinskega 
podzemlja. Sličen problem ima (anti)junak v dvoj- 
ki, kjer se pojavi ksiht iz preteklosti in terja, da zanj 
nekoga fenta. In ko to med dolgim rešetanjem po 
rimskih katakombah stori, se šele odprejo vrata pe- 
kla, ko se ga lotijo dovčerajšnji kolegi ... 
Adrenalinski, z vajeti sneti in za ogled absolutno pri- 
poročljivi John Wick Chapter 2 ni tipičen sekvel. 
Čeprav bi se lahko ambiciozni avtorji držali zmago- 
valne formule, so zamahnili širše. Noir minimalizem, 
mrakobna tematika s ciničnimi enovrstičnicami in 
bournovsko boleči obračuni, ki so se spogledovali s 
pretiravanjem, a ne kar naprej, so sedli na zadnji se- 
dež ameriškega mišičnjaka. Od tam trosijo nasvete, 
vendar niso več za volanom. Šofira namreč želja po 
tem, da bi ostrino omilila humornost. Daleč od tega, 
da je nadaljevanje komedija, vendar občutno teže 
ostaneš resen kot pri enici, ki je bila predvsem težaš- 
ko sarkastična. Že na začetku je en tak indianajone- 
sovski trenutek, ko Keanu po pretepu končno le iz- 
vleče pištoli, in tudi kasneje sem se nemalokrat 
smejal ob očitnem pretiravanju tako v sirastih dia- 
logih kot pri rešetanju ter pretepanju. Oboje je še 
zmerom paša za oči s svojo nebrzdano nasilnostjo, 
ko kosci mesa pršijo izza strelnih ran in hrustanec 
hrska pod udarci ter ruvalnimi prijemi iz brazilskega 
ju-jitsa. A dogajanja se drži zaznaven LOL-pridih, ki 
nasilje naredi množicam bolj sprejemljivo. Tudi bolj 
seksi je vse, od Ruby Rose v vlogi neme ubijalke do 
elegantnih oblačil na morilski smetani. To in Lau- 
rence Fishburne nista edini povezavi z Matrico! 
Širši zamah je očiten še v nečem: množičnosti pri- 
zorov in nabreknjenem univerzumu. Prvenec je bil 
zaradi proračuna omejen na dokaj intimne, prazne 
scene, kjer so večino življa prispevale Wickove 
žrtve. Tokrat je bistveno drugače, kot pokažejo žele- 
zniška postaja in mestne ulice, kamor so postavili 
razširjene avtomobilistične pregone. V Chapter 2 pa 
naposled dobimo globlji vpogled v delovanje običaj- 
nim ljudem nevidnega vzporednega sveta, ki - vsaj 
zazdaj - nima le enega šefa, temveč več 'direktor- 
jev' in celo 'kraljev'. Njegovo vezivno tkivo niso po- 
godbe, ki jih tajnice vpisujejo v starodavne termina- 
le, marveč kodeks, ki se ga morajo držati vsi ašašini, 
sicer se jim slabo piše. Celo Wicku. Se vidiva v Tret- 
jem poglavju, John. Če boš še živ. 


v S | 


pesa, a 7 o 
italijanski mafijozo Santino D'Antonio prinese dru- 
gačno vrsto negativne energije kot Viggo v prven- 
cu. Ruby Rose bi lahko še malo natrenirala. 

do zmaga v življenju, klofute voljno prejemajoči 

dobrosrčnež ali sebični pizdun? Kar se tiče Raya 
Kroca, arhitekta MeDonaldove svetovne dominaci- 
je, je odgovor jasen. Če je nekaj nemogoče, si zas- 
tavi še višji cilj. Tvegaj, četudi lasten dom in eksis- 
tenco. In ko se konkurenca utaplja, ji v usta porini 
hidrant in odpri ventil. Način je bil očitno zmagovit, 
kajti Kroc je tisti stric, ki je iz neke kalifornijske bur- 
gerdžinice napravil svetovnega igralca. 
Presenetljivo je, da se je filmska industrija tako obi- 
rala pri predstavitvi njegove štorije. Naposled smo 
jo dobili in je vredna je ogleda. Konec resda pozna- 
mo, a to ni ovira, da ne bi odsedeli vmesnih dveh 
ur. Pove nam, kako sta brata Mac in Dick McDo- 
nald skozi znoj in solze ustvarila revolucionarni re- 
cept krompirčka, burgerja ter sladke pijače. Brez 
pribora in pladnja. Kako sta perfekcionirala kuhinjo 
v proizvodni balet, ki naročilo izgotovil v tridesetih 
sekundah. Kako je recept padel v ravno pravem 
času, baby-boomu petdesetih let, ko se je ameriški 
srednji razred pobiral in so familije jele množično 
jesti zunaj. Predvsem pa nam pove, da vse to še 
vedno ni bilo dovolj. Mac in Dick sta razmišljala ve- 
likopotezno, a v primerjavi s Krocom liliputansko. 


Kroca je na oskarjevskem nivoju upodobil Michael 
Keaton. Kot zakrknjenega poslovneža ga zasovra- 


žimo - in istočasno zanj navijamo. 

Kroc je desetletja je z bisernim nasmeškom posku- 
šal prodati karkoli, a brez pravega uspeha. Pravi po- 
sel bo gotovo prišel jutri! In res je prišel. Tistega dne 
leta 1954, ko prvič jedel pri Dicku in Macu, se mu 
je utrnilo, da burger ni le pleska v žemlji, marveč 
simbol! Pod zlatima lokoma se bo znašla katedrala 
dežele priložnosti. Pri maši ameriškega sna bodo 
obedovale družine, skupaj, poceni in povsod. Ne- 
zaupljiva brata je mukoma prepričal v idejo.. Ko je 
kmalu zatem stal na gradbišču svoje prve franšizne 
obedovalnice in je rotil Boga, naj mu tokrat ne obrne 
hrbta, je bila prošnja iskrena. Za to je zastavil vse 
premoženje, vključno z lastnim domom. 

Nekaj je očitno storil prav, saj danes McD dnevno 
postreže slabih 70 milijonov ljudi v 120 državah sve- 
ta. Kaj točno, ne bomo zapisali v izogib kvarnika. 
Prav tako za ogled ostane, kaj podlega je Kroc sto- 
ril Dicku in Macu. Kazen ga je doletela leta 1984, 
ko je zavoljo alkoholizma in diabetesa poginil. Tega 
dela štorije ni najti na uradni McD-strani. Tudi zato 
ogled filma priporočam tako tistim, ki si želijo spo- 
znati obraze za enim najbolj brezosebnih korpora- 
tivnih simbolov sveta, kot onim, ki tuhtajo, kje tiči 
zmagovit recept za življenje. Kroc je navdih: ko ni 
imel ključev od vrat, je podrl zid okoli njih. A zaradi 
vseh, ki jih je pri tem ranil, naslednji grižljaj bigme- 
ka nikoli več ne bo tako okusen. MeMungo 
Krocodilovih ameriških sanj v naše kine ne bo. 

KONG: SKULL ISLAND 


Peso da si težek geek, ki je zaužil ničkoliko 
pustolovskih filmov in animejev. Postal si režiser 
in ustvaril le eno neodvisno produkcijo za drobiž, 
nakar ti uspe orenk studio prepričati, da ti zaupa 
190 milijonov dolarjev vreden superspektakel z ve- 
lepošastmi in ti pusti dokaj proste roke pri zasnovi. 
Mar ti ne bi pograbil take priložnosti? Hipsterbradač 
Jordan Vogt-Roberts jo je in rezultat je uživantska, 
zabavna razbijačina, ki vkomponira tako moderne 
kot starinske elemente. Kakor Pacific Rim se globo- 
ko klanja izvorom, a jo zna še bolj urezati po svoje. 
V smer nove dobe, kjer ni dovolj, da je opica velika 
kot hiša, temveč je zrasla do velikosti hriba. In ni 
več v Indijskem, temveč nekje v Tihem oceanu, kjer 
sateliti v sedemdesetih letih prejšnjega stoletja od- 
krijejo nov otok s čudnostmi. Gremo jih gledat! 


Helikopterji na Skull Islandu, imensko taistem kot 
v izvirniku, naletijo na hudejši izziv kot v Vietna- 
mu. Bitka razburka kri in zastavi butajoč tempo. 


Film Kralja Konga prav nič ne skriva, saj ga v vsej 
velikosti uzremo že v prve četrt ure, ko vojaško- 
znanstveno ekspedicijo prisili v beg. Ena gruča s 
seksi in močno fotoreporterko ter alfa pustolovcem 
s pomočjo nakladaškega pilota iz druge svetovne 
ugotavlja, da je Kong v bistvu fejst dec. Druga, ki jo 
vodi zamorski zajebanec Samuel L. M(otherfucker). 
Jackson, pa gorileža črti in se skuša fentati. Vse sku- 
paj zabelijo kuščarjevske nakaze izpod zemlje, za 
katere nikakor ne bi bilo dobro, da bi se razpasle, in 
jih prišleki negativno vznemirijo. Nekateri to v divjih 
strelskih obračunih plačajo z življenjem oziroma so 
snedeni, da lahko gledalci na stolih med goltanjem 
kokic trepetamo. A še bolj so občudovanja vredne 
res spektakularne sekvence, ko nad krvoločne pra- 
historične pošasti prilomasti Kong, ta utelešena sila 
narave. Malokaj na filmskem platnu doslej se lahko 
meri s čisto kinetično energijo fizičnega spopada 
med njim in vodjo megalizardov. Pa še kavalir je, 
kajti brihka mladenka je deležna njegove nežne po- 
moči in odobravanja. Kljub temu v Skull Islandu ne 
gre za vrtenje stare lajne, kjer sta v ospredju baba in 
njen kosmati zaščitnik. New Yorka in nebotičnikov 
ni, saj se vse odvije na otoku. 

Kakopak je vse skupaj trapasta zabava, ampak na 
žlahten, simpatičen način. Režiser in scenaristi tro- 
sijo reference ter spoštljivo kopirajo tako starinske 
pustolovske filme kot animeje (Evangelion, Spirited 
Away, Mononoke ...) in resne kinematografične iz- 
delke (Platoon, Apocalypse Now). Tudi zato je tako 
odlično posnet, bolje, kot si pripoved dejansko za- 
služi. Itak je to šele uvod v širši univerzum z velepo- 
šastki, kajti leta 2020 pride Godzilla vs Kong. Ne 
pozabi počakati na prizor po odjavni špici! Sneti 
Lignje jedoči in napalmu se smejoči opičnjak je še 
zmerom v kinu. Veliko platno mu je najboljši dom! 

PONUDBA JE. 
NA VOLJO 

VSAK DAN OD 
8. DO 20. URE 


STUDENTSKA PONUDBA JE. 
KATERI KOLI 15 CM SENDVIČ/ 
WRAP/ SOLATA s MAJHNA 
SOLATA » JABOLKO » VODA 


neo 


SUBWAY BEŽIGRAD 
Dunajska cesta 115a 
1000 Ljubljana 


SUBWAY CENTER 
Slovenska cesta 1 
1000 Ljubljana 


televizorji pred diavetd sk 


TABOO 


FX / BBC, drama; 1 sezona 

Če hočeš biti pretresen iz epizodo v epizodo, obču- 
dovati pristna prizorišča ter uživati ob fantastičnem 
nastopu glavnega igralca, bo zate Taboo verjetno 
televizijska izkušnja leta. Tom Hardy čezse vnovič 
potegne čisto drugačno osebo, kot smo je bili de- 
ležni v Batmanu in Locku, ter naštudira svež naglas. 
Kot nekoliko trčen, z afriškim šamanizmom prežet 
dedič prispe v London leta 1814, da bi uredil zapuš- 
čino. Že navidez usrano velemesto se izkaže za še 
hujšo greznico, saj ne manjka tistih, ki bi našega 
Jamesa Delaneyja radi oropali dediščine. To je stra- 
teško zemljišče v Ameriki, za katerega se pehajo 
tamkajšnji odcepljenci, britanska krona in monopo- 
listična veledružba East India Company. James se 
mora spoprijeti z njihovimi očitnimi in podpasnimi 
prijemi, ob čemer ima polno špajzo osebnih kapric. 
Od povezanosti s preminulo blazno materjo prek 
morečih spominov na stare zločine do grešnega od- 
nosa s polsestro, po katerem je nizika imenovana. 


Taboojsko vzdušje je res odlično, kajti London in 
njegovi prebivalci so prikazani brez kanca olepšav 
ter sočutja. Zobje so gnili, ksihti bledični in telesa 
skrivenčena, duše črne, Temzino nabrežje blatno, 
nebo oblačno in ulice mrakobne. V smrdljivih bor- 
delih se kurbajo transvestiti, umori so na dnevnem 
redu in pohlep vlada. Pehanje za dobičkom prežema 
celotno degenerirano družbo in James je s svojo 
hladnokrvno krvoločnostjo ter preračunljivostjo nov 


timi leti mehanski; 
je približno modefn' 'teve Udejanil šele po vojni?"Daleč smo 
prišli odtlej inve predstavi nekaj aktualnih TV%wsebin! 


| noeiteri: ko se 


alfa samec, ki zagrozi s preureditvijo prehranske ve- 
rige. Tip je nepremagljiva sila narave v pomehku- 
ženi mestni družbi, glasnik starodavnih božanstev iz 
nekega drugega sveta, ki skozenj harajo med kam- 
nitimi hrami. Glede na to, da rad požre kako srce in 
razčrevesi nesrečnega napadalca, predstava ni za 
tiste z občutljivimi želodci. 


Težava osemdelne prve sezone je v tem, da se z 
zgodbenega in sporočilnega vidika v njej ne primeri 
kaj dosti. Če odmaknemo zaveso izvrstne Hardyje- 
ve igre, udarnih stranskih likov (Jonathan Pryce vla- 
da kot direktor East India Companyja!) in številnih 


pretresljivosti, najdemo pretežno nastavke za 
načrtovani drugo in tretjo sezono. V metežu krvi, fu- 
ka ter predviktorijanskih čudakov se razreši malo- 
kaj, takisto ni časa, da bi se izrazil kak konkreten 
nauk. Razen mogoče, da si velja, če greš plavat z 
morskimi psi, nadeti diamantne zobe. (sn) 


POWERLESS 


NBC, pisarniški sitcom; 1 sezona 

TV-serij iz poznanih stripovskih svetov je brezštev- 
no, a tale odstopa od kalupa. Ne le, da je Powerless 
komična nizika, marveč je prva brez superjunacljev 
v ospredju. To poleg pomenljivega naslova nakaže 
že uvodna špica, ki na naslovnicah ikoničnih DCje- 
vih stripov od Supermana, Wonderce in ostalih li- 
kov osvetli nemočne mimoidoče civiliste. V tej pred- 
stavi so torej glavni tisti, ki so v herojskih zgodbah 

NIZIKE 2017 


le statisti oziroma kolateralna škoda - ljudje brez 
nadnaravnih moči. Ena takih je Emily, ki dobi sanj- 
sko službo pri gospodu Waynu v znameniti korpo- 
raciji Wayne Enterprises. Ampak gledalčevi obeti 
po gothamskih kronikah so v kali zatrti. Dogajanje 
je namreč postavljeno v Waynovo izpostavo v nikoli- 
slišanem Char Cityju, kjer snujejo tehnologije za 
obrambo navadnežev pred superneprilikami. Šef za- 
to ni Bruce, marveč njegov razvajeni bratranec Van- 
derveer Wayne. 


Univerzum je sicer taprav, saj je govora o Batmanu 
in Supermanu, na nebu se spopadeta Crimson Fox 
in Jack O'Lantern ter po stolpnici pleza gigantski 
alienski nestvor Starro. Toda vse to je le dekorativni 
okvir za lahkotne službene odnose med šestimi za- 
poslenimi oddelka za raziskave in razvoj. Na eni 
strani je nesposobni in nečimrni direktor Van, željan 
stolčka v gothamskem nebotičniku podjetja. Na 
drugi pa je trop otročjih inženirjev, ki so v celem le- 
tu skupaj spravili le novo barvo za Jokerjev anti- 
strup. Ker jim preboj ne uspe in jih Lex Corp stalno 
vozi scat, vsem skupaj grozi odpustitev. Emily si 
mora kot vmesni vodja pridobiti naklonjenost razvi- 
jalcev in se odločati med marelo zoper padajoče de- 
le hiš ter steklom iz kriptonita, ki bi Supsa odvračal 
od zaletavanja v stolpnice. Ob tem pa še omiljevati 
škodo, ki jo povzroča butasti direktor. Recimo ko 
na zabavi v čast Alantčanov postreže s tuno ... 
Powerlessova premisa ima potencial, vendar po pe- 
tih polurnih epizodah v resnici ni jasno, kam - če 
sploh - štorija pelje. Kot pisarniški sitcom ni nič po- 
sebnega, gromkega krohota ne izzove noben hec in 
večina oseb ni posebej privlačnih. Zato se bo prilož- 
nostnemu oziroma 'civilnemu' gledalcu sicer svetla, 
dobrovoljna predstava zdela brezvezna. Geeki kaj- 
pakda želimo užiti vse, kar ima DCjev pečat, zlasti 
če v njej igra Vanessa Hudgens, ki smo jo v aferi 
Fappening videli v zelo porednih položajih. A tudi 
nas občasne reference, kot je pridušanje zaposle- 
nih, kako radi bi delali za Batmana (kar nevede se- 
veda počnejo, d!), na dolgi rok ne bodo zadržale 
pred zasloni. Za nameček dogajanje ne sodi v tele- 
vizijsko vesolje Arrowverse, kar pomeni, da se ne 
moremo nadejati obiska Supergirl ali Flasha. (1f) 


marec 2017 


TRAVELERS 


Showcase / Netflix, ZF-drama; 1 sezona 

Ne vemo, ali so avtorji filmskih in nadaljevankastih 
scenarijev, ki se ukvarjajo s potovanjem po času, 
pogumni ali neumni. Verjetno oboje, saj pri pre- 
ranogih logičnih težavah in nesmislih klecnejo celo 
romani, kaj ne bi gibljive slike. Če se gremo adrena- 
linsko zafrkancijo tipa Back to the Future, še gre. 
Kakor hitro pa se preselimo v resnobnost, se začno 
nesmisli kopičiti. Točno to zavda drugače kar v re- 
du seriji Travelers kanadsko-ameriškega porekla. 
Ideja je zanimiva. V sedanjost začno vdirati ljudje iz 
prihodnosti, in sicer tako, da se vselijo v telo osebe, 
ki je tik pred smrtjo. Telo ne umre in ima novega 
lastnika, ki se odsihmal v navezi s številnimi drugi- 
mi trudi preprečiti katastrofo, zaradi katere je futura 
obupna. 'Potniki' prihajajo v ekipah s temi in onimi 
specialisti, od dohtarjev prek pretepačev do zgodo- 
vinarjev, ki znajo na pamet številne dogodke in med 
drugim služijo denar s stavami. Spremljamo eno ta- 
kih ekip, ki jo tvorijo FBl-agent (Eric MeCormack, 
njega dni Will v Will 6 Grace), mična dohtarca, gaj- 
stna 'enforcerka', zadrogiran historik in mulc, v ka- 
terega se je naselil star model, jako vesel jutranjih 
erekcij. Celotna prva sezona - drugo so že potrdili - 
se na eni ravni plete okrog razreševanja osebnih ka- 
pric in travm, ki jih ni malo, saj imajo 'body snatc- 
hana' telesa nove, drugače razmišljujoče ume. Ka- 
ko se pretvarjati pred ženo, da se ni nič spremenilo, 
čeprav jo v bistvu prvič vidiš? Kako telo odvaditi 
drog? Kako se znebiti nasilnega partnerja in se pri- 
vaditi dojenčku? 


V spregi z zanimivo fotografijo, ki namesto napha- 
nosti poudarja praznino in nekoliko drugačne zorne 
kote, je osebni vidik najzanimivejša in najbolj 
učinkovita plat nizike. Druga, znanstvena in fanta- 
stična, namreč fejst šepa. V teku dvanajstih epizod 
pride do mnogoterih razkritij, ki pa za vsaj mimo- 
bežne poznavalce tovrstnih filmov in povesti ne bo- 
do prav nič presenetljiva. Travelers se dobesedno 
kopljejo v klišejih, po čemer sklepam, da se hočejo 
prikupiti povprečnemu, ne-geekovskemu gledalcu. 


rogovil 2017 


S tem gre z roko v roki dejstvo, da zgodba na več 
mestih postreže z nesmisli in neumnostmi, ob kate- 
rih se inteligenca pod lobanjskim svodom uleže in sa- 
ma sebe usmrti. Proti temu so Terminatorji stali sku- 
paj kot romani Arthurja C. Clarka, ki se je potovanja 
po času loteval previdno. Je že vedel, zakaj. (sn) 


SANTA CLARITA DIET 


Netflix, črna komedija; 1 sezona 

Babam se zmeša na različne načine. Ene pričnejo 
zapravljati za čevlje, druge se nataknejo na soseda, 
tretje pa soseda kratkomalo pojejo. V slednjo smer 
gre nepremičninska agentka, mati in zgledna žena 
Sheila (Drew 'E. T.' Berrymore), ki umre, a ne umre. 
Je torej ne-umrla oziroma po domače zombi. Vse- 
eno se ne preobrazi v tipično hodeče truplo, marveč 
ostane enako rožnolična, le malce bolj preklinjajoča 
in znatno bolj potrebna. Edini konkreten odklon je 
mesena lakota še ene sorte: ne mara več za nava- 
den futr, marveč ji diši samo človeško meso. Okoli 
te ideje, zlasti iskanja hrane, se suče celotno doga- 
janje črne komedije Santa Clarita Diet, ki nemrtvost 
vključi v vsakdanje družinsko življenje. To ni zom- 
bijski šov, niti ni nizika primerljiva z nedavno napol 
detektivko I, Zombie, kjer je punca z uživanjem 
možganov dobila žrtvine spomine. Naključnemu 
opazovalcu deluje kot ena od mnogih familijarnih 
TV-serij z različnimi značaji nastopajočih in njihovi- 
mi medsebojnimi odnosi. Mož na skrivaj kadi travo, 
hčerka se najstniško upira, sosed je zabit policaj, ki 
mu žena natika roge ... 


Večino časa se štorija s prešerno naravo zdi primer- 
na za vsakogar, saj se zakonca kljub nenavadni sp- 
remembi trudita za normalno življenje in starševst- 
vo. Nedolžnost pa se razprši, ko ženska postane 
lačna. Že žrtje surove govedine in grizljanje nesveže 
ponudbe iz mrtvašnice zna dvigati želodce. Ampak 
njej ne gre v slast ne eno ne drugo, zato dejansko 
hodi na lov. Pri tem jo podpira hecni možek, ki ga 
igra Timothy 'Hitman' Olyphant. Vse skupaj je sicer 
obrnjeno na smešno plat, toda količina črev na plo- 
tu, glav in drugi kosov človeške crkovine bi znali 
odvračati poglede že v žanrskih filmih, medtem ko 
iz te predstave pretirano grafični prizori štrlijo kot 
odgriznjen prst iz sadne kupe. 

Zategadelj je umestno vprašanje, komu je Dieta 
sploh namenjena. Ljubitelja nagnusnih grozljivk ne- 
kam razvlečeno vsakdanje odvijanje, nepre- 
mičninski posli in pubertetniški problemi gotovo ne 
bodo očarali. Tipičnemu ženskemu občinstvu, ki mu 
je Drew simpatična, pa se bo obrnil želodec že v prvi 
epizodi. Serija ni nikakršen komični presežek, ob 
katerem bi se navdušenci krohotali nad absurdom, 
straniščnim humorjem in krvavimi štosi. Iskrice so, 

vendar stil in kakovost duhovičenja nihata od otroč- 
jih do neposrečenih for, medtem ko kakšne globine 
ali poudarjene satire ni zaznati. Tudi zgodba se ko- 
majda razvije, zato nisem prepričan, da bi nadalje- 
vanko spremljal v tedenskem režimu. Netflix se te- 
ga bržda zaveda, zato je izdal vseh deset epizod na- 
enkrat. Gledalca poleg avtomatičnega predvajanja 
naslednje epizode drži zgolj radovednost po razlagi 
nenaravnosti. Ta je povezana s srbsko vraževero, 
ampak zaključek nikakor ne odtehta peturnega 
vložka. (If) 


SHOOTER 


USA Network, snajperska akcijada; 1 sezona 

Tale nanizanka je druga reinkarnacija knjižne štori- 
je Point of Impact ameriškega pisatelja Stephena 
Hunterja, ki nam je prvič predstavila nekdanjega 
marinskega snajperja Boba Leeja Swaggerja. V njej 
ta čvrsti ameriški podeželan pade v skrbno zgrajeno 
mednarodno zaroto, ki mu na pleča vrže krivdo za 
atentat, ki ga ni storil, zaradi česar mora jadrno od- 
nesti pete. In ker ameriška vlada zagoni milijone do- 
larjev za to, da nauči marine scout sniperje dobro 
bežati, je pred nami nora vožnja. Prva ekranizacija, 
film iz leta 2007 z Markom Wahlbergom v naslovni 
vlogi, ima enega najbolje domišljenih in nohtegriz- 
nih začetkov med holivudskimi akcijskimi filmi. Pre- 
ostanek je sicer bolj zblojen. 

Tod bi lahko na vse pretege tratil besede o razlikah 
glede na buklo ali film. Kako Bob Lee v niziki ni za- 
drgnjenec na meji totalnega rednecka, marveč le- 
potec z glasom in stasom Ryana Phillippa. Kako ni 
več samski paranoik s popolno nezaupljivostjo do 
ameriške oblasti, marveč pohleven lovec z mlado 
familijo. Kako so enega njegovih redkih zaveznikov, 
ki mu pomaga na begu, agenta FBlja Nicka Mem- 
phisa, spremenili v žensko. Drugače bi glasniki po- 
litične korektnosti očitno doživeli božjastni napad. 
A osebno zdi se mi nesmiselno uničevati nek izde- 
lek zgolj zato, ker so ga prilagodili času. Shooter je 
namreč spodobna akcijska nanizanka z divjim tem- 
pom, surovimi spopadi in mnogoterimi preobrati. 


Jasno je, da ima svoj špeh hecnih naključij, ki omo- 
gočijo junakom, da se jim zamotani plani poklopijo. 
In kakopak frajersko razmetava z ostrostrelskim žar- 
gonom, ki nima vselej zaledja v realnosti. A tisto, 
kar dogajanje kljub klišejem drži nad vodo in ga 
neumorno poganja dalje, je spisek likov na obeh 
straneh, ki se ne obnašajo kot hepani. Temne figure 
na čelu zarote so dejansko pretkane in strašljive, za- 
to mora Bob Lee napeti vse mišice, da spravi sebe 
in družino iz merkov zlikovcev. Shooter ne bo pobi- 
ral nagrad, boš pa deset delov prve sezone po vsej 
verjetnosti pogledal na mah, ne da bi ti bilo žal. (ag) 


FRONTIER 


Discovery / Netflix, zgodovinska drama; 1 sezona 
Če se sprehodiš po Torontu, ne naletiš le na čiste 
ulice, dobre lokale in rasno mešano družbo, marveč 
tudi na štab družbe Hudson Bay Company. Ta kor- 
poracija se danes širom sveta ubada z vsem mogo- 
čim, od prodaje na debelo in drobno do zavaroval- 
ništva. Več stoletij od ustanovitve 1670 dalje pa so 
kruh, krompir in kaviar jedli na rovaš trženja krzna, 
ki so ga dobivali predvsem z območja Hudsonovega 
zaliva. Če pogledaš zemljevid Kanade, je to tisto og- 
romno slanovodno področje na severovzhodu, ki je 
videti kakor na glavo obrnjena ovca. Teh tam ni bilo 
kaj dosti, zato pa so na območju živele mnoge divje 
živali, od bobrov prek kun do tjulnjev, losov in med- 
vedov, ki so dajale močno iskano kožo z dlačevjem. 
HBC je imela dolgo časa monopol na izkoriščanje 
lokacije, s čimer je kovala bajne zaslužke. Obenem 
je delovala kot vojaška sila in lastnica ozemlja. 


Trganje privilegijev iz njenih rok ni bilo enostavno, 
kar na svoji koži občutijo junaki nizike Frontier. Ne- 
kdanji Conan Jason Momoa nastopi kot mešanec 
med belcem in Indijancem, ki s pribočniki meša 
štrene HBCju - tudi zato, ker ima do njenega vodje 
lorda Bentona osebne zamere. Benton je namreč 
zajebanec brez skrupul, ki za fasado uglajenosti 
skriva absoluten pohlep in nezanemarljiv sadizem. 
Toda nadzor mu počasi polzi iz rok, za kar so odgo- 
vorni še drugi liki, od škotskih in kanadskih tekme- 
cev Hudson Bay Companyja prek domorodcev do 
irskega tatiča, zapitega farja ter manipulativne krč- 
marke. Vse te ples naključij posreba v divji boj za 
kontrolo zaliva, kar pomeni silno bogastvo. 


Kot Discoveryjeva produkcija se Frontier kljub te- 
mu, da so osebe in tok dogodkov izmišljeni, hvali z 
zgodovinsko natančnostjo. Temu bi laično pritrdil, 
saj kostumi, bajte, krčme, orožja, nativni prebivalci 
in sploh vse deluje jako pristno. Zobovja so primer- 
no neurejena in obrazi zamazani. Sem kar vesel, da 
na teve še niso priheftali smell blasterja. Drugi plus 
je hkratno odvijanje več rdečih niti, od trgovskih 
mahinacij za pogajalsko mizo prek maščevanj do 
pohlepa in zablod. Ob tem je serija pristno krvava 
in v prizorih, s katerimi sicer ne pretirava, nazorno 
(a ne fetišistično!) kaže rezanja vratov in ušes ter 
mučenja zapornikov. Pač za vzdušje. A po drugi 
strani se v šestih tričetrturnih delih navkljub kilome- 
trskim debatam dejansko ne pripeti kaj dosti, zato 
bomo ugledali najmanj še eno. Momoa pa se za raz- 
liko od mnogih stranskih likov igralsko ne izkaže, 
ob čemer je tega orjaškega Havajčana res težko 
prodati kot člana indijanskih plemen s severa. (sn) 


24: LEGACY 


FOX, akcijada na štoparico; 1 sezona 

Saj veš, kaj je 24 - ena najuspešnejših akcijskih TV- 
serij v zgodovini. In odkrušek Legacy ga posnema. 
Glavno je dogajanje v realnem času, kjer sleherna 
epizoda pokrije eno uro dogodivščin in sezona ves 
dan. Nadalje so tu mednarodne teroristične konspi- 
racije megalomanskih razsežnosti, ki se ne sramuje- 
jo rabe jedrskega orožja ter bojnih strupov, da bi za- 
netile vojne. Pa grozljivo zamotane pripovedne niti, 
ki se odvijajo vzporedno in jih občasno gledamo v 
razdeljenem prizoru. Ter nadfrajer Jack Bauer, ki za 
ceno svojih bližnjih in lastne prisebnosti vselej reši 
polož ... eee, ja, v Legacyju ga ni. Ne čudno gledat, 
v odvrtek res niso dali tega kultnega "LISTEN-TO- 
ME-OR-THE-WORLD-EXPLODES!" možakarja. 


Legacy daje odgovor, koliko je 24 v resnici šov Ja- 
cka Bauerja. Razen njega ima namreč praktično vse 
pritikline znamke, od uvodoma opisane strukture 
do najbolj klišejskih podrobnosti. Zopet so na delu 
islamski teroristi, ki pa zaprmej ne bodo glavni zli- 
kovci, marveč oprode nekoga, ki sedi precej višje 

in se bo šele razkril kasneje v sezoni. Od začetka 
gre slutiti, da ima protiteroristična enota CTU, ki 
vnovič usmerja pravični boj, spet enega ali več iz- 
dajalcev. In obvezno nas avtorji zasipajo s kupom 
bolj ali manj brezveznih stranskih zapletov. Ima pa 
namesto Kieferja Sutherlanda temnopoltega Corey- 
ja Hawkinsa kot nekdanjega rangerja Erica Carter- 
ja, ki se znajde v mreži spletk. Možakarja prične lo- 
viti preteklost, kajti za vrat dobi sina šejka, ki ga je 
počil v eni preteklih tajnih operacij ... 


Hawkins v prvih delih ne premore Sutherlandove 
karizme, vendar scenaristi Carterja niso napravili ta- 
ko večplastnega kot Bauerja. Oziroma tega še niso 
pokazali. Oba sta soočena z dilemo, kdaj cilji opra- 
vičujejo sredstva, kar je osrednji motiv te franšize. 
Toda Bauerjevo bolečino je bilo moč čutiti z dušo in 
telesom, ko so po njem tolkle sile stricev iz ozadja in 
mu osebo za osebo uničevale zasebno življenje ter 
moralne temelje. Carterja pa Legacy v doslejšnji po- 
lovici sezone še ni tako čustveno pretepel. No, am- 
pak vemo, kaj se je v uvodni sezoni 24 zgodilo šele 
v zadnji epizodi. Zato velja reči, da je Legacy na za- 
četni otip obrtniško okej napravljen odvrtek znam- 
ke, ki je sicer videti prazen brez poznanih oseb iz pre- 
teklosti, toda za silo uspe obdržati gledalčevo zani- 
manje. Ker je pač 24, kjer gre ob neizprosnem zvo- 
ku štoparice vse hiperbrzinsko v maloro. (ag) 


MAN SEEKING WOMAN 


FXX, nadrealistično humoristična romanca; 3 sezone 
Z ženskami je težko, brez njih še teže. Ostro resnič- 
nost reka na lastni koži izkusi newyorški mladenič 
Josh, ki ga fina dečvica načevlja iz dolgotrajne zve- 
ze. Začneta se kalvarija in odisejada iskanja nove 
gospodične Prave, kar ni čudno, saj je tip omledna 
zguba brez hrbtenice in obraznega dlačevja. Stalno 
zganja romantiko, kar vodi v številne spodletke. Ne 
gre mu z bejbo s podzemne, ne gre mu s čedno his- 
panko v službi, ne gre mu z manekenko in, seveda, 
ne gre mu z eksico. Po drugi strani se njegov mula- 
tasti cimer koplje v češpljevem zosu, ker mu dol vi- 
si za čustva in z eno roko grabi za joško ter z drugo 

po telefonu, da naroči uberski prevoz. V sliki je še 
Josheva privlačna in uspešna sestra, ki se brata ne- 
uspešno trudi spentljati s to ali ono babo, a bi bilo 
bolje, če bi najprej pometla pred lastnim pragom. 
Sliši se kot standardna romantično komedična ro- 
ba, vendar je Man Seeking Woman ipak nekaj po- 
sebnega. Od prvih minut dalje, ko se Joshu sredi 
sončnega dne meni nič tebi nič na glavo ulije ploha, 
ti je jasno, da bodo skeči neobičajne sorte. In tudi 
so, saj cepamo od režanja ob nebrzdanem surrealiz- 
mu. Naši judovski limoni v pisoar odpade penis, pri- 
ležnico mu nadmočno pokavsa Ken v naravni veli- 
kosti, ki je v resnici živ, z eno od punc se kirurško 
združita v siamska dvojčka, desnica mu teži, da je 
preutrujena, gre na zmenek z norveško trolinjo, tar- 
če njegovih osladnih namenov pa si raje izberejo 
prave moške, kot je Hitler na invalidskem vozičku. 
Da najboljših in najbolj ostudnih for niti omenjam 
ne! Nikdar ne veš, kdaj utegne priti do razpoke v re- 
sničnosti in vdora idej z marihuano in poživili nap- 
hanih scenaristov. Veš le, da slejkoprej bo in da bo- 
do fore zvečine posrečene in dejansko smešne. Po 
eni strani zaradi gole odbitosti, po drugi pa zato, ker 
grenkosladko analizirajo thirty-something dejting 
sceno in pošiljajo satirične osti v tisočero razlogov, 
ki si jih folk izmisli, samo da mu ne bi bilo treba os- 
tati v količkaj nepopolni zvezi. Novim časom pri- 
meren antipol Seksu v mestu, s playstationom in 
NESom na vidnem mestu. (sn) 


SIX 


History, akcijska drama; 1 sezona 

Fentanje Osame bin Ladna je širšo javnost opozori- 
lo na obstoj skupine za specialne operacije DEV- 
GRU. To je protiteroristični odsek slovitih ameriških 
mornariških komandosov tjulnjev, popularno klican 
SEAL Team Six - četudi je to zadnje poimenovanje 
uradno zastarelo že od leta 1987. Po domače pove- 
dano, DEVGRU so še za razred bolj elitni in skrivno- 
stni od običajnih specialcev. In to je ravno pravšnji 
material za televizijsko zabavo, ki ima navadnih za- 
maskiranih možakarjev z nočnogledi že povsod dos- 
ti in sploh niso več dovolj specialni. Člani šestega 
oddelka pa so. Ali nekaj. 

DOBITNIK 5 < SKARJEV 


NAJBOLJI boli sa e—— sči 


MESEČINA 


Six je precej klasična akcijska vojaška serija, v ka- 
tero so namešali za pošteno zajemalko družinske 
drame. Dogajanje na terenu (bržda namerno) spom- 
ni na zadnjo četrtino filma Zero Dark Thirty, saj ima 
zvečine podobno metodičen, domala sterilen tek - 
in je posneto na podobno odlični tehnični ravni. 
Kdor tripa na superkomandose z najmodernejšo 
opremo in govoričenje iz Call of Dutyjev, bo blažen. 
Manj pa tisti, ki mu je bližje bolj cinično, naturali- 
stično slikanje vojne iz serije Generation Kill. Six 
kljub deklariranemu zgledovanju po resnični enoti 
ni dokumentarec, marveč se trudi zabavati. Pripo- 
ved, ki oddelek odpelje na lov za mednarodno is- 
lamsko teroristično organizacijo, bi lahko vrgli v ka- 
terokoli sodobno akcijsko niziko, od 24 dalje. So pa 
samosvoje in hvalevredne scene, ki kukajo v razv- 
pito zahtevno urjenje tjulnjev! 


Čustva so prihranjena za družinsko življenje bojev- 
nikov, ki ga stežka uravnotežajo s svojo službo. Ta 
vidik, ki naj bi tajinstvene može napravil bolj člo- 
veške, pa pusti mešane občutke. Vsekakor je v re- 
du, da se posveti pozornost ceni, ki jo ima vojaški 
posel na človeka. Toda pisci so šli predaleč, saj ima 
sleherni od likov kak stereotipen problem, od ne- 
plodnosti do rasizma, zato izpade kot karikatura. 
Kako je v resnici, itak vedo zgolj pravi soldatje. Se- 
rijo ta prekomerna dramatičnost in plehka protite- 
roristična štorija oropata teže, ki bi jo z nekaj več 
resnosti lahko imela. Tako je okej razvedrilo, če si 
ljubitelj vojaških reči ali akcijskih nanizank, ostali 
pa od nje ne bodo odnesli česarkoli novega. (ag) 


A SERIES OF 
UNFORTUNATE EVENTS 


Netflix, črna komedija; 1 sezona 

Požar trem otrokom vzame starša in dom ter jih pah- 
ne v lakomne roke grofa Olafa. Ta se hoče prek njih 
dokopati do zapuščine, kar pa podmladek hitro spre- 
gleda. Ko skuša plemenitaš z zvijačo omožiti najsta- 
rejšo, otroke dodelijo bolj primernim skrbnikom. A 
nosljati glumač ne opusti misli na kup denarja, zato 


jim poln prevar sledi. S tem sirote peha v niz neprilik 
in nevarnosti, kar postopoma popisuje zbirka trinaj- 
stih knjig Zaporedje nesrečnih dogodkov. Te je od 
leta 1999 pod psevdonimom Lemony Snicket pisal 
ameriški avtor Daniel Handler in peterico njih ima- 
mo v slovenščini. Pred časom so po uvodnih treh 
posneli film z grotesknim Jimom Carreyjem v olafa- 
sti vlogi. Zdaj pa je Netflix izdal nadaljevanko, v ka- 
teri je štafetno palico prevzel nekdanji mladi dohtar 
Doogie Houser, Neil Patrick Harris. 

Osemepizodna sezona vključuje prva štiri knjižna 
dela: Slab začetek, Soba plazilcev, Veliko okno in 
Na žalostni žagi. Nadebudno inženirko Violet, knjiž- 
nega molja Klausa in zobato Sunny pot kakor v fil- 
mu vodi od zlonamernega Olafa k rejcu kač in nato 
do s slovnico obsedene paranoične tete. Prvi sklop 
se zaključi s še nevideno dogodivščino na žalostni 
žagi, na kateri vlada orwellovski delavski sindikat. 
Medtem ko je film zgodbo treh zvezkov obdelal v uri 
in pol, serija v enakem času predstavi enega. Po- 
časnejši tempo in nekam razvlečeno dogajanje fa- 
buli ne pridodata dosti, povzročita pa, da otroci de- 
lujejo manj odločni in njihove sposobnosti ne pride- 
jo do izraza. Dodatno minutažo bi lahko izkoristili 
tudi za obsežnejšo razlago skrivnega gibanja pokoj- 
nih staršev in simbolike očes ter teleskopov. 


Vizualno sta si izdelka prepoznavno podobna, so pa 
burtonovsko estetiko tokrat cepili s simetričnostjo 
Wesa Andersona. Neil Patrick je slabši Olaf, saj 
kljub teatralnosti, ki jo pozna z broadwayskih desk, 
ne premore Carreyjeve karizme. Vseeno je bil kot 
hecnež smiselna izbira, saj so nesrečni dogodki pri- 
kazani na prešeren način. Prisotna sta tako petje kot 
ples, vsaka epizoda pa se začne z izvirno pesmijo. 
Veselja prinese tudi barvit arhaičen jezik, katerega 
pomen odrasli mulariji vestno razlagajo, čeprav je 
njihov besedni zaklad občutno večji. Zgodba nam- 
reč sodi v trend romantičnega prikazovanja otroštva 
v slogu Harryja Potterja, kjer so odrasli izgubili pra- 
vi čut za iskrenost, otrok pa v svoji čistosti vidi mi- 
mo maske ter zmikavta razkrinka. Odštevši breme 
vrhunskega filma je serija popolnoma všečna, saj 
se ob domiselnih šalah na račun aktualnih dogod- 
kov, Netflixa, besednih igrah in rušenju četrtega zi- 
du gledalec dobro zabava. (pm) 


LEGION 


FX, mutantska zblojenka; 1 sezona 

Podobno kot levji delež filmov o superjunakih je 
rešimoževstvo na televiziji zvečine namenjeno lah- 
kotni sprostitvi. Vendar so izjeme: na platnu Nola- 
nov Dark Knight, na malih zaslonih pa aktualni Le- 
gion, ki se naslanja na X-Men. Terja občutno več po- 
zornosti od tipičnih herojskih nizik, saj je glavni ju- 
nak duševno moten. Nemalo dogajanja je podanega 

v obliki spominov, za katere ne moreš biti nikdar pre- 
pričan, da držijo, in spremljanje časovnice s slepimi 
ulicami človeka izčrpa bolj kot še taka mrakobnost 
in okrutnost. Precej drugače kot običajno, ko nam je 
vse prineseno na pladnju, da se imamo fino. 

Legion je partizansko ime mladeniča Davida Haller- 
ja, ki je po stripovskem izročilu sin Charlesa 'Profe- 
sorja X' Xavierja. Zvezki ga predstavijo kot silnega 
mutanta s številnimi osebnostmi, od katerih ima vsa- 
ka kakšno nadmoč. Toda nizika pripoved zapelje 
drugače in Davida rukne v umobolnico, iz katere po- 
begne, nakar se začne odmotavanje klobčiča njego- 
ve preteklosti. Prav tako ni povezav s filmi X-Men, 
zato ne bo uletel ne njegov fotr ne Wolverine, ki bi 
sesekljal trumo varnostnikov. Mutanti so redki in do- 
gajanje načeloma brez letanja ter smrtonosnih žar- 
kov. Gre pač za samostojen in samosvoj iksmoževs- 
ki kotiček, ki se v skladu s pravim bistvom blagovne 
znamke osredotoča na raziskovanje enega neprila- 
gojenca in družbenega nesprejemljivca. Bistvo je v 
Legionovi intimi, kamor se spuščamo kot v zajčjo 
luknjo, pri čemer je dosti več poudarka na bizarnih 
kotih kamere in čudaških posnetkih kot na bojni ak- 
ciji in spektaklu. Prava bitka se odvija v možganih, v 
njegovih in takisto v gledalčevih, ki se trudijo pre- 
poznati pasti in slepe ulice ter ločiti zrnje od plev. To 
še zdaleč ni enostavno, saj je pripovedovalec name- 
noma nezanesljiv, da ne rečem lažniv. Na stranske 
tire pa te hočejo speljati tudi številni drugi moteči 
dejavniki. Med njimi večplasten nastop Hallerjevega 
upodobitelja Dana Stevensa, ki dobro menjava med 
čustvenimi stanji in osebnostmi. Ni srhljiv, vsekakor 
pa se počutiš neprijetno. 


Legion ni nekaj, kar zvečer pogledaš za oddih po na- 
pornem dnevu, in do polovice sezone, ki se z osmim 
delom izteče koncem meseca, ne bi rekel, da si za 
trud pri igri scenaristične mačke s tvojo mišjo fanta- 
stično nagrajen. Dostikrat sploh ne veš, kaj se je v 
resnici zgodilo, in potek moraš skonstruirati sam. A 
tudi če si ga razložiš napak, ni težave, saj je del priv- 
lačnosti ravno v kovanju lastnih hipotez. Instantne 
navdušenosti tod ne išči, če pa bi rad nekaj napred- 
nejšega od tipičnega superherojstva z izkrivljenim 
pridihom, ne tako drugačnim od Mr. Robota, Legijcu 
daj priložnost. (sn) 

7%, ROBOTIKE 7, VAKULTETA ZA ELEKTROTEHNIKO 


Roboti so velik del našega vsakdana - olajšajo nam delo, izboljšujejo kvaliteto življenja, skrbijo za okolje, včasih tudi zabavajo. Vse 
to bomo predstavili na tradicionalnem dogodku Dnevi industrijske robotike 2017 - DIR 2017,ki bo potekal od 27. do 31. marca 
2017 na Fakulteti za elektrotehniko v Ljubljani. Vabljeni vsi, ki vas robotika zanima - tako študentje(") kot vsi ostali(""). 


TEKMOVANJE RobotChallenge 

Letošnji Dnevi industrijske robotike bodo ponovno imeli predigro - tekmovanje v načrtovanju 
robotskih celic v programskem okolju RobotStudio. Predhodno znanje ni potrebno, saj bomo 
za vse prijavljene pripravili uvodno predavanje. Nato sledijo naloge, ki bodo preizkušale vaše 
sposobnosti reševanja problemov. Najboljše rešitve bomo bogato nagradili, zato vabimo vse 
študente, ne glede na smer študija, da se prijavijo na RobotChallenge. 


PREDAVANJA 

Glavni del dogajanja bomo odprli v ponedeljek, 27. marca s predavanji na temo robotike. 
Poleg akademikov in strokovnjakov iz industrije bo letos svoj projekt predstavila tudi skupina 
študentov, ki izdeluje inovativnega robota za uporabo v kmetijstvu. 


APLIKACIJE 
Od torka 28. do četrtka 30. marca bodo v avli potekale predstavitve najatraktivnejšega dela 
dogodka - aplikacije, ki jih pripravljamo študentje Fakultete za elektrotehniko. 


Robotska lekarna bo prikazala hitro sortiranje zdravil in s tem zmanjšanje možnosti človeških 
napak - po odčitanju OR kode vam bo robot UR 5 dal predpisana zdravila. 


Druga aplikacija je ekološko naravnana; pripravili smo sistem za ločevanje odpadkov, kjer bodo 
senzorji zaznavali vrsto odpadkov na tekočem traku, robot Yaskawa pa bo odpadek odvrgel v 
ustrezno zbirno posodo. 

Tistim, ki jim je zlaganje perila odveč, bo na pomoč priskočil kolaborativni robot ABB YuMi, ki bo 
zlagal majice. 

Za zabavo bodo poskrbeli samostojni humanoidni robot NAO s svojimi ugankami, Ping pong 
v navidezni resničnosti, ki ga boste upravljali preko haptičnega robota Omega 7 ali dvoboj z 
robotom Fanuc v igri 4 v vrsto. 


Letos pripravljamo tudi nadgradnjo aplikacije iz DIR 2012 - Palačinke 2.0, kjer bodo kar trije 
roboti (Mitsubishi in dva podjetja KUKA) poskrbeli, da ne boste lačni. Vse kar boste morali 
narediti, je izbrati nadev. 


Da vam bodo Dnevi industrijske robotike 2017 ostali še dolgo v spominu, pa vam bosta robota 
Stdubli s pomočjo CNC rezkarja vgravirala želeni motiv v obesek za ključe. 


EKSKURZIJA 

Dogodek bomo zaključili v petek, 31. marca, s strokovno ekskurzijo. V podjetju TPV nam bodo 
predstavili najnovejša avtomatsko vodena vozila, nato pa bomo obiskali podjetje ((rka, kjer si 
bomo ogledali Notol 2, najsodobnejši obrat za proizvodnjo zdravil. 

Vabimo vse študente, da se nam pridružite. 


Več o prijavah in samem dogodku lahko najdete na naši spletni strani www.dnevirobotike.si. 

"Študentom katerekoli fakultete ali univerze omogočamo udeležbo pri podrobni predstavitvi delovanja robotov. Udeležencem je s tem na voljo aplikacija 
in njeni razvijalci, ki lahko kompleksnost predstavitve prilagodijo predznanju slušatelja. Ker je število mest omejeno je predhodna prijava obvezna. 
"Ogled celotnega programa DIR je za vse obiskovalce možen v popoldanskem času brez najave; vstop je brezplačen. 

Huaweijeve dobrote dobijo: Primož Obolnar, Mar- 
jan Grgurič, Mojca Omahen, Anže Gorenc, Siniša 
Jovanovič in Rok Velkavrh. Rešitev: WONTON. 


ARALSKO 
JEZERO V 
RUSIJI 
(KRAJŠE) 


LA MERA 
BOKAL 


INŽENIRJA 
(IZVIRNO) 


Izžrebanca kražke in dobitnika Lego Batman Filem 
robe: Dejan Ristič in Andrej Baučar. 
Rešitev: LEGO NETOPIR MOZ. 


1 PmiSko-SIDIKALNI KVzlk 


Yakuza 0 za PS4 je sodobna 
simulacija gangsterja, takega 
japonskega, z rekelcem čez 
potetoviran život in mrkim 
pogledom na kamnitem ksih- 
tu. A poleg tepeža in grablje- 

nja jenov za razvoj veščin je 
nadvse pomemben element 
zvestoba šefu kriminalne zd- 
ružbe (oyabunu), ki je lahko 
pošten ali pa ima za bregom 
vse kaj drugega kot dober 
konec za svoje zveste solda- 
te. Ko namreč garbaš prosta- 
ke na ulici za denar, imaš bi- 
stveno ožji pogled na dogaja- 
nje, kot ga nudijo vršaci or- 
ganizacije. A koliko je treba 
za povzpetje plačati, in v 
čem? V morali, denarju, krvi? 
To izveš v seriji špilov Yaku- 
za, kjer je O predzgodba in s 
tem ustrezna začetna točka 
za slehernika. Zastopnik Sege 
Videotop nam je podaril par 
izvodov dotične igre, ki smo 
jih seveda malopridno prodali 


na črnem trgu. Zato nikarte 
misliti, da lahko z besedo od 
sosledja črk pravilnih odgo- 
vorov, poslano prek rumene- 
ga obrazca na Joker.si do 8. 
aprilija, računaš na nagrado. 


1. Japonski sekreti so poleg 
čistoče znani po: 

H) gretju beder 

) govornem vmesniku 

Š) izpiranju ritnika 

E) nevračanju denarja 


2. Karaoke so kajpakda ja- 
ponski izum. Izraz izhaja iz 
besedne zveze: 

G) pijem pojem 

U) cepljen proti posluhu 

M) pod tušem 

|) prazen orkester 


Zamotani geselj, ki izhaja iz gornje fotografije, 


do 8. aprila napiši v glasovnico, ki jo 
najdi na naši rumeni stranki na naslovu Joker.si. 


3. Največji japonski krimi- 
nalni sindikat se kliče: 

A) Chi-Gu-Mi 

N) Yamaguchi-gumi 

U) Wan-Pisu 

S) Hentai-eroge 


3. Jakuze so japonske. Kam 
pa spadajo te mafijske 
združbe? 
Bratva 


N) Jamajka 
'Ndrangheta A 

S 

K 


) 

) Kalabrija 
) Kitajska 
) Rusija 


Yardi 
Triade 


5. Katero orožje vihti jakuza? 
B) katano 

|) pištolo 

F) palico za baseball 

E) kar pride pod roko 


6. Od kod imenovanje za ja- 
pansko podtalno združbo? 
E) Tako se reče zelo strupeni 
sorti meduze. 

N) Od najslabšega rezultata v 
igri kart. 

K) Po tozdu firme Yamaha. 


A) Bajeslovnemu zmaju, 


prvemu tetovažnemu motivu, 


je tako ime. 

Obelodanjeno natlačenstvo 


lošček DVD ali Digital Versatile Disk so sredi de- 

vetdesetih skupaj utemeljili proizvajalci Sony, 
Philips, Toshiba in Panasonic. Namenili so ga shra- 
njevanju filmov ter podatkov in sčasoma se je uvelja- 
vil kot korpulentnejša alternativa manjšemu cedeju s 
650 mega. K prodoru medija je začetkom stoletja 
veliko pripomogel playstation 2, ki je sukal filme. Ra- 
vno v tisti čas datira veliki članek v marčevski cifri 
104, v katerem smo popisali nastanek reviji prilože- 
nega veleploščka. (Tega smo sicer naredili januarja 
in je postal prvi na Slovenskem vlit DVD.) Poželjivo 
srebrno okroglino, ki je botrovala nekajčasni delitvi 
farbovitega magazina na CD- in DVD-izdajo, so dela- 
li v Studiu Racman, kjer so tvegano kupili ustrezno 
opremo. V sliki in besedi smo predočili postopek iz- 
delave, od nastanka originala (zlatkota) prek kalupa 
(stamperja) do razmnoževanja, kjer je važna kakovost 
polikarbonata. Naš je bil najkvalitetnejši Bayerjev! 


Ta CAVE Vla a o STEEL 
Bil je čas, ne tako dolgo tega, ko so bile fantazijske 
strategije s sprehajanjem po karti in poteznim boje- 
vanjem v Sloveniji izredno priljubljene. Disciples, 
umerjen na to vižo, sicer ni bil nikdar tako znan kot 
Heroes of Might 8 Magic. Toda dvojka, Dark Prop- 
hecy, je bila tako kakovostna, da je 83 prejela. V ci- 
tadeli smo raziskovali novosti in nadgrajevali enote, 
ko pa smo med vandranjem po zemljevidu naleteli 
na sovrage, smo se preselili na ločen zaslon. Tam je 
bilo pomembno, kako smo razporedili statične ju- 
nake, ki so hude škrateljce tepli. 


Nanj je mašina v argonski komori naparila aluminij, 
nakar je disk romal v lepilnico, tiskarski stroj in ža- 
keljčke ter sčasoma v pogone bralcev. Izobraževalni 
članek je danes že napol analen, saj ploščki izgublja- 
jo bitko s pretočnim videom in digitalno distribuirani- 
mi špili. Slično velja za drugi 'večni' artikel, Pripravo 
za tisk, kjer sta čitavec in čita ob praktičnih Jokerje- 
vih primerih spoznala ves dotični postopek, od prve 
črke besedila do stroja. Raster, CMYK, programje, li- 
niatura, fonti, šablona, postscript, ločljivost ... Vsi ti 
pojmi niso bili odtihmal nič več uganka. 

Nasploh tisti Joker ni bil brutalno drugačen od da- 
našnjih. Bilo je sicer več strojne opreme, med dru- 
gim test 'hitrega USBja', kar seveda pomeni 2.0 ozi- 
roma današnjega ta počasnega. Toda priobčili smo 
prispevke o digitalni fotografiji in prihajajočih filmih, 
poročali s telefonične prireditve GSM World Con- 
gress iz Cannesa (GSM je bila nekdaj sopomenka za 


Sneti je sicer hotel pristati v golidi prebranca s tru- 
mo dečev, a se je moral zadovoljiti s činom povelj- 
nika bojne medzvezdne križarke v uradni igri z li- 
cenco Star Trek. Bridge Commander je bil predzad- 
nja velika igra razvijalca Totally Games, ki je prej 
udejanjil serijo X-Wing. Po zgledu slednje ni bil ar- 
kada, marveč se je nagnil v simulacijo. Treba je bi- 
lo motriti številne sisteme, izdajati ukaze oficirjem, 
skrbeti za ščite, sprožati fazerje ... Škoda, da je bi- 
la igra linearna, a je vseeno dobila 87. Prihajajoča 
poveljščina za VR gotovo ne bo tako kompleksna. 


Edina konzolna igra tisti mesec je bil Silent Hill 2 za 
playstation cvaj. Naše mnenje je bilo znova v na- 
sprotju z glavnim tokom, saj smo ji dali 74, med- 
tem ko je danes priznana kot višek serije. A v retro- 
vizorju je vsaka ovca bela, ali nekaj takega. Zmotila 
nas je količina okornega boja, dočim je bilo tudi 
nam všeč izkrivljeno vzdušje. Obenem je nadaljeva- 
nje razširilo pogled na ukleto mesto, kjer se dvoje 
dimenzij drgne tako nespretno, da ven skačejo mo- 
rilske medicinske sestre. Sčasoma je SH šel tudi 
na film; enica je dosti v redu. 

mobilni telefon, kongres pa se je kasneje preselil v 
Barcelono) ter navdušensko brali stripovje. Takisto 
se je na paginah znašel zapis o BMWjevi luksuzni li- 
muzini serije 7, ki kakopak ni šla na štrom, a je pre- 
kipevala od tehnoloških izgruntavščin. Med njimi je 
bil velik vrtljiv gumb iDrive med prednjima sedeže- 
ma, ki ga bavarska firma uporablja še danes. Z nje- 
govim sukanjem in pomikanjem je puvaški kupec 
elegantno upravljal z vsemi napravami v konjiču, od 
klime do navigacije, podatke pa je dobival z velikega 
zaslona na armaturi. Mimogrede, tak avto iz tistega 
leta še vedno stane okrog pet jurjev, prav toliko pa 
jih moraš predvideti še za vzdrževanje. To je bila dru- 
gače prva predstavitev avta v Jokerju, v cifri 104 pa 
smo prvikrat spisali tudi artikel o elektronskih knji- 
gah, ki smo jih čitali z zaslona računalnika ali primi- 
tivnega bralnika, kot je danes pozabljeni dlančnik 
palm. Zdaj so e-buklice enakovredne papirnim. 


J JE Bito To? 
JE Bilo Toz 


Ameriško krožno dirkanje NASCAR kljub Disneyje- 
vi risanki Cars v Evropi ne uživa posebne popular- 
nosti. Mogoče tudi čez lužo ne več, kajti količina 
iger s tem nazivom se je močno zmanjšala. Tedaj 
pa so izhajale resne simulacije priznanih avtorjev, 
kot je bil NASCAR Racing 2002 Season firme Pa- 
pyrus. Špil je bil fizikalno nadmočen in obdarjen s 
tekmovalno umetno pametjo, zaradi česar si je pri- 
služil najvišjo oceno tistega Jokerja, 90. Pisec opi- 
sa Nitro, eden najboljših virtualnih nascarjevskih 
voznikov na svetu, za njo stoji celošasijsko. 


CRTIČ DELUKS 


|... POTEM PA JE BILO SVETA 
V TRENUTKU NENADOMA 
KoNEC IN PoPotNoMA 

NIČ VEČ NI oBSTAJALO! 
NEVERJETNO IN ŠOKANTNO! 

|... POTEM PA JE BILo SVETA 
V TRENUTKU NENADOMA 
KoNEc IN PoPoLNoMA 

NIČ VEČ NI OBSTAJALO] 

DoL£o ČASA JE NAŠA VRSTA ZLIH VEsoLJcev DELALA NA TEM PRoJEKTU, AMPAK 
zpAJ, Ko SVETA KoNČNO NI VEČ, SE NAŠE RESNIČNO ZLODELO ŽELE ZARES 

JOKER SE JE NEKEGA DNE, 
ČISTo NIČ HUDEGA SLUTEČ, 
BREZSKRBNO SPREHAJAL, 


SI JE VEDRO PEŽVIZGAVAL.. 


MALO PREJ, ISTRA DNE, 

JE NA NEKI NEZNANI 

LokAcIJI NEKI NEZNANEC 

GLoBoKo RAZMIŠLJAL... Kl Bo ZA VSELEJ KoNŽAL 
LAkoTo, REVŠČINO, BOLEZNI 


SVET JE UNIČEN, ZAŠČITNo 
[POLJE ANTI-SILE OKRe£ 
NASEGA SUPERSKRIVNEGA 
SUPERBUNKERJA OSTAJA 
NEkoMPRO MITIRANO !!! 


6osPoD GENERAL! MISNA 
JE USPELA! (zr; 
DoBRG!!! 


PožVIŽ6 
Požviže 


ODTENKI DREVE 
So DANES ŠE PRAV 
NEŽNI IN ČUDOVITI! 


ZDAJ TE BoM TRPINČIL Z 
ELEKTRošokl, HAHA! 

ZDAV TE BoM PITAL Z 
1 | oDVAJALOM, DOKLER NE 
TAPeT! 


JaSERJEŠ ŠVoJIH BEŽ 

DA, ŠE POSEBEJ PA MENE 
OSEBNO, Kl SEM GLAVNI! 
MWAHAHAHAHA! 


ALI VIDIŠ? PokoRJENoST 


ZAZRI SE ZDAJ, ZVESTI Me) 
SLUGA, V VELIČINO NAŠEZA 
DELA, ZAZR| SE V NoVI 


IN TRPLJENJE VsEH, KI Niso 
MI, STA ABSOLUTNA! Mav 
LILA PULOVER JE IZJEMNo 


RESNIČNO! To JE DokoNČNA 
ZMAGA RASE ZLIH VESOLJCEV, 


KOMAJ SEM ZA PET MINUT 
ZADREMAL, PA JE ŽE VSE 
| | NAROBE! TI, DloT V 

PULAVERJU, TI Si KRIV! 
oo UZ ae 


[N RES, TEDAJ SE JE SILNO 
RAZHUPIL IN zlo ZLIH 
VESOLJ<cEV JE Bilo TAKoJ 
PREMASANo, SVET FA JE 
BIL REŠEN, ZAKASTI TAKO 
NEVSTAVLJIVA JE Moč 
PRAVICE NJEGA, KI JE 

KAkŠNe TeTALNO SRANJE 
JE ZDA) To? JAZ SEM 


to je zategnjeno zaječal. Z nogami je okorno 

iskal oporo na raskavem lubju, ko se je trudil, 

da ne bi omahnil na tla med plezanjem na naj- 
nižjo vejo mogočnega drevesa. Raslo je tik ob zidu, 
malo dlje na drugi strani opečnate prepreke pa je 
stala nekdaj razkošna meščanska vila, s katere je 
kot stavbni prhljaj odpadal omet. Napel je posled- 
nje sile in se končno skobacal na vejo, ki mu je vrni- 
la ječanje, kakršnega je sam iztisnil med plezanjem. 
Z rokavom oguljenega črnega suknjiča si je obrisal 
znoj s čela in z jezikom podrgnil ob podaljšana pod- 
očnika, ki sta ga začenjala ščemeti. 
Vampirji resda dolgo obdržijo mladosten videz, am- 
pak Oto ni imel te sreče. Ni se rodil v vampirski 
družini, kar bi mu prineslo podaljšana leta v naj- 
stniški podobi, četudi si tega ni preveč želel. Njego- 
va puberteta je bila mučna že tisto borno desetletje, 
ki ga ni in ni hotelo biti konec. Kako bi bilo, če bi se 
ploha opazk o aknavosti in mastnih laseh raztegnila 
na stoletje, si raje ni predstavljal. Na srečo se mu je 
koža že sčistila, ko je neke noči med opotekajočim 
vračanjem iz bara v temni uličici začutil, da ima kar 
naenkrat štiriintrideset zob. Dvaintrideset v ustih in 
dva v vratu. Manjša neprijetnost je bila, da je med- 
tem od pubertete minilo že slabih trideset let. V svet 
krvosesov je bil tako vržen z opaznim podbradkom 
in pivskim vampom, ki mu je veselo mahedral čez 
pas. Vsaj od ugriza dalje. Prej si je hlače zapenjal 
nad popkom, z vampirsko krvjo pa je v organizem 
očitno prejel kanček imanentne vampirske elegan- 
ce. Le da je pri njem vzbujala vtis, kot bi kos ma- 
stne krače nemarno zavil v zglajen staniol namesto 
povoščen papir. A bila je tu. 
Previdno se je oklenil debla in se postavil na noge. 
Stegnil se je k veji nad seboj in znova uporabil sled- 
njo trohico moči, da se je zavihtel prečko više in 
bliže cilju. Od napora in pričakovanja je bil tako 
vzburjen, da sta ga podočnika nevzdržno ščemela. 
Še malo, si je dopovedoval. Še malo. 
Zadnje desetletje je tako postopal po svetu, ujet v 
tem predabrahamovskem limbu, in se skušal priva- 
diti novemu življenju. Blede, testnate polti je bil tako 
ali tako, česna nikdar ni maral, izhajal je iz ateistične 
družine, tako da v stanovanju ni imel razpel, nočne 
ure pa mu niso povzročale preglavic, saj je še kot 
človek dom le redko zapustil pred mrakom. S kolegi 
so se redno sestajali v lokalu, se nalivali s pivom in 
glasno komentirali poteze nogometašev na brljavem 
ekranu v kotu. Suhljate študentke, ki so se preživljale 
kot natakarice, so obmetavali z opolzkimi opazkami 
in jih skušali neopaženo otipavati. S tem so si ob- 
časno prislužili zaušnico, študentka pa odpoved. Ko 
je ugotovil, da je postal vampir, se je nadejal, da bo 
imel pri ženskah končno kaj uspeha, a upi so bili iz 
trte zviti. Bledični mladci so pri ženskah vroča roba, 
četudi njihova telesna temperatura trdi nasprotno. 
Za rejeneža srednjih let, ki si je lase česal v prečko 
prek gole zaplate na temenu (tu so zametki vampirs- 
ke elegance vrgli puško v koruzo in odšli na porcijo 
vampov po tržaško), pa jim je bilo malo mar. 
Tretja veja je bila težja kot prvi. Sicer je bilo med njo 
in prejšnjo manj razmaka kakor pri prvih dveh pote- 


gih kvišku, toda Oto je bil že upehan. Poleg ščeme- 
nja v zobeh je začutil skelenje v podlahtnih in nad- 
lahtnih mišicah, kakršnega ni čutil vse od srednje 
šole. Tedaj je v vesi zaripel skušal zdržati več kot 
dvajset sekund, medtem ko so njegovi sošolci glas- 
no zabavljali, da se je njegov obraz iz luninega po- 
vršja spremenil v Marsove kraterje. Tedaj so mu po 
licih tekle solze, zdaj pa kaplje potu. S srce parajo- 
čim stokanjem se mu je uspelo dvigniti korak višje. 

Neuspeh pri babah ga je peklil. Saj vendarle ne mo- 
re biti edini vampir na svetu, ki s krvosesnimi čari 
ne more omrežiti nobene pripadnice nasprotnega 
spola. Pripadnike istega mu je uspelo nekajkrat, a 
povsem nehote. Saj ne, da jih ni izkoristil, vendar je 
vse ostalo pri nedolžni igri namigovanja, dokler jim 
ni izpil tople krvi, nakar se jim je izmuznil. Četudi se 
je strinjal, da vsi vampirji v filmskih upodobitvah 
pod strogo in hladno podobo delujejo v precej krep- 
kem stiku s svojo ženstveno platjo, je raje kot pri 
sebi iskal pri ženskah. Žal je največkrat videl neko 
drugo plat: namreč zadnjo, ko je osvajanka ritasto 
odvihrala proč od sluzavega snubca. Sanjal je, da 
bo nekega dne našel žensko, ki ga ne bo zasmeho- 
vala, in ji bo življenjsko tekočino posrkal v trenutku 
orgazma. Ta občutek naj bi bil neprimerljiv s čimer- 
koli, toda Oto ga je poznal zgolj iz pripovedovanj. S 
prešernimi nasmeški in kanček izprijenim leskom v 
ledenih očeh so ga omenjali vampirji na rednih te- 
denskih srečanjih v mračnem vinotoču, ki je pod 
pultom stregel še kaj drugega kot teran. Ni vedel, 
ali ta krvavi vrhunec resnično obstaja ali pa se sloki 
zobatci, tako kot vsi v njegovem življenju, zgolj 
norčujejo iz njega. 

Evgenu, vampirju, ki je sredi pijanega blodenja po 
mestu ugriznil Ota in ga napravil za krvosesa, so se 
preostali vampirji zaradi tega rogali. "Spij kri," so 
mu privoščljivo očitali, "spij kri in pojdi, ne spuščaj 
sline nazaj v molženca, da ga ne spremeniš v vam- 
pirja. Če pa ne znaš piti kulturno, temveč srkaš kri 
kot triletni otrok sok iz tetrapaka, se ne hrani pijan, 
mavra nacejena!" Evgenu kar nekaj let niso pustili 
k mizi, za katero so sedeli vampirske starešine, tem- 
več je moral čemeti na neuglednem vegastem stolu 
ob steni. Tako kot Oto, ki so ga v svojo sredo spre- 
jeli le iz olike in, če citiramo enega od starejših krvo- 
sesov, "ker je špasno imeti domačo žival, ki te ra- 
zume in je skoraj sposobna artikulirane govorice." 
Oto jih je sovražil, vendar drugam ni mogel, saj bi 
bil le še bolj odrinjen na rob. Tu je rob vsaj pomenil 
kako kapljo krvi z mize velikašev. 

Še ena veja, pa bo na pravi višini. Videl je, da v spal- 
nici gori luč, a je gosto listje preprečevalo, da bi uzrl 
žensko v prostoru. Si jo je pa zlahka predstavljal v 
mislih. Ni bila ravno lepotica, iz kakršnih so orgaz- 
mirajoče srkali kri drugi vampirji. A ko jo je prejšnji 
teden zagledal na zadnjem večernem avtobusu, mu 
je srce poskočilo, čeprav samo v prispodobi, saj 
življenjske funkcije vampirjem niso ravno prioriteta. 
Bila je v poznih štiridesetih, na obrazu pa se ji je ri- 
sal nasmešek, ki je imel zgolj v kotičku ustnic več 
osebnosti kot Oto v vsem telesu. Tako ga je očarala, 
da se ni spomnil, da bi stopil iz avtobusa za njo, ter 

se je odpeljal dalje. Naslednjo noč jo je od mraka 
dalje čakal na njenem postajališču in jo tudi doča- 
kal. Oprezno ji je sledil na varni razdalji in jo opazo- 
val, ko je zavila skozi železna vrata v opečnatem zi- 
du. Po nekaj dneh opazovanja od daleč se ji je skle- 
nil približati. 

Še zadnjič se je povlekel kvišku, tokrat lažje, saj so 
bile veje zdaj gosteje skupaj in so mu rabile kot le- 
stev, ter previdno sedel na rob krošnje. Ravno se je 
preoblačila. Slekla si je bluzo in Oto je zagledal bo- 
hotno oprsje, ki ga je stiskal bel, bombažen nedrček. 
To je bilo več, kot je v živo videl že dolgo časa. Na- 
gon je prevladal nad opreznostjo in Oto je vzburje- 
no glasno zaukal, nato pa lastna usta slišal zavpiti: 
»Pridi k očku!« Trenutek zatem je zaslišal še kričanje, 
ki se je razleglo iz spalnice. Luč v oknu je ugasnila 
in mračen obris je s treskom vrat odvihral iz sobe. 
Vedel je, kaj sledi, saj tega ni počel prvič. Čez nekaj 
minut bo tu policija, zato jo je bolje urno pobrisati. 
A ko je sestopil na nižjo vejo, je ta pod nepričako- 
vanim bremenom popustila in omahnila nekaj me- 
trov nižje na tla. Da ne bi sledil njenemu zgledu, se 
je krčevito oklenil tiste, na kateri je visel. Tokrat je 
bil prvič vesel prihoda mož postave. 

Ko so ga vklenjenega posedli na zadnje sedeže po- 
licijskega avtomobila in ga odpeljali, se je ozrl in za 
hip ugledal nesojeno ljubimko v kopalnem plašču, 
kako uniformirancem pretreseno pripoveduje svojo 
plat zgodbe. Najbrž ga bodo vrgli v celico s kakim 
pijančkom, ki so ga pridržali do streznitve. Obliznil 
si je ščemeče zobe. Vsaj lačen ne bo. Kri, obogate- 
na z alkoholom, pa opijani tudi pivca. In če ta tre- 
nutek kaj potrebuje, je to nedvomno otopelost. 

